
मुद्रक 
तरुणभाई 
जीवन शिक्षा मुद्रणालय, गोलघर, वाराणसी 


(टु नवजीवन ट्रस्ट, अहमदाबादके सोजन्यसे 


प्रकाशकका निवेदन 


पाठक-समुदायके प्रकारोंको ध्यानमें रखकर गांघीजीकी 'आत्मकथा' का 
उस दृष्टिसि दोहन अथवा सम्पादत किया जाय, तो उसका बहुत व्यापक 
प्रचार हो सकता हैं इस दृष्टिसे विद्यार्थियों ओर युवकोंको घ्यानमें रखकर 
स्वर्गीय महादेवभाई देसाईने अंग्रेजीमँ 'माई अर्ली लाइफ के नामसे 
आत्मकथा” का पूर्वकाण्ड तैयार किया था । गुजरातीमें भी उसी तरहके 
और दूसरे प्रकारके सम्पादनके लिए अवकाश है । श्री मथुरादासभाईका 
यह प्रयत्न ऐसा ही है । इसके विषयमें उन्होंने अपनी भूमिकामें लिखा ही 
है । ऐसा प्रतीत होता है कि उन्होंने इस पुस्तकको तैयार करते समय जो 
मुख्य दृष्टि अपने सामने रखी, वह यही हे कि गांधीजीने अपने जीवनका 
विकास जिस प्रकार सिद्ध किया, उसका समूचा चित्र इसमें आ जाय । 
गुजरातीमें यह सारा दोहन गांधीजीके मूल शब्दोंमें ही हुआ हैं । विद्यार्थियों 
और प्रौढ़ोंके लिए भी यह उपयोगी होगा । आशा है, पाठकोंको यह दोहन 
पसन्द आवेगा । 

संक्षिप्त आत्मकथा' का हिन्दी संस्करण प्रकाशित करते हुए हमें बडा 
आनन्द हो रहा है । आशा है, अपने इस राष्ट्रीय रूपमें यह पुस्तक सारे देशके 
विद्याथियों और नौजवानोंके लिए उपयोगी ओर प्रेरक सिद्ध होगी । 


१५-१२-५१ नवजीवन प्रकाशन मन्दिर , 
अह्मदाबाद-१४ 


नवजीवन ट्स्टके हम विशेष आभारी हैं जिसने संक्षिप्त आत्मकथाके 
प्रकाशनकी अनुमति उत्तरप्रदेश गांधी शताब्दी समितिको दी है । गांधी स्मारक 
निधिके सहयोगसे इसका यह संस्करण प्रस्तुत ह। हम चाहते हैं कि सारे 
देशमै आत्मकथाकी प्रतियाँ विशेषकर बच्चोके हाथमें पहुंचें । इससे गांधी 
शताब्दी समितिका एक बुनियादी काम होगा और ऐसा वातावरण बनेगा जिससे 
गांधीजीके विचारोंको फँलानेमें मदद मिलेगी । 


अक्षय कुमार करण 
अप्रैल, १९६८ उत्तरप्रदेश गांधी शताब्दी समिति 


लखनऊ J 

पुस्तकके बारेभें 


बापूकी 'आत्मकथा' एक बड़ा ग्रन्थ हैँ । इस पृस्तकमें उसका सार तैयार 
किया गया है । ऐसा करते समय बापूके लेखन-क्रम, भाषा इत्यादिको प्रायः 
मूलके जैसा ही रखा गया है। केवल विषयको संक्षिप्त करने और सिलसिला 
जोड़नेके लिए कहीं-कहीं नयी भाषाका प्रयोग किया गया हे । अतः सहज 
रूपसे यह कहा जा सकता है कि इस संक्षिप्त आत्मकथा का ९९.९९ से भी 
अधिक भाग सूलका अवतरण ही है । 

इस संक्षिप्त आत्मकथा को नये ढंगसे विभक्त किया गया है और 
कुछ अध्यायोंको उनके विषयोंके अनुरूप नये नाम दिये गये हैं । अध्यायोंकी 
गिनती प्रत्येक खण्डकी अलग-अलग न करके समूची पुस्तककी एक ही 
रखी गयी है । 

बापूकी 'आत्मकथा' एक ऐसा ग्रन्य हूँ, जो बापूको समझनेमें बहुत सहायक 
होता हैं । इसका संक्षिप्त संस्करण तैयार करनेका यह प्रयास इस अभिलाषासे 
किया गया है कि यह विशिष्ट व्यक्तियोंको और .खासकर नयी पीढ़ीको बापूके 
जीवनका अभ्यास करनेके लिए प्रेरित करे । 


७४, बालकेइवर रोड, मधुरादास न्निकमजी 
बम्बई, १२-९-४९ 

प्रस्तावना 


मैंने सत्यके जो अनेक प्रयोग किये हैं, आत्मक्या' के बहाने मुझे उनकी 
कथा लिखनी हैँ। में यह मानता हूँ कि जनताके पास मेरे सब प्रयोगोंका 
समुदाय हो, तो वह लाभदायक हो सकता है--अयवा यों कहिये कि मुझे 
ऐसा मोह हे । राजनीतिक क्षेत्रके मेरे प्रयोगोंको तो अब हिन्दुस्तान जानता 
है । लेकिन मेरे आध्यात्मिक प्रयोगोंका, जिन्हें केवळ में ही जान सकता हूँ और 
जिनमेंसे राजनीतिक क्षेत्रकी मेरी शक्ति भी पैदा हुई है, वर्णन कर जाना मुझे 
पसन्द तो है । जैसे-जैसे में अपने भूतकालिक जीवनपर दृष्टि डालता जाता हूँ, 
वैसे-वैसे में अपनी अल्पताको शुद्ध रीतिसे देख सकता हूँ । मुझे जो करना हैं, 
जिसके लिए मैं पिछले ३० वर्षोसे छटपटा रहा हूँ, वह तो आत्म-दर्शन है, 
ईश्वरका साक्षात्कार है, मोक्ष है । मेरी सारी हलचल इसी दृष्टिसे होतो है । 
मेरा सब लेखन इसी दृष्टिको लेकर होता है, और राजनोतिक क्षेत्रमें मेरा पड़ना 
भी इसी वस्तुके अधीन हे । 
शुख्से ही भेरी यह राय रही है कि जो एकके लिए शक्‍य है वह सबके 
लिए शक्य है । इस कारण मेरे प्रयोग खानगी नहीं हुए, नहीं रहे । हाँ, ऐसी 
कुछ वस्तुएँ अवश्य हैं, जिन्हें आत्मा ही जानती है, जो आत्मामें हो . समा जाती 
हैं । लेकिन ऐसी वस्तु देना मेरी शक्तिसे परे है । मेरे प्रयोगोंमें तो आध्यात्मिक- 
का अर्थ नैतिक है; घर्म अर्थात्‌ नीति । आत्माको दृष्टिसे पाली गई नीति ही 
घर्म है । अतएव जिन वस्तुओंका निर्णय बालक, नौजवान ओर बूढ़े करते हैँ 
और कर सकते हैं, इस कथामें उन्हीं वस्तुओंका समावेश होगा । अगर ऐसी 
कृथा मैं तटस्थ भावसे, निरभिमान बनकर लिख सकू, तो सम्भव है उसमेंसे 
दुसरे प्रयोगकर्ताओंके लिए कुछ सामग्री मिळे । 
अपने प्रयोगोंके लिए मैं किसी प्रकारकी सम्पूर्णताका दावा करता ही 
नहीं । मैंने बहुत आत्म-निरीक्षण किया है, एक-एक आवको जाँचा-पड़ताला है, - 
उसका पृथक्करण किया हे । लेकिन उससे उत्पन्न परिणाम सबके लिए अंतिम 
"ही हैं, वे सही हैं अथवा केवल वे ही सही हैं, इस प्रकारका कोई दावा 
में कभी करना नहीं चाहता । में तो पग-पगपर जिन चीजोंको देखता छुँ, उन्हें 

त्याज्य और ग्राह्मके नामसे दो हिस्सोंमें बाँट देता हूँ, और जिसे ग्राह्य वस्तु 
समझता हुँ उसके अनुसार अपने आचारोंका निर्माण करता हूँ । जहाँ- 
तक इस प्रकार निमित आचार मुझे अर्थात्‌ मेरी बुद्धिको और आत्माको संतुष्ट 
रखते हैं, वहाँतक उनके शुभ परिणामके विषयमें मुझे अटल विश्वास रखना 
ही चाहिये । 

मैंने इस प्रयत्नको 'सत्यके प्रयोग' का पहला नाम दिया हे। इसमें 
सत्यसे भिन्न माने जानेवाले अहिसा, ब्रह्मचर्य इत्यादि तियमोंके प्रयोग भी 
शामिल रहेंगे । किन्तु मेरे मन सत्य ही सर्वोपरि है और उसमें अनगिनत 
वस्तुओका समावेश हो जाता है । यह सत्य स्थूल--वाचिक सत्य नहीं 
है । यह तो वाचाकी भाँति ही विचारका भी सत्य है । यह सत्य केवल हमारे 
द्वारा कल्पित सत्य ही नहों, बल्कि स्वतन्त्र, चिरस्थायी सत्य है; अर्थात्‌ 
परमेश्वर ही है । 

परमेश्वरकी परिभाषाएँ अनगिनत हैं, क्योंकि उसकी विभूतियाँ भी 
असंख्य हैं । ये विभूतियाँ मुझे आश्‍चर्यचकित करती हैं । ये मुझे क्षणभर मुग्ध 
भी करती हैं । लेकिन में पुजारी तो सत्यरूपी परमेश्वरका ही हूं । वही एक 
सत्य है ओर दूसरा सब मिथ्या है । यह सत्य मुझे मिला नही है, लेकिन मैं 
इसका शोधक हूँ । इसकी शोधके लिए में अपनी प्रिय-से-प्रिय वस्तुका भी त्याग 
करनेको तैयार हूँ और मुझे विश्वास है कि इस शोधरूपी यज्ञमें अपने इस 
शरीरको होमनेकी मेरी तैयारी और शक्ति हे । लेकिन जबतक में इस सत्यका 
साक्षात्कार न कर लू, तबतक मेरी अन्तरात्मा जिसे सत्य मानती हे उस 
काल्पनिक सत्यको अपना आधार मानकर, अपना दीपस्तम्भ समझकर, उसके 
सहारे में अपना जीवन बिता रहा हूँ । 


यद्यपि यह मार्ग तलवारकी धारपर चलने-जेसा हूँ, फिर भी मुझे 
तो यह सरल-्सेसरल मालूम हुआ है । इस मार्गपर चलते हुए मुझे 
अपनी भयंकर भूलें भी न-कुछसी लगी हैं । क्योंकि बेसी भूलें करके भी * 
मैं बच गया हूँ और अपनो समझमें आगे भी बढ़ा हूँ । दुर-दूरसे विशुद्ध 
सत्यकी--ईश्वरकी झाँकी भो में कर रहा हूँ । मेरा यह विश्वास दिन- 

प्रतिदिन बढ़ता जा रहा है कि इस दुनियामें एक सत्य हो हैं, उसके सिवा 
और कुछ भी नहीं है । 

सत्यके शोधके साधन जितने कठिन हैं उतने ही सरल भी हैं । अभि- 
मानीको यह असम्भव लगेगा और एक निर्दोष बालकको नितान्त सम्भव । 
सत्यके शोधकको रजकणसे भी नीचे रहना पड़ता हे । समूचा जगत्‌ रज- 
कणको कुचलता है, लेकिन सत्यका पुजारी जबतक इतना अल्प नहीं बनता 
कि रजकण भी उसे कुचल सके, तबतक उसके लिए स्वतन्त्र सत्यकी झाँकी 
भी दुर्लभ है । 

आगे मैं जो अध्याय लिखनेवाला हूँ, उनमें यदि पाठकोंको अभिमानका 
भास हो, तो उन्हें निश्चय ही यह समझना चाहिये कि मेरे शोधमें त्रुटि हैं 
और मेरी झाँकियाँ मृगजलके समान हैं । मेरे समान अनेकोंका क्षय चाहे 
हो, पर सत्यकी जय हो । आत्माको नापनेके लिए सत्यका गज कभी छोटा 
न बने । 

कहने योग्य एक भी बात मैं छिपाऊंगा नहीं । आशा तो यह है कि मैं 
पाठकोंको अपने दोषोंका पूरा-पूरा बोध करा सकूंगा । मुझे सत्यके शास्त्रीय 
प्रयोगोंका वर्णन करना है; मुझे यह बतानेकी तिळभर भी इच्छा नहीं कि में 
कितना अच्छा या भला हूँ । जिस मापसे मैं अपनेको मापना चाहता हूं, उसके 
अनुसार तो मैं अवश्य ही यह कहुँगा कि : 

“मो सम कौन कुटिल खल कामी ? 


जिन तनु दियो ताहि बिसरायो, 
ऐसो निमकह्रामी ।' 


क्योंकि मुझे यह प्रतीति प्रतिक्षण खल्ती रहती है कि जिसे में सम्पूर्ण 
विश्वासपूर्वक अपने रवासोच्छूवासका स्वामी मानता हूँ, जिसे में अपने 
नमकका देनेवाला मानता हूँ, उससे में अभी भी दूर ही हू । इसके 
कारणरूप अपने विकारको में देख सकता हूँ, किन्तु उसे अभी भो अपते 
भीतरसे निकाल नहीं पाता हूँ । 

आश्रम, साबरमती, ` मोहनदास करमचन्द गांघी 
मार्गशीर्ष शुक्ल ११, १९८२ 

१ : पहले उन्नीस वर्ष 


१. जन्स 


मेरा जन्म संवत्‌ १९२५ के भादों महीनेकी बदी १२ के दिन अर्थात्‌ सन्‌ 
१८६९ के अक्तुबर महीनेकी २ तारीखको पोरवन्दर अथवा सुदामापुरीमें हुआ । 

पिता पोखन्दरके दीवान थे; बादमें राजकोटके और कुछ समय वांका- 
नेरके दीवान रहे । वे कुटुम्ब-प्रेमी, सत्यप्रियः शूर, उदार, किन्तु क्रोधी थे । वे 
घूसखोरीसे दूर भागते थे, इसलिए शुद्ध न्याय करते थे। उनकी शिक्षा मात्र 
अनुभवकी थी । जिसे आज हम गुजरातीकी पांच किताबका ज्ञान कहते हैं, 
उतनी शिक्षा उन्होंने पाई होगी । तिसपर भी व्यावहारिक ज्ञान इतने 
ऊँचे प्रकारका था कि सूक्ष्मसे सूक्ष्म प्रश्‍नोंको सुलझ्षानेमें या हजार आदमियोंसे 
काम लेनेमें उन्हें कोई कठिनाई न होती थो । घामिक शिक्षा नहींके बराबर 
थी । लेकिन मंदिरमें जाने ओर कथा आदि सुनमेसे जो धर्मज्ञान असंख्य 
हिन्दुओंको सहज ही मिलता रहता है, वह उनमें था । उन्होंने द्रव्य एकत्र 
करनेका लोभ कभी नहीं रखा । इस कारणसे हम भाइयोंके लिए वे 
बहुत थोड़ी सम्पत्ति छोड़ गये । 

माता साध्वी स्त्री थी । वह बहुत श्रद्धालु थी । पूजापाठ किये बिना 
कभी भोजन न करती । मंदिरमें हमेशा जाती ।' वह कठिनसे कठिन ब्रत शुरू 
करती और उन्हें निर्विघ्न समाप्त करती । इकट्ठे दो-तीन उपवास उसके निकट 
मामूली चीज थी । एक चातुर्मासमें उसने सूर्यतारायणका दर्शन करनेके 
बाद ही भोजन करनेका ब्रत लिया था । उस चोमासेमें हम बालक बादलोंकी 
ओर देखा करते कि कब सूरज दिखाई पड़े और कब मां भोजन करे । 
ऐसे दिन याद हैं कि जब हम सूरजको देखते ओर “माँ, माँ, सूरज निकला' 
कहते, और मां कदम बढ़ाती हुई आती, इतनेमें सूरज भाग जाता । 
'कोई बात नहीं, आज भाग्यमें भोजन बदा नहीं होगा', कहकर माँ लोट 
जाती और अपने काममें डूब जाती । 


मेरा बचपन पोरबन्दरमें ही बीता । मुझे किसी पाठशालामें भरती 
किया गया था । मुश्किलसे कुछ पहाडे सीखा था । उन दिनों लड़कोंके साथ 
मेने शिक्षकको गाली भर देना सीखा था । और कुछ भी याद नहीं पड़ता । इससे 
अनुमान करता हूँ कि मेरी बुद्धि मन्द रही होगी । 

२. बचपन 


जब पिताजी राजकोट गये तंब मेरी उमर कोई सात सालकी रही 
होगी । मुझे राजकोटकी गाँवठी शालामें भरती किया गया । वहाँ मेरी गिनती 
मुश्किलसे ही साधारण छात्रोमें हुई होगी । गाँवठी शालासै उपनगरकी शालामें 
भर वहाँसे हाईस्कूलमें । यहाँतक पहुँचते हुए मेरा बारहवाँ वर्ष बीत चुका 
था । इस उमरतक मैंने कभी भी शिक्षकोको ठगा नहीं और न कोई 
मित्र हो बताया । मैं बहुत ही शरमीला लड़का था । पाठशालामें अपने कामसे 
हो काम रखता था । घण्टी बजते समय पहुँचना और पाठशालाके बन्द 
होनेपर घर भागना । मुझे किसीसे बातें करना अच्छा न लगता था । 
मनमें यह डर वना रहता था कि 'कहीं कोई मेरा मजाक तो न उड़ायेगा ? 

हाईस्कूलके पहले ही वर्षमें शिक्षा-विभागके इन्स्पेक्टर स्कूलका 
निरीक्षण करने आये । उन्होने पहलो कक्षाके लड़कोंको पाँच शब्द लिखाये । 
उनमेंसे एक शब्दके हिज्जे मैंने गलत लिखे । शिक्षकने मुझे अपने वूटकी 
नोक मारकर चेताया, पर मैं क्‍यों चेतने लगा ? मुझे यह खयाल . ही व 
आ सका कि शिक्षक मुझे सामनेवाले लड़केकी पट्टी देखकर हिज्जे सुधार 
छेनेका इशारा कर रहे हैं । मैंने तो यह माना था कि शिक्षक इस बातकी 
निगरानी रख रहे हैं कि हम एक-दूसरेकी चोरी न करें । शिक्षकने बादमें मुझे 
मेरी “मूर्खता” समझायी; लेकिन मेरे मनपर उनके समझानेका कोई 


a 


असर न हुआ । मैं दूसरे लड़कोंकी कापीमेंसे चोरी करना कभी सीख न सका । 


इस सबके रहते भी मैं शिक्षकके प्रति अपना विनय कभी न चूका । 
बड़ोंके दोष न देखनेका गुण मुझमें सहज ही था । मैं यह समक्ष चुका था 
कि बड़ोंकी आज्ञाका पालन करना चाहिये । वे जो कहें सो करता; करें 
उसके काजी खुद न बनना । 


साधारणतः पाठशालाकी पुस्तकोंके सिवाय ओर कुछ पढ़नेका मुझे शोक 
न था । मैं इसलिए पाठ पढ़ता था कि पाठ तैयार करने चाहिये, उलाहना 
न सहना चाहिये, शिक्षकको धोखा न देना चाहिये । लेकिन मन अलसा जाता 
और पाठ अबसर कच्चे रह जाते । किन्तु पिताजी हारा खरीदा गया 
'श्रवण-पितृभक्ति नाटक पढ्नेकी इच्छा मुझे हुई । उसे में अतिशय रस- 
पूर्वक पढ़ गया । काँचमें चित्र दिखानेवालेसे मैंने वह दृश्य भी देखा, जिसमें 
श्रवण अपने माता-पिताको काँवरमें बैठाकर ले जाता है। मुझपर इन दोनों 
बातोंकी गहरी छाप पड़ी और मतमें बिचार आने लगे कि 'मुझे भी श्रवणके 
समान बनता चाहिये । 

बाल्न-विवाह ज 


इन्हीं दिनों मैंने हरिश्चन्द्र ताठक देखा । उसे बार-बार देखनेकी इच्छा 
होने लगी । पर यों बार-बार तो कौन जाने देता ? फिर भी अपने मनमें 
मैने इस नाटकको सँकड़ों वार खेला होगा । मुझे हरिइचन्द्रके सपने आते । 
मनमें एक ही धुन रहती--'हरिश्‍चन्द्रकी तरह सत्यवादी सब क्यों नहीं 
` हो सकते ?' जैसी विपत्तियां हरिश्चन्द्रपर पड़ीं, वैसी विपत्तियोंको सहना 
और सत्यका पालन करना ही वास्तविक सत्य है । हरिश्चन्द्रका दुःख देखकर 
और उसकी याद करके में बहुत रोया हूँ । 


३. बाल-विवाह 


१३ वर्षकी उम्रमें पोरबन्दरमें मेरा विवाह हुआ । मेरे मझले भाईका, मेरे 
काकाजीके छोटे लड़केका और मेरा विवाह एकसाथ हुआ । इन तीनों विवाहोंकी 
तैयारियां कई महीनोंसे चल रही थीं। हम भाइयोंको तो इन तेयारियोंसे 
ही पता चला कि विवाह होनेको है । उस समय मेरे मनमें तो इतना ही था 
कि अच्छे-अच्छे कपड़े पहनेंगे, वाजे बजेंगे, अच्छा भोजन मिलेगा और एक 
नई लड़कीके साथ विनोद करनेको मिलेगा--इससे अधिक और कोई 
अभिलाषा न थी । विषय भोगतेकी वृत्ति तो बादमें पैदा हुई । 


ब्याह होनेपर दो निर्दोष बालकोंने अनजाने संसारमै प्रवेश किया । 
हम दोनों एक-दूसरेसे डरते थे; शरमाते तो थे ही । घीमे-धीमे एक-दुसरेको 
पहचानने लगे; बोलने लगे । हम दोनों समान उम्रके हैँ । मेते पतिकी 
ठसकसे रहता शुरू किया । 

उन दिनों निबन्धोंकी छोटी पुस्तिकाएं निकलती थीं । उनमेंसे कुछ 
निबंध मेरे हाथमें आते ओर में उन्हें पढ़ डालता । यह आदत तो थी ही कि 
पढ़नेपर जो पसन्द न आये उसे भूल जाना, और जो पसन्द आयें उसपर अमल 
करता । पढ़ा था कि एकपत्नी-त्रत eh टा हृदयमे यह बात 
रमी रहो । सत्यका शोक तो थो हौँ, ई पत्नीके साथ विश्वासघात हो 
ही नहीं सकता था; इसी कारण यह भी समभमें आ चुका था कि दूसरी 
स्त्रीके साथ संबंध नहीं रह सकता । 


लेकिन मुझे एकपत्नी-त्रत पालना है, तो पत्नीको एकपति-ब्रव पालना 
चाहिये । इस विचारके कारण मैं ईर्ष्यालु पति बन गया । “पालना चाहिये” 
मेंसे 'पलवाना चाहिये” के विचारपर मैं आ पहुँचा । और अगर पलवाना है, 
तो मुझे निगरानी रखनी चाहिये । पत्नीकी पवित्रताके बारेम शंका करनेका 
कोई कारण मेरे पास नहीं प्रा। लेकिन ईर्ष्या कारण देखनेके लिए ठहरती 

ध संक्षिप्त आत्मकथा 


कहाँ है ? फलतः हमारे बीच दुःखद झगड़े होते, और हम बच्चोंके बीच अबोला 
मामूली चीज बन जाता । 

लेकिन मेरी वक्ताका मूल प्रेममें था । मैं अपनी पत्नीको आदर्श स्त्री बनाना 
चाहता था; और भावना यह थी कि हम दोनों एक-दूसरेमें ओतप्रोत रहें । 


मैं अपनी स्त्रीके प्रति विषयासक्त था। इस आसक्तिके साथ ही मुझमें 
कर्तब्य-परायणता थी । सबेरा होते ही नित्यकर्म तो करने ही चाहिये । किसीको 
ठगा जा ही नहीं सकता । अपने इन विचारोंके कारण में अनेक संकटोंसे वचा 
“हूँ । फिर, प्रचलित प्रथाके अनुसार पत्नीको बार-बार मायके जाना होता था; 
इससे आसक्षितपपर सहज ही अंकुश रहता । विवाहके पहले छः वर्षोमें हम अलग- 
अलग समयमें कुल मिलाकर तीन सालसे अधिक एकसाथ नहीं रहे होंगे । 


४. हाईस्कूलसें 


व्याहके बाद मेरी पढ़ाई जारी रही । हाईस्कूलम मेरी गिनती बुद्ध 
छात्रोमें नहीं होती थी । विद्यार्थीकी पढ़ाई और आचरणके बारेमें हर सार 
माता-पिताके पास प्रमाणपत्र भेजे जाते थे । उनमें कभी आचरण या अम्यास 
खराब होनेंकी टीका मेरे विषयमें नहीं हुई । मझे अपनी होशियारीका कोई 
गर्व न था । इनाम या छात्रवृत्ति मिलनेपर मुझे आश्चर्य होता था । लेकिन 
अपने व्यवहारके वारेमें में बहुत आग्रही था। अपने व्यवहारमें त्रुटि पाकर 
तो मुझे बरबस रुलाई आ ही जाती थी । मेरे लिए यह असह्य था कि मेरे 
हायों ऐसा कोई काम हो, जिसके लिए शिक्षकोंको मुझे उलाहना देना 
पड़े । एक बार मुझे मार खानी पड़ी थी । मुझे मारका दुःख नहीं था, लेकिन 
इस बातका मुझे बड़ा दुःख था कि में दण्डका पात्र समझा गया। में बहुत 
रोया । वह घटना पहली या दूसरी कक्षाकी है । 


कसरतसे मुझे अरुचि थी । ऊँची कक्षाके विद्याथियोके लिए कसरत- 
क्रिकेटके अनिवार्य बननेसे पहले में कभी कसरत, क्रिकेट या फुटबॉलमें गया ही 
त था । न जानेमें मेरा शरमीला स्वभाव भी एक कारण था । 

लेकिन पुस्तकोंमें मेंने खुली हवामें घूमते जानेकी सलाह पढ़ी थी, 
मर वह मुझे अच्छी लगी थो । इसलिए हाईस्कूलकी ऊँची कक्षाओंके समयसे 
मुझे घूमने जानेकी आदत पड़ गई थी । वह अन्ततक रही । इसकी वजहसे 
मेरा शरीर अपेक्षाकुत कसा हुआ बना । : 

अरुचिका दूसरा कारण था, पिताजीकी सेवा करनेकी तीव्र इच्छा । 
स्कूलके बन्दः होते ही तुरन्त घर पहुँचकर में उनकी सेवामें छग जाता था। 

हाईस्कूलर्म ७ 


जब कसरत लाजिमी हो गई, तो इस सेवामें विघ्न पड़ा । मैंने प्रार्थना 
की कि पिताजीकी सेवाके लिए कसरतसे छुट्टी मिलनी चाहिये, परन्तु छुट्टी 
न मिली । एक वार आसमानमें बादल छाये हुए थे, इस कारण समयका 
कुछ अन्दाज न रहा । कसरतकी जगह पहुँचा, तो देखा कि सब चले गये 
हूँ । दूसरे दिन हेडमास्टरने मुझसे गँर-हाजिर रहनेका कारण पूछा । मैने तो जो 
था वही कारण बताया । माध्टरने उसे सच न माना ओर सजा दी । में झूठा 
ठहरा । मुझे अतिशय दुःख हुआ । किस तरह सिद्ध करूँ कि “मे झूठा नहीं 


हुँ ? कोई उपाय न सुझा । मन ही मन मुस-मुसाकर रह गया; रोया । समझा 
कि सच बोलने और सच करनेवालेको गाफिल भी न रहना चाहिये । 


कसरतसे मुक्ति तो प्राप्त की ही। हेडमास्टरको पिताजीका पत्र मिला 
कि स्कूलके समयके बाद वे स्वयं मेरी उपस्थिति अपनी सेवाके लिए आवश्यक 
समझते हैं । बस, इस पत्रके कारण मुझे मुक्ति मिली । 

ब्याहके कारण मेरा एक साल टूट गया था । दूसरी कच्ामें झिक्षकने मेरे 
सामने यह सुझाव रखा कि मैं एक ही सालमें तीसरी ओर चौथी कक्षाकी 
तैयारी कर लूं । लेकिन भूमिति मेरी समझमें न आती थी । इस कारण मे 
अक्सर निराश हो उठता था । कभी यह विचार आता कि एक सालमें 
दो कक्षाओंकी तैयारी करना छोड़ दूँ । लेकिन ऐसा करनेसे मेरी लाज जाती, 
और जिन्होंने मेरी लगनपर विश्वास रखकर मुझे चढ़ानेकी सिफारिश की थी, 
उन शिक्षककी भी लाज जाती । इस डरके कारण में किये हुए विचारपर डटा 
रहा । प्रयत्न करते-करते भूमितिकी कठिनाई दूर हो गई, और फिर तो 
भूमिति मेरे लिए एक सरल और, सरस विषय बन गया । 

संस्कृतने मुझे भूमितिसे भी अधिक परेशान किया । छठी कक्षामें में 
हारा । यह सुनकर कि फारसी आसान हूँ, म उस ओर लल्चाया, और एक 
दिन फारसीकी कचामें जा बैठा । संस्कृत-शिक्षकको दुःख हुआ । उन्होंने कहा-- 
“यह तो सोच कि तू लड़का किसका है । क्या तू अपने धर्मकी भाषा न 
सीखेगा ? तेरी कठिनाई क्या है, सो मुझे बता ।” में शरसाया; शिक्षकके 
प्रमकी अवगणना न कर सका । मैने संस्कृत सीखना जारी रखा । 

५, दुःखद प्रसंग 


हाईस्कूलमें जिसे मित्रता कहा जा सकता है, ऐसे मेरे दो मित्र अलग- 
अलग वक्तमं थे। एकका सम्बन्ध लम्बे समयतक न चला । मने दुसरेकी 
सोहबत की, इस कारण पहलेने मुझे छोड़ दिया । दुसरेकी सोहबत कई साल- 
तक रही ॥ इस सोहबतमें मेरी दृष्टि सुधारकको थी । में यह देख सकता था 
कि उस भाईमें कुछ दोष थे । लेकिन मैंने उसमें अपनी निष्ठाका आरोपण 
किया था । मेरी माताजी, बड़े भाई और मेरो पत्नी--तीनोंको मेरी यह 
सोहबत कड़वी लगती थी । मैंने सबको यह कहकर आश्वस्त किया कि वह 
मुझे गलत रास्ते नहीं ले जायगा, क्योंकि उसके साथ मेरा सम्बन्ध केवल उसे 
सुधारनेके लिए ही है। सवने मुझपर विश्वास किया और मुझे मेरी राह 
जाते दिया । बादमें में देख सका कि मेरा अनुमान ठीक न था । 

जिन दिनों मैं इस मित्रके सम्पकमें आया था, उन दिनों राजकोटमें 
“सुधारक पंथ' का जोर था । इस भित्रने मुझे यह बताया कि जिन गृहस्थों 
आदिके वारेमें यह माना जाता हे कि वे मांसाहार ओर मद्यपान नहीं करते 
हैं, वे छिपे तौरपर यह सब करते हूँ । मुझे तो इससे आश्‍चर्य हुआ और 
दुःख भी । परन्तु मित्रने मांसाहारकी प्रशंसा और वकालत अनेक उदाहरणोंसे 
सजाकर कई बार की । उसके शारीरिक पराक्रम मुझे मुग्ध किया करते । 
जो शक्ति अपनेमें नहीं होती, उसे दूसरेमें देखकर मनुष्यको आश्‍चर्य होता 
ही है । वही हाळ मेरा हुआ । आइचयंमेंसे मोह पैदा हुआ । 

फिर, में बहुत डरपोक था । चोरके, भूतके, सांप वगैराके डरोसे घिरा 
रहता था । ये डर मुझे सताते भी खूब थे । रात कहीं अकेले जानेकी 
हिम्मत न होती थो । अन्धेरेमें तो कहीं जाता ही न था; ओर दीयेके 
बिना सोना लगंभग असम्भव था । मेरे इस मित्रको मेरी इन कमजोरियोंका 
पता था । उसने मुझे यह जंचा दिया कि मांसाहारके प्रतापसे ही वह इन 
कमजोरियोंसे मुक्त था । में पिघला । 

मांसाहार करनेका दिन निश्चित हो गया । 


मेरे संस्कार इसके बिलकुल ही विपरीत थे । गांघी-परिवार वैष्णव 
सम्प्रदायका था । यह सम्प्रदाय मांसाहारका निरपवाद विरोध और तिरस्कार 
करनेवाला था । माता-पिता बहुत ही कट्टर माने जाते थे । में उनका परम 
भक्त था। में यह मानता था कि यदि कहीं उन्हें मेरे मांसाहारकी बात 
मालूम दई तो वे बिना मौतके तत्काल ही मर जायेंगे । मैं जाने-अनजाने 
सत्यका तो था ही । अतएव में यह तो नहीं कह सकता कि मांसाहार 
करनेसे माता-पिताको ठगना होगा, इस बातका ज्ञान मुझे उस समय न था । 


पर 

दुःखद प्रसंग ९ 


ऐसी स्थितिमें मांसाहार करनेका निश्चय मेरे लिए बहुत गंभीर और 
भयंकर वस्तु थी । 

लेकिन मुझे तो सुधार करना था । मांसाहारका शोक नहीं था। में तो 
बळबान्‌ और हिम्मतवाला बनना चाहता था; दूसरोंको ऐसा 'बननेके लिए 
न्योतना चाहता था; ओर फिर अंग्रेजोंको हराकर हिन्दुस्तावको स्वतंत्र करना 
चाहता था । सुधारके इस जोशमें में होश भूल बंठा । 

चोरोंकी तरह छिपकर काम करना मुझे अच्छा नहीं मालूम होता था । में 
उसे शर्मकी बात समझता था। लेकिन इस समय सुधारका उत्साह और 
जीवनमें महत्वका फेरफार करनेका आकर्षण भी जोरपर था । मैंने मांसाहार 
शुरू किया ओर एक वर्षमें पाँच-छ: बार मांस खाया । 

जब-जब इस प्रकारका खाना खाया जाता, तब-तब घरमें भोजन करनेकी 
बात जमती ही न थी । जब माँ खानेके लिए बुलाती, तो आज भूख नहीं हैं, 
(हजम नहीं हुआ है'--इस तरहके बहाने बनाने पड़ते थे । जब-जब मुझे यह्‌ 
कहना पड़ता तब-तब दिलको भारी आधात पहुँचता था । माके सामने ऐसा 
झठ ! फिर, अगर माता-पिताको मालूम हो जाय कि लड़का मांसाहारी हो गया 


CN 
> 


है, तब तो उनपर बिजली ही टूट पड़ेगी । इस तरहके विचार मेरे हृदयको अन्दरसे 
खोखला बना रहे थे। इसलिए मैंने निश्चय किया-- मांस खाना आवश्यक 
है; उसका प्रचार करके हिन्दुस्तानको सुधारेंगे; लेकिन माता-पिताको धोखा 
देना और झूठ बोलना मांस खानेसे भी बुरा हैं। इसलिए माता-पिताके जीतेजी 
मांस नहीं खाया जा सकता । उनकी मृत्युके बाद स्वतंत्र होनेपर खुले तौर- 
पर मांस खाना ठीक होगा, और जबतक वह समय च आवे तबतक सांसा- 
हारका त्याग करना उचित है । मैंने सित्रको अपना यह निश्चय जता दिया 
और तबसे मांसाहार जो छूटा सो छूटा ही छूटा । माता-पिता तो इस 
बातको कभी जान ही नहीं पाये । 

साता-पिताको धोखा न देनेके शुभ विचारसे प्रोरत होकर मेने मांसाहार 
छोड़ा; लेकिन उस मित्रकी मित्रता नहीं छोड़ी 1 न 

इसी. सोहवतके कारण मैं व्यभिचारमें भी फेस जाता । मित्रने मुझे पापघर- 
में भेजा ! में वहाँ गया, लेकिन बिना गिरे लोट आया । ईश्वर जिसे बचाना 
चाहता है, वह गिरना चाहे तो भी पवित्र रह सकता है । इस तरह बच जावेके 
लिए मैंने सदा ही ईश्वरका आभार माना हैं। 


इतना सब होनेपर भी मुझे इस बातका होश न हुआ कि इस सित्रकी मित्रता 
अनिष्ट है । ऐसा होतेसे पहले मुझे अभी ओर कडवे अनुभव लेने थे। 
पति-पत्तीके नाते हम दोनोकि बीच जो कुछ दुराव पैदा होता और कलह 

१० संक्षिप्त नात्मकथा 


जागता, उसका एक कारण यह मित्रता भी थो । सें जितना प्रेमी उतना हो 
वह॒मी पति था । मेरे वहमको बढानेवाली यह मित्रता थी, क्योंकि मित्रको सचाई- 
पर मुझे अविश्वास था ही नहीं । इस मित्रकी बात मानकर मैंने अपनी धर्म- 
पत्नीको बहुत-कुछ दुःख पहुँचाया है । इस हिसाके लिए में अपनेको कभी माफ 
नहीं कर सका हुँ । इस वहमका पूरा-पूरा नाश तो तभी हुआ जब मुझे 
अहिसाका सूक्ष्म ज्ञान हुआ; अर्थात्‌ जब में ब्रह्मचर्यकी महिमा समझा और यह 
समझा कि पत्नी पतिकी दासी नहीं, बल्कि उसकी सहचारिणी है । 


६. चोरी 


इन दो अनुभवोंसे पहले अपने एक रिश्तेदारके साथ मुझे बीड़ी पोनेका 
शौक हो गया था । मेरे काकाजीको बीड़ी पीनेकी आदत थी । अतएव 
उन्हें और दूसरोंको धुआं निकालते देखकर हमें भी बीड़ी फूंकनेकी इच्छा 
हो आई । गाँठमें पैसे थे नहीं, इसलिए काकाजी बीड़ीके जो टूंठ फेंक दिया 
करते थे, हमने उन्हें चुराना शुरू किया । 

लेकिन ठूंठ भी हर समय मिल नहीं सकते थे । इसलिए नौकरकी 
गाँठमें जो दो-चार पेसे होते, उनमेंसे बीच-बीचमें एकाव चुरा लेनेकी आदत 
डाली, और हम बीड़ी खरीदने लगे । किन्तु हमें सन्तोष न हुआ । अपनी 
पराधीनता हमें खलने लगी । इस बातका दुःख रहने लगा कि बड़ोंको 
आज्ञाके बिना कुछ हो ही नहीं सकता । हम उकता उठे और हमने आत्महत्या 
करनेका निश्‍चय किया ! 

हम दोनों जंगलमें गये ओर धतूरेके बीज ढूँढ़ लाये । झामका समय 
खोजा । केदारनाथजीके मन्दिरकी दीपमालिकामें घी चढ़ाया, दर्शन किये और 
एकान्त दूँढा । लेकिन जहर खानेको हिम्मत न पड़ी । अगर फौरन ही मौत न 
आयी तो ? मरनेसे लाभ ही क्या ? पराधीनताको ही क्यों न सहन किया जाय ? 
फिर भी दो-चार बीज खाये । अधिक खानेकी हिम्मत ही न हुई । दोनों मोतसे 
डरे और तय किया कि रामजीके मन्दिरमे जाकर भौर दर्शन करके शांत हो 
जाना तथा आत्महत्याकी बातको भूल जाना है । 

आत्महत्याके इस विचारका एक परिणाम यह हुआ कि हुम दोनों जूठी 
बीड़ी चुराकर पीनेकी और साथ ही नोकरके पसे चुराकर बीड़ी खरीदने और 
उक नेकी आदत भूल गये । बड़ेपतमें मुझे बीड़ी पीनेकी कभी इच्छा नहीं हुई, 
और मैंने सदा ही यह माना है कि यह आदत जंगली, गन्दी और हानिकारक हे । 

जिस समय बीडोका दोष हुमा, उस समय मेरो उमर कोई बारह- 
तेरह सालकी रही होगी; शायद इससे भी कम । 

चोरी 00 ३१ 

लेकिन इससे भी अधिक गंभीर चोरीका एक दूसरा दोंषे> मेरे हाथों 
हुआ । उस समय मेरी उमर पन्द्रह साळकी रही होगी । मुझसे बडे भाईने 
कोई पच्चीस रुपयेका कर्ज वढा लिया था । हम दोनों भाई उसे चुकानेके बारेम 
सोचा करते थे । मेरे भाईके हाथमें सोनेका ठोस कडा था । उसमेंसे ए 
तोला सोना काटना कठिन न था । 

कड़ा कटा । कर्ज अदा हुआ । लेकिन मेरे लिए यह बात असह्य हो 
गई । आगे कभी चोरी त करनेका मैंने दृढ निश्चय किया । मुझे लगा कि 
पिताजीके सामने यह सब स्वीकार भी कर लेना चाहिये। जीभ खुलतो न 
थी । इस वातका भय तो था ही नहीं कि पिताजी खुद मुझे मारेंगे। उन्होंने 
कभी हममेंसे किसी भाईको मारा न था । लेकिन वे स्वयं दुःखी होंगे भोर 
शायद सिर पीट लेंगे तो ? मुझे लगा कि इस जोखिमको उठाकर भी दोष 
कबूल करना ही चाहिये, इसके बिना शुद्धि न होगी । 

आखिर मैने चिट्ठी लिखकर दोष कबूल करने ओर माफी माँगनेका 
निश्‍चय किया । मैते चिट्टी लिखी ओर हाथोंहाय दी । चिट्टीमें सारा दोष कबूल 
किया और सजा चाही । बहुत अनुनय-विनयफे साथ लिखा कि स्वयं अपने ऊपर 
दुःख न ओढे और प्रतिज्ञा की कि भविष्यमै फिर कभी ऐसा दोष न होगा । 

मैंने काँपते हाथों पिताजीके हाथमें यह चिट्टी रखी । में उनकी 
खटियाके सामने बैठ गया । उस समय उन्हें भगन्दरका कष्ट था । इस कारण 
वे खटियापर लेटे थे । उन्होंने चिट्टी पढी । आँखोंसे मोतीकी बूंदें टपकीं । 
चिट्टी भीग गई। उन्होंने क्षणभरके लिए आँखें मूंदी, चिठ्ठी फाड डाली, 
और खुद पढ़नेके लिए जो उठ बैठे थे, सो फिर लेट गये । 

मैं भी रोया; पिताजीके दुःखको समझ सका । मोतीकी उन बूंदोंके 
प्रेमबाणने मुझे बीघा; में शुद्ध बना । 

मेरे लिए यह अहिंसाका पदार्थ-पाठ था । उस समय तो मने इसमें 
पिताजीके प्रेमके अतिरिक्त और कुछ नहीं देखा, लेकिन आज में इसे शुद्ध 
अहिसाके नामसे पहचान सकता है । 

इस प्रकारकी शांत क्षमा पिताजीके स्वभावके प्रतिकूल थी । मैंने सोचा 
था कि वे क्रोध करेंगे, कटु वचन कहेंगे ओर कदाचित्‌ अपना सिर पीट 
लेंगे । किन्तु उन्होंने जिस अपार शांतिका परिचय दिया, उसका कारण शुद्ध 
भावते दोषकी स्वीकृति ही थी । मेरी -स्वीकृतिसे पिताजी पेरे बारेम निर्भय 
बने और उनका महान्‌ प्रेम वृद्धिगत हुआ । 

७. पिताजीकी मुत्यु 


सेरो उमरके १६वें वर्षमें पिताजीका अवसान हुआ । वे लम्बे समयतक 
रोगशय्यापर रहे । इस बीच मैंने उनकी खूब सेवा की । मेरा काम तसंका 
था। खाने-पीनेसे जो समय बचता था, उसे मैं स्कूलमें अथवा पिताजीकी 
सेवामें ही बिताता था । जब उनकी आज्ञा मिलती और उनकी तबीयतको 
आराम होता, तब शामको घूमने जाता था । रात हमेशा उनके पैर दवाता 
और वे इजाजत देते तब अथवा उनके सो जानेपर सोने जाता धा । मुझे 
यह सेवा अतिशय प्रिय थी । मैं विद्यालयकी पढ़ाई करनेके धर्मको समझता 
था, और उससे भी अधिक माता-पिताकी भक्तिके धर्मको समझता था । 
फिर भी विषय-वासना मुझपर सवारी कस सकती थी। पिताजीके पैर तो 
में दबाता था, लेकिन मन शयन-गृहकी ओर दोड़ा करता था; और जब मुझे 
सेवासे छुट्टी मिलती थी, तो मैं खुश होता था । व 

अन्तिम रात्रिको मैं बडी देरतक पैर दबाता रहा । काकाजीने सो 
जानेको कहा । किसोको यह खयाल तो था ही नहीं कि यह रात आखिरी 
रात होगी । मैं सीधा शयन-गृहमें पहुंचा । स्त्री तो बेचारी गहरी नींदमें थी । 
मैंते उसे जगाया । पाँच-सात मिनट ही बीते होंगे कि इतनेमें मुझे पिताजीके गुजर 
जानेकी खबर मिली । में शरमाया, बहुत दुःखी हुआ और समक्षा कि यदि 
मै विषयान्ध न होता, तो अन्तिम घडीमे इस तरहका बिछोह न हुआ होता 
और मैं अंतिम क्षणतक पिताजीके पर दबाता रहता । इस काले दागको मैं 
आजतक भूल नहीं सका हे । माता-पिताके प्रति मेरी भक्तिकी कोई सीमा 
नहीं थी । उसके लिए में सब कुछ छोड़ सकता था । लेकिन उनकी सेवाके 
समय भी मेरा मन विषयको छोड़ न सकता था, यह उस सेवामें रही हुई 
अक्षम्य न्यूनता थो । इसी कारण मैंने अपनेको एकपत्नी-ब्रतका पालनेवाला 
मानते हुए भी विषयान्ध माना हे । इससे छूटनेमें मुझे बहुत समय लगा, 
और छटनेसे पहले अनेक धर्म-संकटोंका सामना करना पड़ा । 


८. धर्मकी झाँकी 
छः या सात वर्षसे लेकर सोलह वर्षको उमरतक मेरी जो पढाई 
हुई, उसमें मैंने स्कूलमें धर्मकी शिक्षा कहीं भी प्राप्तन की । तिसपर भी 


वातावरणमेंसे कुछ न कुछ मिलता ही रहा । यहाँ धर्मका उदार अर्थ करना 
चाहिये--धर्म अर्थात्‌ आत्मबोध, आत्मज्ञान । 


मेरा जन्म वैष्णव सम्प्रदायमें हुआ था, इसलिए समय-समयपर 
Ml 
हवेली” में जाना होता रहता था । लेकिन उसके प्रति श्रद्धा उत्पन्न न हुई! 

मुझे हवेलीका वैभव अच्छा न लगा । में हवेलीमें चलनेवाली अनोतिकी बातें 
सुनता रहता था। उसके कारण उसके प्रात मन उदास हो गया था। वहाँसे 
मुझे कुछ भी न मिला । 

लेकिन जो चीज हवेलीसे न मिली, वह मुझे अपनी दाई रंभासे मिली । 
में भूत-प्रेत आदिसे डरा करता था । रंभाने मुझे समझाया कि इसकी औषधि 
रामनाम है । भूत-प्रेतके भयसे बचनेके लिए मेने बचपनमें रामनामका जप 
शुरू किया । वह अधिक समयतक नहीं टिका । लेकिन बचपनमें जो बीज बोया 
गया था, वह नष्ट नहीं हुआ । आज रामनाम मेरे लिए अमोध शक्ति है । 

इन्हीं दिनोंमें मेरे काकाजीके एक लड़केने मुझे रामरक्षाका पाठ सिखानेका 
प्रवन्ध किया, और मैंने सबेरै स्नानके बाद उसे हमेशा पढ़ जानेका नियम रखा । 
जबतक पोरवन्दरमें रहा तवतक तो यह नियम निभा । राजकोटके वातावरणमें 


लेकिन जिस चीजने मेरे मनमें गहरी छाप डाली, वह थी रामायणका 
पारायण । पिताजीकी बोमारीका कुछ समय पोरबन्दरमें बीता था । वहाँ 
घे रोज रातको रामजीके मन्दिरमै रामायण सुना करते थे । सुनानेवाले 
रामचन्द्रजीके एक परम भक्त लाधा महाराज थे । वे दोहा-चोपाई गाते 
और अर्थ समझाते । स्वयं उसके रसमें लीन हो जाते और श्रोताजनोंको भी 
लीन कर देते । उन दिनों मेरी उमर तो तेरह सालकी रही होगी, किन्तु 
मझे उनके पाठमें खुब रस आता या। यह रामायण-श्रवग रामायण-विषयक 
मेरे अत्यन्त प्रमकी नीव है । आज में तुलसीदासकी रामायणको भक्तिः 
मार्गका सर्वोत्तम ग्रन्थ मानता हूँ । E 

कुछ महीनों वाद हम राजकोट आये । वहाँ इस प्रकारके पाठकी 
व्यवस्था न थी । हाँ, एकादशीके दिन भागवत पढ़ो जाती थी । में उसमें 
कभी-कभी जा बैठता था । लेकिन भट्टजी रस उत्पन्न नहीं कर पाये। आज 
मैं यह देख सकता हूँ कि भागवत ऐसा ग्रन्थ है, जिसे पढ़कर घर्मरस उत्पन्न 
क्रिया जा सकता है । मैंने तो उसे गुजरातीमें अतिशय रसपूर्वक पढ़ा हे । इ 

राजकोटमें अनायास ही मुझे सब सम्प्रदायोके प्रति समान भाव 
तालीम मिली । वहाँ मैने हिन्द्धमके प्रत्येक सम्प्रदायके प्रति आइरमाव रखना 
सीखा । क्योंकि माता-पिता हवेलीमें जाते, शिवालयमे जाते और राम-मंदिरमें 
भी जाते तथा साथमें हम भाइयोंको ले जाते अथवा भेजा करते थे । 

इसके साथ ही पिताजीके पास जन घर्माचार्योमेसे कोई न कोई हमेशा 
आते रहते थे। वे पिताजीके साथ घर्मकी और व्यवहारकी बातें करते थे। 
इसके अलावा, पिताजीके मुसलमान और पारसी मित्र थे। वे अपने-अपने 
धर्मको बातें करते और पिताजी उनकी बातोंको सम्मानपूर्वक भोर प्रायः 

रसपूर्वक सुना करते । चूंकि में पिताजीकी परिचर्यामें रहता था, इसलिए ऐसे 
वार्तालापोंके समय प्रायः वहीं उपस्थित रहता था । इस सारे वातावरणका मुझ- 
पर यह प्रभाव पड़ा कि मुझमें सव घर्मोके प्रति समान भाव पैदा हो गया । 

इस प्रकार यद्यपि दूसरे धर्मोके प्रात मनमें समभाव उत्पन्न हो गया 
था, तो भी यह नहीं कहा जा सकता कि मुझमें ईश्वरके प्रति आस्था 
थी । इन्हीं दिनों मेरे पिताजीके पुस्तक-संग्रहमेंसे मुझे मनुस्मृतिका भाषांतर 
देखनेको मिला । उसमें संसारकी उत्पत्ति आदिके विषयमें बातें पढ़ों । 
उनपर मेरी श्रद्धा नहीं जमी । उलटे, कुछ नास्तिकता पैदा हुई । मैने 
अपने दूसरे काकाजीके लड़केके सामने अपनी शंकाएं रखीं । किन्तु वे मेरा 
समाधान त कर सके । मनुस्मृतिके खाद्याखाद्य प्रकरणमें और दूसरे प्रकरणोंमें 
भी मैंने प्रचलित प्रथाका विरोध पाया । और, उत्त दिनों मनुस्मृति पढ़कर 
में अहिसा तो बिलकुल न सीखा । 


लेकिन एक वातनें मनमें जड़ जमा ली--यह संसार नीतिपर टिका 
हुआ हे । नीतिमात्रका समावेश सत्यमें हुआ हे । सत्यका शोध तो करना 
ही होगा । यों दिनोंदिन सत्यकी महिमा मेरी दृष्टिके सामने बढ़ती गई। 
सत्यकी व्याख्या विस्तृत होती गई, और अभी भी होती ही रहती है । 

साथ ही, नीतिका एक छप्पय भी हूदयमें बस गया । उपकारका बदला 
अपकार नहीं, उपकार ही हो सकता है, यह वस्तु जीवनका सूत्र बत गई । 
उसने मुझपर साम्राज्य चलाना शुरू किया । अपकारीका भला चाहना 
और करना मेरे अनुरागका विषय बन गया । मेने उसके अनगिनत प्रयोग 
किये । वह चमत्कारी छप्पय यों है : 

पाणी आपने पाय, भलुं भोजन तो दीजे; 
आवी नमावे शीश, दण्डवत कोडे कीजे। 
आपण घासे दाम, काम महोरोनुं करीए; 
आप उगारे प्राण, ते तणा दुःखमां मरीए । 
गुण केडे तो गुण दश गणो, मन, वाचा, कमें करी; 
अवगुण केडे जे गुण करे, ते जगमां जीत्यो सही । 

( अर्थ--जो हमें पानी पिलावे, उसे हम भोजन करावें । जो हमारे 
सामने शीश झुकावे, उसे हम उमंगसे दण्डवत्‌ प्रणाम करें । जो हमारे 
लिए एक पैसा भी खर्चे, उसके लिए हम गिन्नियोंका काम कर दें। जो 
हमारे प्राण बचावे, उसके दुःखको द्र करनेमें हम अपने प्राणतक न्योछावर 
कर दें। उपकार करनेवाछेके प्रति तो मन, वाणी और कमसे दस गुना 
उपकार करना ही चाहिये । छेकिन जगमें सच्चा झर सार्थक जीना उसोका 


है करनेवालेके प्रति भी उपकार करता 
ह्‌ जो लार करने बाऊ अति सो उपका Digitized छ छै Foundation USA 


९. विलायतकी तेयारो 


सन्‌ १८८७ में मैने मेट्रिक्युलेशनकी परीक्षा पास की । घरके बड़ोंकी 
इच्छा थी कि पास होनेपर मैं कॉलेजमें भरती होऊं और आगे पढ़ें, । 
भावनगरका खर्च कम था, इसलिए भावनगरके शामळदास कॉलेजमें 
जानेका निश्चय हुआ । वहाँ मुझे कुछ आता न था, सब कठिन मालूम 
होता था; अध्यापकोंके व्याख्यानोंमें न तो रस आता था, न कुछ समझ ही 
पड़ता था । पहली टर्म ( सत्र ) पूरी करके में घर आया । 

मावजी दवे परिवारके पुराने मित्र और सलाहकार तथा विद्वान्‌ और 
व्यवहार-कुशल ब्राह्मण थे । इन छुट्टियोंके दिनोंमें वे घर आये । माताजी 
और बड़े भाईके साथ बातचीत करते हुए उन्होंने मेरी पढ़ाईके बारेमें 
पुछताछ की और आग्रहपूर्वक सलाह दी कि अगर कबा गांधीकी गादी 
सँभालनी है, तो आपको इसे वैरिस्टर बननेके लिए विलायत भेजना 
चाहिये । मुझे जो भाता था वही वैद्यने बता दिया । बड़े भाई सोचमें पड़ 
गये--पैसेका क्या होगा ? और मेरे जँसे नवयुवकको इतनी दूर कंसे भेजा 
जाय ! माताजीको कुछ सूझ न पड़ा । उन्होंने काकाजीकी सलाह लेनेको कहा । 

पोरबन्दरके एडमिनिस्ट्रेटर गांधी-परिवारके लिए अच्छी राय रखते 
थे । बड़े भाईने सोचा, उनके मारफत राज्यकी ओरसे थोड़ी-बहुत मदद मिल 
सके तो ली जाय । मुझे उनका यह विचार अच्छा लगा । में डरपोक था, 
लेकिन इस बार पेरा डर भाग गया । मैं पोरबन्दर जानेको तैयार हुआ । 
काकाजीने कहा--“में तुझे विलायत जानेकी--समुद्र लाधनेकी--इजाजत 
क्योंकर हूँ ? लेकिन मैं बाधक नहीं वनूंगा । सच्ची इजाजत तो तेरी माँकी 
है । यदि वह तुझे इजाजत दे, तो तू बेखटके जाना । यह कहना कि मैं 
तुझे रोकूंगा नहीं । मेरे आशीर्वाद तो तुझे हैं ही ।' 

फिर मैं एडमिनिस्ट्रेटरसे मिला । उसने थोड़ेमें बात खुटा दी--' तु 
बी० ए० हो जा, बादमें मुझसे मिलता । अभी कोई मदद नहीं दी जायगी ।' 4 

मैं राजकोट लौटा । जोशीजीने दवेने) सलाह दी कि कर्ज लेकर 
भी मुझे विलायत भेजा जाय । मैने सुझाया कि मेरी स्त्रीके हिस्सेके जेवर 
बेच डाले जायें । उनसे दो-तीन हजार रुपयोंसे अधिक रकम मिलनेवाली न 
थी। भाईने बीड़ा उठाया कि वे, जैसे भी बनेगा, रुपयोंका प्रबन्ध करेगे । 

माताने सब तरहको पूछताछ शुरू की । किसीने कहा-नोजवान 
विलायत जाकर बिगड़ जाते हैं; किसीने कहा--वे वहाँ मांसाहार करतें 

लगते हैं; कोई बोला--वहाँ विना शराबके काम ही नहीं चलता । माताने 
ये सारी बातें मुझसे कहीं । मैंने कहा--“'लेकिन क्या तुम मुझपर विश्वास 


न करोगी ? में तुम्हें धोखा न दूँगा । शपथ खाकर कहता हें कि में इन 
चीजोंसे बचगा । 


माता बोली--“'में तुझपर विश्वास करती हें । लेकिन दूर देशमें 
क्या हो ? मेरी तो अक्ल काम नहीं करती । मैं बेचरजी स्वामीसे पूछेंगी । 
वे भी परिवारके सलाहकार थे । उन्होंने मदद की; मुझसे तीन प्रतिज्ञाएं 
लिवाई और मैंने भांस, मदिरा तथा स्त्रा-सेवनसे दूर रहनेकी प्रतिज्ञा ली । 
माताने आज्ञा दे दी । 


गुरुजनोंके आशीर्वाद लेकर में विलायत जानेके लिए बड़े भाईके साथ 
बम्बई पहुँचा; भाईने मित्रोंसे सुना कि चौमासेमें समुद्र तूफानी हो जाता 
हे । उन्होने इसका खतरा उठाकर तुरंत भेजनेसे इनकार किया । में अनु- 
कूल समयकी राह देखता बम्बईमें रुक गया; भाई राजकोट लौट गये । 


इस बीच जातिमें खलबली मची । जाति बुलायी गई । मुझे जातिकी 
'बाड़ी' में हाजिर रहनेका फरमान मिला । में गया । मुशमें एकाएक 
हिम्मत आ गई । हाजिर रहनेमें न संकोच हुआ, न डर लगा । जातिके 
सेठ और मेरे बीच सवाल-जवाब हुए । मेने कहा-- विलायत जानेका 
अपना निश्चय में बदल नहीं सकता । मेरे पिताजीके मित्र और सलाहकार 
जो विद्वान्‌ ब्राह्मण हैं, मानते हैं कि मेरे विलायत जानेमें कोई दोष नहीं 
है । मुझे अपनी माताजीकी और भाईकी आज्ञा भी मिल चुकी हे ।'' 


सेठने कहा--“'लेकितर कया तू जातिका हुक्म नहीं मानेगा ?” 


मैंने जवाब दिया--“में लाचार हूँ । मुझे लगता हूँ कि इसमें 
जातिको बीचमें न पड़ना चाहिये ।” 

इस उत्तरसे सेठको रोप हो आया । उन्होंने मुझे दो-चार सुना दी । 
में शान्तभावसे बैठा रहा । सेठने हुक्म दिया-- इस लड़केको आजसे 
जाति-बाहर माना जायगा । 

मुझपर इस ठहरावका कोई असर न हुआ; बड़े भाई भी दृढ़ 


रहे । और सन्‌ १८८८ के सितम्बर महीनेकी ४ तारीखको मैंने बम्बईका 
बन्दरगाह छोड़ा । 

२ : विलायतसें 


१०, शुरूके महीने 


स्टीमरमें ही मेरी कसौटी शुरू हो गई । अंग्रेजीमें बात करनेकी मुझे 
आदत ही ने थी । मुसाफिर अंग्रेज थे । उनके साथ बातचीत करना आता 
न था । काटे-चम्मचसे खाना में जानता न था और यह पूछनेकी हिम्मत 
न होती थी कि कौनसी चीज बिना मांसकी बनती है । इसलिए मैं खानेकी 
सेजपर तो कभी गया ही नहीं । अपने साथ जो मिठाई वगैरा लेकर चला 
था, मुख्यतः उसीसे काम चलाया । अपनी भीरुता मैं छोड़ व सका । 

एक अंग्रेजने मुझसे बातचीत करना शुरू किया । मांस न खानेके मेरे 
झाग्रहको बात सुनकर वे हंसे और बोले कि इंग्लैण्डमें तो इतनी सरदी 
पड़ती है कि मांसके बिना चल ही नहीं सकता । 

किन्तु मैंने कहा--में अपनी माताजीके साथ वचनसे बंध गया है, 
इसलिए में इसे ले नहीं सकता । अगर मांस बिना चलता ही न होगा, तो 
में वापस हिन्दुस्तान चला जाऊंगा, लेकिन मांस तो हरगिज न खाऊँगा।” 


सुख-दुःखके साथ यात्रा पूरी करके में साउदम्प्टन बन्दरगाहपर सफेद 
फलालेतका कोट-पतलन पहने उतरा और एक होटलमें गया । डॉक्टर 
प्राणजीवन महेता वहाँ मुझसे मिलने आये । उन्होंने प्रमभरा विनोद किया 
भोर यूरोपके रीति-रिवाजोंकी अनेकानेक बातें मुझे समाइ । 


होटल महँगा था । में एक-दो दिन वहाँ रहा और फिर एक कोठरी 
मिलनेपर उसमें जा बसा । में बहुत परेशान हो उठा । देशकी याद बहुत 
आने लगी । माँका प्रेम मूर्तिमंत होने लगा । रात पड़ती मर में रोना शुरू 
कर देता । अजीब लोग थे, अजीव रहन-सहन थी, घर भी अजीब थे । 
खाने-पीनेका परहेज था ही, और खाने योग्य पदार्थ रूखे और रसहीन लगते 
थे । मेरी हालत सरोतेके बीच सुपारी-जेसी हो गई । विलायतमे अच्छा 
लगता नहीं था और वापस देश जाना जंचता न था । आग्रह यही था कि 
जब विलायत पहुँच गया हूँ, तो तीन साल पूरे कर ही लूं । 

डॉक्टर महेता मेरी कोठरीमें मुझसे मिलने आये । उन्हें वह जगह 
पसन्द न पड़ी । उन्होंने मुझे एक मित्रके घरमें ठहराया । मित्रने अंग्रेजी रीतिः 
रिवाज सिखाये ओर अंग्रेजीम कुछ बात करनेकी आदत भी उन्होंने डाली । 


१७ 

१४ संक्षिप्त आत्मकथा 
मेरे भोजनका प्रश्‍न बहुत बडा प्रश्न बन गया । विना नमक और 
मसालेकी साग-तरकारी रुचती न थी । सुबह तो ओटमीलका दलिया बनता 
था, अतः उससे पेट थोड़ा भर जाता था । पर दोपहर ओर शामको में सदा 
भूखा रहता था । मित्र मुझे रोज मांसाहारके लिए समझाते। मैं प्रतिज्ञाका 
सहारा लेकर चुप हो जाता । एक दिन मित्र बहुत खीझे और बोले-- 
“निरक्षर माँके सामने यहाँकी परिस्थिति बिना जाने की गई प्रतिज्ञाका मूल्य 
हो क्या हे ? ऐसी प्रतिज्ञा, प्रतिज्ञा ही नहीं ।” 

लेकिन में टससे मस न हुआ । 

मित्र रोज दलील करते । लेकिन मेरे पास तो छत्तीस रोगोंको 
मिटानेवाला एक हो नक्षा था । मित्र जितना ही मुझे समझाते, मेरी दृढ़ता 


: उतनी ही बढ़ती । में रोज ईश्वरसे रक्षाकी याचना करता ओर मुझे रक्षा 


मिलती । मैं जानता न था कि ईश्वर कोन हैं । लेकिन रम्भा द्वारा दी गई 
श्रद्धा अपना काम कर रही थी । 

एक दिन मित्रने मेरे सामने बैंथमका ग्रंथ पढ़ना शुरू किया । उन्होंने 
उसका विवेचन किया । मैने उत्तर दिया--“में ऐसी सूक्ष्म बात नहीं 
समता । में कबूल करता हुँ कि मांस खाना चाहिये । छेकिन अपनी 
प्रतिज्ञाके बन्धनको मैं तोड़ नहीं सकता । इसके बारेमे में कोई दलील' 
नहीं कर सकता । में आपके प्रेमको समझता हूँ । आपका हेतु समझता हूं । 
लेकिन लाचार हूं । मेरी प्रतिज्ञा टूट नहीं सकती ।” 

इसके बाद मित्रने दलील करना छोड़ दिया । 

मैं मित्रके घर एक महीना रहा । डॉक्टर महेताने अब मुझे एक 
परिवारमें रख दिया । 

यहाँ मुझे मांसाहारकी चर्चामें नहीं पड़ता पड़ा । लेकिन जो खानेको 
मिलता, सो सब फीका लगता । में शरमाता ओर भूखा रहता । अभी मेरी 
पढ़ाई शुरू न हुई थी । में मुश्किलसे समाचार-पत्र पढ़ते लगा था । हिन्दु 
स्तानमें तो मैंने कभी समाचार-पत्र पढे ही नहीं थे । 

मैंने भ्रमण शुरू किया । मुझे निरामिष अन्नाहार देनेवाला भोजन-गृह 
खोजना था । में रोज दस-बारह मील चलता । इस तरह भटकते हुए एक 
दिन में फेरिग्डन स्ट्रीट पहुंचा और वहाँ विजिटेरियन रेस्टोरां का नाम 
वढा । जो आनन्द बालकको मनपसन्द चीजके मिलनेसे होता है, वही मुझे 
हुआ । अन्दर दाखिल होनेसे पहले ही मैंने काँचकी खिड़कीमें सॉल्टकी 
“अन्नाहारकी हिमायत' नामक पुस्तक देखी । एक शिलिंग देकर पुस्तक 
खरीदी और खाने बैठा । विलायत आनेके बाद उस दिन पहलो बार भर- 
पेट खानेको मिला ईश्वरने मेरी भूख बुझायी । मैंने सॉल्टकी पुस्तक पढी । 

“सभ्य? पोशाकमें १९ 


मुझपर उसकी अच्छी छाप पड़ी । जिस दिन मैंने यह पुस्तक पढ़ी, उस 
दिनसे में स्वेच्छापूर्वक अर्थात्‌ विचारपूर्वक अन्नाहारमें मानने लगा । माताके 
निकट की गई प्रतिज्ञा अव मुझे विशेष आनन्द देनेवाळी ववी; भोर स्वयं 
अन्नाहारी रहकर दूसरोंको देसा बनानेका लोभ जागा । 


११, 'सभ्य' पोशाकमें 

अन्नाहारपर मेरी श्रद्धा दिन-दिन बढ्ने लगी । साँल्टकी पुस्तकने 
आहारके विषयमें अधिक पढ्नेकी मेरी जिज्ञासाको तीव्र बनाया । जितनी 
पुस्तकें मुझे मिलीं, मैंने खरीद लीं और पढ्‌ डालीं । इस वाचनका परिणाम 
यह हुआ कि मेरे जीवनमें आहारके प्रयोगोंको महत्त्वका स्थान मिल गया । 

इस बीच मेरे बारेमँ उन मित्रको चिन्ता मिटी न थो । उन्होंने 
प्रेमवश यह माना कि अगर मैंने मांसाहार न किया, तो मैं कमजोर हो 
जाऊंगा; यही नहीं, बल्कि मैं बुद्ध भी बनूँगा । उन्होंने मुझे सुधारनेका 
एक अन्तिम प्रयत्न किया--मुझे नाटक दिखाने ले जानेका न्योता दिया । 
४ नाटकमें जानेसे पहले मुझे उनके साथ भोजन-गृहमें भोजन करना था । शुरूमें 
ही 'सूप' आया । मैं परेशान हुआ । परोसनेवालेको पास बुलाया । मित्र 
समझ गये भर चिढ़कर बोले : “अगर तुझे अब भी यही किचकिच करनी 
ड्ो, तो जाकर किसी छोटे भोजन-गृहमें भोजन कर छे ओर बाहर मेरी राह 
देख ।” इस प्रस्तावसे मुझे खुशी हुई । में उठा और दूसरा भोजनालय 
तलाशना शुरू किया । पास ही में एक अन्नाहार देनेवाला भोजनालय था, 
लेकिन वह बन्द हो चुका था । में भूखा रहा । हम नाटक देखने गये ॥ 
मित्रने उस घटनाके बारेमें एक भी शब्द मुंहसे न निकाला । 

हमारे बीच यह अन्तिम मित्र-युद्ध था । हमारा संबंध न तो टूटा 
ओर न कड़वा बना । मैं उनके समस्त प्रयासोंकी जड़में रहे हुए प्रेमको 
ताड़ सका था, इस कारण विचार और आचारकी भिन्नता रहते हुए भी 
उनके प्रति मेरा आदर बढ़ा । 

लेकिन मुझे लगा कि मुझको उनका डर दूर करना चाहिये । मैंने 
निश्चय किया कि में जंगली नहीं रहुँगा, सम्य पुरुषके लक्षण अपनेमें 
बढ़ाऊंगा और दूसरे प्रकारोंसे समाजमें मिलने-जुलने योग्य बनकर अन्नाहार 
विषयक अपनी विचित्रताको ढेक लूंगा । 

मैंने 'सम्यता' सीखनेके लिए अपनी हैसियतसे बाहरका और छिछला 
रास्ता अपनाया । 2 

मैंने आर्मी एण्ड नेवी” स्टोरमें कपड़े बनवाये । जहाँ शौकीन 
लोगोंके कपडे सिलते थे, वहाँ १० पौंडपर बत्ती रखकर शामकी पोशाक 
सिलवाई । भोळे और बादशाही दिलवाले बड़े भाईके मारफत खास 
सोनेकी एक चेन, जो दोनों जेबोंमै लटक सके, मंगवाई और बह मिल भी 
गई । टाई बाँधनेकी कला हस्तगत की । बड़े आईनेके सामने खड़े रहकर 
ठीकसे टाई बांधनेभे और बालोंमें पट्टी डालकर मांग निकालनेमें हर रोज 
दस सिनटकी बरबादी तो होती ही थी । टोपी पहनते और उतारते समय 
हाथ माँग संभालनेके लिए सिरपर बरबस पहुँच ही जाते थे । साथ ही, 
जब समाजमें बंठे होते तब माँगपर हाथ रखकर बालोंको ठिकाने रखनेकी 
एक तिराली और सभ्य क्रिया चलती ही रहती थी । 


छेकिन इतनी टीमटाम ही काफी न थी । सम्यताके दूसरे कुछ बाह्य 
गुण भी मैंने जान लिये थे ओर उनका विकास करना था । सम्य पुरुषको 
नाचना आना चाहिये । उसे फ्रेंच ठीक-ठीक जानना चाहिये । साथ ही, सभ्य 
पुरुषको ऊच्छेदार भाषण करना भी आना चाहिये । मैने नाचना सीख लेनेका 
निएचय किया । एक कक्षामें भरती हो गया । एक सत्रके कोई तीन पौंड 
जमा कर दिये । लगभग तीन हफ्तोंमें कोई छः पाठ लिये होंगे । पैर बरा- 
बर तालसे पड़ते न थे । सोचा, वायोलिन बजाना सीख लू । इससे सुर ओर 
तालका अंदाज बैठ सकेगा । तीन पौंड वायोलिन खरीदनेमें स्वाहा किये और 
उसकी शिक्षापर भी कुछ खर्च किया । भाषण करना सीखनेके लिए एक 
तीसरे शिक्षकका घर देखा । उसे भी एक गिनी तो देनी ही पड़ी । बेलकी 
स्टैण्डर्ड एलोवयूशनिस्ट' नामक पुस्तक खरीदी । 

इन बेलसाहबने मेरे. कानमें घंटी बजाई; में जागा । 

मुझे कहाँ इंग्ल॑ण्डमें सारी जिन्दगी बितानी है ? में लच्छेदार भाषण 
करना सीखकर क्या करूंगा ? नाचना सीखकर में सम्य केसे बनेगा ? 
बायोलिन तो देशमे भी सीखा जा सकता हे । मे तो विद्यार्थो हूँ । मुझे विद्या- 
घ्ययन बढ़ाना चाहिये । मुझे अपने घंधेसे संबंध रखनेवाली तैयारी करनी 
चाहिये । अपने सद्व्यवहारसे सभ्य माना जाऊं तो ठीक ही है, अन्यथा 
मुझे यह लोभ छोड़ना चाहिये । मेने इस आशयके उद्गारोंवाला एक पत्र 
अपने भाषण-शिक्षकके नाम भेज दिया । नाच-शिक्षिकाको भी ऐसा ही एक 
पत्र लिखा । वायोरिन-शिक्षिकाके घर वायोलिन लेकर पहुंचा । मैंने उसे 
अनुमति दी कि वह जितने भी दाम आयें उतने लेकर उसे बेच डाले । 

सम्य बनेकी यह सनक कोई तीन महीने रही होगी । पोशाकको 
टीमटाम वर्षो तक टिकी । लेकिन में विद्यार्थो बना । 

नाच आदिके मेरे प्रयोगोंका समय स्वैराचारका समय न था । उसमें 
कुछ समझदारी थी । अपनी मूर्च्छाके इस कालमें भी में अमुक हृदतक 
सावधान था । पाई-पाईका हिसाव रखता था । खर्चका अन्दाज था । मैंने 
यह निश्चय किया कि हर महीने १५ पोंडसे अधिक न खचूंगा । बसमें 
जानेके अथवा डाकके खर्चको भी में हमेशा लिख लिया करता था और 
सोनेसे पहले हमेशा जमा-खर्चका मेळ बैठा लिया करता था । यह आदत 
अन्ततक बनी रही । 

अब मैंने अपना खर्च आधा कर डालनेका विचार किया । अबतक . 
मैं परिवारोंमें रहता था । इसके बदले मैंने यह तय किया कि अपना ही 
एक कमरा लेकर उसमें रहना ठीक होगा । साथ ही, यह भी तय किया 
कि कामके अनुसार तथा अनुभव प्राप्त करनेकी दृष्टिसे अलग-अलग मुहल्लोंमें 
घर बदलते रहना चाहिये । घर ऐसी जगहोंमे पसन्द किये कि जहाँसे 
कामके स्थानतक आधे घंटेमें पैदल जाया जा सके और गाड़ीभाड़ा बचें । 
इसके कारण कामपर जाते समय ही टहलनेकी व्यवस्था हो गई और इस 
व्यवस्थाकी बदौलत मैं हमेशा आठ-दस मील तो सहज ही घूम लेता था। 
मुख्यतः अपनी इस आदतके कारण मैं विलायतमें क्वचित्‌ ही बीमार पड़ा 
हृंगा । शरीर भलीभाँति कस गया । परिवारके साथ रहना छोड़कर मैंने दो 
कमरे किरायेपर ले लिये--एक सोचेके लिए भौर एक बेठनेके लिए । 

इस तरह आधा खर्च बचा । 

बैरिस्टरकी परीक्षाको लिए बहुत पढ़ना जरूरी न था । मेरी कच्ची 
अंग्रेजी मुझे दुःख देती थी । एक सित्रने कहा : “तू लन्दनकी मैट्रिक्युलेशन 
परीक्षा पास कर ले । उसके लिए तुझे मेहनत करनी होगी, पर तेरा सांधा- 
रण ज्ञात बढ़ जायगा । खर्चमें थोड़ी भी वृद्धि न होगी ।” में यह जानकर 
चौंका कि छेटिन और दूसरी एक भाषा अनिवार्य हे । मित्रने मुझे समझाया । 
मैंने लेटिन सोखनेका ओर ली हुई फ्रेचको पूरा करनेका विचार किया । 
इस प्रकार सभ्य बनते-बनते में तो एक अत्यन्त उद्यमी विद्यार्थी बन गया । 
परीक्षामें बँठा । लेटिनमें नापास हुआ । में दुःखी तो हो गया, लेकिन हारा 
नहीं । छेटिनमें मुझे रस आने लगा था । 

दुबारा परीक्षा देनेकी तैयारीके साथ ही रहन-सहनमें अधिक सादगी 
लानेके प्रयत्न शुरू किये । मुझे लगा कि अभी मेरे परिवारकी गरीबीसे मेल 

खानेवाला सादा जीवन मेरा बना नहीं है । भाईकी तंगदस्ती और उनकी 
उदारताके विचारने मुझे आकुल-ब्याकुल बना दिया । मैं देखता था कि 
लोग मुझसे अधिक सादगीके साथ रह लेते हैं । मैं ऐसे अनेकानेक गरीब 
विद्याथियोंके सम्पर्कम आया था । सादी रहन-सहनपर लिखी गई पुस्तकें 
भी मेंने पढी थीं । मैंने अपने दो कमरे उठा दिये । प्रति सप्ताह काठ 
शिलिंगपर एक कोठरी किरायेपर छी । एक अंगीठी खरीदी और सुबहका 
भोजन हाथसे बनाना शुरू किया । दोपहरको बाहर खा लेता और शामको 
फिर घरमें कोको तयार करके उसे रोटीके साथ लेता था । इस प्रकार मैंने 
रोज एक शिलिंगसे छेकर सवा शिलिंगके अन्दर अपने भोजनकी व्यवस्था 
करना सीखा। मेरा यह समय अधिकसे अधिक पढ़ाईका समय था। 
जीवनमें सादगी आ जानेसे समय अधिक बचा । मैं दूसरी बार परीक्षामें 
घेठा और पास हुआ । 


लेकिन सादगीके कारण जीवन रसहीन न वना । उलटे, इन फेर- 
फारोंकी वजहसे मेरी अन्दर और बाहरकी स्थितिमें एकता पैदा हुई; 
अपने परिवारकी स्थितिके साथ मेरी रहन-सहनका मेल बैठा; जीवन अधिक 
सारमय बना; मेरे आत्मानन्दका पार न रहा । 


१३, आहारके प्रयोग 


जैसे-जैसे में जीवनमें गहरा पंठता गया, वैसे-वैसे बाहरके और अन्तरके 
आचारमें फेरफार करनेकी जरूरत माठूम होती गई । जिस गतिसे रहन- 
सहन और खर्चमें फेरफार हुए उसी गतिसे अथवा उससे भी अधिक वेगसे 
मैने अपने आहारमें फेरफार करता शुरू किया । अन्नाहारपर लिखी गई 
अंग्रजी पुस्तकोमे लेखकोने बहुत सुक्ष्म विचार किया था । उन्होंने उसमें 
झखाहारकी छानबोन घामिक, वैज्ञानिक, व्यावहारिक और वैद्यक दृष्टिसे की 
थी । मुझपर इन चारों दृष्टियोंका असर पडा ओर अन्नाहार देनेवाले 
भोजनालयोमे में इन चार प्रकारकी दृष्टियोंवाले छोगोंके साथ मिलने-जुलते 
लगा । विलायतमे इस विषयसे संबंध रखनेवाला एक मण्डल था और 
उसका अपना एक साप्ताहिक पत्र भी था। मैं साप्ताहिकका ग्राहक भोर 
मण्डलका सदस्य बता। कुछ ही समयमें मुझे उसकी कमेटीमें स्थान दिया 
गया । वहाँ मेरा परिचय ऐसे लोगोसे हुआ, जो अन्नाहारियोंभे स्तंभरूप 
माने जाते थे । में प्रयोगोंमें उलझ गया । 
. घरसे जो मिठाई ओर मसाले वगरा मेंगाये थे, उनका उपयोग 
बन्द किया ओर मेरे मनने दूसरा रास्ता पकड़ा। मसालोंका शौक मन्दा 

पड़ गया ओर जो भाजी रिचमण्डमें बिना मसालेकी होनेके कारण फीकी 
लगती थी, वह अब केवल उबाली हुई स्वादिष्ट लगने लगी । ऐसे अनेक 
अनुभवोंने मुझे सिखाया कि स्वादका सच्चा स्थान जीभ नहीं बल्कि मन है । 

उन दिनों एक पंथ ऐसा भी था, जो चाय-कॉफीको हानिकारक मानता 
था और कोकोका समर्थन करता था । अबतक मैं यह समझ चुका था कि 
केवल दरीर-व्यापारके लिए आवश्यक पदार्थ ही लेना उचित हे, इसलिए 
मैंने चाय-कॉफीका मुख्यतः त्याग किया और उनको जगह कोको लेने लगा । 

भोजनालयमें दो विभाग थे । एकमें जितनी चीजें खाओ उतने पैसे 
देनेकी व्यवस्था थी । वहाँ एक बारके भोजनपर एक शिलिंगसे दो शिलिंग- 
तक खर्च होता था । दूसरे विभागमें छः पेनीमें तीन पदार्थ और रोटीका एक 
टुकड़ा मिलता था । जिन दिलों मैंने बहुत किफायत शुरू की, उन दिनों 
में अक्सर इस छः पेनीवाले विभागमें ही जाता था । 

इन प्रयोगोंके अन्तर्गत उप-प्रयोग तो बहुतेरे हुए । उनमें अण्डे खानेका 
भी एक प्रयोग हुआ । स्टार्च-रहित आहारका समर्थन करनेवालोंने अण्डोंकी 
बहुत स्तुति की थी और यह सिद्ध किया था कि अण्डे मांस नहीं हैं । यह 
तो निश्चित ही था कि अण्डोंके सेवनसे किसी प्राणधारी जीवको दुःख नहीं 
पहुँचता । इस दलीलके फेरमें पड़कर मैंने मांके साथ की हुई प्रतिज्ञाके 
रहते हुए भी अण्डे खाये, लेकिन मेरी यह मूर्च्छा क्षणिक थी । श्रतिज्ञाका नया 
अर्थ करनेका अधिकार मुझे न था । अर्थ तो प्रतिज्ञा करानेवालेका ही माना 
जाना चाहिये । मांस न खानेको प्रतिज्ञा करानेवाली माताको अण्डोंका तो 
खयालतक न था । अतएव ज्यों ही मुझे प्रतिज्ञाके रहस्यका भान हुआ, 
मैंने अण्डे लेना छोड़ दिया और वह प्रयोग भी छोड़ दिया । 

मैंने अण्डोंका त्याग किया । मेरे लिए यह कठिन हो गया, क्योंकि 
बारीकीसे पूछताछ करनेपर पता चला कि अन्नाहारके भोजनालयोमे भी 
भण्डोंवाली अनेक चीजें बनती थीं। इस कारण परोसनेवालेसे पूछना जरूरी 
होता था । इस प्रकार इसके कारण में एक जंजालसे छटा, क्योंकि थोड़ी 
ओर बिलकुल सादी चोजें हो ले सकता था । दूसरी ओर थोड़ा आघात 
भो पहुँचा, क्‍योंकि जीभसे लगी हुई अनेक वस्तुओंका त्याग करना पडा । 
लेकिन यह आघात क्षणिक था । प्रतिज्ञापालनका स्वच्छ, सूक्ष्म ओर स्थायी 
स्वाद मुझे उस क्षणिक स्वादकी तुलनामें अधिक प्रिय मालूम हुआ । 

अन्नाहारी मंडलकी कार्यकारिणी समितिमें मैं चुन तो लिया गया 
और में समितिकी हर बंठकमें हाजिर भी रहने लगा, लेकिन बोलनेके 
लिए जीभ खुलती ही न थी । लम्बे समयतक यही स्थिति रही । इस 
बीच समितिमें एक गम्भीर विषय निकला । उन दिनों वहाँ कृत्रिम उपायों 
द्वारा सन्तानोत्पत्तिको नियंत्रित करनेका आन्दोलन चल रहा था । डॉक्टर 
एलिन्सन समितिमें थे । वे इन उपायोंके हिमायती थे और मजदूरोंमें इनका 
प्रचार करते थे । मुझे ये विचार भयंकर माळूम हुए । लेकिन जब डॉक्टर 
एलिन्सनको समितिसे हटानेका प्रस्ताव सामने आया, तो मुझे उसमें शुद्ध 


अन्याय प्रतीत हुआ, क्योंकि मण्डलका हेतु केवल अन्नाहारका प्रचार करना 
था, दुसरी नीतिका नहीं । 


किन्तु समितिमें बोलनेकी हिम्मत मुझमें न थी । मैंने अपने विचारोंको 
लिखकर सभापतिके सामने रखनेका निश्चय किया । लिखे हुए विचारोंको 
पढ्‌ जानेकी भी मेरी हिम्मत न पड़ी । सभापतिने उसे दुसरे सदस्यसे पढ्वा 
लिया । डॉक्टर एलिन्सनका पक्ष हार गया । लेकिन मेरा अपना विश्वास 
था कि उनका पक्ष सच्चा था, इसलिए मुझे सम्पूर्ण संतोष रहा । 


मेरा शरमीलापन बिलायतमें 0 अन्ततक बना रहा । किसीसे मिलने 
जानेपर भी जहाँ पाँच-सात लोगोंका दल एकत्र हो जाता; वहाँ मैं गंगा 
बनकर बैठा रहता । 


एक बार में वेण्टनर गया था । वहाँ अन्नाहारको प्रोत्साहित करनेके लिए 
एक सभा हुई थी । मुझे इस सभामें बोलनेका निमन्त्रण मिला । मैंने उसे स्वीकार 
कर लिया । अपना भाषण लिख डाला । बोलनेकी हिम्मत नहीं थी । जब मैं 
पढ्नेके लिए खड़ा हुआ, तो पढ़ न सका । दुसरेने पढ़कर सुनाया । 

विलायतमें रहते हुए सार्वजनिक रूपसे बोळनेका अन्तिम प्रयत्न मुझे 
विलायत छोड़ते समय करना पड़ा था। विलायत छोडनेसे पहले मैने अपने 
अज्नाहारी मित्रोको हॉबर्न भोजनालयमें भोजनके लिए आमन्त्रित किया था । यह 
सोचकर कि जिस भोजनाल्यमें मांसाहार होता है, उसमें अन्नाहारका प्रवेश हो 
तो अच्छा, मनें इस भोजनालयके व्यवस्थापकके साथ विद्येष प्रबन्ध करके वहाँ 
दावत दी । यह नया प्रयोग अन्नाहारियोमे प्रसिद्ध हो गया । वहाँकी 
प्रथाके अनुसार मुझे भाषण करना था । मैं बहुत सोचकर बोलनेकी तैयारीसे 
गया था । मैंने एक छोटा विनोदपूर्ण भाषण करनेका विचार किया था, 
छेकिन सोची हुई बात सब भूल गया और विनोद तथा रहस्यपूर्ण 

भाषण करनेकी कोशिशमें मैं स्वयं ही विनोदका पात्र बन गया । आखिर 
मुझे यह कहकर बैठ जाना पड़ा--“सज्जनो, आपने मेरा आमंत्रण स्वीकार 
किया, इसके लिए में आपका आभारी हुं! 

कह सकते हैं कि मेरी यह शरम आखिर दक्षिण अफ्रीकामें छ्टी । 
अपने इस शरमीले स्वभावके कारण मुझे अपनी फजीहतके अलावा दुसरा 
कोई नुकसान नहीं हुआ । इससे मुझे बडा लाभ यह हुआ कि में शब्दोंको 
किफायत करना सीखा और मुझे अपने विचारोंपर काबू पानेकी आदत 
सहजमें पड़ गई । फलतः आज मेरी जीभ या कलमसे बिना सोचे या बिना 
तौले क्वचित्‌ ही कोई शब्द निकलता है । शरमीलापन मेरी ढाल थी। 
उससे मुझे परिपवव बननेका लाभ प्राप्त हुआ । उसके कारण मुझे सत्यकी 
अपनी पूजामें सहायता मिली । 


१५. असत्यरूपी जहर 


चालीस साल पहले विलायत जानेवालोंमें यह प्रथा चल पड़ी घी 
कि स्वयं विवाहित होनेपर भी वे अपनेको कुंआरा बतायें। उस देशमें 
स्कूल या कॉलेजमें पढ़नेवाले कोई विवाहित नहीं होते । वहाँ विवाहितके 
लिए विद्यार्थी-जीवन नहीं होता । कहा जा सकता है कि विलायतमें बाल- 
विवाह नामकी चीज है ही नहों । इसलिए हिन्दुस्तानके नौजवानोंको यह 
कबूल करते हुए शरम माछूम होती थी कि वे विवाहित हैं। में भी विवा- 
हित होने और एक बेटेका वाप होनेके बावजूद अपनेको कुंआरा कहनेमें 
न डरा ! पर इस तरह कुंआरा मतवानेका स्वाद मैंने कम ही चखा। 
मेरे शरमीले स्वभावने और मेरे मौनने मेरी बडी रक्षा की । 


ब्राइटन समुद्र-तटपर स्थित हवा खानेका एक मुकाम है। एक बार 

मैं वहाँ गया । जिस होटलमें ठहरा, उसमें एक साधारण पैसेदार विधवा 

बुढ़िया भी हवा खानेके लिए आकर ठहरी थी । यह मेरे पहले वर्षका 
समय था । होटलमें खानेके पदार्थोकी सुचीके सभी नाम फ्रेंच भाषामें थे। 
मैं उन्हें समझता न था । उक्त महिलाने अन्नाहारकी चीजें मुझे बताई । 

उस दिनसे हमारा जो संबंध कायम हुआ, सो मेरे विलायत रहतेतक 
और उसके बाद भी बरसोंतक बना रहा । उसने लन्दनका अपना पता 
मुझे दिया और मुझे हर रविवारको अपने यहाँ भोजनके लिए आनेको 
नमंत्रित किया । वह दूसरे अवसरोंपर भी मुझे अपने यहाँ बुलातो, आगे 

हो कर मेरी शरम छुड़ाती, नौजवान स्त्रियोंसे मेरा परिचय कराती और 
मुझे उनसे बातचीत करनेको ललचाती। एक स्त्री उसोके यहाँ रहती 

थी । उसके साथ वह बहुत बातचीत करवाती । कभी-कभी हमें अकेला 
भी छोड़ देती । 

पहले तो मुझे यह सब बहुत अटपटा और कठिन मालूम हुआ। कुछ 
सुझता न था कि क्या बातें की जायें। लेकिन वादमे मैं तैयार होने लगा । 
उस स्त्रीके साथ बातचीत करना भी मुझे अच्छा लगने लगा । 

अब में क्या करूं? मैंने सोचा--'यदि मैंने इस भद्र महिलासे 
अपने विवाहको बात कह दी होती, तो कितना अच्छा होता ? क्या उस 
दशामे वह चाहती कि में किसी स्त्रीके साथ विवाह करूँ ? अब भी देर नहीं 
हुई है । यदि में सत्य कह दूँगा, तो अधिक संकटसे बच जाऊँगा ।' 

यह सोचकर मैंने उसे एक पत्र लिखा। उसमें अपने विचार इस 
प्रकार प्रकट किये : 


“में आपके प्रेमके योग्य नहीं ह । जब मैं आपके घर लाने 
लगा, तभी भुझे आपसे यह कह देना चाहिये था कि मैं विवाहित हूँ । 
आपसे यह बात छिपानेका मुझे अव बहुत दुःख होता है । किन्तु 
आज ईश्वरने मुझे सत्य कहनेकी हिम्मत दी है, इससे मुझे आनन्द 
हो रहा है। आप मुझे माफ करेंगी ? जिन बहनके साथ आपने मेरा 
परिचय कराया है, उनके साथ मैंने किसी प्रकारकी अनुचित छूट 
नहीं ली हैं। मुझे इस बातका पूरा भान है कि मैं ऐसी छूट ले 
ही नहीं सकता ।, लेकिन स्वभावत: आपकी इच्छा तो यही देखनेकी 
हो सकती हे कि किसीके साथ मेरा संबंध कायम हो जाय । आपके 
मतमें यह चीज ओर आगे न बढ़े, इस विचारसे भी मुझे आपके 
सामने सत्य प्रकट कर देना चाहिये । 

“यदि इस पत्रके मिलनेपर आप मुझे अपने यहाँ आनेके 
लिए नालायक मार्नेगी, तो मुझे उसका जरा भी बुरा मालूम न होगा। 
यदि आप मेरा त्याग न करेंगी, तो उससे मुझे खुशी होगी ।” 

स लगभग लौटती डाकसे मुझे उस विधवा भित्रका जवाब मिला । उसने 
खा था : 


“आपका खुले दिलसे लिखा पत्र मिला । हम दोनों खुश हुईं 
ओर खूब हँसीं । लेकिन मेरा न्योता कायम हे । अगले रविवारको हम 
आपकी राह अवश्य देखेंगी। हमारी मित्रता तो जैसी थी बैसी ही 
बनी रहेंगी ।'” 
इस प्रकार मुझमें असत्यका जो जहर घुस गया था, उसे मैंने बाहर 

निकाला और फिर तो कहीं भी अपने विवाह आदिकी बातें करनेमें मैं 
झिझकता न था । 

विलायतमें रहते हुए लगभग एक साल बीता होगा, इतनेमें दो 
थियाँसोफिस्ट मित्रोसे मेरी पहचान हुई । उन्होंने मुझसे गीताजीकी बात 
की । बे एडविन आर्नल्डका गीताजीका अनुवाद पढ़ते थे। लेकिन उन्होंने 
तो मुझे अपने साथ संस्कृतमें गीता पढ़नेके लिए निमंत्रित किया । मैं शमिन्दा 
हुआ क्योंकि मैंने गीता संस्कृत या प्राकृतमें पढ़ी ही नहीं थी । मेने मित्रोंसे 
यह हकीकत कही और उनके साथ गीता पढ़ना शुरू किया । 
_ “ध्यायतो विषयान्‌ पुंसः' से शुरू होनेवाले दूसरे अघ्यायके दो इलोकोंका 
मेरे मतपर गहरा प्रभाव पड़ा। मुझे उस समय यह भास हुआ कि 
भगवद्गीता अमूल्य ग्रंथ है । घीरे-धीरै मेरी यह मान्यता बढ़ती गई और 
आज तच्वज्ञानके लिए मैं उसे सर्वोत्तम ग्रन्य मानता हूँ । अपनी निराशाकी 
घड़ियोंमें इस ग्रंथने मेरी अमूल्य सहायता की है । 
_ इन्हीं भाइयोंने मुझे आर्नल्डका 'बुद्ध-चरित' पढ़नेके लिए कहा । उसे 
मैंने भगवद्गीतासे भी अधिक रसपूर्वक पढ़ा । 

उन्होंने मुझे मेंडम ब्लैबेट्स्कोके और श्रीमती बेसेण्टके दर्शन कराये ! 
मुझे सोसायटीमें भरती होनेके लिए भी कहा। मैंते विनयपूर्वक इनकार 
किया और कहा--“मेरा धर्मज्ञान नहोंके बराबर है, इसलिए में किसी 
भी पंथमें सम्मिलित नहीं होता चाहता।” उनके कहनेसे मैंने मंडम 
ब्लैबेट्स्कीकी पुस्तक 'की टु थियाँसोफी' पढ़ी । उसे पढ़नेके बाद हिन्दू" 
घर्मकी पुस्तके पढ्नेको इच्छा हुई और पादरियोंके मुंहसे सुनी हुई यह 
राय कि हिन्दू-धर्म वहमोंसे ही भरा हैं, दिलसे निकल गई । 

इन्हीं दिनों मुझे मंन्वेस्टरके एक भले खिस्ती मिले । उन्होंने मेरे साथ 
खिस्ती धर्मकी चर्चा चलाई। मुझे बाइबिल पढ्नेको सलाह दी और 
बाइबिल खरीदकर ला दी। मैने उसे शुरू किया, लेकिन मैं पुराना करार 
पढ़ ही न सका । 

जब मैं “नये करार' पर आया, तो उसका मुझपर अलग ही प्रभाव 
पड़ा । ईणुके गिरि-प्रवचतका प्रभाव बहुत अच्छा पड़ा। वह दिलमें बस 
गया । बुद्धिने उसकी तुलता गीताजीके साथ की । मुझे उसमें यह पढ़कर 
अपार आनन्द हुआ कि “जो तुझसे कुरता मांगे, उसे तू अंगरखा देना”, 
“जो तेरे दाहिने गाळपर तमाचा मारे, तू उसके सामने बायाँ गाल करना ।” 
मुझे शामल भट्टका छप्पय याद आ गया । मेरे बालमनने गोता, आर्नेल्ड-कृत 

“बुद्ध-चरित' ओर ईशुके वचनोंका एकीकरण किया । मेरे मनको यह बात 
ऊंच गई कि त्यागमें धर्म है । 
थे इस वाचनसे दूसरे धर्माचार्योकी जीवनी पढ़नेकी इच्छा हुई । किसी 
मत्रने मुझे कार्लाइलकी “विभूतियाँ और विभूति-पूजा' पुस्तक पढ़नेकी 
सलाह दी । उसमेसे मैने पैगम्बर-संवंधी भाग पढ़ा भर मुझे उनकी महत्ता- 
का, वीरताका और तपश्चर्याका खयाल आया । 

इसके बाद में परीक्षाकी पुस्तकोंके सिवाय अन्य कुछ पढ़नेकी फुरसत 
च पा सका। लेकिन मैंने मनमें यह गाँठ बाँध ली कि मुझे धर्मग्रंथ पढ़ने 
चाहिये और सब मुख्य धर्मोका योरय परिचय प्राप्त कर लेना चाहिये । 

चास्तिकताके बारेमे भी कुछ जाने बिना काम कैसे चलता? मैने 
अडळॉकी पुस्तक पढ़ी। लेकिन मुझपर उसकी कुछ भी छाप न पड़ी। 
में नास्तिकता-ल्पी सहाराके रेगिस्तानको लांघ गया। उन दिनों श्रीमती 
बेसेण्टकी कीति खूब फैली हुई थी । वे नास्तिक न रहकर आस्तिक हो गई 


>; 


हूँ, इस चीजने भी मुझे नास्तिकवादके प्रति उदासीन बनाया । 


१७, 'निबेलके बल रामः 


सन्‌ १८९० में पोटस्मथमें अन्नाहारियोंका सम्मेलन था । उसमें मुझे 
और एक हिन्दुस्तानी मित्रको निमंत्रित किया गया था । हम दोनों वहाँ 
पहुँचे । हम दोनोंको एक महिलाके घर ठहराया गया था । पोर्टस्मथ-जैसे 
खलासियोके बन्दरगाहमें यात्रियोके लिए निवासकी खोज करनेपर यह कहना 
-कठिन हो जाता है कि कोनसे घर अच्छे हैं और कौनसे बुरे । 


हम रात सभासे घर लोटे । भोजन करके ताश खेलने बैठे । विलायतके 
झच्छे घरोंमें भी इस प्रकार मेहमानोंके साथ गृहिणी ताश खेलने बैठती 
हँ । ताश खेलते समय निर्दोष विनोद तो सब कोई करते हैं । यहाँ बीभत्स 
विनोद शुरू हुआ। में भी उसमें सम्मिलित हुआ । वाणीमेंसे कृतिमें जानेकी 
तैयारी थी, लेकिन मेरे भले साथीके मनमें राम बसे । उन्होंने कहा--- भरे, 
'हुझमे यह कलजुग कंसा ! तेरा यह काम नहीं । तु यहाँसे भाग जा ।” 

में शरमाया । सावधान हुआ । मन ही मन उन मित्रका उपकार माना । 
माताके सामने ली हुई प्रतिज्ञा याद आई। में भागा; थरथर काँपता हुआ 


अपनी कोठरीमें पहुँचा । छाती धडक रही थी कातिलके हाथसे बच निकलने- 
“वर किसी शिकारकी जो हालत होती है बही मेरी हुई । | 

परस्त्रीको देखकर विकार-वश होने और उसके साथ खेल खेलनेकी 
इच्छा होनेका यह पहला प्रसंग था । उस रात मुझे नींद नहीं आई। 
अनेक प्रकारके विचारोंने मुझपर घावा बोल दिया । मैंने बहुत सावधान 
होकर चलनेका निश्चय क्रिया। घर न छोड़ा; लेकिन दूसरे ही दिन सम्मे- 
तके समाप्त होनेपर पोर्टस्मथ छोड़ दिया । उस समय में यह बिलकुल 
नहीं जानता था कि धर्म क्या है, ईश्वर क्या हैं ओर वह हममे किस 
प्रकार काम करता है । उन दिनों तो लौकिक ढंगपर में इतना हो 
समझा था कि ईदवरने मुझे बचा छिया । ईइवरने बचा लिया 
वाक्यका अर्थ आज मैं बहुत समझने लगा हुँ । लेकिन साथ ही यहु 
भी जानता हूँ कि इस वावयकी पूरी कीमत में अभी कूत नहीं 
सका हूँ । 


१८. बेरिस्टर तो बने, किन्तु आगे क्या ? 


बैरिस्टर बननेके लिए दो बातें आवश्यक थीं--एक टर्म पूरी करनेकी, 
अर्थात्‌ सत्र सँभालनेकी; और दूसरी कानूनकी परीक्षा देनेकी । सत्र सेसाः 
लनेका अर्थ था दावतें खाना । और, दावतें खानेका मतलब यह न था कि 
खाना खाना ही चाहिये, बल्कि जरूरत इस बातकी थी कि नियत समय- 
पर हाजिर रहें और खाना खतम होमेके समयतक वहाँ बेठें । खानेमें अच्छे- 
अच्छे पदार्थ होते और पीनेके लिए अच्छे दर्जेकी शराब होती थो । 

शराब मेरे कामकी नहीं थी । चार जनोंके बीच शराबकी दो बोतलें 
मिलतीं, इसलिए अनेक चौकड़ियोंगें मेरी माँग रहा करती थी । 

इस खान-पानसे बैरिस्टरीमें क्या वृद्धि हो सकती है, सो में न तब 
समझ सका, त बादमें । 

काननकी पढ़ाई आसान थी । परीक्षाकी पुस्तकें नियत थो । लेकिन 
उन्हें तो क्वचित्‌ ही कोई पढ़ता था । रोमन लॉ पर और इंग्लेण्डके 
काननपर छोटी-छोटी टिप्पणियाँ लिखी हुई मिलतो थीं । उन्हें पढ़कर 
पास होनेवाळे मैंने देखे थे । लेकिन मुझे लगा कि मुझको मूल पुस्तकें पढ़ 
ही लेनो चाहिये।न पढ़नेमें मुझे विश्वासघात सालूम हुआ। इसलिए मेचे 


तो मूल पुस्तकोंकी खरीदपर खासा खर्च किया । 

परीक्षाएँ मैंने पास कीं । सन्‌ १८९१ की १० जूनको मैं बैरिस्टर 
कहलाया । ११वीं जूनको इंग्लैण्डके हाईकोर्टमें ढाई शिलिंग देकर अपना 
नाम दर्ज कराया; १२ जूनको हिन्दुस्तानके लिए लोट पड़ा । 

लेकिन मेरी निराशा और डरका पार न था । बैरिस्टर कहलाना 
आसात मालूम हुआ, लेकिन बेरिस्टरी करना कठिन लगा । कानून तो पढ़े, 
छेकिन वकालत करना न सीखा । कानूनमें मैंने कुछ धार्मिक सिद्धान्त पढ़े, 
जौ मुझे अच्छे लगे । लेकिन मेरी समझमें यह्‌ न बेठा कि अपने घंघेमें उनका 
उपयोग किस प्रकार हो सकेगा । 

फिर पढ़े हुए कानूनोंमें हिन्दुस्तानके कानूनका तो नामतक न था। 


मुझे वक्रोलके वाते अपनी आजीविका प्राप्त करनेकी शक्ति संपादन 
करनेके बारमें भी बड़ी शंका मालूम होने लगी । 

मैंने अपने एक-दो मित्रोंके सामने ये कठिनाइयां रखीं । उन्होंने 
सुझाया कि मैं दादाभाईकी सलाह लूँ । मैं उनसे मिला, लेकिन उनके 
सामने अपनी कठिनाइयाँ रखनेकी मेरी हिम्मत न हुई । में मि० फ्रेडरिक 
पिकटसे मिला । उन्होंने कहा--“फीरोजशाह अथवा बदरुद्दीन तो एक- 
दो ही होते हैं । तुम यह निश्चित समझो कि साधारण प्रामाणिकता और 
लगनसे मनुष्य वकालतका घंधा आरामके साथ कर सकता हूँ।” इन दो 
चीजोंकी पूँजी मेरे पास पर्याप्त मात्रामें धी। । इसलिए अपने दिलकी 
गह्राईमें मुझे थोड़ी आशा बेंधी । 

इस प्रकार निराशाके बीच तनिक-सी आशाका जामन लेकर मैं 
थरथराते पैरों “आसाम' स्टीमरसे बम्बईके बन्दरयाहपर उतरा । 


CC-0. JK Sanskrit Academy, Jammmu. Digitized by 53 Foundation USA 


३ : देश 


१९, रायचन्दभाई 


बम्बईको खाड़ीमें समुद्र तूफानी था; अदनसे ही उसकी यह स्थिति 
थी । सब बीमार थे, अकेला में ही मोज कर रहा था । तूफान देखनेके 
लिए में डेकपर रहता ओर वहाँ भोगता भी था । 


बाहरका यह तूफान मेरे निकट तो अन्दरके तूफानको निशानो-जैसा 
ही था । लेकिन जिस तरह बाहरी तूफानके बीच मैं शांत रह सका था, 
उसी तरह अन्दरके तूफानके बारेमें भी कहा जा सकता हैं । जातिका प्रश्‍न 
तो था ही । घंधेकी चिन्ता थी । तिसपर मैं सुधारक ठहरा ! इसलिए 
झनमें थोड़े जो सुधार सोच रखे थे, उनकी भी चिन्ता थी । दूसरी एक 
चिन्ता अनसोची पैदा हो गई । 

मैं माँके दशंतके लिए अधीर हो रहा या । जव हम किनारे पहुँचे, 
तब मेरे बड़े भाई वहाँ मौजूद हो थे । डॉक्टर महेताका आग्रह था कि में 
उनके घर उतसूं, इसलिए मुझे वहीं ले गये । 

माताके स्वगंवासके विषयमें में कुछ भी नहीं जानता था । घर 
पहुँचनेपर मुझे यह खबर सुनाई गई और स्तान कराया गया । पिताकी 
मृत्युसे मुझे जो चोट पहुँची थी, उसको तुलतामें इस मूत्युके समाचारसे 
मुझे कहीं अधिक चोट पहुंचो । मेरे मनकी अनेक मुरादे बरबाद हो गई । 
लेकिन इस मौतके समाचार सुनकर मैं फूट-फूटकर रोया नहीं । आँसुओंको 
प्रायः रोक पाया था । और, मैंने इस तरह बरतना शुरू कर दिया, मानो 
माताको मृत्यु हुई ही नहीं । 

डॉक्टर महेताके भाई रेवाशंकर जगजीवनके साथ तो जन्मकी मित्रता 
अंध गई । कवि रायचन्द डॉक्टरके बड़े भाईके जमाई थे और रेवाशंकर 
जगजीवनकी पेढ़ोके भागीदार ओर कार्यकर्ता थे। उस समय उनकी उमर 
२५ सालसे अधिक न थी; फिर भो वे चरित्रवान्‌ ओर ज्ञानी थें । वे 
शतावधाती माने जाते थे । मुझे इस शक्तिकी ईर्ष्या हुई, किन्तु मैं 
उसपर मुग्ध न हुआ । मैं तो मुग्ध हुआ उनके व्यापक शास्त्रज्ञानपर, 
उनके शुद्ध चरित्रपर और आत्म-दर्शतकी उनकी जबरदस्त लगनपर । 

बे स्वयं हजारोंका व्यापार करते थे, हीरा-मोतीको परख करते थे ओर 
व्यापारको उलझनें सुलझाते थे । लेकिन ये बातें उनका अपता विषय न थों । 


३१ 

उनका विषय था आत्माकी पहचान । मेये उन्हें कभी मूच्छित स्थितिमें नहीं 
देखा । जब कभी में उनकी दुकानपर पहुंचता, वे मुझसे घर्मचर्चाके सिवाय भौर 
कोई चर्चा ही न करते । यद्यपि उस समय मुझे अपनी दिशाका ज्ञान न था 
भोर न यही कहा जा सकता था कि मुझे साधारणतः घर्मचर्चामे रस घा, 
तो भो रायचन्दभाईकी घर्मचर्चामें मुझे रसका अनुभव होता था । उनके अनेक 
बचन मेरे दिलमे सीधे उतर जाते थे । मेरे भनमें उनकी बुद्धिके लिए आदर 
था । उनकी प्रामाणिकताका भी में उतना ही भादर करता था। अपने 
झाघ्यात्मिक संकटमें में उनका सहारा लेता था । 


रायचन्दभाईके प्रति इतना आदर रखते हुए भी में अपने घमंगुरुके रूपमे 
उन्हें अपने हूदयमें स्थान न दे संका । मेरो यह खोज आज भो जारी हे । 

मेरे जीवनपर गहरी छाप डालनेवाले आधुनिक पुरुष तीन हैं : 
रायचन्दभाईने अपने जीवंत सम्पर्कसे, टॉल्सटॉयने स्वर्ग तेरे हृदयमे है” वासक 
अपनी पुस्तकसे और रस्किनने अन्टु दिस लास्ट'--'सर्वोदय' नामक 
अपनी पुस्तकसे मुझे चकित किया । 


२०. संसार-प्रवेश 


जातिका झगड़ा खड़ा हो था। दो 'तड़ें' पड़ गई थीं । एक पच्ने मुझे 
तुरन्त जातिमें ले लिया । दूसरा पक्ष न छेनेपर डटा रहा । जातमें लेनेवाले 
पक्षको सन्तुष्ट करनेके लिए राजकोट ले जानेसे पहले बड़े भाई मुझे तासिक 
छे गये । वहाँ गंगास्नान कराया ओर राजकोट पहुँचनेपर जातिको जिमाया । 


इस काममें मुझे कोई दिलचस्पी न रही । बड़े भाईका प्रेम मेरे 
लिए अगाध था, उनके प्रति मेरी भक्ति भी उतनी ही थी; इसलिए उनकी 
इच्छाको आदेशरूप समझकर मै यंत्रकी तरह, बिना समझे. उनकी इच्छाके 
अनुकूल होता रहा । 

जिस 'तड़' से में जाति-बाहर रहा, उसमें प्रवेश करनेका प्रयत्न मैंने 
कभी न किया । जातिके बहिष्कार-विषयक कायदेका में पूरा आदर करता 
था । अपने सास-ससुरके घर या अपनी बहनके घर पानीतक न पीता था । 
बे छिपे तोरपर पिछानेको तैयार होते, परन्तु जो बात खुलेमें न की जा तके, 
उसे छिपकर करनेके लिए मेरा सन तैयार ही न होता था । 


स्त्रीके साथ मेरा सम्बन्ध अभीतक में जंघा चाहता था, वैसा बन न पका 
था । विलायत हो आनेपर भी में अपने द्वेषी स्वभावको छोड़ न सका था । 
हर बातमें मेरो हुज्जत और मेरा वहम जारी ही रहा । एक समय तो ऐसा 

आया कि मैंने उसे मायके ही भेज दिया और अत्यन्त कष्ट पहुँचानेके धाद 
फिरसे साथमें रखना कबूल किया । 

मुझे बच्चोंकी शिक्षाके वारेमें भी सुवार करने थे । बड़े भाईके बच्चे 
थे और मेरे भी एक लड़का था । खयाल यह था कि में उन्हें अपने साथ 
रखूं। कुछ हदतक मैं इसमें सफल भी हो सका । बच्चाका साथ मुझे बहुत 
अच्छा लगा और उनके साथ विनोद करनेकी आदत आजतक बनी हुई है । 

यह तो स्पष्ट था कि खान-पानमें भी सुषार करना चाहिये । घरमें 
चाय-कॉफीको स्थान मिल चुका था । मैं अपने सुघार' लेकर आया । ओटमील 
पॉरिज ( दलिया ) दाखिल हुआ, चाय-क्रॉफीके बदले कोको चला । छेकिन 
यह परिवर्तन नामका ही था । चाय-कॉफीमें कोकोकी बढ्ती-मात्र हुई थी । 
घरमें बूट और मोजोंका प्रवेश हो ही चुका था। मैंने कोट-पतळूनसे घरको 
पुनीत किया ! 

यों खर्च तो बढ़ा, लेकिन उसे लाता कहाँसे ? 

मित्रोंने यह सलाह दी कि मुझे थोड़े समयके लिए बम्बई जाकर 
हाईकोर्टका अनुभव लेता चाहिये । मैं बस्त्रईके लिए रवाना हुआ । 

वहाँ घर बसाया । रसोइया रखा । लेकिन मेरे लिए चार-पाँच 


महीनेसे अधिक बम्बई रहना संभव ही च हुआ, क्योंकि खर्च बढ़ता जाता था 


_ और आमदनी कुछ न थी । 


इस प्रकार मैंने संसारमै प्रवेश किया। बैरिस्टरी मुशे अखरने 
लगी । दिखावा ढेरका भौर काम पाईका । अपनी जिम्मेदारीका खयाल मुझे 
दबोचने लगा । 

२१. पहला मुकदमा 

बम्बईमें एक ओर कानूनकी पढाई शुरू हुई, दूसरी ओर भाहारके 
प्रयोग चले, तीसरी ओर बड़े भाईने मेरे लिए मुकदमे खोजनेका उद्योग 
शुरू किया । - 

हर महीने खर्च बढ्ता था । बाहर बैरिस्टरीकी तख्ती लगाना और घरमें 
बैरिस्टरीके लिए तैयारी करना ! मेरा मन इन दोनोंका मेळ किसी तरह 
मिला न पाया । इसलिए मैं व्याकुल चित्तसे पढाई करता रहा । 

इतनेमें तकदीरसे ममीबाईका केस मुझे मिला । स्मॉल कॉज कोर्टमे 
जाना था। लेकिन दलालको कमीशन देनेका सवाल उठा । से एकसे दो न 
हुआ । कमीशन बिलकुल न दिया। फिर भी केस तो मिला । केस आसान 
था । मुझे श्रोफ' के रु ३० मिळे । 

सं झा०-३ 

३४ संक्षिप्त आत्मकथा 


में अदालतमें खडा तो हुआ, छेकिन मेरे पैर काँप रहे थे और सिर 
चकरा रहा था । सवाल पूछना सुझता न था । 

में बैठ गया। दलालसे कहा--'मुझसे यह केस न चल सकेगा, 
पटेलके पास जाओ । मुझे दी हुई फीस वापस ले लो ।” 


में भागा; शरमाया । निश्चय किया कि जबतक पूरी हिम्मत न आवे, 
केस न छूगा । झौर फिर दक्षिण अफ्रीका जानेतक कोर्टमें गया ही नहीं । 

छेकिन दूसरा एक केस अर्जी तैयार करनेका था। मैंने अर्जी तैयार 
की । मित्र-मंडलीको पढ़कर सुनाई। वह अर्जी पास हुई और मुझे तनिक 
विश्वास हुआ कि मैं अर्जी लिखने जितनी योग्यता तो बढ़ा ही लेंगा । 

किन्तु मेरा उद्योग बढ्ता गया । मुफ्तमें अजियाँ लिखनेका धन्धा कडं, 
तो अजियाँ लिखनेका काम तो मिलेगा, लेकिन उससे द्रव्यकी प्राप्ति थोड़े 
हो सकती है ? 


मैने सोचा कि मैं शिक्षकका काम तो कर ही सकता हूँ । अखबारमें 
विज्ञापन देखकर अर्जी भेजी, लेकिन चूँकि मैं बी० ए० न था, इसलिए मुझे 
बह काम न मिला । 


में लाचार हो गया । हिम्मत हार गया । बड़े भाईको चिन्ता हुई। 
हम दोनोंनें सोचा कि बम्बईमें और अधिक समय बिताना निरर्थक है । 
कुल करीब छः महीने रहनेके वाद मैंने बम्बईका घर उठा दिया । 

जबतक बम्बईमें था, में वहाँ हर रोज हाईकोर्टमें जाता रहा। 
लेकिन यह नहीं कह सकता कि वहाँ मैंने कुछ सीखा । 

घर गिरगाँवमे था, फिर भी मैं क्वचित्‌ ही गाड़ीभाड़ा खरचता 
था । अक्सर नियमित रूपसे पैदल ही जाता था । इसमें पूरे ४५ मिनट लगते 
थे ओर वापस घर आनेके समय भी बिला नागा पैदल ही आता था। 


जब मैं कमाने लगा तब भी इस प्रकार पैदल ऑफिस जानेकी आदत मैंने 
मन्ततक कायम रखी । 


२२. पहला आघात 


बम्बईसे निराश होकर मैं राजकोट पहुंचा । अलग ऑफिस खोला । 
गाडी थोड़ी चली । अजियाँ लिखनेका काम मिलने लगा । ओर हर महीने 
आसत तीन सौ रुपयेकी आमदनी होने लगी । 


इस प्रकार यद्यपि मेरी आथिक गाड़ी चल निकली थी, तो भी जीवनका 
पहला आघात इन्हीं दिनों पहुँचा । मॅने कानसे सुन रखा था कि ब्रिटिश 
अधिकारी कैसा होता है; अब मुझे वह्‌ अपनी आँखों देखेको मिला । 

पहला आघात ३५ 


उस समयके पोलिटिकल एजेण्टको मेरे भाईके बारेमे भ्रम हो गया 
था । इन अधिकारीसे में विलायतमें मिला था । यह कहा जा सकता है कि 
वहाँ उन्होंने अच्छी मित्रता निभाई थी । भाईने सोचा कि इस परिचयसें 
लाभ उठाकर मैं पोलिटिकल एजेण्टको दो शब्द कहूँ और उनपर कोई 
बुरा असर पड़ा हो, तो उसे मिटानेका प्रयत्न करूं । मुझे यह बात जरा 
भी न जेंची । लेकिन भाईका मुलाहजा मैं तोड़ न सका । अपनी इच्छाके 
विरुद्ध में गया । 

मैं उनसे मिला और पुरानी पहचान बताई। लेकिन मैंने तुरन्त ही 
देखा कि विलायतमें और काठियावाइमें मेद था । अपनी कुर्सीपर बैठे हुए 
अफसरमें और छुट्टीपर गये अफसरमें भी भेद था । अधिकारीने पहचान कबूल 
की । छेकिन पहचानके साथ ही बे अधिक एँठ गये । मैंने अपनी बात शुरू 
की । साहव अधीर हुए; बोळे : “अव आपको जाना चाहिये ।” 

मैंने कहा--“'छेकिन मेरी बात तो पूरी सुन लीजिये ।” 

साहब बहुत नाराज हुए--“चपरासी, इसको दरवाजा बताओ ।” 

चपरासी दोड़ा आया । में तो अभी कुछ बड़बड़ा ही रहा था । मेरे 
कन्चेपर चपरासीने हाथ रखा और मुझको दरवाजेके बाहर निकाल दिया । 

साहब गये, चपरासी भी गया । में चछा, अकुलाया, खीझा । मैंने तुरन्त 
चिट्ठी घसीटी; भेजी । थोड़ी ही देरमें साहबका सवार जवाब दे गया-- 
“आपको जो कार्रवाई करनी हो, सो करनेके लिए आप स्वतंत्र हैं Iw 

भाईसे चर्चा की । वे दुःखी हुए । वकील-मित्रोसे बात की । मुझे केस 
रखना आता ही कहाँ था? उस समय सर फीरोजशाह महेता राजकोटमें 
थे। उनकी सलाह पुछवाई । सलाह सिली कि चिट्टी फाड़ डालो भोर 
अपमानको पी जाओ । 

मुझे यह नसीहत जहरकी तरह कडवी र्गी । छेकिन इस कड़वे 
धूंटको गछेके सीचे उतारनेके सिवाय और कोई चारा न था । में इस 
अपमानको भूल तो नहीं सका, लेकिन मैंने इसका सदुपयोग किया-- फिर 


कभी अपनेको ऐसी स्थितिमें नहीं डालूंगा, इस तरह किसीकी सिफारिश 


नहीं करूँगा । इस नियमको मेते कभी नहीं तोड़ा । इस भाघातने मेरे 
जोवनकी दिशा बदल दी । 

२३. दक्षिण अफ्रीकाकी तेयारी 


मेरा अधिकतर काम इस अधिकारीकी अदालतमें रहता था । खुशामद 
मुझसे हो नहीं सकती थी । में उसे अनुचित रीतिसे रिझाना नहीं चाहता 
था । उसके नाम शिकायतकी धमकी भेजकर मैं शिकायत न करूं और उसे 
कुछ भी न लिखू, यह भी मुझे अच्छा न लगा । 


इस बीच मुझको काठियावाइकी खटपटका भी थोड़ा अनुभव हुआ । 
यह वातावरण मुझे जहर-सा लगा । मुझे बराबर इस बातकी चिन्ता रहने 
लगी कि में अपनी स्वतंत्रता किस तरह बचा सकूंगा। मैं उदासीन बना; 
झकुलाया । 


इस बीच भाईके पास पोरवन्दरकी एक मेमन पेढ़ीका सन्देशा आया-- 
“हमारा व्यापार दक्षिण झफ्रीकामे है । हमारी पेढी बड़ी है । हमारा 
एक बड़ा केस बहुत समयसे चल रहा है । अगर आपके भाईको भेजें, तो 
वह हमारी मदद करेगा ओर उसे भी कुछ मदद मिल जायगी । वह हमारा 
केस हमारे वकीलको समझा सकेगा ।” 


भाईने मुझसे इसकी चर्चा की। में इस सबका अर्थ न समझ सका । 
लेकिन मैं ललचाया । 

मेरे भाईने मुझे दादा अब्दुल्लाके भागीदार स्व० सेठ अब्दुल करीम 
झवेरीसे मिला दिया । हमारे बीच बातचीत हुई । करीम सेठने कहा-- 
“एक सालसे अविक आपकी जरूरत नहीं पड़ेगी । आपको जाने-आनेका फर्स्ट 
षलासका किराया और रहने-खानेके खर्चके अलावा १०५ पौंड देंगे ।”” 

इसे वकालत नहीं कह सकते। यह तो नौकरी थी । लेकिन मुझे 
तो जैसे-तैसे हिन्दुस्तान छोड़ना ,था। मैंने सेठ अब्दुल करीमका प्रस्ताव 
स्वीकार किया और दक्षिण अफ्रीका जानेके लिए तैयार हुआ । 


३६ 


CC-0. JK Sanskrit Academy, Jammmu. Digitized by 53 Foundation USA 


४; दक्षिण अफ्रोकासें 
२४. नाताल पहुंचा 


वियोगका जो दु:ख विलायत जाते समय हुआ था, वेसा दक्षिण अफ्रीका 
जाते समय नहीं हुआ। इस बार केवल पत्नीके साथका वियोग दुःखदायी « 
था। विलायतसे छौटनेके बाद एक दूसरे बालककी प्राप्त हुई थी। हमारे 
आपसके प्रेममें अभी विषय तो विद्यमान था ही, फिर भी उसमें निर्मलता 
आने लगी थी । मेरे विलायतसे लोटनेके बाद हम बहुत कम साथमें रहे थे । 

मुझे दादा अब्दुल्लाके बम्बईवाले एजेण्टको मारफत टिकट खरीदवाना 
था, लेकिन स्टीमरमें केविन खाली न थो । मैंने डेकमे जानेसे इनकार किया । 
एजेण्टकी अनुमति लेकर मैंने स्वयं टिकट प्राप्त करनेका प्रयत्न किया। मैं 
स्टीमरके बड़े अधिकारीसे मिला । उसकी कैबिनमें एक हिंडोला खाली रहता 
था, जो वह मुझे देनेको तैयार हो गया। में खुश हुआ । सेठसे चर्चा की 
और टिकट खरीदवाया। यों सन्‌ १८९३ के अप्रैल महीनेमें मै उमंगभरा 
दिल लेकर अपनी तकदीर आजमानेके लिए दक्षिण अफ्रीकाको रवाना हुआ । 


लामू और मोम्बासा होकर हम जंजीबार पहुँचे ! जंजीबारमें बहुत 
ज्यादा रुकता था--आठ या दस दिन । यहाँ नया स्टीमर बदलना होता था । 

कप्तानके प्रेमका कोई पार न था । इस प्रेमने मेरे लिए उल्टा 
रूप धारण किया । उसने मुझे अपने साथ सैरपर चलनेका न्योता दिया । 
साथमें एक अंग्रेज मित्रको भी न्योता था । हम तीनों कप्तानके मछवेपर 
सवार हुए । में इस सँरका मतलब बिलकुल न समझा था। हम हब्शी 
औरतोंके अहातेमें पहुंचे । हरएक एक-एक कमरेमें बन्द हो गया । छेकिन 
में तो शरमका मारा कमरेमें बन्द होकर बैठा हो रहा । कप्तानने मुझे 
पुकारा । मैं जिस तरह अन्दर घुसा था, उसी तरह बाहर निकल आया। 
मेने ईश्वरका आभार माना कि उस बहनको देखकर मेरे मनमें रंचमात्र भी 
विकार पैदा न हुआ। मुझे अपनी हे दुर्बळतापर तिरस्कार पैदा हुआ 
कि मैं कोठरीमें बन्द होनेसे ही इनकार करनेकी हिम्मत न दिखा सका । 

अपने जीवनमें इस प्रकारकी मेरी यह तीसरी कसोटी थी। मेरा 
बचना मेरे पुरुषार्थकी बदौलत न था । यदि मैंने कोठरोमें बन्द होनेसे साफ 
इनकार किया होता, तो वह मेरा पुरुषार्थ माना जाता । अपनी रक्षाके 


लिए मुझे तो एक ईश्वरका ही आभार मानना है । लेकिन इस किस्सेके 

६८ संक्षिप्त आत्मकथा 


कारण ईश्वरके प्रति मेरी माल्या बढी और में झूठी शरम छोड़नेकी 
थोड़ी हिम्मत भी बटोर सका । 

जंजीबारसे मोजाम्बिक और वहाँसे मई महीनेके लगभग अन्तमें में 
नाताल पहुँचा । 


२५, अनुभवोंकी बानगी 


डरबन नातालका बन्दरगाह कहा जाता है । अब्दुल्ला सेठ मुझे लिवाने 
झाये थे । स्टीमर डकमें पहुँचा ओर नातालके लोग स्टीमरपर अपने मित्रोंको 
छेते आये, तभी मैं समझ गया कि यहाँ हिन्दुस्तानियोंकी बहुत इज्जत नहीं होती । 

मुझे वे घर छे गये । अब्दुल्ला सेठने अपने कमरेके पड़ोसवाला कमरा 
मुझे दिया । वे मुझे न समझते थे और में उन्हें न समझता था । अपने भाई 
द्वारा भेजे गये कागज-पत्र उन्होंने पढ़े और अधिक घबराये । उनको ऐसा 
प्रतीत हुआ मानो भाईने उनके धर सफेद हाथी बाँध दिया है । मेरी साहवी 
ठाटवाळी रहन-सहन उन्हें खर्चीली मालूम हुई। उस समय मेरे लिए वहाँ 
कोई खास काम न था। 

झब्दुल्ला सेठ पढ़े-लिखे बहुत कम थे, लेकिन उनका अनुभव-ज्ञान प्रचुर 
था । बुद्धि उनकी तीव्र थी । अंग्रेजीका ज्ञान केवल बातचीत करने जितना रोजके 
अभ्याससे प्राप्त कर लिया था । हिन्दुस्तानियोंमें उनकी बडी इज्जत थी। 
उनका स्वभाव वहमी था! 


उन्हें इस्लामका अभिमान था । वे तत्त्वज्ञानकी बातोंका शौक रखते थे । 
उनके सहवाससे मुझे इस्लामका व्यावहारिक ज्ञान ठीक-ठीक मिला । हम 
क पहचानने लगे, उसके बादसे बे मेरे साथ बहुत घर्मचर्चा किया 
करते थे । 


दूसरे या तीसरे दिन बे मुझे डरवनको अदालत दिखाने छे गये । वहाँ 
मेरी कुछ जान-पहचान कराई । अदालतमें मुझे अपने वकीलके पास बेठाया । 
मजिस्ट्रेट मेरी भोर देखता रहा । उसने मुझसे पगड़ी उतारनेको कहा । मैने 
उतारनेसे इनकार किया और झदालत छोड़ दी । 

सेरे भाग्यमें तो यहाँ मी लड़ाई ही लिखी थी । 

अब्दुल्ला सेठने मुझे पगड़ी उतारनेका भेद समक्षाया । जिसने मुसलमानी 


पोशाक पहनी हो, वह अपनी आ पगडी पहन सकता है । दूसरे हिन्दु- 
स्तामियोंको मदालतमें दाखिल होते ही अपनी पगड़ी उतारनी चाहिये । 

अनुभर्वोकी दानगी ३९ 

ईन दो-तीन दिनोंमें ही मैने यह देखा कि हिन्दुस्तानी अपने-अपने तंग 
दायर बनाकर बैठ गये हें । एक भाग मुसलमान व्यापारियोंका था; वे अपनेको 
अरब कहते थे । दुसरा भाग हिन्दु अथवा पारसी मेहताओंका था । हिन्दू 
मेहता अधरमें लटकते थे । उनमेंसे कोई 'अरब” में मिल जाते थे । पारसी 
अपना परिचय परशियनके नामसे देते थे । एक चौथा और बड़ा वर्ग तामिल, 
तेलगू भौर उत्तरी : हिन्दुस्तानके गिरमिटियो बौर गिरमिट-मुक्त हिन्दुस्तानियोंका 
था । अंग्रेज इन गिरमिटियोंको कुली' के नामसे पहचानते थे । और चूँकि 
इनकी संख्या बडी थी, इसलिए दुसरे हिन्दुस्तानियोंको भी वे कुली ही कहते 
थे । कुलीके बदले 'सामी” भी कहते ये । 

इस कारण में 'कुली बैरिस्टर' ही कहलाया । व्यापारी लोग कुली 
व्यापारी कहलाते थे । 

इस स्थितिमें पगड़ी पहननेका प्रश्‍न एक बड़ा प्रश्न बन गया । पगड़ी 
उतारनेका मतलब था, अपमान सहन करना । मैंने यह भी सोचा कि मेँ 
हिन्दुस्तानी पगड़ीको छुट्टी दे दूँ और अंग्रेजी टोप पहन लूँ, जिससे उसे 
उतारनेमें अपमान मालूम न हो और में झगड़ेसे बच जाऊं । 

अब्दुल्ला सेठको यह सुचना जंची नहीं । उन्होंने कहा : “अगर आप 
इस समय ऐसा कोई फेरफार करेंगे, तो उसका अनर्य होगा । जो दुसरे 
लोग देशकी ही पगड़ी पहनना चाहते होंगे, उनकी हालत नाजुक बन जायगो । 
फिर, आपको तो अपने देशकी पगड़ी ही शोभा दे सकती है । अगर आप 
अंग्रेजी टोप पहनेंगे, तो आपकी गिनती 'वेटर' में होगी ।'” 

इन वाक्योंमें लौकिक समझदारी थी, देशाभिमान था और थोड़ी 
संकीर्णता भी थी । 

कुल मिलाकर अब्दुल्ला सेठकी दलील मुझे जेंची । मैंने पगड़ीके किस्सेको 
लेकर अपने और पगड़ीके बचावमें अखबारोंके लिए एक पत्र लिखा । 
अखबारोंमें मेरी पगड़ीकी खूब चर्चा चली ओर तीन-चार दिनके अन्दर ही 
अनायास दक्षिण अफ्रोकामें मेरा विज्ञापन हो गया । 

मेरी पगड़ी तो लगभग अखीरतक रही । 

२६. प्रिदोश्या जाते हुए 


डरबनमें अभी में जान-पहचान बढ़ा हो रहा था कि इतनेमें पेढ़ीके 
वकीलकी ओरसे पत्र आया कि केसके लिए तैयारी की जानी चाहिये, और 
या तो अब्दुल्ला सेठको स्वयं प्रिटोरिया आला चाहिये या किसीको यहाँ 
भेजना चाहिये । 

सेठने मुझे जानेके बारेमें पूछा । मैंने कहा : “मुझे केस समझायें तो 
में बताऊ ।” उन्होंने अपने मुनीमोंको केस समझानेमें लगाया । 

मैंने यह देखा कि इस केसका आधार वहीखातोंपर है । जमा-खर्चके 
हिसाबको जाननेवाला ही केस समश और समझा सकता हे । मुनीम जसा- 
उधारकी बातें करते और मैं घबराता | मुझे पता" था कि पी० नोट 
बया चीज है। मैंने मुनीमके सामने अपना अज्ञान प्रकट किया और उससे मुझे 
मालूम हुआ कि पी० नोटका मतलब प्रोमिसरी नोटसे है । मेते जमा-खचके 
हिसाबकी किताब खरीदी और उसे पढ्‌ गया । थोड़ा आत्म-विश्वास पैदा हुआ । 
मामला कुछ समझमें आया । मैं प्रिटोरिया जानेके लिए तैयार हुआ । 

सेठने कहा : “मैं अपने वकोलको लिखूंगा । वे आपके ठहूरनेका प्रबन्ध 
कर देंगे । प्रिटोरियामें मेरे मेमन दोस्त हैं; लेकिन आपका उनके यहाँ ठहरना 
ठीक न होगा । आपके नाम मेरे खानगी पत्र वर्गरा पहुँचेंगे। यदि उनमेंसे 
कोई इन सबको पढ़ ले, तो हमारे केसको नुकसान पहुँचेगा । उनके साथ 
जितना कम सम्बन्ध हो उतना ही अच्छा ।” 

मैंने कहा : “आपके वकील मुझे जहाँ ठहरायेंगे वहीं में ठहरूंगा । अथवा 
कोई अलग घर ढूँढ़ लूंगा । आप निश्चिन्त रहें। आपकी एक भी खानगी बात 
प्रकट न होगी । लेकिन में मिलता-जुलता सबसे रहेंगा । मुझे तो प्रतिपक्षीके 
साथ भी मित्रता साधनी है । अगर मुझसे बन पड़ा तो में कोशिश यह करूँगा कि 
यह्‌ मामला घर बैठे सुलझ जाय । आखिर तैयब सेठ भी तो आपके सगे ही हैं न ? 


अब्दुल्ला सेठ कुछ चौंके । छेकिन जिस दिन यह चर्चा हुई, उस दिन 
मुके डरबन पहुँचे कोई छः-सात दिन हो चुके थे। हम एक-दूसरेको जानने 

समझने लगे थे । में अब सफेद हाथी लगभग नहीं रहा था । उन्होंने कहा : 

"हा," «१०००५ लाजा» । अगर ऐसा समझौता हो जाय, तो 
उसके जैसी अच्छी कोई बात नहीं। छेकिन तैयब सेठ झट समझनेवाले 
जीव नही हैँ । इसलिए आप जो भी कुछ करें, होशियारीसे करें ।” 

में बोला : “आप इसकी बिलकुल फिक्र न करें । मुझे केसकी चर्चा 
तैयब सेठसे या किसीसे करनेकी जरूरत ही नहों । में तो यही कहुंगा कि 
दोनों घर बैठे केस सुझक्षा लो, ताकि वकीलोंके घर भरने न पडे ।” 

प्रिदोरिया जाते हुए ४१ 


सातवें या आठवें दिन में डरबनसे रवाना हुआ । मेरे लिए पहले दर्जेका 
टिकट खरीदा गया । 

नातालकी राजधानी मंरित्सबर्गमें ट्रेन करीब ९ बजे पहुंची । एक गोरा 
मुसाफिर आया । उसने मेरी ओर देखा । मुझे अपनेसे भिन्न रंगवाळा पाकर 
वह परेशान हुमा । बाहर निकला । एक-दो भफसरोंको लेकर आया । किसीने 
मुझसे कुछ कहा नहीं । आखिर एक अफसर आया । उसने मुझें आखिरी 
इिब्बेमें जानेको कहा । हमारे बीच सवाल-जवाब हुए; लेकिन मैंने स्वयं 
उतरनेसे इनकार कर दिया । सिपाही आया । उसने मेरा हाथ पकड़ा और 
मुझे धक्का देकर नीचे उतारा । मेरा सामान भी उतार दिया । मैंने दूसरे 
डिब्बेमें जानेसे इनकार किया । ट्रेन रवाना हो गई। में बेटिंग खूममें बेठा । 
अपना हाथ-झोला साथमै रखा, वाकी सामानको मैंने हाथ न रूगाया । 

उन दिनों सर्दीका मौसम था । ऊेचाईवाले प्रदेशमें दक्षिण अफ्रीकाका 
जाड़ा बहुत सख्त होता है। मुझे जोरोंकी सर्दी मालूम हुई। मेरा ओवरकोट 
मेरे सामानमें था, लेकिन सामान माँगनेकी हिम्मत न पड़ी । कहीं फिर अपमान 
हो जाय तो ? मैं जाड़ेसे कापता रहा । 

मैंने अपने घर्मका विचार किया--या तो मुझे अपने भधिकारोंके 
लिए लड़ना चाहिये अथवा देश लोट जाना चाहिये; अन्यथा जो भी अपमान 
हो सो सहन करके प्रिटोरिया पहुँचना चाहिये और इस केसको निपटाकर 
वापस देश जाना चाहिये । केसको लटकता छोड़कर भागना तो नामर्दी मानी 
जायगी । मुझे जो दुःख उठाना पड़ा, सो तो ऊपर-ऊपरका दर्द है और वह्‌ 
गहरे पठे हुए एक महारोगका लक्षण है। इस महारोगका नाम है रंगद्वेष । 
यदि इस गहरे रोगको मिटानेकी शक्ति हो, तो उस शक्तिका उपयोग करना 
चाहिये । और अगर इस प्रयत्नमें दुःख उठाने पडं तो उठाने चाहिये । 
इस प्रकारका निश्चय करके मैंने यह तय किया कि दूसरी ट्रेनमें, जैसे भी बने, 
आगे जाना ही चाहिये । 

सबेरे-सबेरे मैने जनरल मेनेजरके नाम एक रम्बा शिकायती तार 
भेजा । दादा अब्दुल्लाको भी सूचित किया । वे जनरल मंनेजरसे मिले भौर 
उसने मुझे बिना रोक-टोकके मेरे मुकामतक पहुँचानेके छिए स्टेशन मास्टरको 
कहा । सेठकी सूचना पाकर व्यापारी चळ स्टेशनपर मिलने आये । उन्होंने 
मेरे सामने अपने ऊपर आनेवाली मुसीबतोंका बयान किया । सारा दिन इसी 
तरहकी बातें सुननेमें बीता । रात पड़ी । देन आई । मेरे लिए जगह तयार 
ही थी । ट्रेन मुझे चाल्संटाउनकी ओर ले चली । 

३७. ओर अधिक संकट 


ट्रेन सबेरे चाल्संटाउन पहुंची । उन दिनों चाल्संटाउनसे जोहानिसबर्ग 
पहुँचनेके लिए ट्रेन न थी, बल्कि घोडोंकी शिकरम थी । मुसाफिर सब 
शिकरमके अन्दर ही बँठते । लेकिन मैं तो कुली' माना जाता था । अपरिचित- 
सा लगता था; इसलिए शिकरमवालेकी नोयत यह थी कि मुझे गोरे पुसा- 
फिरोंके पास बेठाना न पड़े तो अच्छा । शिकरमके बाहर अर्थात्‌ कोचवानके 
दायें-बायें दो बैठको थीं । उनमेंसे एक बैठकपर शिकरम-कंपनीका एक गोरा 
अधिकारी बैठता था । वह अन्दर बैठा और मुझे कोचवानकी वगलसें बैठाया । 
में समझ गया कि यह सरासर अन्याय है, अपमान है । लेकिन मैंने इस 
अपमानको पी जाना उचित समझा । मन ही मन बेचैन तो बहुत रहा । 

कोई तोन बजे शिकरम पारडीकोप पहुंची । अब उस गोरे अधि- 
कारीने चाहा कि वह मेरी जगहपर बैठे । उसने मुझे पेर रखनेके पटियेपर 
बेठनेको कहा । में इस अपमानको सहनेमें असमर्थ था । इसलिए मैंने उससे 
डरते-डरते कहा--“में अन्दर जानेको तयार हे । लेकिन आपके पैरोंके पास 
बेठनेको तैयार नही ।” 

मेरे इतना कहते ही मुझपर तमाचोंकी झडी बरस गई और 
उसने मेरी बाँह पकड़कर मुझे नीचे घसीटना शुरू किया । मैन बैठकके पासके 
' सींखचोंको भूतकी तरह कचकचाकर पकड़े रखा और निश्‍चय किया कि 
हाथ चाहे टूट जाये मगर सींखचोंको न छोडूंगा । वह गोरा अधिकारी मुझे 
गालियाँ दे रहा था, खींच रहा था और मार भी रहा था ।' मगर में चुप 
था । मुसाफिरोमेसे कुछको दया आई ओर उतमेंसे कुछ कह उठे-- 
“इस बेचारेको वहाँ बैठने दो । इसे नाहक मारो मत; इसकी बात सच 
है । अगर वहाँ नहीं बैठने देते तो उसे यहाँ हमारे पास अन्दर बैठने 
दो ।' सुनकर वह खिसियाया; फलतः उसने मुझे मारना बन्द कर दिया; 
मेरी बाँह छोड़ दी । ऊपरसे दो-चार ज्यादा गालियाँ दीं, ओर दुसरी तरफ 
एक हॉटेण्टॉंट नोकर बैठा था, . उसे अपने पैरोके पास बैठाकर वह खुद 
बाहर बैठा । शिकरम रवाना हुई । मेरी छाती तो अभी धड़क ही रही 
थी। मुझे शक था कि में जीते-जी मुकामपर भी पहुँचूँगा या नहीं । बह 
गोरा मेरी ओर आंखें निकालकर देखता ही रहता था। वह मुझे अंगुली 
दिखाता ओर बड़बड़ाया करता । में तो चुप ही रहा और प्रमुसे प्रार्थना करता 
रहा कि वह मेरी मदद करे । 


डर 

और अधिक संकट ४३ 


रात पड़ी । स्टँण्डटंन पहुँचे । कुछ हिन्दुस्तानियोंके चेहरे देख । मुझे शांति 
मालूम हुई। वे मुझे ईसा सेठकी दुकानपर ले जानेके लिए आये थे। 
दुकानपर पहुँचनेके बाद मैने सबको अपनेपर जो बीती थी, उसका किस्सा 
सुनाया । उन्होने भी अपने कडवे अनुभवोंका वर्णन करके मुझे आश्वासन दिया । 
मैंने शिकरम-कंपनीके एजेण्टको पत्र लिखा । उसने मुझे सुचित किया कि 
मुझको दूसरे मुसाफिरोंकी बराबरीमें ही जगह मिलेगी । सबेरे ईसा सेठके लोग 
मुझे शिकरमपर ले गये। वहाँ मुझे योग्य जगह मिली । बिना किसी परे- 
शानीके मैं उस रात जोहानिसवर्ग पहुँचा । 

मुझे महम्मद कासिम कमरुहीनकी दुकानका आदमी लेने आया था । 
लेकिन न मैंने उसे देखा, न वह आदमी मुझे पहचान सका । मैंने एक होटलसें 
ठह्रनेका प्रयत्न किया, लेकिन संनेजरने मुझे नहीं ठहराया । में कमरुद्दीनकी 
दुकानपर गया । वहाँ देखा कि अब्दुलगनी सेठ मेरी राह ही देख रहे थे । 
उन्होंने मेरा स्वागत किया । मैंने उनसे होटलकी बात कही । वे खिलखिलाकर 
हँस पड़े बोले-“'हमें यहां कोई होटलमें ठहरने भी देता है?” उन्होंने 
ट्रान्सवालमें पड्नेवाले दुःखोंका इतिहास कह सुनाया । 

आम तौरपर यहाँ हमारे छोगोंको पहले या दुसरे दर्जेका टिकट 
देते ही नहीं थे । लेकिन मैंने तो पहले दजेमें ही जानेका विचार किया । टिकटके 
लिए मैते स्टेशन-मास्टरको चिट्टी लिखी और उसका जवाब पानेके लिए 
में फ्रॉककोट, नेकटाई आदि लगाकर स्टेशनपर पहुँचा । स्टेशन-मास्टर 
ट्रान्सवालर च था, बल्कि हॉलेण्डर था । उसने मुझे वस्तुस्थिति समझाई और 
टिकट दिया । अब्दुळगनी सेठ मुझे बिदा करने आये थे । यह कौतुक देखकर 
वे खुश हुए। उन्हें आश्चर्य हुआ । छेकिन उन्होंने मुझे होशियार किया 
“आप सही-सलामत प्रिटोरिया पहुँच जायें तो भर पाये । गार्ड आपको पहले 
दर्जेमें आरामसे बैठने न देगा । 

में तो पहले दजेके डिब्बेमें जाकर बैठा । ट्रेन रवाना हुई । जमिस्टन 
पहुँचनेपर गार्ड टिकट देखने निकला । मुझे देखकर ही वह चिढ़ गया । 
बंगुलीसे इशारा करके कहा--“तीसरे दजेंमें जाओ ।” 

इस डिब्बेमें एक ही अंग्रेज मुसाफिर था । उसने गार्डको आड़े हाथों 
लिया--“देखते नहीं हो कि इनके पास पहले दर्जेका टिकट हे ? मुझे 
इनके बैठनेसे थोड़ी भी अड्चन नहीं है।” और मुझसे कहा-- आप अपने 
धारामसे बैठे रहिये ।” 

गाड बड्बड़ाया और चल दिया । 

रातके करीब आठ बजे ट्रेन प्रिटोरिया पहुँची । 

२८. प्रिटोरियासें 


प्रिटोरिया स्टेशनपर दादा अब्दुल्लाके वकीलका कोई आदमी मुझे 
लिवाने आया न था । में परेशान हुआ। मुशे अंदेशा था कि होटलमै कोई 
ठहरायेगा नहीं । स्टेशनके खाली होनेतक में वहीं ठहरा रहा । मैंने टिकट 
कछेक्टरसे पूछना शुरू किया । उसने विनयपूर्वक उत्तर दिये। किन्तु वह 
मेरी बहुत अधिक मदद कर सकमेकी स्थितिमें न था। पास ही एक अमे- 
रिकन हब्शी सज्जन खड़े थे । उन्होंने मुझसे बातचीत शुरू की | वे मुझे 
अमेरिकन मालिकके एक छोटे होटलमें ले गये। मालिक मुशे एक रातके 
लिए ठहरानेको राजी हुआ । लेकिन उसने शर्त यह की कि मुझे अपने 
कमरेमें हो खाना होगा, ताकि उसके गोरे ग्राहक उसे छोड़ न जायें। मैंने 
शर्त कबूल की । मुझे कमरा दिया गया । 

कुछ देर बाद मालिक मेरे पास आया । उसने कहा-- मैंने अपने 
ग्राहकोसे आपके बारेमें बात करके पूछताछ को हे । उन्हें कोई आपत्ति 
न होगी, यदि आप भोजन-गृहमें खाना खार्ये । साथ ही, आप जितने समय- 
तक यहाँ रहना चाहें रहें। उन्हें इसमें भी कोई अड्चन नहीं। इसलिए 
अब आप चाहें तो मेरे भोजन-गुहमें पधारें और जबतक आपको इच्छा 
हो तबतक यहाँ रहें 1” 2 

मैं भोजनालयके कमरेमें गया । निश्चिन्त भावसे भोजन किया । 

दूसरे दिन सुबह में वकोलके घर गया । उनका नाम था ए० डब्ल्यू० 
बेकर । उनसे मिला । वे मुझसे प्रेमपूर्वक मिले ओर मेरे बारेमे थोड़ी 
हकीकत पूछी, जो मैंने उन्हें कही । केसके बारेमें बातचीत करते हुए उन्होंने 
कहा--“केस लम्बा और उल्झनभरा है, इसलिए आपसे तो में उतना 
ही काम ले सकूँगा, जितनेसे मुझे आवश्यक हकीकत वगरा जाननेको मिल 
सकेगी । लेकिन अब अपने मुवक्किलके साथ पतर-व्यवहार करना मेरे लिए 
आसान हो जायगा ।” 

मेरे लिए रहनेका प्रबन्ध करनेको दृष्टिस वे मुझे एक भटियारेकी 
स्त्रोके घर ले गये; स्त्रीने मुझे ठहराता कबूल किया । 

मि० बेकर वकील ओर धर्माग्रही पादरी थे। अपनी पहली ही मुला- 
कातमें उन्होंने धर्म-संबंधी मेरी मनोदशा जान ली । मैंने उनसे कह दिया-- 
“में जन्मसे हिन्दु हूँ । मुझे हिन्दूघर्मका बहुत ज्ञान नहीं है। दूसरे घर्मोका 
ज्ञान भो कम हो है । में कहाँ हें, क्या मानता हूँ, मुझे क्या मानता चाहिये, 
सो सब में जानता नही । मैं अपने घर्मका गहराईसे निरीक्षण करना 
चाहता हूँ । यथाशक्ति दूसरे धर्मोका भी अभ्यास करनेका मेरा इरादा है ।” 


डड 

ख़िस्तियोंका सम्पक ९५ 


यह सब सुनकर मि० बेकर खुश हुए । उनके अपने कुछ साथी थें । 
वे हमेशा एक बजे कुछ मिनटोके लिए इकट्ट होते थे और आत्माकी शांति 
एवं प्रकाश (ज्ञानके उदय ) के लिए प्रार्थना करते थे । उन्होंने मुझे उसमें 
सम्मिलित होनेको कहा । मैंने कबूल किया कि जहाँतक बनेगा, आता रहुँगा । 

हम अलग हुए । होटलका बिल मैंने चुकाया । मैं नये घरमें गया । 
घरकी मालकिन भली स्त्री थी । इस परिवारके साथ तुरन्त हिलमिल जानेमें 
मुझे देर न लगी । 

शाम हुई । ब्याळू किया । और फिर तो में अपने कमरेमें जाकर 
विचारोंमें गर्क हो गया । मैने देखा कि मेरे लिए तुरंत कोई काम नहीं 
हे । अब्दुल्ला सेठको खबर भेजी । मि० बेकरकी मित्रताका क्या अर्थ हो 
सकता है ? खिस्ती घर्मके अम्यासमें मुझे कहाँतक बढ़ना चाहिये ? 
हिन्दूधर्मका साहित्य कहाँसे प्राप्त करना चाहिये ? उसे जाने बिना मैं खिस्ती 
घर्मके स्वरूपको क्योंकर जान सकता था ? एक ही निर्णय में कर सका--मुझे 
जो अभ्यास सहज भावसे करना पड़े सो में निष्पक्ष दृष्टिसे करूं ओर ईश्वर 
जिस समय जो सुझा दे, मि० बेकरके समुदायको उस समय वही जवाब दूँ । 
जबतक में अपने धर्मको प्री तरह समझ न सके, तबतक मुझे दुसरा 
घर्म अपनानेका विचार नहीं करना चाहिये । इस प्रकार सोचते-सोचते में 
निद्रावश हुआ । 


२९. खिस्तियोंका सम्पर्क 


दूसरे दिन एक बजे में मि० बेकरके प्रार्थता-समाजमें गया । वहाँ 
मि० कोट्स आदिसे जान-पहचान हुई । सबने घुटनोंके बल बैठकर प्रार्थना 
की । मैंने भी उनका अनुकरण किया । प्रार्थनामें जिसकी जो इच्छा हो, 
सो वह ईइवरसे माँगता था । इस प्रार्थनामें भजन-कीर्तन नहीं होता था । 
सबके लिए यह समय दोपहरके भोजनका था, इसलिए इस प्रकार प्रार्थना 
करके सब अपने-अपने भोजनके लिए जाते थे । प्रार्थनाम पाँच मिनटसे ज्यादा 
समय नहीं लगता था । 3 

मि० कोट्स शुद्ध मनके एक कट्टर नौजवान क्वेकर थे । उनके साथ 
मेरा गाढ़ परिचय हो गया । हम प्रायः टहलनेको भी जाने लगे । वे मुझे 
दुसरे खिस्तियोंके घर छे जाते । 

कोट्सने मुझे पुस्तकोसे लाद दिया । ज्यों-ज्यों वे मुझे पह्चानते जाते, 
त्यों-त्यों जो पुस्तक उन्हें जेचती, वह मुझे पढ़नेके लिए देते । मैंने भी केवल 

४६ संक्षिप्त भात्मकथा 


श्रद्धावश उन-उन पुस्तकोंको पढ़ता स्वीकार किया ! हस इन पुस्तकोंकी चर्चा 
भी करते थे । 

कोट्सकी ममताका पार त था। उन्होंने मेरे गलेमें वैष्णवी कण्ठी 
देखी । इसे उन्होंने एक वहम समझा और वे कण्ठी देखकर दुःखी हुए-- 
““तुम-जैसेको यह वहम शोभा नहीं देता, लाओ इसे तोड डाले ।” 

“यह कण्ठी टूट नहीं सकती; माताजीकी प्रसादी हे ।” 

“लेकिन क्या तुम इसे मानते हो ?” 


“मैं इसका गृढार्घ नहीं जानता। मैं नहीं समझता कि इसे न पहननेसे 
मेरा कोई अनिष्ट होगा । लेकिन जो माला माताजीने मुझे प्रेमपूर्वक 
पहनाई हे, जिसे पहनानेमें उन्होंने मेरा श्रेय समझा है, उसे मैं बिना कारण 
त्यागगा नहीं । समय पाकर वह जीर्ण होगी और टूट जायगी, तो दूसरी प्राप्त 
करके पहननेका लोभ मुझे च होगा । छेकिन यह कण्ठी टूट नहीं सकती ।” 

कोट्स मेरी दलीलकी कद्र न कर्‌ सके, क्योंकि उन्हें तो मेरे घमंके 
प्रति ही अनास्था थी । वे मुझे अज्ञान-कूपमेंसे उबारनेकी आशा रखते 
थे । उन्होंने जिस तरह मुझे पुस्तकोंसे परिचित कराया, उसी तरह जिन्हें वे 
धर्माग्रही खिस्ती मानते थे, उनसे भी मेरा परिचय कराया । 


३०. हिन्दुस्तातियोंसे परिचथ 


नातालमें जो स्थान दादा अब्दुल्लाका था, प्रिटोरियामें वही स्थान 
सेठ तैयब हाजी खान महम्मदका था । पहले ही हफ्तेमें मैंने उनसे परिचय 
कर लिया । मैंने उन्हें अपना यह विचार बताया कि मैं प्रिटोरियाके प्रत्येक 
हिन्दुस्तानीसे मिलना चाहता हूँ । मैंने हिन्दुस्तानियोंकी स्थितिका अध्ययन 
करनेकी अपनी इच्छा प्रकट की और इस सारे काममें उनकी मदद 
चाही । उन्होंने खुशी-खुशी मदद देना कबूल किया । 


हिन्दुस्तानियोंकी सभा हुई । कहा जा सकता है कि उस प्षभामें मैंने 
अपने जीवनका पहला भाषण किया। मैं सत्यके विषयमै बोलना चाहता 
था । व्यापारियोंके मुंहसे में सुता करता था कि व्यापारमें सत्य नहीं चलता । 
उन दिलों में इस बातको मानता न था । आज भी नहीं मानता । अपने 
भाषणमें मैने इस विचारका डटकर विरोध किया ओर व्यापारियोंको उनकी 
दोहरी ही [| भान कराया क अ उती निता 
देशमें रहते बढ़ गई थी, षयोंकि मुट्टीभर हिन्दुस्तानियों ® 
सहनपरसे en माप निकलती थी । च 

कल मुझे सभाके परिणामसे संतोष हुआ । हर महीने अयवा हर हफ्ते 
ऐसी सभा करनेका निश्चय किया । न्यूनाधिक नियमित ख्पसे यह सभा 
होती और उसमें विचारोंका आदान-प्रदान हुआ करता यों मैं प्रिटोरियामें 
ट्रान्सवालके और फ्रीस्टेटके हिन्दुस्तानियोंकी आथिक, सामाजिक और राज- 
नीतिक स्थितिका गहरा अध्ययन कर सका । 


३१. कुलोगिरीका अनुभव 
ऑरेंज फ्रीस्टेटमें एक कानून पास करके सन्‌ १८८८ में या उससे पहले 


हिन्दुस्तानियोंकेः सभी हक छीन लिये गये थे । ट्रान्सवालमें १८८४ में कड़ा 
कानून बना । एक कानून ऐसा भी वना था कि हिन्दुस्तानी आदमी फुट- 
पाथपर अधिकारपूर्वक चल नहीं सकता; और रातके नो बजेके बाद विना 
परवानेके बाहर नहीं निकल सकता । 


मैं मि० कोट्सके साथ अक्सर रात घूमने निकलता । घर लोटते 
समय दस भी बज जाते । इस कारण बे या उतके कोई भित्र मुझे स्थानीय 
सरकारी वकील डॉ० क्राउजेके पास ले गये। उन्हें यह बात असह्य 
प्रतीत हुई कि मेरे लिए परवाना लेता लाजिमी हे । उन्होंने मुझे परवाना 
देनेके बदले अपनी तरफसे एक पत्र दिया! उसका आशय यह था कि में 
चाहे जिस समय, चाहे जहाँ जाऊं, पुलिस इसमें कोई बाधा न डाले । में 
इस पत्रको हमेशा अपने साथ रखकर घूमता-फिरता था । मुझे कभी उसका 
उपयोग घहीं करता पड़ा । लेकिन इसे तो सात्र एक संयोग ही समझना 
चाहिये । 

डॉ० क्राउजेने मुझे अपने घर आनेके लिए आमंत्रित किया । हमारे 
बीच मित्रता स्थापित हुई । उनके जरिये मेरा परिचय उनके विशेष प्रसिद्ध 
भाईसे हुआ । वे जोहातिसबर्गमें पब्लिक प्रासीक्यूटर नियुक्त हुए थे। बादमें 
ये संबंध मेरे लिए सार्वजनिक रीतिसे उपयोगी सिद्ध हुए थे और इनके 
कारण मेरे कुछ सार्वजनिक काम सरळ हो सके थे । 

फुटपाथपर चलतेका प्रश्‍न मेरे लिए तनिक गम्भीर परिणामवाला सिद्ध 
हुमा । में हमेशा प्रेसीडेण्ट स्ट्रीटके रास्ते एक खुले मैदानमै जाता था । इस 
मुहल्लेमे प्रेसीडेण्ट क्रगरका घर था । उसके सामने एक सिपाही पहरा देता 
रहता । में प्रायः हमेशा इस सिपाहीके बहुत नजदीकसे गुजरा करता था । 
छेकित सिपाहीने मुझसे कभी कुछ न कहा । सिपाही समय-समयपर बदलते 
रहते थे । एक बार एक सिपाहीने बिता चेतावनीके, फुटपाथपरसे उतर 
जानेको कहे बिना ही, मुझे धक्का सारा, छात मारी ओर नीचे उतार दिया । 

मैं गहरे विचारमें डब गया । मेरे उससे लात मारनेका कारण पूछनेसे पहले 
ही कोट्सने, जो उधरसे गुजर रहे थे, मुझे पुकारकर कहा. : 

“गांधी, मैने सब कुछ देखा है । यदि आपको केस चलाना हो, तो 
मे गवाही दूँगा ।” 

मैंने कहा-- मैं तो यह नियम ही बना चुका हुँ कि मुझपर जो 
कुछ वीते उसके लिए में अदालतकी सीढ़ी कभी न चढ़गा। अतएव मुझे 
केस नहीं चलाना है।” न 

कोट्सने उस सिपाहीसे डच भाषामें बातचीत की । सिपाहीने मुझसे 
माफी मांगी । मैं तो उसे माफ कर ही चुका था । 


लेकिन उसके बाद मैंने उस गलीसे जाना छोड़ दिया । 

इस घटनाने भारतवासियोंके प्रति मेरी भावनाको अधिक गहरा बना 
दिया । मैंने देखा कि स्वाभिमानकी रक्षा करनेकी इच्छा रखनेवाले भार- 
तीयके लिए दक्षिण अफ्रीका रहने योग्य देश नहीं है । मेरा मन अधिकाधिक 
यही सोचने लगा कि इस हालतको किस प्रकार बदला जा सकता है । 
छेकिन अभी मेरा मुख्य धर्म तो दादा अब्दुल्लाके केसको संभालनेका ही था । 


३२. मुकदमेकी तैयारी 


प्रिटोरियामें मुझे जो एक वर्ष मिला, वह मेरे जीवनमै अमूल्य था । 
सार्वजनिक काम करनेकी अपनी शक्तिका कुछ अंदाज मुझे यहाँ हुमा और 
यहीं मुझे उसे सीखनेका अवसर मिला । धार्मिक भावना अपने-आप तीव्र 
होने लगी । और, कह सकता हूँ कि सच्ची वकालत भी मैंने यहीं सीखी। 
वकीलके नाते में बिलकुल नालायक नहीं रहुँगा, इसका विश्वास भी मुझे 
यहीं हुआ । वकील बननेकी चाबी भी यहीं मेरे हाथ लगी । 

दादा अब्दुल्लाका मुकदमा छोटा न था । दावा ४०,००० पोण्डका 
यानी छ: लाख रुपयेका था । जु 

दोनों पक्षोंकी ओरसे अच्छेसे अच्छे सॉलीसिटर और बेरिस्टर लगाये 
गये थे । वादीके केसको सॉलीसिटरके लिएं तैयार करने ओर हकीकतोंका 
पता लगानेका सारा बोझ मुझपर था। मैं समझ गया कि इस केसको 
तैयार करनेमें मुझे अपनी ग्रहण-शक्ति और व्यवस्था-शक्तिका ठीक-ठीक 
झन्दाज हो जायगा । 


मेने केसमें पूरी दिलचस्पी ली । में उसमें तत्मय हो गया। मैंने 
खूब मेहनत की । मुझे धामिक चर्चा आदिमें ओर सार्वजनिक काममें बहुत 

दिलचस्पी थी और में उनमें समय भी देता था । फिर भी मेरे निकट 
वह चीज गौण थी । में केसकी तैयारीको प्रधानता देता था । मैंने मवक्किलके 
केसको भन्ततक देखकर यही परिणाम निकाला कि उसका कैस बहुत 
मजबूत है । कानूनको उसकी मदद करनी हो चाहिये । 

लेकिन मैंने देखा कि इस मामलेको लड़ते-लड़ते दोनों संबंधी बर- 
बाद हो जायेंगे। 

मैंने तैयब सेठसे विनती की । मामला आपसमें निपटा लेनेकी सलाह 
दी । मुझे लगा कि मेरा घर्म दोनोंसे मित्रता रखनेका है, दोनों संबंधियोंको 
मिलानेका है । मैंने समझोतेके लिए जो-तोड मेहनत की । तैयब सेठ मात 
गये । आखिर पंच नियुक्त हुए । उनके सामने केस चला । केसम दादा 
अब्दुल्ला जोते । 

लेकिन केवल इतनेसे मुझे संतोष न हुआ । यदि पंचके निर्णयपर 
अमल होता; तो तैयब सेठ उतनी रकम एकसाथ दे हो नहों सकते थे । 
रास्ता इसका एक ही था--दादा अब्दुल्ला उन्हें पर्याप्त समय दें । दादा 
अब्दुल्लाने उदारतासे काम लेकर बहुत लम्बा समय दिया । दोनों पक्ष प्रसन्न 
हुए । दोनोंको प्रतिष्ठा बढ़ी । मेरे संतोषका पार न रहा । मैंने सच्ची वका- 
लत सोखी, मनुष्यका अच्छा पहलू खोजना सोखा, मनुष्य-हृदयमें प्रवेश करना 


` सीखा । मैंने देखा कि वक्रीलका कर्तव्य दोनों पक्षोके बीच पड़ी हुई दरारको 


पाटनेका है । इस शिक्षणने मेरे मनमें ऐसी जड़ जमाई कि बीस वर्षकी 
मेरी वकालतका मुख्य समय अपने ऑफिसमें बैठकर सैकड़ों मामलोंको 
आपसमें निपटानेमें ही बोता । इसमें मेंने कुछ खोया नहीं । यह भी नहीं 
कह सकता कि मेने धत खोया । आत्मा तो खोयो हो नहीं । 
३३. धापिक संथन _ 

मेरे भविष्यके बारेमें मि० बेकरकी चिन्ता बढ़ती जाती थी । वे मुझे 
वेलिंग्टन कन्वेन्शनमें ले गये। उन्हें आशा थी कि इस सम्मेलनमै होने- 
बाली जागृति, उसमें आनेवाले लोगोंका धामिक उत्साह और उनकी निष्क- 
पटताका मेरे हृदयपर ऐसा गहरा प्रभाव पड़ेगा कि में खिस्ती बने बिना 
त रह सकूंगा । ॥ 

_ छेकिन मि० बेकरका अंतिम आधार प्रार्थनाकी शक्तिपर था । 
उसकी महिमाके विषयमें मैंने सब कुछ तटस्थ भावसे सुना । मैंने उनसे 
कहा कि यदि क्षिस्ती बननेका अंतर्नाद आया, तो उसे स्वीकार करनेमें 
मेरे लिए कोई भी वस्तु बाधक न होगी । अंतर्नादके वश होना में बरसों. 


सं० आ०-४ ध्य हु नु 

पहले सीख चुका था । उसके वश होनेमें मुझे आनन्द आता था । उसके 
विरुद्ध जाना मेरे लिए कठिन और दुःखरूप था । 

सम्मेलनमै श्रद्धालु खिस्तियोंसे भेंट हुई । उसमें सम्मिलित होनेवालोंकी 
घामिकताको मैं समझ सका, उसकी कदर कर सका । किन्तु मुझे अपनी 
मान्यतामे--अपने धर्ममें--परिवर्तत करनेका कोई कारण न मिला । 
मुझे ऐसा प्रतीत न हुआ कि खिस्ती बननेपर ही मैं स्वर्गमें जा सकता हूँ 
या मोक्ष पा सकता हूँ। जब मैंने यह बात उन भले खिस्ती मित्रोंसे 
कही, तो उन्हें आघात पहुंचा । किन्तु में लाचार था । 

मेरी कठिनाइयाँ गहरी थीं । मेरे गले यह बात उतरती न थी कि 
"एक ईशु ख्रिस्त ही ईश्वरके पुत्र हे । उन्हें जो मानेगा वही तरेगा ।' 
मैं ईशुको एक त्यागी, महात्मा और देवी शिक्षकके रूपमे मान सकता था । 
लेकिन उन्हें एक अद्वितीय पुरुष मानना मेरे लिए सम्भव न था । ईशुकी मृत्युसे 
संसारको भारी दृष्टान्त मिला, लेकिन उनकी मृत्युमँ कोई गूढ़, चमत्कारिक 
प्रभाव था, इस बातको मेरा हृदय स्वीकार न करता था । खिसितियोंके 
पवित्र जीवनमेंसे मुझे ऐसी कोई चीज न मिली, जो दूसरे धर्मानुयायियोंके 
जीवनसे न मिलती हो। सिद्धान्तकी दृष्टिसे खिस्ती सिद्धान्तोंमें मुझे कोई 
_ अलोकिकता नहीं दिखाई दी । त्यागकी दृष्टिमे हिन्दूधर्मानुयायियोंका त्याग 
मुझे श्रेष्ठतर मालूम हुआ । खिस्ती धर्मको में संपूर्ण अथवा सर्वोपरि धर्मके 
रूपमें स्वीकार न कर सका । र 

अपना यह हृदय-मन्यन मैंने अवसर पाकर खिस्ती मित्रोंके सम्मुख 
रखा । वे मुझे इसका कोई सन्तोषजनक उत्तर न दे सके । 

छेकिन जिस तरह मैं खिस्ती धर्मको अंगीकार न कर सका, उसी तरह 
हिन्दूधर्मको संपूर्णताके विषयमें अथवा उसके सर्वोपरि होनेके विषयमे भी उस 
समय में कोई निश्चय न कर सका । हिल्दूधर्मकी त्रुटियाँ मेरी आँखोंके सामने 
तरा करती थीं । यदि अस्पृश्यता हित्दूघर्मका अंग है, तो वह मुझे उसका 
सडा हुआ और फाजिल अंग प्रतीत हुआ । भोर सम्प्रदायो तथा भनेक जाति- 
बिरादरियोंके अस्तित्वको में समझ न सका । 

जिस प्रकार खिस्ती मित्र मुझे प्रभावित करनेका प्रयत्त कर रहे 
उसी प्रकार मुसलमान मित्रोंका भी प्रयत्न चालू था । अब्दुल्ला सेठ 
इस्लामका अध्ययन करनेके लिए ललचा रहे थे । उसकी सूवियोंकी चर्चा 
तो वे करते ही रहते थे । 

मैंने अपनी मुसीबतें रायचन्दभाईके सामने रखी । हिन्दुस्तानके दूसरे 
धर्मशास्त्रियोंके साथ भी पत्रव्यवहार किया । उनके जबाब भी आये । राय- 

को जाने कलको ? ५१ 


चन्दभाईके पत्रसे मुझे कुछ शांति प्राप्त हुई । उन्होंने मुझे धीरज रखने 
और हिन्दृधर्मका गहरा अध्ययन करनेकी सलाह दी। उनके एक वाक्यका 
भावाथ इस प्रकार था--निष्पक्षतासे विचार करते हुए मुझे यह प्रतीति 
हुई हैं कि हिन्दूधर्ममें जो सुक्ष्म और गूढ़ विचार हैं, आत्माका निरीक्षण 
हैं, दया हैं, वह दुसरे धर्ममें नहीं है ।” 

मेरा अध्ययन मुझे एक ऐसी दिश्यामें ले गया, जो खिस्ती मित्रोंके 
लिए इष्ट न थी । यद्यपि मैं उनके सोचे हुए मार्गपर नहीं मुड़ा, तो 
भी उनके समागमने मुझमें जो धर्म-जिज्ञासा जाग्रत की, उसके लिए तो मैं 
उनका चिरत्रूणी बन गया । 


३४. को जाने कलकी ? 


मुकदमा पूरा होनेपर मुझे लगा कि अब प्रिटोरियामें रहना निरर्थक 
हैं। में डरबन पहुँचा । वहाँ जाकर हिन्दुस्तान लौटनेकी तैयारी की । अब्दुल्ला 
सेठने सिडनहैममें मेरे लिए एक भोजका कार्यक्रम रखा था । 

वहाँ सारा दिन बिताना था । 

मेरे सामने कुछ अखबार पड़े थे। में उन्हें देख रहा था। एक 
कोनेमें मैंने एक ही छोटा-सा पैरा देखा । शीर्षक था “इंडियन फ्रेन्चाइज' । 
आशय उसका यह था कि नातालकी धारासभामें हिन्दुस्तानियोंको अपने 
सदस्य चुननेके जो अधिकार थे, वे रद्द कर दिये जायें । में इस कानूनसे 
अपरिचित था । मजलिसमें आये हुए किसीको भी हिन्दुस्तानियोके हक 
छीननेवाले इस बिलका कोई पता न था । मैने अब्दुल्ला सेठसे पूछा । 
उन्होंने कहा-- इन मामलोंमें हम क्या जानें ? हमें तो व्यापारपर कोई 
आफत आती है तो उसका पता चलता हे । अखबार पढ़ते हैं तो उसमें 
भी भाव-तावकी बातें ही समझते हें । कानूनकी बातोंको हम कया 
जानें ? हमारे आँख-कान तो हैं हमारे गोरे वकील ।” 

“लेकिन यहाँ यहींके जनमे और अंग्रेजी पढ़े-लिखे जो इतने सारे 
नौजवान हिन्दुस्तानी हैं, वे क्या करते हैं ?” 

अब्दुल्ला सेठने सिरपर हाथ रखा ओर कहा--“'अरे भाई, उनसे 
हमें बया मिल सकता हैं ? वे तो हमारे पास भी नहीं फटकते, ओर सच 
पूछो तो हम भी उन्हें नही पहचानते । वे खिस्ती ठहरे । इसलिए पादरियोंके 
पंजेमें रहते हैं । ओर पादरी गोरे हैं । वे सरकारके ताबेमें हैं !” 

मेरी भाँख खुली । सोचा, इन लोगोंको अपनाना चाहिये । क्या खिस्ती 
धमका यही अर्थ है ? बे खिस्ती हैं, इसलिए देशके नहीं रहे और परदेशी 
बन गये ? 

छेकिन मझे तो वापस देश लौटना था । इसलिए ऊपरके विचारोंको 
मैंने प्रकट न किया । अब्दुल्ला सेठसे कहा : 

“लेकिन यदि यह कानून ज्योंका त्यों पास हो गया, तो आपको भारी 
पड़ जायेगा । यह तो हिन्दुस्तानियोंकी हस्तीको मिटानेका पहला कदम हैँ । 
इसमें स्वाभिमानकी हानि हे ।” 

“तो आप क्या सलाह देते है? 

हमारी इस वातचीतको दूसरे मेहमान भी ध्यानसे सुन रहे थे । उनमें- 
से एकने कहा--“में आपसे सच बात कहूँ? अगर आप इस स्टीमरसे 
न जायं और एकाध महीना रुक जायं, तो जिस तरह आप कहेंगे हम 
लड़ेंगे ।” दूसरे कह उठे : 

“यह सच बात है । अब्दुल्ला सेठ, आप गांधीभाईको रोक लीजिये ।” 

अब्दुल्ला सेठ उस्ताद थे । वे बोले--“अब इन्हे रोकनेका मुझे 
अधिकार नहीं, अथवा जितना मुझे है उतना आपको हे । लेकिन आप जो 
कहते हैं सो ठीक है । हम सब इन्हें रोक ळे । मगर ये तो बंरिस्टर हैं, 
इनकी फीसका क्या होगा ?” 

मुझे बुरा लगा और मैं वीच ही में बोल उठा : 

“अब्दुल्ला सेठ, इसमें मेरी फीसका सवाल उठता ही नहीं। सार्व- 
जनिक सेवामे फीस कैसी? यदि मैं रुका तो एक सेवकके नाते ही झुकगा। 
अगर आपका विश्वास हो कि सब मेहनत करेंगे, तो मैं एक महीना 
रुक जानेको तैयार हूँ । इतना जरूर है कि यद्यपि आपको मुझे कुछ देता नहीं 

होगा, फिर भी ऐसे काम बिलकुल बिता पैसेके तो हो ही नहीं सकते । 
कई आवाज एकसाथ सुनाई पडी--“खुदाकी मेहर हूँ । पैसे तो इकट्ठा 
हो जायेंगे । आदमी भी हूँ । बस, आप रहना कबूल कर लीजिये ।'” 

मजलिस अव मजलिस न रही और कार्यकारिणी-समिति वन गयी । मैंने 
मतमें लड़ाईकी रूपरेखा निश्चित की और एक महीना रह जानेका 
निश्चय किया । 

इस प्रकार ईश्वरने दक्षिण अफ्रीकामें मेरे स्थायी निवासकी नींव 
डालो ओर स्वाभिमानकी लड़ाईका बीज बोया गया । 

३५, नातालम बस गया 


सन्‌ १८९३ में सेठ हाजी मुहम्मद हाजी दादा नातालकी हिन्दुस्तानी 
जनताके अग्रगण्य नेता माने जाते थे । इसलिए उनके सभापतित्वमें एक 
सभा हु । उसमें फेन्चाइज बिलका विरोध करनेका प्रस्ताव पास हुआ । 
स्वयंसेवकोंकी भरती हुई । आये हुए दुःखके सामने नीच-ऊेंच, छोटे-बड़े, 
मालिक-तौकर, जात-पाँत, धर्म-प्रान्त आदिके भेद मिट गये । सब हिन्दकी 
सन्तान और सेवक थे । 

मैंने सभाको वस्तुस्थिति समझायी । जगह-जगह तार रवाना हुए। 
जवाबमें ब्रिलकी चर्चा दो दिनके लिए मुलतवी रही । सब खुद हुए । 

अर्जी तैयार हुई। सहियाँ ली गई । अर्जी रवाना हुई । अखबारमें 
छपी । लेकिन बिल तो पास हो गया । 

सब जानते थे कि यही परिणाम होगा । लेकिन कोममें नवजीवनका 
संचार हुआ । सव कोई समझने लगे कि हम एक कोम हुँ । मात्र व्यापारी 
हकोंके लिए ही नहीं, बल्कि कौमी हकोंके लिए भी लड़ना सबका धर्मे हूँ । 

राज्यक्रे प्रधातके नाम एक जंगी अर्जी भेजनेका ठहराव किया । इस 
अर्जीपर जितनोंकी सहिया ली जा सकें, लेनी थों। एक पखवाड़ेमें अर्जी 
भेजने योग्य सहियाँ मिल गयीं । 

अर्जीफे कारण हिन्दुस्तानकी आम जनताको नाताळक़ा पहला परिचय 
हुआ । “टाइम्स ऑफ इण्डिया ने उसपर अग्रलेख लिखा और हिन्दु- 
स्तानियोंकी मागका अच्छा समर्थन किया । लन्दनके 'टाइम्स' का समर्थत 
मिला । इससे बिलको स्वीकृति न मिलतेकी आशा बँधी । 

अब मेरे लिए नाताल छोड़ना कठिन हो गया। लोगोंने मुझे अत्यन्त 
आग्रहके साथ कहा कि में स्थायी खूपसे नातालमँ ही बस जाऊं । मैंने मन 
ही मन निश्‍चय किया था कि मुझे सार्वजनिक खर्चपर हुरगिज न रहना 
चाहिये । मैने अलग घर बसानेकी आवश्यकता अनुभव को । उस समय 
मैंने यह माना कि घर अच्छा और अच्छी बस्तीमें छेता चाहिये । 

मैंने यह सोचा कि दुसरे बैरिस्टरोंकी तरह त कौमका सम्मान 
बढ़ेगा । मुझे ऐसा मालूम हुआ कि इस प्रकारका घर में तीन सौ पोंड 
प्रतिवर्षके बिना चला हीन सकूंगा । मैंने निश्चय किया कि कोई इतनी 
रकमकी बकालतका विश्वास दिला सके, तभी में रह सकता हू । और 
मैंने कोमके लोगोंसे अपने निश्‍चयको चर्चा की । 

इसपर बहस हुई । आखिर नतीजा यह निकला कि कोई बीस 
व्यापारियोंने एक वर्षके लिए मेरा सालिपाना निश्चित कर दिया । इसके 


५३ 

अलावा दादा अब्दुल्ला बिदाईके समय मुझे जो भेंट देनेवाले थे, उसके बदले 
उन्होंने मुझे आवश्यक फर्नीचर खरीद दिया और में नातालमें बस गया । 


३६, रंगभेद 


मुझे वकालतकी सनद छेनी थी । मैंने अर्जी दी। साथमे दो प्रसिद्ध 
गोरे व्यापारियोंके प्रमाण-पत्र भेजे और एटर्नी-जनरल मि० एस्कम्वने 
पेश करना मंजूर किया । 

वकील-मण्डलने मेरी अर्जीका विरोध करनेका निश्चय किया । उसके 
वकोलने अब्दुल्ला सेठकी मारफत मुझे बुलाया । उन्होंने मेरे साथ शुद्ध हृदयसे 
बात को । उन्हें गोरोंके प्रमाण-पत्रोंसे संतोष नहीं हुआ । उन्होंने अब्दुल्ला 
सेठका शपथ-पत्र चाहा; और इसका जिक्र करते हुए जो भाव प्रदशित 
किया, उससे मुझे क्रोध आ गया । लेकिन मैंने उसे रोका । आवश्यक शषथ- 
पत्र तैयार किया ओर उन्हें दिया । लेकिन वकील-मण्डलने अपना विरोध 
अदालतके सामने पेश किया । अदालतने उसे रह कर दिया । 


मुख्य न्यायाधीशाने कहा-- अदालतके नियमोंमें काले-गोरेका भेद महीं 
हे । हमें मि० गांघीको वकालत करनेसे रोकनेका अधिकार नहीं है । भर्जी 
मंजूर की जाती है । मि० गांधी, आप शपथ ले सकते हैं ।” 

में उठा । रजिस्ट्रारके सामने मैंने शपथ ली । शपथ लेनेके बाद तुरन्त 
ही मुख्य न्यायाधीशने कहा--“अब आपको अपनी पगडी उतारनी चाहिये । 
वकोलके नाते वकीलोंकी पोशाकसे सम्बन्ध रखनेवाले अदालती नियमका पालन 
आपको भी करना चाहिये ।” 

में अपनी मर्यादा समझा । मैंने पगडी उतारी । 


अब्दुल्ला सेठको ओर दूसरे मित्रोंको मेरी यह नरमी ( अथवा कमजोरी ) 
अच्छो न लगी । मैंने उन्हें समझानेका प्रयत्न किया लेकिन उनको संतोषः 
जनक ढंगसे समझा न सका । मेरे जीवनमें आग्रह और अनाग्रह हमेशा साथ: 
साथ ही चलते रहे हैं । सत्याग्रहके लिए यह अनिवार्य हे, ऐसा बादमें कई 
बार मेने अनुभव किया है । अपनी इस समझौता-वृत्तिके लिए मुझे कई 
बार जानका खतरा उठाना पड़ा है और सित्रोंके असन्तोषको सहना पड़ा 
है । लेकिन सत्य वस्रके समान कठिन है और कमलके समान कोमल है । 

वकीळ-मण्डलके विरोधने दक्षिण अफ्रीकामें दुसरी बार मेरे विज्ञापनका 
काम किया । 

३७, नाताल इंडियन कांग्रेस 


वकीलका धन्वा करना मेरे लिए गौण वस्तु थी और हमेशा गौण 
डी रही । नातालमें अपने निवासको सार्थक बनानेके लिए मुझे सार्वजनिक 
झाममें तन्मय होना था । मुझे एक संस्थाकी स्थापना करना आवश्यक मालूम 
हुआ । इसलिए मैंने अब्दुल्ला सेठसे सलाह की, दूसरे साथियोंसे मिला 
और हमने एक सार्वजनिक संस्था खड़ी करनेका निश्चय किया । यों सन्‌ 
१५६४ के मई महीनेकी २२वों तारीखको “नाताल इण्डियन कांग्रेस का 
जन्म हुआ । 

मैंने शुरूमें ही सीख लिया था कि सार्वजनिक काम कभी कर्ज लेकर 
न करना चाहिये । दूसरे कामोंके वारेमें लोगोंका चाहे विश्वास किया जा 
सके, लेकिन पैसेके बारमें विशवास नहीं किया जा सकता । मैं यह देख चुका 
था कि लिखवाई हुई रकम देनेका धर्म लोग कहीं भी नियमित रीतिसे 
नहीं पाळते । इसलिए “नाताल इंडियन कांग्रेस' ने कभी कर्ज लेकर काम 
किया ही नहीं । ८ 

सदस्य बनानेमें साथियोंने असीम उत्साहका परिचय दिया था । बहुतेरे 
लोग खुश होकर नाम लिखाते ओर तुरन्त पैसे दे देते थे । लेकिन पैसा इकट्ठा 
करना हो तो हमारा हेतु न था । आवश्यकतासे अधिक पैसे न रखनेके तत्त्वको 
भी में समझ चुका था। 

कांग्रेसकी पाई-पाईका हिसाब शुरूसे ही साफ रहा था। शुद्ध हिसावके 
बिना शुद्ध सत्यकी रक्षा करना असम्भव हे । 

कांग्रेसका दुसरा अंग उपनिवेशमें पैदा हुए हिन्दुस्तानियोंकी सेवा 
करनेका था । इसके लिए 'कॉलोनियल वॉर्न इण्डियन एज्युकेशनल एसो- 
सिएशन' ( उपनिवेशमें पैदा हुए हिन्दुस्तानियोंकी शिक्षा-संस्था ) की स्थापना 
की गई । 2 

कांग्रेसका तीसरा अंग था बाहरी काम । इसमें दक्षिण अफ्रीकाके 
अंग्रेजोमें और सुदूर इंग्लैण्ड तथा हिन्दुस्तानमें सच्ची स्थितिका प्रचार करनेका 
काम था । इस हेतुसे मेने दो पुस्तिकाएँ लिखीं। इन दोनों पुस्तिकाओंकों तैयार 
करनेमें मैंने बहुत मेहनत और अध्ययन किया था। उसका परिणाम भी वसा 
ही हुआ । इस कार्यके निमित्तसे दक्षिण अफीकामें हिन्दुस्तानियोंके मित्र पैदा 
हुए । इंग्लण्डमें और हित्दुस्तानमे सब पक्षोंकी ओरसे मदद मिली और काम 
छेनेका मार्ग मिला तथा निश्चित हुआ । ५ 

३८, बालासुन्दरस्‌ 


जैसी जिसकी भावना, वैसा उसका फल । अपने बारेमें मेंने इस 
नियमको अनेक बार लागू होते देखा है । लोगोंकी अर्थात्‌ गरीबोंकी सेवा 
करनेकी मेरी प्रबल इच्छाने हमेशा गरीबोके साथ मेरा मेळ अनायास हो करा 
दिया है । 

नाताल इण्डियन कांग्रेसमें गिरमिटियोंका दल भरती नहीं हुआ था । उनके 


मनमें कांग्रेसके प्रति अनुराग तभी उत्पन्न होता, जब कांग्रेस उनकी सेवा करती । 
उसे ऐसा अवसर प्राप्त हो गया। 


एक दिन फटे कपड़े पहना हुआ, थर-थर कापता, मुँहसे लहू बहाता हुआ, 
आगेके दो दाँत जिसके टूट गये थे ऐसा एक हिन्दुस्तानी मद्रासी हाथमें साफा 
लिये रोता-रोता मेरे पास आकर खडा हुआ । उसके मालिकने उसे बुरी तरह 
मारा था। इसके कारण बालासुन्दरमुके दो दांत टूट गये थे । 
मैंने उसे डॉक्टरके पास भेजा । चोटके वारेमें प्रमाण-पत्र प्राप्त करके मैं 
बालासुन्दरमुको मजिस्ट्रेटके पास ले गया । उसने प्रमाण-पत्र पढ़कर मालिकके 
नाम समन्स जारी करनेका हुक्म किया । 
मेरा इरादा मालिकको सजा करानेका न था । मैं तो बालासुन्दरमको उसके 
पाससे हटाना चाहता था । मैं मालिकसे मिला । उससे कहा, “में आपको सजा 
कराना नहीं चाहता। भगर आप उसका गिरमिट दूसरेके नाम लिखनेको राजी 
हो जायें, तो मुझे सन्तोष होगा ।” मालिक तो यही चाहता था । मेने बाला- 
उ लिए दूसरा मालिक खोज निकाला । मजिस्ट्रेटने गिरमिट दूसरेके नाम 
करा दिया । 


.. वालासुन्दरमूके केसकी बात गिरमिटियोंमें चारों ओर फैल गई और 
में उनका भाई माना गया । मुझे यह बात अच्छी लगी । मेरे दफ्तरमें 
स ताँता लग गया भोर मुझे उनके दु:ख-सुख जाननेकी सुविधा 
प्रास हुई। 


बालासुन्दरम्‌ अपना साफा हाथमें रखकर मेरे सामने आया था । इस 
हुकीकतमें अतिशय करुण रस भरा हुआ है । उसमें हमारी नामूसी समायी हुई 
, हैं। जब कोई गिरमिटिया या दूसरे अनजान हिन्दुस्तानी किसी भी गोरेके सामने 

जाते, तो उसके सम्मानमें पगड़ी उतारते । बालामुन्दरमूने सोचा कि मेरे सामने 
भी उसी तरह आना चाहिये । मैने उसे साफा बांधनेके लिए कहा । संकोचके 
साथ उसने साफा बाँधा, लेकिन इससे उसे जो खुशी हुई उसे मैं समझ सका। 
आजतक में इस पहेलीको बूझ नहीं पाया हूँ कि लोग दूसरोंको अपमानित 
करके उसमें क्योंकर अपने सम्मानका अनुभव कर सकते हैं ! 

३९. तीन पोंडका कर 
बालासुन्दरमूके किस्सेने मुझे गिरमिटिया हिन्दुस्तानियोंके सम्पर्कमे ला 


(दिया । लेकिन उनपर कर लादनेका जो आन्दोलन चला, उसके परिणाम- 


स्वरूप मुझे उनकी स्थितिका गहरा अध्ययन करना पडा । 

सन्‌ १८९४ में नातालकी सरकारने एक बिल तैयार किया, जिसके 
अनुसार गिरमिटिया हिन्दुस्तानियोंको हर साल २५ पौंडका अर्थात्‌ ३७५ 
रुपयेका कर सरकारको देना जरूरी था । में तो इस बिलको पढ़कर 
दिड्मूढ ही बन गया। इस विषयमें कांग्रेसको जो हलचल करनी चाहिये, सो 
करनेका प्रस्ताव उसने पास किया । 

सन्‌ १८६० के आसपास जब नातालमें रहनेवाले गोरोंने देखा कि 
ईखकी फसल अच्छी हो सकती है, तो उन्होंने मजदूरोकी तलाश शुरू 


“की । उन्होंने हिन्दुस्तावकी सरकारके साथ चर्चा चलाकर हिन्दुस्तानी मज- 


दूरोंको नाताळ जाने देनेकी इजाजत हासिल की । उन्हें लालच यह दिया 
गया था कि वहाँ उनको ५ सालतक बंधनमें रहकर मजदूरी करती होगी 
और पाँच सालके बाद स्वतंत्र रीतिसे नातालमें बसनेका मोका मिलेगा । 

उस समय गोरोंकी इच्छा यह थी कि हिन्दुस्तानी मजदूर अपने पाँच 
वर्ष पूरे करनेके बाद जमीन जोतें और अपने उद्यमसे नातालको लाभ पहुँचावें । 

हिन्दुस्तानी मजदूरने इस तरहका लाभ अपेक्षासे अधिक दिया । लेकिन 
इसके साथ ही उसने व्यापार भी शुरू कर दिया । स्वतंत्र व्यापारी भी आये । 

गोरे व्यापारी चौंके । उन्हें व्यापारमें इन लोगोंकी यह होड असह्य 
'मालूम हुई । 

हिन्दुस्तानियोंके साथ गोरोके विरोधको जड़ इसी बातमें थी। 

यह विर कानूनके जरिये मताधिकार छीन लेने ओर गिरमिटियों- 
पर कर लादनेके रूपमें मूतिमन्त हुआ । 

हिन्दुस्तानके वाइसरॉयंने २५ पोंडका कर तो नामंजूर कर दिया, 
छेकिन ३ पौंडका कर वसूल करनेकी स्वीकृति दे दी । इसमें उन्होंने 
'हिन्दुस्तानके हितका तनिक भी विचार नहीं किया । ऐसी स्थितिवाले लोगोंसे 
इस प्रकारका कर दुनियामें कहीं भी वसूल नहीं होता था । 

कांग्रेसको जो बात अखरी वह तो यह थी कि वह गिरमिटियोंके 
'हितकी पूरी रक्षा न कर सकी । और कांग्रेसने अपना यह निश्चय कभी 
शिथिल नहीं होने दिया कि तीन पोंडके करको किसी-न-किसी दिन तो 
हटाना ही चाहिये । इस निश्चयके पूरा होनेमें २० वर्ष बीत गये । 

४०, धसं-निरीक्षण 


इस प्रकार में जो अपनी कौमकी सेवामें ओतप्रोत हो गया था, 
उसका कारण था आत्म-दर्शनकी अभिलाषा । ईश्वरका परिचय सेवा द्वारा 
ही होगा, यह सोचकर मैंने सेवाधर्म स्वीकार किया था । मैं हिन्दुस्तानकी 
सेवा करता था, क्योंकि वह सेवा मुझे सहज प्राप्त थी और मैं उसे करना 
जानता था । मुझे उसकी खोजके लिए कहीं जाना न पड़ा। मैं तो यात्रा 
करने, काठियावाइकी खटपटोंसे छुट्टी पाने और जीविकाका साधन खोजनेके 
विचारसे दक्षिण अफ्रीका गया था । लेकिन वहाँ मैं ईश्वरकी खोजमें-- 
आत्म-दर्शनके प्रयत्नमें फंस गया । खिस्ती भाइयोने मेरी जिज्ञासाको बहुत 
तीब्र कर दिया था । वह किसी प्रकार शान्त न होती थी; और मैं शांत 
होना चाहूँ तो भी खिस्ती भाई-बहन मुझे शांत होने देना नहीं चाहते थे । 

घामिक ग्रंथोंके स्वाघ्यायके लिए मुझे जो फुरसत प्रिटोरियामें मिल 
चुकी थी, वह तो अब असंभव थी । लेकिन जो थोड़ा समय बचता, उसका 
उपयोग में ऐसे वाचनमें किया करता था । मेरा पत्र-व्यवहार जारी था। राय 
चन्दभाई मेरी रहनुमाई कर रहे थे। किसी मित्रने मेरे लिए नर्मदा- 
शंकरको 'धर्म-विचार' पुस्तक भेज दी । उसकी प्रस्तावना मेरे लिए सहायक 
सिद्ध हुई । हिन्दुस्तान क्या सिखाता है ?? नामक मंक्समूलरकी पुस्तक 
मैने बहुत रसपूर्वक पढी । थियॉसोफिकल सोसायटी द्वारा प्रकाशित उप- 
निषदोंका भाषांतर पढ़ा । हिन्दूधर्मके प्रति मेरा आदर बढ़ा। मैं उसकी खूबी 
समझने लगा । लेकिन दूसरे धर्मोके प्रति मेरे मनमें कोई नापसन्दगी पैदा 
न हुई। मैंने वाझिग्टन अरविंग-कृत महम्मदका चरित्र गौर कार्लाइल-कृत 
महम्मद-स्तुति नामक पुस्तके पढी । पंगम्बरके प्रति मेरा सम्मान बढ़ा। मैंने 
'जरथुस्तके वचन' नामको पुस्तक भी पढ़ी । 


इस प्रकार मैंने भिन्न-भिन्न संप्रदायोंका न्यूनाधिक ज्ञान प्राप्त किया । 
मेरा आत्म-निरीक्षण बढ़ा । 


४१. घरेलू कारबार 


मेरे बंबईमें और विलायतमें घर बसाकर बैठने और नातालमें घर 
बसानेमें अन्तर था । नातारमें कुछ खर्च में केवल प्रतिष्ठाके विचारसे कायम 
रखे हुए था । मेने यह मान लिया था कि नातालमें हिन्दुस्तानी बँरिस्टरके 
नाते और हिन्दुस्तानियोके प्रतिनिधिके नाते मुझे अपना खर्च ठीक-ठीक बढ़ाकर 
रखना चाहिये । इसलिए वहाँ मैने अच्छी बस्तीमें और अच्छा घर भाड़ेपर 
लिया था । घरकी सजावट भी अच्छी रखी थी। भोजन सादा था, लेकिन 


ष्ट 

घरेलू कारवार ५९ 


अंग्रेज मित्रोंको न्योतना होता था । साथ ही, हिन्दुस्तानी साथियोंको भी 
न्योतता था, इसलिए सहज ही भोजनका खर्च भी बढ़ गया । 

नोकरका संकट तो सब कहीं अनुभव किया ही । किसीको नौकरकी 
तरह रखना मुझसे बना ही नहीं । 

मेरे साथ एक साथी था । एक रसोइया रखा था, जो परिवारका 
अंग बन गया । ऑफिसमें जो कारकुन थे, उनमेंसे भी जिन्हें रखा जा 
सकता था, उन्हें अपने साथ मैंने घरमे ही रखा था । 

ऊपर जिस साथीकी चर्चा की हे, वह बहुत होशियार और मेरी जानमें 
वफादार था । किन्तु मैं उसे पहचान त सका । मैंने ऑफिसके एक कारकुनको 
घरमें रखा था । मेरे साथीके दिलमें उसके प्रति ईर्ष्या पैदा हुई । उसने 
ऐसा जाल रचा, जिससे मेरे मनमें कारकुनके लिए शक पैदा हो । यह 
कारकुन बहुत स्वतंत्र स्वभावका था । उसने घर और दफ्तर दोनों छोड़ 
दिये । मुझे दुःख हुआ । उसके साथ अन्याय तो नहीं हुआ? यह विचार मुझे 
बराबर सताता रहा । 

इस बीच मैंने जो रसोइया रखा था, उसे कारणवश दुसरी जगह जाना 
पड़ा । इसलिए उसकी जगह दूसरा रसोइया रखा । 

इस रसोइयेको रखे मुश्किलसे दो या तीन दिन हुए होंगे कि इतनेमें 
उसने मेरे घरमें, मेरे बिना जाने, जो बुराई चल रही थी सो देख ली 
और मुझे सावधान करनेका निश्चय किया । लोगोंमें यह धारणा फैल चुकी थी 
कि मैं विश्वासशील और अपेक्षाकृत अच्छा आदमी हूँ । इस कारण नये रसोइयेको 
मेरे ही घरमै चलनेवाली गन्दगी भयानक मालूम हुई । 

लगभग बारह बजेका समय था । ऐसे समय रसोइया हाफता-हाँफता 
आँफिसमै आया ओर मुझसे बोला-- आपको कुछ देखना हो तो खड़े पैरों 
घर चलिये ।' 

मैने कहा--'“इसका मतलब क्या ? तुझे यह तो बताना चाहिये कि 
काम क्या हे । ऐसे समय मेरे लिए घर जाने ओर देखनेकी बात क्या हो 


सकती है ?” RE 
“नहीं चलेंगे तो पछतायेंगे । में इससे अधिक आपको ओर कुछ कहना नहीं 
चाहता ।” 


उसकी द॒ढ़तासे मैं खिचा । अपने कारकुनको लेकर घरकी ओर चला । 


रसोइया आगे-आगे चल रहा था । ४ 5- 
घर पहुँचनेपर वह मुझे दुमंजिलेपर ले गया। जिस कमरेमें मेरा 


वह साथी रहता था, उसकी ओर इशारा करके बोछा-- यह कमरा खोलकर 
देखिये ।” 

श्ळ संक्षिप्त आत्मकथा 


अब मैं समझा । मैंने कमरेका दरवाजा खटखटाया । 

जवाब क्योंकर मिलता ? मैंने बहुत जोरसे दरवाजा खटखटाया । दीवार 
क्रॉप उठी । दरवाजा खुला । अन्दर मैंने एक बदचलन भौरत देखी । मैंने 
उससे कहा--''बहत, तू तो यहाँसे चली ही जा । अब फिर कभी इस 
थरमें पर मत रखना ।” 


साथीसे कहा--''आजसे तुम्हारा ओर मेरा संबंध समाप्त हुआ । में 
खूब ठगाया ओर बेवकूफ बना । मुझे मेरे विश्वासका ऐसा बदला तो न 
मिलना चाहिये था ।” 

साथी भड़क उठा । मेरी सत्र पोल खोल देनेकी मुझे धमकी दी । 

“मेरे पास छिपी हुई कोई बात है ही नहीं । मैंने जो कुछ भी किया 
हो, सो तुम खुशी-खुशी प्रकट करना । लेकिन तुम्हारे साथका मेरा सम्बन्ध 
समास होता है ।” 

साथी अधिक भड़का । मैंने पुलिस सुपरिण्टेन्डेन्टकी मदद माँगनेका विचार 
किया । साथी ठण्डा पड़ा। उसने माफी मांगी और तुरन्त ही घर छोड़कर 
जाना कबूल किया । घर छोड़ा । 

इस घटनाने ठीक समयपर मुझे सावधान कर दिया । इसके वाद हो 
में यह स्पष्ट रूपसे देख सका कि उक्त साथी मेरे लिए मोहरूप और अनिष्ट था । 
साथीका चाल-चलन अच्छा न था । फिर भी मैने यह मान लिया था कि वह मेरे 
प्रति वफादार हे । उसे सुधारनेका प्रयत्न करनेमें में खुद करीब-करोब बुराईमें 
फेस गया था । मेंने अपने हिर्तषियोंकी साहका निरादर किया था । मोहने 
मुझे बुरी तरह अंधा वचा दिया था । 

अगर इस आकस्मिक घटनाके कारण मेरी आँख न खुली होती, मुझे सत्यका 
यता न चला होता, तो संभव है कि जो आत्म-समर्पण में कर सका हूँ, सो 
करनेमें में कभी समर्थ न होता; मेरी सेवा सदा अधूरी रहती । 

लेकिन जिसे राम रखे उसे कोन चखे ? मेरी निष्ठा शुद्ध थी । इस कारण 
अपनी भूलोके बावजूद में बच गया । 

उस रसोइयेको तो मातो ईस्वरने ही प्रेरित किया था ! वह रसोई बनाना 
जानता न था । वह मेरे यहाँ रह न सकता था । लेकिन अगर वह न आता तो 
दुसरा कोई मुझे जाग्रत न कर सकता था । इतनी सेवा करके रसोइयेने उसी 
दिन ओर उसी क्षण रुखसत चाही : 
“मैं आपके घरमें नहीं रह सकता । आप भोले ठहरे। यहाँ मेरा काम 
नहीं 1! 

मैंने आग्रह न किया । 

देशकी ओर ११ 


अब मुझे खयाळ आया कि उस कारकुनके प्रति मेरे दिलमें शक पैदा 
करनेवाला मेरा यह साथी ही था। मैंने उसके साथ न्याय करनेकी बहुत 
कोशिश की, लेकिन में उसे संपूर्ण रूपसे कभी संतुष्ट न कर सका । मेरे 
लिए यह सदा ही दुःखकी बात रही। टूटे बरतनको कितनी ही मजबूतीके 
साथ क्यों न जोड़ो, फिर भी वह जोडा हुआ ही माना जायगा, साबूत 
हरगिज नहीं । 


४२. देशकी ओर 


अब में दक्षिण अफ्रीकामें तीन साळ रह चुका था । मैं लोगोंको 
पहचानने लगा था । लोग मुझे पहचानने लगे थे। सन्‌ १८९६ में मैने छः 
महीनोंके लिए देश जानेकी इजाजत चाही । मैंने देखा कि मुझे दक्षिण 
अफ्रीकामें लम्बे समयतक रहना होगा । कह सकते हैं कि मेरी वकालत वहाँ 
ठीक चल रही थी । सार्वजनिक कामोंमें लोग मेरी उपस्यितिकी आवश्यकता 
अनुभव करते थे । में भी इसे अनुभव करता था । इसलिए मैने दक्षिण 
अफ्रीकामें परिवारके साथ रहनेका निश्चय किया और इसके लिए देश 
जाकर आना ठीक समझा । साथ ही यह भी खयाल आया कि देश जानेसे 
कुछ सार्वजनिक काम हो सकेगा। ऐसा लगा कि देशमें लोकमत तैयार 
करके इस प्ररनके विषयमें अधिक दिलचस्पी पेदा की जा सकती हे । 

सन्‌ १८९६ के मध्यमें मैं 'पोंगोला' स्टीमरमें देशके लिए रवाना 
हुआ । यह स्टीमर कलकत्ते जानेवाला था । 

स्टीमरके कप्तानसे मित्रता हुई । वह प्लोमथ ब्रदरके सम्प्रदायका था १ 
इस कारण हमारे बीच अध्यात्म-विद्याकी बातें ही अविक हुई। उसने 
नीति और धर्मश्रद्धाके बीच भेद किया। जिसमें नोतिपर पहरा देना पडे, 
बह धर्म उसे नीरस मालूम हुआ । हम ह अपनी बात समझा न 
सके । मैं अपने इस विचारमें दृढ़ बता कि वर्म और नीति एक ही वस्तुके 
वाचक हैं । 

चौबीस दिनके अंतमें यह आनन्ददायिनी यात्रा समाप्त हुई और मैं 
हुगलीके सौन्दर्यको निरखता हुआ कलकत्ते उतरा । उसी दिन मेने वस्बईक्र 
टिकट कटाया । 

५ : देशमें कार्य 
४३. हिन्दुस्तानमें 


कलकत्तेसे बम्बई जाते हुए बीचमें प्रयाग पड़ता था । वहाँ ट्रेन ४५ 
मिनट ठहरती थी । इस बीच मैंने शहरमें एक चक्कर लगा लेनेका विचार 
किया । मुझे केमिस्टकी दुकातसे दवा भी खरीदनी थी। दवा देनेमें उसने 
काफी समय ले लिया । स्टेशन पहुँचते ही मैंने देखा कि गाड़ी चल पड़ी है । 

मैं होटलमें ठहर गया और वहींसे अपना काम शुरू करनेका निश्चय 
किया । 

मैने प्रयागके 'पायोत्तियर' पत्रके सम्पादकके नाम मुलाकातके लिए 
चिट्टी लिखी । उन्होंने मुझे तुरन्त ही मिलनेको लिखा । में खुश हुआ। 
उन्होंने मेरी बातें घ्यानसे सुनी । कहने लगे कि मैं जो भी कुछ लिखूंगा, 
उसपर वे तुरन्त ही अपनी टिप्पणी देंगे, और बोले--'लिकिन में आपसे 
यह नहीं कह सकता कि आपकी सब माँगोंको मैं स्वीकार कर ही सकूँगा ।” 
मैंने उनसे शुद्ध न्यायके अतिरिक्त न तो कुछ माँगा और न कुछ चाहा । 

बाकीका दिन मैंने प्रयागके भव्य त्रिवेणी संगमका दर्शन करनेमें और 
अपने सामने पड़े कामका विचार करनेमें बिताया । 


बम्बईसे बिना रुके में राजकोट पहुँचा और एक पुस्तिका लिखनेकी 
तैयारी की । उसे हरा पुट्ठा चढ़ाया था। इसलिए बादमें वह (ह्री 
पुस्तिका के नामसे प्रसिद्ध हुई । उसमें मैंने जान-बूझकर दक्षिण अफ्रीकाके 
भारतीयोंकी स्थितिका एक सौम्य चित्र खींचा था । 


“हरी पृस्तिका' की प्रतियाँ समूचे हिन्दुस्तानके अखबारों ओर सभी 
प्रसिद्ध पक्षोके लोगोंके नाम भेजी थी । 'पायोनियर' में उसपर सबसे पहले 
लेख प्रकाशित हुमा । उसका सार विलायत पहुँचा ओर सारका सार फिर 
रायटरकी मारफत नाताल पहुँचा । वह तार तो केवल तीन पंक्तियोंका था । 

इन्हीं दिनों बम्बईमें पहली बार महामारीका प्रकोप हुमा । चारों 
ओर घबराहट फैल रही थी । राजकोटमें भी महामारीके फंलनेका डर था । 
मुझे लगा कि में आरोग्य-विभागमें ठीक तरहसे काम कर सकता हें । मैंने 
अपनी सेवा स्टेटको देनेकी बात लिखी । स्टेटने कमेटी बैठाई और मुझे 
उसमें स्थात दिया । मैंने पाखानोंकी सफाईपर जोर दिया ओर कमेटीने 
गली-गलीमें जाकर पाखानोंकी जांच करनेका निश्चय किया । गरोव लोगोने 

राजनिष्ठा और शुश्रुषा ६३ 


अपने पाखानोंकी जाँच करानेमें जरा भी आनाकानी नहीं की; यही नहीं, 
बल्कि उन्हें जो सुधार सुझाये गये, उनपर उन्होंने अमल भी किया। लेकिन 
जब हम सरकारी अधिकारियोंके घरोंकी जाँचके लिए निकले, तो कई 
जगहोंनें तो हमें पाखानोंको जाँचनेकी इजाजत भी न मिली । सुधारकी 
तो बात हो क्या थी ? 

कमेटीको ढेढ़ोंकी बस्तीमँ भी जाना तो था ही । कमेटीके सदस्योंमें- 
से केवल एक सदस्य मेरे साथ वहाँ जानेको तैयार हुए । मुझे तो ढेढ़ोंकी 
बस्ती देखकर सानन्द आश्चर्य ही हुआ । ढेढ़ोंकी वस्तीमें में उस दिन जीवनमें 
पहली बार गया था । ढेढ़ भाई-बहन हमें देखकर अचम्भेमें आ गये । उनकी 
बस्तीमें पाखाने तो थे नहीं, फिर भो इजाजत लेकर मैं उनके घरोंमें 
गया ओर घरोंकी तथा आँगनकी सफाई देखकर खुश हो गया। घरके 
अन्दर सव लिपा हुआ देखा। आँगन वुहारा हुआ था; भोर जो थोडे 
बरतन थे वे साफ और चमचमाते हुए थे । 


४४. राजनिष्ठा और शुश्रूषा 


मैंने अपने अन्दर जितनी शुद्ध राजनिष्ठाका अनुभव किया है, दूसरोंमें 
मुश्किलसे ही उतनी राजनिष्ठा देखी हे । इस राजनिष्ठाकी जड़में सत्य- 
विषयक मेरा स्वाभाविक प्रेम था । राजनिष्ठाका या दूसरी किसी वस्तुका 
दिखावा मुझसे कभी हो ही न सका। उन दिनों भी मैं ब्रिटिश राजनीतिमें 
दोष तो देखता था, फिर भी कुल मिलाकर मुझे वह नीति अच्छी मालूम 
होती थी । 

दक्षिण अफ्रीकामें में उलटी नीति पाता था । वहाँ रंगद्वेष देखता था। बाधी में 
मानता था कि यह क्षणिक ओर स्थानिक है, इसलिए राजनिष्ठामें मैं. गरे 
प्रतिस्पर्धा करनेका यत्त करता था । बड़ी मेहनत और लगनके साथ मैंने अंग्रेजोंके 
राष्ट्रगीतका स्वर सीख लिया । और, जब-जब भी बिना आडम्बरके वफादारी 
जतानेके अवसर आते, मैं उनमें सम्मिलित होता था । 

मै अपने परिवारके बालकोंको 'गॉड सेव दि किंग! सिखाता था । ट्रेनिंग 
कॉलेजके विद्याथियोंको मेंने यह गीत सिखाया था। लेकिन आगे चलकर मुझे 
यह गीत गाना खला । जैसे-जैसे अहिसाके बारेमें मेरे विचार प्रबल होते गये, 
वैसे-वैसे में अपनी वाणी और विचारोपर अधिक अंकुश न लगा । मैंने अपने 
मित्र डाँ० बूथके सामने अपनो 20. रखी । उन्होंने भी कबूल किया कि 
अहिसक आदमीको इसे गाना शोभा नहीं देता । 

६४ संक्षिप्त आरसकथा 


राजकोटमें दक्षिण अफ्रीकाका मेरा काम चल रहा था, उस बीच मेँ 
बम्बई हो आया । पहले न्यायमूति रानडेसे मिला और बादमें जस्टिस 
बदरुदीन तैयबजीसे मिला । दोनोंने मुझे सर फीरोजशाहसे मिलनेकी सलाह 
दी । मैं उनसे मिलनेवाला था ही । में उनके प्रभावसे चोंधियानेको भी तैयार 
ही था । लेकिन 'बम्बईके बेताजके बादशाह' ने मुझे डराया नहीं । पिता 
जिस प्रेमके साथ अपने नौजवान पुत्रसे मिलता हे, उसी तरह वे मुझसे 
मिले । उन्होंने मेरी बात सुन ली ओर कहा-- गांधी, तुम्हारे लिए मुझे 
आम सभा करतो होगी । तुम्हारी मदद करनी चाहिए ।” ओर मुंशीसे 
सभाका दिन निश्चित करनेको कहा । मुझे आदेश हुआ कि मैं सभाके 
एक दिन पहले उनसे मिल छू । मैं निर्भय होकर मन ही मन खुश होता 
हुआ घर पहुँचा । 

बम्बईकी इस यात्राके दिलोंमें में वहां अपने बहनोईसे मिलने गया। वे 
बीमार थे। उनकी स्थिति गरीबीकी थी । में बहन-बहनोईको छेकर राजकोट 
पहुँचा । बीमारी अनुमानसे अधिक गंभीर हो गई । मैंने उन्हें अपने कमरेमें 
टिकाया । मैं सारा दित उनके पास ही रहने लगा । रातमें भी जागना पड़ता 
था। उनकी सेवा करते हुए मैं दक्षिण अफ्रीकाका काम कर रहा था । बहनोई- 


का स्वर्गवास हो गया। लेकिन उनके अंतिम दिलोंमें मुझे उनकी सेवा करनेका 
अवसर मिला, इससे मुझे अत्यधिक सन्तोष हुआ । 


जिस तरह वफादारीका गुण मुझमें स्वाभाविक था, उसी तरह शुश्रूषाका 
भी था। बीमार अपने हों या बिराने, मुझे उनकी सेवा करनेका शौक था । 
शुश्ूषाके इस शौकने आगे चलकर विशाल रूप घारण किया । यह शोक आगे 
इतना बढ़! कि इसके पीछे में अपना धंधा छोड़ता, अपनी धर्मपत्नीको लगाता 
ओर समूचे घरको लगा देता । इस वृत्तिको मेने शोकका नाम दिया है, क्योंकि 
में देख सका हूँ कि ये गुण जव आनन्ददायक होते हैं तभी टिक सकते हैं । 
जिस सेवामें आनन्द नहीं आता वह न सेवकको फलती है, न सेव्यको रुचती 


हे । जिस सेवामें आनन्द आता हे उस सेवाकी तुलनामें ऐश-आराम या 
धनोपाजंन आदि कार्य तुच्छ प्रतीत होते हैं । 


(९-0. JK Sanskrit Academy, Jammmu. Digitized by 53 Foundation USA 


४५. बम्बई-पुनामें सभा 


बहनोईके देहान्तके दूसरे ही दिन मुझे बम्बईकी सभाके लिए जाना 
था । सार्वजनिक सभाके लिए अपने भाषणपर विचार करने जितना समय 
मुझे मिला ही न था। में मन ही मन यह सोचता हुआ बम्बई पहुँचा 
कि ईश्वर मुझे जैसे-तैसे निवाह छेगा। भाषण लिखनेका तो मुझे स्वप्नमें 
भी खयाल न था। 

सभाकी तारीखके अगले दिन शामको पाँच बजे में आज्ञानुसार सर 
फीरोजशाहके ऑफिसमें हाजिर हुआ । उन्होंने मुझे भाषण लिखकर पढ़नेकी 
आवद्यकता समझायी । मैंने भाषण लिखा और छपाया । 

मैंने सभामें काँपते-काँपते अपना भाषण शुरू किया, लेकिन में हारा; ऊंची 
आवाजसे पढ़ न सका । मैंने अपना भाषण अपने पुराने मित्र केशवराव 
देशपाण्डेके हाथमें रख दिया । लेकिन उससे काम न चला । प्रेक्षकोने वाच्छा* 
की इच्छा प्रकट की | वे उठे। सभा तुरन्त शांत हो गई और सभाजनोंने 
अथसे इतितक भाषण सुना । सर फीरोजशाहको मेरा भाषण अच्छा लगा । 
मुझे गंगा नहाने जितना संतोष हुआ । 

सर फीरोजशाहने मेरा रास्ता आसान कर दिया। बम्बईसे में पूना 
गया। मझे मालम था कि पूनामें दो पक्ष थे। मुझे तो सबकी मदद लेनी 
थी । लोकमान्यसे मिला । उन्हें मेरा यह विचार पसन्द पडा । मुझे प्रोफेसर 
भाण्डारकर और प्रोफेसर गोखलेसे मिलनेको कहा । में गोखलेके पास गया । 
वे मझसे बड़े प्रेमसे मिले और उन्होंने मुझको अपना बना लिया। उनके 
साथ भी मेरा यह पहला परिचय था। लेकित न जाने क्यों ऐसा लगा 
मानो हम पहले भी मिल चुके हों । सर, फीरोजशाह मुझे हिमालय-जैसे 
लगे । लोकमान्य समुद्र-जैसे लगे। गोखले गंगा-जैसे छगे। उसमें मैं नहा 
सकता था । हिमाळयपर चढ़ा नहीं जाता। समुद्रम डूबनेका pe भय रहता हे । 
लेकिन गंगाकी गोदमें तो खेला जा सकता हे । उस्म डाग लेकर सेर 
की जा सकती है । राजनीतिक क्षेत्रमे गोखलेने मेरे हूदयमें जीते-जी जो 
स्थान बनाया और देहान्तके बाद आज भी उनका जो स्थान बना हुआ है, वैसा 
और कोई नहीं बता सका । 

रामकृष्ण भाण्डारकरने मेरा 
पिता पुत्रका करता है । तटस्थ सभापतिके 


स्वागत उसी भावसे किया, जिस भावसे 
भापतिके बारेमें मेरे आग्री वात सुनकर 


असर दीनशा वाच्छा । 
६५ 

६६ संक्षिप्त आत्मकथा 


उनके मुँहसे सहज ही यह उद्गार निकला कि 'बस, यही ठीक है ।' बे 
सभापति-पद स्वीकार करनेको तैयार हो गये । बिना किसी होहल्ले और 
दिखावेके एक सादे मकानमें पूनाके इस विद्वान्‌ और त्यागी मंडलने सभा की 
और मुझे सम्पूर्ण प्रोत्साहनके साथ बिदा किया । 


वहाँसे में मद्रास गया। मद्रास तो पागल ही हो गया । वहाँ कइयोंके 
प्रेम और उत्साहका मैंने इतना अधिक अनुभव किया कि यद्यपि वहाँ सबके 
साथ मुख्यतः अंग्रेजीमें हो बोलना पड़ता था, फिर भी मुझे घरके जैसा ही 
मालूम हुआ । वे कौनसे बन्धन हैं, जिन्हें प्रेम तोड़ न सकता हो ? 


४६, 'जल्दो वापस लोटो' 


४ 


मद्राससे में कलकत्ते गया । कलकत्तमें मेरी मुश्किलोंका पार न रहा । 
में सुरेन्द्रनाथ बैतर्जीसे मिला । उन्होंने कहा--'मुझे डर हे कि लोग 
आपके काममें दिलचस्पी नहीं लेंगे ।” उन्होंने जिनके नाम बताये उन 
सज्जनोंसे में मिला । वहाँ मेरी दाळ न गली । मेरी मुश्किल बढ़ती जाती 
थीं । अमृतबाजार पत्रिका” के कार्यालयमै गया । वहाँ भी जो सज्जन मुझे 
मिले, उनका यह खयाल हो गया था कि में कोई रमता राम हूँ। बंग- 
वासी' ने तो हद कर दी। मुझे एक घण्टेतक बैठाये ही रखा । सम्पादक 
महोदय दूसरोंसे बातें करते जाते थे; लोग लौटते जाते थे; लेकिन सम्पादक 
मेरी ओर देखतेतक न थे । एक घण्टेतक राह देखनेके बाद जब मैंने 
अपना प्रश्‍न छेड़ा, तो उन्होंने कहा-- आप देखते नहीं हैं, हमारे सामने 
कितना काम पड़ा हे ! आपके जसे तो हमारे यहाँ बहुतेरे आते रहते हैं। 
अच्छा यही हे कि आप यहाँसे बिदा हो जायें । हमें आपकी बात नहीं 
सुननी है । 
में हारा नहीं । अपने रिवाजके मुताबिक मैं अंग्रेजोसे भी मिला । 
ग्लिशमेन' के मि० सॉण्डर्सने मुझे अपनाया । उनका ऑफिस मेरे लिए 
खुल गया । उनका अखबार मेरे लिए खुल गया । उन्होंने अपने अग्रलेखमें 
घटा-बढ़ी करनेकी स्वतंत्रता भी मुझे दी। हमारे बीच स्नेह स्थापित हुआ । 
उन्होने मुझे वचन दिया कि उनसे जितनी मदद बन पड़ेगी, वे करेंगे । 
उन्होंने अपना यह वचन अक्षरशः पाला और अपनी तबीयत बिगड़नेतक 
' उन्होंने मेरे साथ पत्रञ्यवहार जारी रखा । मेरे जीवनमें ऐसे अनपेक्षित 
मीठे सम्बन्ध अनेक बंधे हें । मि० सॉण्डसको मेरी जो चीज पसन्द आई, 
वह थो अतिशयोक्तिका अभाव और सत्य-परायणता । उन्होंने मुझसे उलठी- 

“जछ्दी वापस छौटो' ६७ 


सीधी जिरह करनेमें कोई कसर न रखी । इसमें उन्होंने देखा कि दक्षिण 
अफ्रीकाके गोरोके पक्षको निष्पक्षतासे पेश करनेमें और उसकी तुलना 
करनेमें मैने कोई कसर नहीं रखी थी । 

मेरा अनुभव मुझसे कहता हैं कि प्रतिपक्षीको न्याय देकर हम अपने 
लिए जल्दी न्याय प्राप्त करते हँ । इस प्रकार अनपेक्षित मदद मिल जानेसे 
कलकत्तेमें भी सार्वजनिक सभा करनेको आशा बंधी । इतनेमें डरबनका एक 
तार मिला : 

“पालियासेंट जनवरीमें बैठेगी । जल्दी वापस छोटो ।” 

इस कारण अखवारोंके लिए एक पत्र लिखकर और फौरन रवाना 
होनेकी जरूरत बताकर मैंने कलकत्ता छोड़ा । 

दादा अन्दुल्लाने स्वयं 'कुरलेंड' नामक एक स्टीमर खरीदी थी। - 
उसमें मुझे और मेरे परिवारको मुफ्त ले जानेका उन्होंने आग्रह किया । 
मैंने आभार-सहित अपनी स्वीकृति दी और दिसम्वरके आरम्भमें अपची 
धर्मपत्नी, दो लड़कों और अपने स्वर्गीय बहनोईके एकमात्र लड़केको लेकर 
मैं 'कुरलैड' में दूसरी बार दक्षिण अफ्रीकाके लिए रवाना हुआ। इस स्टीमरके 
साथ ही 'नादरी” नामकी दूसरी स्टीमर भी रवाना हुई। दादा अब्दुल्ला 
उसके एजेण्ट थे । दोनों स्टीमरोंमें मिलकर लगभग आठ सो हिन्दुस्तानी 
मुसाफिर थे । उनमेंसे आधेसे अधिक लोग ट्रान्सवाल जानेवाले थे । 

६ : दक्षिण अफ्रीकामे दुसरी बार 
४७. तृफानके आसार 


चूँकि हिन्दू घरोंमें छोटी उमरमें ही विवाह हो जाते हैं, और चूँकि 
मध्यम श्रेणीके लोगोंमें अधिकतर पति शिक्षित और पत्नी अशिक्षित होती 
है, इसलिए पति-पत्नीके जीवनमें अन्तर रहता है और पतिको पत्नीका 
शिक्षक बनना पड़ता है । मुझे अपनी धर्मपत्नीकी और बालकोंकी पोशाकका, 
खान-पानका और बोलचालका ध्यान रखना होता था । मुझे उन्हें रहन-सहन 
सिखानी होती थी । उस समयके कुछ संस्मरण अब भी मुझे हँसाते हैं । 

मैं जिन दिनोंकी बात लिख रहा हुं, उन दिनों में यह मानता था 
कि सभ्य लोगोंमें अपनी गिनती नेके लिए हमारा बाह्याचार जहाँ- 
तक बने वहाँतक यूरोपियनोंसे मिलता हुआ होना चाहिये । ऐसा करनेसे 
ही लोगोंपर प्रभाव पड़ता हे और बिना प्रभाव पड़े देशसेवा नहीं हो सकती । 

इसलिए पत्नीकी और बालकोंकी पोशाक मैंने ही पसन्द की । जहाँ 
यूरोपियन पोशाकका अनुकरण करना बिलकुल अनुचित प्रतीत हुआ वहाँ 
पारसी पोशाकका किया । पत्नीके लिए पारसी बहनोंके ढंगकी साड़ियाँ 
खरीदी; बच्चोंके लिए पारसी कोट-पतलून लिये । सबके लिए बूट और मोजे 
तो जरूरी थे ही । पत्तीको और बालकोंको भी ये दोनों चीजें कई महीनों 
तक अच्छी न लगीं। लेकिन उन्होंने लाचार होकर पोशाकके इन परि- 
बर्तनोंको स्वीकार किया । इतनी ही लाचारीसे और उससे भी अधिक 
अनिच्छासे उन्होंने खाते समय छुरी-काँटेका उपयोग शुरू किया । और, जब मेरा 
मोह नष्ट हुआ तो उन्होंने फिरसे बूट, मोजों और छुरी-काँटों आदिका 
त्याग किया । जिस प्रकार शुरूके फेरफार दुःखदायी थे, उसी प्रकार आदत 
पड्नेके बाद उनका त्याग भी दुःखदायी था । लेकिन इस समय मैं देश 
रहा हूँ कि हम सब सम्यताकी केंचुल उतारकर हलके हो गये हैं । 


हमारा स्टीमर दूसरे बन्दरगाहोंमें ठहरे बिना सीधे नाताळ पहुँचने- 
वाला था। इसलिए हमें सिर्फ अठारह दिनकी यात्रा करनी थी। अभी 
हमारे पहुँचनेमें तीन या चार दिन बाकी भे कि इतनेमें समुद्रमै भयंकर 
तुफान उठा; मानो मुकामपर पहुँचते ही जिश्व भावी तूफानका हमें 
सामना करना था, उसकी यह एक चेतावनी ही थी । तूफान इतना तेज भा 
और इतनी देरतक रहा कि मुसाफिर घबरा उठे । | 

तूफान ६९ 


दुःखमें सब एक हो गये । सारे भेद भूल गये । हृदयसे ईश्वरको याद करने 
लगे । हिन्दू-मुसलमान सब साथ मिलकर ईदवरका स्मरण करने लगे । 

इस चिन्तामें कोई चौबीस घण्टे वीते होंगे। आखिर बादल बिखरे । सूर्य- 

, नारायणने दर्शन दिये । कप्तानने कहा-- तुफान चला गया है ।” 

लोगोंके चेहरोंपरसे चिन्ता दूर हुई और उसके साथ ही ईश्वर भी लुप्त 
हो गया ! फिरसे मायाका आवरण चढ़ गया । 

लेकिन इस तूफानने मुझे यात्रियोंमें ओतप्रोत कर दिया था । मुझे समुद्र 
लगता नहीं, चक्कर आते नहीं । इस कारण में यात्रियोंक बीच निर्भय होकर 
घूम सकता था, उन्हें आश्वासन दे सकता था और कप्तानकी भविष्यवाणी 
सुनाता था । यह स्नेह-सम्बन्ध मेरे लिए बहुत उपयोगी सिद्ध हुआ । हमने १८ 
या १९ दिसम्बरको डरबनकी खाड़ीमें लंगर डाला । 'नादरी' भी उसी 
दिन पहुँची । 


४८. तुफान 


दक्षिण अफ्रीकाके बन्दरगाहोमें यात्रियोंके आरोग्यकी पूरी जाँच की जाती 
है। अगर रास्तेमें किसीको कोई संक्रामक रोग हुआ हो, तो स्टीमरको सूतकमें-- 
क्वारंटीनमें--रखते हैँ। डॉक्टरने जाँच-पड़ताल करके हमारे स्टीमरके लिए 
पाँच दिनका सूतक सूचित किया । किन्तु इस सूतकके आदेशका हेतु केवळ आरोग्य 
न था । डरबनके गोरे नागरिक हमें वापस भगा देनेका आन्दोलन कर रहे थे । 
अतएव उनका यह आन्दोलन भी उक्त आदेशका एक कारण था । 

गोरे लगातार जंगी सभाएं कर रहे थे। दादा अब्दुल्छाके नाम धमकियाँ 
भेजते थे । लेकिन वे किसीकी धमकीसे डरनेवाले जीव न थे । हमारे ताम भी 
धककियाँ आईं । में यात्रियोंमें खूब धूमा । उनको धीरज बँधाया । बड़े दिनका 
त्योहार आया । उस अवसरपर कप्तानने पहले दजेके मुसाफिरोंको दावत दी । 
दावतके बाद मैंने पश्चिमकी सम्यतापर भाषण किया । लेकिन मेरा दिल तो 
उस लड़ाईमें लगा हुआ था, जो डरबनमें चल रही थी । 

इस हमलेका केन्द्रबिन्दु में था । मुझपर दो आरोप थे : 

१. मैंने हिन्दुस्तानमें नाताळवासी गोरोंकी अनुचित निन्दा की थी; 

२. में नातालको हिन्दुस्तातियोसे भर देना चाहता था । 

लेकिन मैं स्वयं बिलकुल निर्दोष था । मैने किसीको नाताळ जानेके लिए 
ललचाया त था और मैंने हिन्दुस्तानमें नातालके अंग्रेजोंके बारेमे ऐसा एक भी 
शब्द नहीं कहा था, जो मैं नातालमें कह च चुका होऊ । 

७० संक्षिप्त आरसक्था 


इसलिए मैं पश्चिमी सम्यताके बारेमें सोचा करता था । मैंने उसे मुख्यतः 
हिसक कहा था ओर पूर्वकी सम्यताको अहिसक बताया था । बहुत करके 
कप्तानने हो पूछा : 

“गोरे जिस तरहकी धमकी दे रहे हँ, उसी तरह अगर वे आपको चोट 
पहुँचायें, तो आप अपने अहिंसक सिद्धान्तोंका अमल किस तरह करेंगे ?” 


मैंने जवाब दिया--“मुझे आशा है कि उन्हें माफ करनेकी और उत्तपर 
मुकदमा न चलानेकी हिम्मत और बुद्धि ईश्वर मुझे देगा। आज भी मेरे मनमें 
उनके लिए रोष नहीं है। मुझे उनका अज्ञान और उनकी संकुचित दृष्टि देखकर 
खेद होता है । मैं मानता हूँ कि वे जो कह रहे हैं और कर रहे हैं, वह उचित 
ही है ऐसा वे शुद्धभावसे समझते हैं । इसलिए मेरे निकट रोषका कोई कारण 
नहीं रहता ।” पूछनेवाला हसा । 

आखिर २३ वें दिन अर्थात्‌ सन्‌ १८९७ के जनवरी महीनेंकी १३ वीं 
तारीखके दिन स्टीमरको मुक्ति मिली और यात्रियोंक लिए उतरनेका हुक्म 
जारी हुआ । 


४९. कसौटी 


यात्री उतरे । लेकिन मेरे बारेमें मि० एस्कम्वने, जो उन दिनों मंत्रिमण्डल: 
में थे, कप्तानके नाम संदेशा भेजा था कि “गांधीको और उनके परिवारको 


शामके अ । उनके विरुद्ध गोरे बहुत उत्तेजित हो गये हैं और उनकी 
जात जोखिममें है। ' 


कप्तानने Ro इस संदेशेकी खबर दी। मैंने वेसा करना कबूल किया | 
लेकिन इस सन्देशेको मिले अभी आधा घण्टा भी न हुआ था कि इतनेमें मि० 
लॉटन आये ओर कप्तानसे मिलकर उससे बोले--''अगर मि० गांधी मेरे साथ 
चलें, तो में उन्हें अपनी जिम्मेदारीपर ले जाना चाहता हूँ । स्टीमरके एजेण्टके 
वकीलके नाते मै आपसे कहता हैँ कि मि० गांधीके बारेमें जो संदेशा आपको 
मिला है उससे आप मुक्त हैं । फिर वे मेरे पास आये और मुझसे कुछ इस 
प्रकार बोले: “अगर आपको जिन्दगीका डर न हो, तो मैं चाहता हूँ कि 
मिसेज गांधी ओर बच्चे गाड़ीमें रुस्तमजी सेठके घर जायें और आप व मैं 
सरेआम पैदल रवाना हों । मुझे यह बिलकुल नहीं जंचता कि आप अंधेरा 
हने य हों । अब तो सब कुछ शांत है । गोरे सब 

कसौडी ७१ 


_ में सहमत हुआ । मेरी धर्मपत्नी और बच्चे गाड़ीमें रुस्तमजी सेठके घर 
गये भौर सही-सलामत पहुँचे । मैं कप्तानसे बिदा होकर मि० लॉटनके साथ 
उतरा । रुस्तमजी सेठका घर करीब दो मील दूर रहा होगा । 

जैसे ही हम स्टीमरसे उतरे, कुछ लड़कोंने मुझे पहचान लिया भौर बे 
गांधी, गांधी” चिल्ला उठे । तुरन्त ही दो-चार लोग इकट्ठा हुए और चिल्ला- 
हट बढ़ी । मि० लॉटनने रिक्शा मेंगाया । मुझे तो उसमें बैठना कभी अच्छा न 
लगता था । यह मेरा पहला ही अनुभव होनेको था । लेकिन लड़के क्योंकर 
बैठने देते ? उन्होंने रिक्शावालेको धमकाया । वह्‌ भाग खड़ा हुआ । 

हम आगे बढ़े। भीड़ बढ़ती गई। भीड़ने मुझे मि० लॉटनसे अलग कर 
दिया । फिर मुझपर कंकड़ों और सड़े अण्डोंकी झड़ी लग गई । किसीने मेरी 
पगड़ी उड़ा दी और लातें शुरू हुई । 

मुझे गश आ गया । मैने पासके घरकी जाफरी थामकर सांस ली । वहाँ 
खड़ें रहनेकी जुगत तो थी ही नहीं । तमाचे पड़ने लगे । 

इतनेमें पुलिसके बड़े अधिकारीकी स्त्री, जो मुझे पहचानती थी, उस रास्ते- 
से गुजरीं । मुझे देखते ही वह मेरे पास आकर खड़ी हो गई और उस समय 
धूप नहीं थी तो भी उसने अपना छाता खोल दिया । इससे भीड़ कुछ 
रा पडी । अब प्रहार करने हों तो मिसेज अलेक्जेडरको बचाकर ही किये जा 
सकते थे । 


इस बीच मुझपर मार पड्ती देख कोई हिन्दुस्तानी नौजवान पुलिस-थानेपर 
दौड़ गया । सूपरिष्टेण्डेण्टने मुझे बचानेके लिए एक दस्ता भेजा । वह समयपर 
आ पहुंचा । मेरा रास्ता पुलिस-थानेके पाससे ही जाता था । सुपरिण्डेण्डेण्टने 
मुझे थानेमें आश्रय छेनेकी सलाह दी । मैंने इनकार किया । 

दस्तेके साथ रहकर में सही-सलामत पारसी रुस्तमजीके घर पहुँचा । मेरी 
पीठपर अंधी मार पड़ी थी । सिर्फ एक जगह थोड़ी चोट लगी थी । स्टीमरके 
डॉक्टर वहीं हाजिर थे । उन्होंने मेरी अच्छी शुश्रूषा की । 

यों अन्दर शान्ति थी, लेकिन बाहर तो गोरोने घरको घेर लिया था । शाम 
पड़ चुकी थी । सुपरिण्टेण्डेण्ट वहाँ पहुँच गये थे और भीड़ को विनोद द्वारा वश- 
में रखनेका यत्न कर रहे थे। द कल 

फिर भी वे निश्चिन्त नहीं थे । उन्होंने मेरे पास संदेशा भेजा---“अगर 
आप आपने मित्रके घर और सम्पत्तिको तथा अपने परिवारको बचाना 
चाहते हैं, तो आपको मेरी सूचनाके अनुसार इस घरसे छिपे तौरपर. भाग 
जाना चाहिये ।” ते 

भागनेके काममें उलझ जानेसे में अपने धावोंको भल गया । मैने हिन्दु 
स्तानी सिपाहीकी पोशाक पहनी । साथमें दो डिटेक्टिव ( जासूस ) थे; उन्होंने 

भी अपनी पोशाकका रूप बदला । गलीके नाकेपर गाड़ी खड़ी थी, उसमें 
बैठाकर बे मुझे अव उसी थानेमें ले गये जहाँ सुपरिण्टेण्डेण्टन मुझे आश्रय 
लेनेको कहा था। मैने सुपरिण्टेण्डेण्ट और खुफिया पुलिसके अधिकारियोंका 
आभार माना । 

इस प्रकार जब एक ओर मुझे ले जाया जा रहा था, तब दूसरी ओर सुप- 
णिण्टेण्डेण्ट भीड़से गीत गवा रहे थे । जब मेरे सही-सलामत थाने पहुँचनेकी 
खबर उन्हें मिली तब उन्होंने भीडसे कहा-- आपका शिकार तो इस दुकानमें- 
से सही-सलामत निकल भागा है ।” भीडके कुछ लोग गुस्सा हुए, कुछ हँसे । 
बहुतोंने इस बातको माननेसे इनकार किया । 

सुपरिष्टेण्डेण्टकी सूचनासे भीड़ने अपने प्रतिनिधि नियुक्त किये । वे पारसी 
रुस्तमजीके मकातकी जाँच-पड़ताल करके लोटे और भीड़को निराशाजनक खबर 
सुनाई । सब कोई सुपरिण्टेण्डेण्टकी समय-सूचकता और चतुराईकी स्तुति करते 
हुए, किन्तु मत ही मन कुछ गुस्सा होते हुए बिखर गये । 

मि० चेम्बरलेनने तार भेजकर यह सूचित किया कि मुझपर हमला करने- 
वालोंपर मुकदमा चलाया जाय और ऐसी व्याख्या की जाय, जिससे मुझे न्याय 
मिले । मि० एस्कम्बने मुझे अपने पास बुलाया । मुझे जो जोट 'पहुंची थी 
उसके लिए उन्होंने खेद प्रकट किया और हमला करनेवालोंपर मुकदमा चलाने- 
की बात कही । 


मैंने जवाब दिया--“मुझे किसीपर मुकदमा नहीं चलाना है) 
हमला करनेवालोंको सजा दिलानेसे मझे लाभ क्या? मैं तो उन्हें दोषी 
भी नहीं मानता । दोष तो अधिकारियोंका और अगर आप मुझे कहनेकी 
इजाजत दें तो आपका माना जायगा । आप लोगोंको ठीक रास्ते ले जा 
सकते थे। जब सच्ची हकीकत मालूम होगी और लोग जानेंगे, तो वे 
पछतायेंगे । ˆ 

“तो बया आप मुझे यह चीज लिखकर देंगे ? मुझे मि० चेम्बरछेनको वैसा 
तार्‌ भेजना पड़ेगा । में यह नहीं चाहता कि आप जल्दोमें कुछ रिख दें । इतना 
मै कबूल करता हूँ कि अगर आप हमला करनेवालोंपर मुकदमा नहीं चळायेंगे, 
तो सब कुछ शांत करनेमें मुझे बडी मदद मिलेगी और आपकी प्रतिष्ठा तो अवश्य 
ही बढ़ेगी ।” 

मैंने जवाब दिया--“इस सम्बन्में मेरे विचार स्थिर हो चुके हं । मेरा 
यह निश्चय है कि मुझे किंसीपर मुकदमा नहीं चलाना है, इसलिए में आपको 
यही लिखकर देना चाहता हूँ ।” 

८८ प्रकार कहकर मैंने आवश्यक पत्र लिख दिया । 

५०, शांति 


जिस दिन मैं उतरा था, उसी दिन 'नाताल एडवर्टाइजर' पत्रका प्रतिनिधि 
मुझसे मिळ गया था। उसने वहुतसे प्रर पूछे ये और उनके उत्तरमें में प्रत्येक 
आरोपका पूरा-पूरा जवाब दे सका था । 

मेरे इस खुलासेका और हमला करनेवालोंके खिलाफ मुकदमा चलानेसे 
इनकार करनेका इतना अधिक असर पड़ा कि गोरे शरमिदा हुए । अखवारोंने 
मुझे निर्दोष बताया और हुल्लड़ मचानेवालोंकी निन्दा की । इस प्रकार परि- 
णाममें मुझे तो लाभ ही हुआ, और मेरा लाभ मेरे कार्यका ही लाभ था। 
हिन्दुस्तानी कौमकी प्रतिष्ठा वढी और मेरा मार्ग अधिक सरल हुआ। इस 
घटनाके कारण वकीलके नाते मेरा धंधा भी बढ़ा । 


लेकिन इस प्रकार अगर हिन्दुस्तानियोंकी प्रतिष्ठा बढ़ी, तो साथ ही उनके 
प्रति गोरो का द्वेष भी बढ़ा । गोरोंको निश्वास हो गया कि हिन्दुस्तानियोंमें 
दृढतापूर्वक लड़नेकी शक्ति है और इसके साथ ही उनका भय बढ़ गया। 
नातालकी घारासभामें दो कानून पेश हुए, जिनसे हिन्दुस्तानियोंकी मुसीबतें बढ़ 
गईं । एकके कारण हिन्दुस्तानी व्यापारियोके धन्धेको नुकसान पहुँचा, दूसरेके 
कारण हिन्दुस्तानियों की आमद-रफ्तपर कड़ा अंकुश लग गया । 

इन कातूनोंने मेरा काम बहुत बढ़ा दिया। झगड़ा आखिर विलायततक 
पहुँचा, लेकिन कातून नामंजूर न हुए । 


५१. बाल-शिक्षण 


जब मैं डरबनमें उतरा उस समय मेरे साथ तीन बालक थे। इन सबको 
पढ़ाना कहाँ ? गोरोंके लिए जो स्कूल चलते थे, उनमें मैं अपने बच्चोंको भेज 
सकता था । लेकिन यह सब बतौर मेहरबानी और अपवादके रूपमे मही होता । 
हिन्दुस्तानी बालकोंको पढ़ानेके लिए खिस्ती मिशनकी मा । पर मैं 
अपने बालकोंको उनमें भेजनेके लिए तैयार न था । वहाँ दी जानेवाली शिक्षा 
मुझे पसन्द न थी । 

मैं स्वयं बालकोंको पढ़ानेका कुछ प्रयत्न कस्ता था, किन्तु यह अत्यन्त 
अनियमित था । 

मैं परेशान हुआ । मैंने एक ऐसे अंग्रेजी शिक्षकके लिए विज्ञापन दिया, जो 
मेरी रुचिके अनुसार बच्चोंको शिक्षण दे सके । एक अंग्रेज महिला मिली; उसे 
रख लिया और इस तरह गाड़ी कुछ आगे बढ़ी । 


७३ 

मैं बालकोंके साथ सिर्फ गुजरातीमें ही बोलता था । उन्हें देश भेज देनेके 
लिए में तैयार तथा । उन दिनों भी मुझे ऐसा लगा करता था कि छोटे 
बच्चोंको माता-पितासे अलग न रहना चाहिये । सुव्यवस्थित घरमै बालकोंको 
जो शिक्षा सहज ही मिलती है, वह छात्राल्योंमें नहीं मिल सकती । मेरा बड़ा 
लड़का काफो सयाना होनेके बाद, अपनी इच्छासे, अहमदाबादके हाईस्कूलमें 
पढ़नेके लिए दक्षिण अफ्रीकासे चला आया था । दूसरे तीन लड़के कभी किसी 
स्कूलमे गये ही नहीं । 

मेरे ये प्रयोग अपूर्ण थे। मैं स्वयं बालकोंको जितना समय देना 
चाहता था, देच सका। इस कारणसे ओर दूसरे अनिवार्य संयोगोंके 
कारण मैं उन्हें अपनी इच्छानुसार अक्षरज्ञान न दे सका। इस मामलेमें 
मेरे सभी लड़कोंकी, न्यूनाधिक परिमाणमें, मेरे विरुद्ध शिकायत भी रही है । 
इतना सब होनेपर भी मेरी अपनी राय है कि उन्हें जो अनुभव- 
ज्ञान प्राप्त हुआ हे, माता-पिताका जैसा सहवास वे प्राप्त कर सके हैं, 
स्वतन्त्रताका जो पदार्थपाठ उन्हें सीखनेको मिला है, वह सब उन्हें न मिलता, 
यदि मैंने उनको जिस किसी भी स्कूलमें भेजनेका आग्रह रखा होता । 
उन्होंने जैसी सादगी और सेवाभाव-सीखा है, वैसी सादगी और सेवाभाव 
वे अपनेमे विकसित न कर सके होते, यदि उन्होंने मुझसे अलग रहकर कृत्रिम 
शिक्षा पाई होती; उलटे उनकी कृत्रिम रहन-सहन मेरे देशकार्यमें कदाचित्‌ 
विघ्नरूप हो सिद्ध होती । 

इसलिए यद्यपि में जितना चाहता था उतना कक्षरज्ञान उन्हे नहीं दे 
सका, तो भी मुझे ऐसा तो नहीं लगता कि मैंने उनके प्रति अपने धर्मका 
ना पालन नहीं किया है, और न मुझे इसका कोई पश्चात्ताप ही 

ता है । 


५२. सेवावृत्ति 


मेरा धंधा ठीक चल रहा था, किन्तु उससे मुझे-सन्तोष न था । मनमें 
बराबर यह उधेड़बुन चलती ही रहती थी कि जीवन अधिक सादा होना चाहिये, 
कुछ-न-कुछ शारीरिक सेवाकार्य होता चाहिये । 

इतनेमें एक दिन एक अपंग कोढी, जो गलित कुष्टसे पीडित था, घर भा 
पहुँचा । उसे खाना देकर बिदा कर देनेकी मेरी हिम्मत न पड़ी। उसे एक 


= 


कमरेमें टिकाया । उसके घाव साफ किये और उसकी सेवा की । 

लेकिन यह काम इसी तरह लम्बे समयतक चल नहीं सकता था। 
उसे हमेशाके लिए घरमें रखनेकी सुविधा न थी, मुझमें हिम्मत भी न थी । 
मैने उसे गिरमिटियोंके लिए चलनेवाले सरकारी अस्पतालमे भेज दिया । 

_ लेकिन इससे मुझे तसल्ली न हुई। शुधूपाका ऐसा कोई काम में 
हमेशा कर सकूँ, तो कितना अच्छा हो ! डॉक्टर बूथ सेण्ट एडम्स मिशनके 
मुख्य अधिकारी थे । वे हमेशा जो भी कोई उनके पास पहुँचता उसे मुफ्त 
दवा देते थे । पारसी रुस्तमजीके दानके कारण डॉ० बूथकी देख-रखमें एक 
बहुत छोटा अस्पताल खुळा । उसमें दवा देनेके सिलसिलेमें एकसे दो घष्टेका 
काम रहता था । मैंने इस कामको अपने सिर लेने और अपने समममेंसे 
इतना समय बचानेका निश्चय किया । मेरी वकालतका बहुतसा काम तो 
ऑफिसमें बैठकर सलाह देने और दस्ताबेज तैयार करनेका अथवा झगड़े 
मिटानेका होता था । कुछ मुकदमे सजिस्ट्रेरकी अदालतमें रहते थे । उनमेंसे 
ज्यादातर तो ऐसे होते थे, जिनमें झगड़ेकी गुंजाइश नहीं थी। जब ऐसे 
मुकदमे होते तो मि० खान, जो उन दिनों मेरे साथ ही रहते थे, उनकी 
जिम्मेदारी अपने सिर ले लेते थे। इसलिए में इस छोटेसे अस्पतालमे काम 
करने लगा । 

रोज सबेरे वहाँ जाना होता था । जाने-आने और अस्पतालमें काम करनेमें 
रोज लगभग दो घण्टे लगते थे | इस कामसे मुझे हमेशा शांति मिली । मैं 
दुःखी भारतवासियोंके गाढ़ सम्पर्कमे आया । 

आगे चलकर यह अनुभव मेरे लिए बहुत उपयोगी सिद्ध हुआ । 

बच्चोंकी परवरिशका प्रश्‍न तो मेरे सामने था ही । दक्षिण अफ्रीका में मुझे 
दूसरे दो पुत्र हुए । उनका लालन-पालन करके उन्हें किस तरह बड़ा करता 
चाहिये, इस प्रश्नको सुलश्षानेमें मुझे इस कामसे अच्छी मदद मिली । मेरा 
स्वतन्त्र स्वभाव मुझे बहुत कसौटीपर चढ़ाता था और आज भी चढ़ाता है । 
हम दोनों पति-पत्नीने निश्चय किया था कि प्रसूति आदिका काम शास्त्रीय 
पद्धतिसे करना चाहिए । मैंने बाल-संगोपनका अभ्यास कर लिया। कहा जा 
सकता है कि अन्तिम दो बालकोंका संगोपन, उनकी परवरिश मेने स्वयं को । 

मैंने देखा कि यदि बालकोंका लालन-पालन उचित रीतिसे करना हो, तो 
माता और पिता दोनोंको बालकोंको परवरिश आदिका साधारण ज्ञान प्राप्त कर 
लेना चाहिये । 

अब ब्रह्मचर्यके विषयमें विचार करनेका समय आया हे । एक पत्नी-ब्रतके 
लिये तो विवाहके समय ही मेरे हृदयमें स्थान था । पत्नीके प्रति वफादार रहना 
मेरे सत्यव्रतका अंग था । लेकिन अपनी स्त्रीके प्रति भी ब्रह्मचर्यका पालन करने- 
की बात दक्षिण अफ्रीकामें ही स्पष्ट रीतिसे मेरे ध्यानमे आई । 

मुझे पत्नीके साथ कैसा संबंध रखना चाहिये ? पत्नीको विषय-भोगका 
साधन बनानेमें पत्नीके प्रत वफादारी कहाँ रहती है ? जबतक में विषय- 
वासनाके अधीन रहता हूँ, तबतक मेरी वफादारीका मूल्य थोड़ा ही माना 
जायगा । हमारे आपसके संबंधमें किसी भी दिन पत्नीकी ओरसे मुझपर आक्रमण 
नहीं हुआ । इस दृष्टिसे में जब चाहता तब ब्रह्मचर्यका पालन मेरे लिए 
सुलभ था । मेरी अशक्ति अथवा आसक्ति ही मुझे रोक रही थी । 

जाग्रत होनेके बाद भी दो बार तो में निष्फळ ही हुआ । प्रयत्न करता था, 
किन्तु फिसल जाता था । प्रयत्नका मुख्य हेतु ऊंचा न था । मुख्य हेतु संतानों- 
त्पत्तिको रोकनेका था । संतानोत्पत्तिकी अतावश्यकता ध्यानमे आते ही मैंने 
संयम-पारनका प्रयत्न शुरू किया । 


संयम-पालततकी कठिनाइयोंका पार न था । खटियाएँ अलग डालनी शुरू 
कीं। रात थकनेपर ही सोनेका प्रयत्न किया । इस सारे प्रयत्नका विशेष 
परिणाम में तुरन्त ही देख न सका । किन्तु आज भूतकालपर दृष्टिपात करते 
हुए देखता हूँ कि इन सब प्रयत्नोंने मुझे आखिरका बल दिया । 

अन्तिम निश्चय तो में ठेठ १९०६ में ही कर सका । उन दिनों सत्याग्रहका 
आरंभ नहीं हुआ था । नातालमें जूलू लोगोंका 'विद्रोह' हुआ । मैंने नाताल 
सरकारको अपनी सेवा अपित की । इस सेवाके निमित्तसे मेरे मनमें तीव्र विचार 
उत्पन्न हुए । अपने स्वभावके अनुसार मेने इसकी चर्चा अपने साथियोंसे की । 
मुझे प्रतीत हुआ कि संतानोत्पत्ति और सन्तान-पाळन सार्वजनिक सेवाके बिरोधी 
हैं । कड़ी कूचं करते समय मैंने देखा कि यदि मुझे लोकसेवामें ही तन्मय हो 
जाना है, तो पुत्रंणा और वित्तषणाका त्याग और वानप्रस्थ-घर्मका पालन 
करना चाहिये । 

“विद्रोह के काममें मुझे डेढ़ महीनेसे अधिक समय न देना पडा । लेकिन 
इन छः हफ्तोंका समय मेरे जीवनका अतिशय मूल्यवान समय था। मैं इन्हीं 
दिनों व्रतके महत्त्वको अधिकसे अधिक समझा । मैंने देखा कि ब्रत बंधन नहीं, 
बल्कि स्वतंत्रताका द्वार है । आजतक मुझे अपने प्रयत्नोंमें जितनी चाहिये उतनी 
सफलता नहीं मिली; क्योंकि में निशचयवान न था । मुझे अपनी शक्तिमें विशवास 
न था। मुझे ईश्वरको कृपामें अविश्‍वास था और इसके कारण मेरा मन 

श्रह्मचय-२ ७७ 


अनेक तरंगों और अनेक विकारोंके वश होकर काम करता था । मैंने देखा कि 
ब्रतसे न बँधनेसे मनुष्य मोहमें फंसता हे । व्रतसे बंधना वसा ही है जैसा 
व्यभिचारसे छूटकर एक पत्नीसे संबंध रखना । यह कहना निर्बलताकी निशानी 
है कि "मैं प्रयत्न करनेमें मानता हूँ, ब्रतसे वँधना नहीं चाहता ॥ और इसमें 
सूक्ष्म रूपमें भोगकी इच्छा निहित है । जहाँ अमुक वस्तुके लिए संपूर्ण वैराग्य 
उत्पन्न हुआ है, वहाँ उसके लिए व्रत अनिवार्य हूँ। 


५४. ब्रह्मचर्य-२ 

अच्छी तरह चर्चा करनेके बाद और पक्का विचार करके ही मैंने सन्‌ 
१९०६ में ब्रहमचर्य-ब्रत लिया । व्रत लेनेके समयतक मैंने घर्मपत्नीसे परामर्श नहीं 
किया था; किन्तु व्रत लेते समय किया । उसकी ओरसे मेरा कोई विरोध न हुआ। 

शुरू-शुरूमें तो यह ब्रत मेरे लिए बहुत ही कठिन सिद्ध हुआ । मेरी शक्ति 
अल्प थी । विकारोंका दमन कैसे हो सकेगा ? स्वपत्नीके साथ विकारी सम्बन्धका 
त्याग एक अनोखी बात माळूम होती थी । फिर भी मैं स्पष्ट रूपसे यह देख 
सकता था कि यही मेरा कर्तव्य है । मेरी भावना शुद्ध थी । यह सोचकर कि 
ईश्वर शक्ति देगा ही, मैंने निश्चय कर डाला । 

आज बीस वर्षके बाद इस ब्रतका स्मरण करते हुए मुझे सानन्द आश्चर्य 
होता है । संयम-पालनकी वृत्ति तो मुझमें सन्‌ १९०१ से प्रबल थी और में 
उसका पालन भी कर ही रहा था। लेकिन जिस स्वतंत्रता और आनन्दका 
उपभोग मैं अब करने लगा था, सन्‌ १९०६ से पहले उसका वैसा उपभोग 
करनेकी बात मुझे याद नहीं पड़ती । क्योंकि उन दिनों में वासना-बद्ध था, 
किसी भी समय उसके वश हो सकता था । अब वासना मुझपर सवार होनेमें 
असमर्थ हो गई । 

साथ ही, अब मैं ब्रह्मचर्यकी महिमाको अधिकाधिक समझने लगा । ब्रत मैंने 
फिनिवसमें लिया था । 

ब्रह्मचर्य के संपूर्ण पालनका अर्थ है ब्रह्म-दर्शन । मुझे यह ज्ञान शास्त्र द्वारा 
नहीं मिला था । मेरे सामने तो यह अर्थ क्रम-क्रससे अनुभव-सिद्ध होता गया । 
ब्रतके बाद मैं दिनोंदित इस बातको विशेष खूपसे अनुभव करने लगा कि 
ब्रह्मचर्यमें शरीर-रक्षण, बुद्धि-रक्षण और आत्मका रक्षण हैं । 

किन्तु कोई यह न माने कि जहाँ मैं इसमेंसे रसपान करता था वहाँ इसको 
कठिनताका कोई अनुभव मुझे न होता था। आज मुझे १६ त पूरे हो चुके हैं, 
फिर भी इसको कठिनताका अनुभव तो होता ही हैं। यह असिधारा-ब्रत हे 
इसके लिए में निरन्तर जागृतिकी आवश्यकता देखता हूँ । > 

्रह्मचर्यका पालन करना हो तो स्वादेन्द्रियपर विजय पाना ही चाहिये । 
यदि स्वादपर विजय पा ली जाय, तो ब्रह्मचर्य अतिशय सहल हूँ । इस कारण 
अवसे आगेके मेरे आहार-संबंधी प्रयोग केवल अन्नाहारकी दृष्टिसे नहीं, बल्कि 
ब्रह्मचर्यकी दृष्टिसे होने लगे । मैने प्रयोग कर-करके यह अनुभव किया कि 
खुराक कम, सादी, विना मसालेकी और कुदरती हालतमें खानी चाहिये । 
जिन दिनों मैं सूखे और हरे वनपक्व फलोंपर ही रहता था, उन दिनों जैसो 
निविकारताका अनुभव हुआ वैसी आहारमें फेरफार करनेके बाद गै अनुभव त 
कर सका । फलाहारके दिनोंमें ब्रह्मचर्य सहज था, दुग्धाहार शुरू करनेके बाद 
बह्‌ कष्टसाध्य बन गया है । दूधके समान स्नागु-पोपक और उतनो ही आसानीसे 
हुजम होनेवाला फलाहार भभोतक उपलब्ध नहों हुआ हे । इसलिए दुधको 
विकार पैदा करनेवालो वस्तु मानते हुए भी मैं अभी उसके त्यागकी सलाह 
किसीको दे नहीं सकता । 

वाह्य उपचारमें जिस तरह आहारके प्रकार और परिमाणको मर्यादा आव- 
श्यक है, उसी प्रकार उपवासका भी है । आहारके बिना इच्द्रियाँ काम: नहों कर 
सकतीं । इसलिए इन्द्रिय-दमनके हेतुसे इच्छापूर्वक किये गये उपवास इन्द्रिय-दमनमें 
बहुत सहायक होते हैं । नी 

उपवासकी सच्ची उपयोगिता वहीं होती है, जहाँ मनुष्यका मने. भी देह- 
दमनमें साथ देता है । तात्पर्य यह कि मनमें विषय-भोगके प्रति बिर्‌क्ति पैदा 
होनी चाहिये । विषयकी जड़ें मनमें होती हैं । मनुष्य उपवासः करते हुए भी 
विषयासक्त रह सकता है । किन्तु बिना उपवासके विषयासक्तिका कका समू नाश 
संभव नहीं हे । इसलिए ब्रह्मचर्य-पालनका उपवास अनिवार्य अंग है। 23 

ब्रह्मचर्यका प्रयत्न करनेवाले बहुतेरे विफल होते हैं, क्योंकि वे खान-पान 
और दर्शन आदिमें अब्नह्मचारीकी तरह रहनेकी इच्छा रखकर भी ब्रह्मचर्यका 
पालन करना चाहते हैं । इस प्रयत्लको उष्ण क्रातुम शीत नरलुका अनुभव 
करनेके प्रयत्न जैसा कहा जा सकता है । संयमीके और स्वैराज्ारीके, भोगीके 
और त्यागीके जीबनके बीच भेदी होना ही चाहिये । ब्रह्मचर्यका अर्थ हे मन, 
वचन, कायासे सब इन्द्रियोंका संयम । इस संयमके लिए त्यागकी आवश्यकता 
हैं । त्यागके क्षेत्रकी कोई सीमा ही नहीं । जबतक विचारोंपर 
इतना प्रभुत्व प्राप्त न हो जाय कि बिना इच्छाके एक भी विचार न आये, 
तबतक संपूर्ण ब्रह्मचर्थ संभव नही । विचारमात्र विकार हैं। उसपर काबू 
पानेका मतलब हे मनपर काबू पाना । और मनको चशमें करना तो 
वायुको वशमें करनेसे भी कठिन है । लेकिन मैंने स्वदेश लौटनेके बाद देखा 
कि इस प्रकारका ब्रह्मचर्यं केवल प्रयत्न-साध्य नहीं है । ईश्वरका साक्षात्कार 


करनेके लिए जो लोग मेरी ब्याख्याके ब्रह्मचर्यका पालन करना चाहते 

सादनों शष 


हैं, वे यदि अपने प्रयत्नके साथ ही ईल्‍्वरपर श्रद्धा रखनेवाले हैं, तो उनके 
लिए निराशाका कोई कारण नहीं है । 


अतएव रामनाम और रामकृपा ही आत्मार्थीका अंतिम साधन है, इस 


बातका साक्षात्कार मैने हिन्दुस्तानमें ही किया । 


५५, सादगी 


मैंने भोगोंको भोगना शुरू तो किया, लेकिन वह टिक न सका । घरके 
लिए साज-सामान जुटाते समय तो मुझे उसपर मोह पैदा हो हीन सका। 
इसलिए घर बसानेके साथ ही मैंने खर्च कम करना शुरू किया । धोबीका 
खच भी ज्यादा मालूम हुआ। तिसपर चूँकि धोबी नियत समयपर कपड़े 
नहीं लौटाता था, इसलिए दो-तीन दर्जन कमीजोंसे और उतने ही कॉळरोसे 
भी मेरा काम निकलता न था। मुझे यह व्यर्थ प्रतीत हुआ । इसलिए मैने 
धोनेका सामान जुटाया। धुलाई-कलाकी पुस्तक पढ़कर कपड़े धोना सीखा; 
पत्नीको भो सिखाया । 

आखिर मैंने धोबीके धंधेमें भी अपने कामके लायक कुशलता प्राप्त 
कर ली थी और धोबीकी धुलाईके मुकाबले घरकी धुलाई थोड़ी भी घटिया 
न होती थी 


< 
> 


जिस तरह 
भी 


सच पूछा जाय तो इसमें उस नाईका कोई दोष न था । अगर वह श्याम- 
वर्ण लोगोंके बाल काटता तो उसकी कमाई हाथसे चली जाती । क्या अपने 
देशमें हम अस्पृश्योके बाल उच्च वर्णवाले हिन्दुओके नाईसे कटाने देते हैं ? 
मुझे दक्षिण अफ्रीकामँ इसका बदला एक नही, अनेक बार मिला है; और चूँकि 
में यह समझता था कि यह हमारे दोषका परिणाम हैं, इसलिए मुझे इसपर 
कभी रोष नहीं आया । ह 

स्वावलम्बन और सादगीके मेरे शौकने आगे चलकर तीव्र रूप धारण 
किया । इस चीजकी जड़ तो शुरूसे मौजूद थी ही । उसके फैलने-फूलनेके लिए 
मात्र सिंचनकी आवश्यकता थी । वह सिंचन अनायास ही मिल गया । 


५६. बोनर-युद्ध 
बोअर-युद्ध शुरू होनेके समय मेरी सहानुभूति केवल बोअरोंके प्रति थी । 
लेकिन मैं यह मानता था कि ऐसे मामलोंमें व्यक्तिगत विचारोंके अनुसार काम 
करनेका अधिकार अभी मुझे प्राप्त नहीं हुआ है । ब्रिटिश राज्यके प्रति मेरे मनमें 
जो वफादारी थी, वह मुझे बरबस युद्धमें भाग लेनेकी ओर घसीट ले गई । मुझे 
लगा कि यदि मैं ब्रिटिश प्रजाजनके नाते अधिकार माँग रहा हूँ, तो ब्रिटिश 
प्रजाजनकी हैसियतसे ब्रिटिश राज्यकी रक्षामें हाथ बँटाना भी मेरा धर्म है । 


इसलिए जितने साथी मिले उतनोंको साथ लेकर और अनेक मुसीबतें 
सहकर हमने घायलोंकी शुश्रूषा करनेवाली एक टुकडी खड़ी की । डॉ० बूथने 
हमें घायल योद्धाओंकी सार-सँभाल करनेकी तालीम दी । हमने सरकारसे 
प्राथंता की कि वह हमें लड़ाईमें सेवा करनेका अवसर दे । लेकिन हमें सूचित 
किया गया कि इस समय हमारी सेवाकी जरूरत नहीं । समय पाकर हमारी 
माँग स्वीकार की गई । 


इस टुकड़ीमें लगभग ११०० लोग थे । डॉ० बूथ हमारे साथ थे । टुकड़ीने 
बहुत अच्छा काम किया; यद्यपि उसे गोला-बारूदके बाहर रहकर काम करना 
था और रेडक्राँसका रक्षण प्राप्त था । इसके बावजूद, संकठके समय हमें 
गोला-बारूदकी हदके अन्दर काम करनेका भी मौका मिला । छः हफ्तोंके बाद 
हमारी टुकड़ीकों बिदा कर दिया गया । 


उस समय तो हमारे इस छोटेसे कामकी बहुत स्तुति हुई । इसके कारण 
हिन्दुस्तानियोंकी प्रतिष्ठा बढ़ी । जनरल बूलरने अपने खरीतेमें हमारी टुकडीके 
कामकी तारीफ की । मुखियोंको लड़ाईके पदक भी मिले । 

इससे हिन्दुस्तानी कौम अधिक संगठित हुई । में गिरमिटवाले हिन्दु- 
स्तानियोंके संपकमे बहुत अधिक आ सका । उनमें अधिक जागृति पैदा हुई । 
यह भावना अधिक दृढ़ हुदै कि हम सब हिन्दुस्तानी हैं । सबने माना कि अब 
हिन्दुस्तानियोके माथे पड़े हुए दु:ख दुर होने ही चाहिये । उस समय तो गोरोंके 
व्यवहारमे भी स्पष्ट परिवर्तन नजर आया । 

लड़ाईमें जिन गोरोंस काम पड़ा, उनके साथकी याद भी मोठी थी । हम 
हजारों टॉमियोके सम्पकमें आये । वे हमसे मित्रताका बरताव करते थे और यह 
जानकर हमारा आभार मानते थे कि हम वहाँ उनकी सेवाके लिए आये हैं । 

५७. सफाई-आ्दोलन और अकाल-फण्ड 


समाजके एक भी अंगका अनुपयोगी रहना मज्ञे सदा हो अखरा है 
जनताके दोष छिपाकर उसका वचाव करना अथवा दोष किये बिना ही 
अधिकार प्राप्त करना मुझे हमेशा अरुचिकर प्रतीत हआ हे । बार-बार यह - 
आरोप किया जाता था कि हिन्दुस्तानके लोग अपने घरबार साफ नहीं रखते 
और बहुत गन्दे रहते हैं। इस आरोपको मिटानेके लिए शरूमें कौमके खास- 
खास लोगोके घरोंमें तो सुधार आरम्भ हो हो चुके थे । लेकिन घर-घर घूमनेका 
काम तो तभी शुरू हुआ, जब डरवनमें महामारीके प्रवेशका भय मालम हआ । 
इसमें म्युनिसिपैलिटीके अधिकारियोंका भी हाथ था और उनकी सम्मति भी 
थी । हमारी मदद मिलनेसे उनका काम हलका हो गया और हित्टुस्तानियोंको 
काम मृसीवतें सहनी पड़ीं । 

मुझे कुछ कड़वे अनुभव भी हुए । स्थानीय सरकारसे अधिकार माँगनेके 
काममें में कौमके लोगोंक़ी मदद जितनी आसानीसे ळे सकता था, उतनी 
आसानीसे लोगोसे उनका फर्ज अदा करानेके काममें मदद नहीं पा सका । कई 
जगहोंमें अपमान होता और कई जगह विनयपूर्वक लापरवाही दिखाई जाती । 
गन्दगी साफ़ करनेको तकलीफ उठाना उन्हें बहुत बुरा मालूम होता था । इसके 
कारण मने एक सबक अधिक अच्छो तरहसे सीखा, और वह यह था कि लोगोंसे 
कोई भी काम कराना हो तो धीरज रखना चाहिये । 

इस आ्दोलनका परिणाम यह हुआ कि हिन्दुस्तानी समाजमें लोगोंने 
घरबारको साफ रखनेके महत्त्वको न्यूनाधिक मात्रामें स्वीकार किया । अधिकारी> 
वर्गके निकट मेरी साख बढ़ी । वे समझ गये कि मेरा धन्धा केवल शिकायतें 
करने अथवा हक माँगनेका नहीं है, बल्कि फरियाद करनेमें या अधिकारोंकी 
माँग करनेमें में जितनी दृट्तासे काम लेता हूँ, आन्तरिक सुधारोंके बारेमें भी मैं 
उतना ही उत्साही ओर दढ हूँ । 

एक और दिशामें भी समाजकी वृत्तिको विकसित करनेका काम वाकी रहा 
था । इस उपनिवेशमें रहनेवाले हिन्दुस्तानियोंको समय पड़नेपर भारतवर्षके 
प्रति अपने धर्मको समझने और पालनेकी भी जरूरत थी । भारतवर्ष कंगाल 
है । लोग धन कमानेके लिए परदेशमें रहना सहन करते हैं । उनकी कमाईका 
कुछ न कुछ हिस्सा आपत्तिके समय भारतवर्षको मिलना चाहिये । सन्‌ १८९७ 
मे और उसके बाद सन्‌ १८९९ में देशमें अकाल पड़े । इन दोनों अकालोके 
समय दक्षिण अफ्रीकासे अच्छी सदद भेजी गई थो । ५ सह 

इस प्रकार इन दो अकालोंके अवसरपर जो प्रथा शुरू हुई, वह आजतक 


कायम है ! ल 

८२ संक्षिप्त नात्मकथा 


इस तरह दक्षिण भफ्रीकाके हिन्दुस्तानियोंकी सेवा करते-करते मैं स्वयं 
एकके बाद एक अनेक बातें अनायास सीख रहा था । सत्य एक विशाल वृक्ष 
है । जैसे-जैसे उसकी सेवा की जाती है, वैसे-वैसे उसमेंसे अनेक फल पैदा होते 
देखे जाते हैं, उनका कोई अन्त ही नहीं होता । ज्यों-ज्यों उसमें हम गहरे पैठते 
हैं, त्यो-त्यो उसमेंसे रत्न मिलते रहते हैं, सेवाके अवसर मिलते रहते हैं । 


५८. देश-गप्तन 


लड़ाईके कामसे फुरसत पानेके बाद मुझे लगा कि अब मेरा काम दक्षिण 
अफ्रीकामें नहीं बल्कि देशमें है । दक्षिण अफ्रीकामें बैठे-बैठे भी में कुछ न कुछ 
सेवा तो अवश्य करता, लेकिन मुझे ऐसा प्रतीत हुआ कि वहाँ मेरा मुख्य धन्धा 
पैसा कमाना ही हो जायगा । 


मैंने साथियोसे मुक्त होनेकी माँग की । बड़ी मुश्किलके बाद मेरी यह माँग 
एक शर्तके साथ स्वीकार हुई । शर्त यह थी कि अगर कौमको एक सालके अन्दर्‌ 
मेरी जरूरत मालूम पड़े तो मुझे वापस दक्षिण अफ्रीका आना होगा । यह शर्त 
मुझे मुश्किल मालूम हुई, किन्तु में प्रेमपाशसे बँधा हुआ था : 
काचे रे तांतणे मने हरजीए बाँधी, 
जेम ताणे तेम तेमनी रे; 
मने लागी कटारी प्रेमनी ।% 
मीराबाईकी यह उपमा थोड़े-बहुत अंशोंमें मुझपर घटित होती थी । पंच 
भी परमेश्वर ही हैं। मैं मित्रोंकी बातको ठुकरा नहीं सकता था । मैंने वचन 
दिया और इजाजत पाई । 


का ता मेरा निकट सम्बन्ध नातालके साथ हो रहा । नातालके हिन्दु- 
स्तानियोने मुझे प्रमामृतसे नहला दिया । जगह-जगह मानपत्र देनेके लिए सभाएँ 
हुईं और हरएक जगहसे कीमती भेंट मिली । 

जब सन्‌ १८९६ में मैं देशके लिए रवाना हुआ था तब भी भेंट मिली 
थीं । लेकिन इस बारकी भेंटोसे और सभाओंके दृश्यसे में अकुला उठा भेंटोंमें 
सोने-चाँदीकी वस्तुएँ तो थीं ही, लेकिन उनमें हीरेकी वस्तुएँ भी थीं । 

इन सब वस्तुओंकों स्वीकार करनेंका मुझे क्या अधिकार हो सकता 
था? अगर मैं इन्हें स्वीकार करता तो अपने मनको यह कैसे समझा सकता 


* मुझे हरिजीने ( प्रेमके ) कच्चे धागेसे बाँध लिया है । वे ज्यों-ज्यों उसे 
अधिक खीचते हैं त्यों-त्यों में अधिक और अधिक उनकी बनती जाती हूँ । मुझे 
प्रेमकी कटार लगी हे । 

कि में कौमकी सेवा पैसे लेकर नहीं करता ? इन भेंटोंमें कुछेक मुवक्किलोंकी 
भेंटोंको छोड़कर शेष सब मेरी सार्वजनिक सेवासे ही सम्बन्ध रखती थीं । फिर 
मेरे निकट तो मुवक्किलों और दुसरे साथियोंके बीच कोई भेद न था । खास- 
खास मुवकिकिल सव सार्वजनिक कामोंमें भी मदद देनेवाले थे । 

फिर, इन भेंटोंमें ५० गिन्नीका एक हार कस्तूरवाईके लिए था । लेकिन 
उसे मिली हुई वस्तु भी मेरी सेवासे ही सम्बन्ध रखती थी, इसलिए उसे अलग 
नहीं रखा जा सकता था । 


किसी तरह सुलझती न थी । सैंकड़ोंकी भेंटें छोड़ना भारी मालूम पड़ता था । 
रखना उससे भी अधिक भारी लगता था | 

कदाचित्‌ मैं इन भेंटोंको पचा सकूँ, लेकिन मेरे वालकोंका क्या हो ? 
स्त्रीका क्या हो? उन्हें शिक्षा तो सेवाकी मिली थी और सेवाके दाम नहीं 
लेने चाहिये, यह बात उन्हें हमेशा समझाई जाती थी । मैं घरमें कीमती गहने 
वगैरह रखता न था । सादगी बढ़ती जाती थी । गहनों और जेवरोंका मोह्‌ 
छोड्नेके लिए उन दिनों भी मैं दूसरोंस कहा करता था । तो अव इन गहनों 
और जवाहरातका में क्या करूँ ? 

मैं इस निर्णयपर पहुँचा कि मुझे ये चीजे हरगिज न रखनी चाहिये। 
पारसी रुस्तमजी आदिको इन गहनोंका ट्रस्टी नियुक्त करके उनके नाम लिखने- 
के लिए एक पत्रका मसविदा मैंने तैयार किया और निश्चय किया कि सबेरे 
स्त्री-पुत्रादिसे सलाह करके अपना भार हलका कर लेंगा । 

बालक तो तुरन्त समझ गये । मुझे खुशी हुई । वे अपनी मांको समझातेके 
लिए तैयार हुए । किन्तु यह काम अपेक्षासे अधिक कठिन सिद्ध हुआ । सांके 
बाण नोकदार थें । उनमेंसे कुछ चुभते थे । किन्तु गहने तो मुझे वापस लौठाने 
ही थे । कई मामलोंमें मैं बडी कठिनाईसे कस्तुरबाकी सम्मति प्राप्त कर सका । 
सन्‌ १८९६ और सन्‌ १९०१ में मिली हुई भेटे मैने लौटा दीं । उनका ट्रस्ट 
बना और उनका उपयोग मेरी अथवा ट्रस्टियोंकी इच्छाके अनुसार सार्वजनिक 
कामके लिए करनेकी शर्तपर वे बैंकमें रखी गई । 

अपने इस कदमके लिए मुझे कभी पश्चात्ताप नहीं हुआ । समय बीतनेपर 
कस्तूरबाको भी इसका औचित्य जॅच गया । हम अनेक लाळचोमेंसे बच 
गये हैं । - 
मेरी यह राय बनी है कि सार्वजनिक सेवकके लिए निजी भेंट या उपहार - 
वज्यं हैं । 

७: देशमें निवास 


५९. कलकत्तेसें 


यों मैं देश जानेके लिए बिदा हुआ । 


हिन्दुस्तान पहुँचनेके वाद थोड़ा समय घूमने-फिरनेमें विताया । यह सन्‌ 
१९०१ का साल था। उस सालकी कांग्रेसका अधिवेशन कलकत्तेमें होनेवाला 
था। दीनशा एदलजी वाच्छा सभापति थे । मुझे कांग्रेसमें तो जाना ही था । 
कांग्रेसका मेरा यह पहला अनुभव था । 

बम्बईसे जिस ट्रेनमे सर फीरोजशाह रवाना हुए उसी ट्रेनमें में गया था । 
मुझे उनके डिब्बेमें एक स्टेशनतक जानेकी आज्ञा मिली थी । उसके अनुसार 
में गया । वे बोले : “गांधी, आपका काम बनेगा नहीं । आप जैसा कहेंगे वसा 
प्रस्ताव तो हम पास कर देंगे, लेकिन अपने देशमें ही हमें कौनसे हक मिलते हैं ? 
जहाँतक अपने देशमें हमें सत्ता प्राप्त नहीं होती, वहाँतक उपनिवेशोंसे आपकी 
स्थिति सुधर तहीं सकती ।” 


में तो दंग ही रह गया, किन्तु मैंने यह सोचकर सन्तोष किया कि मुझे 
कांग्रेसमें प्रस्ताव पेश करने देंगे । 

कलकत्तेमें एक स्वयंसेवक मुझे रिपन कॉलेज ले गया । वहाँ कई प्रति- 
निधियोंको ठहराया गया था; किन्तु व्यवस्थाका अभाव था । 

कांग्रेसके अधिवेशनको एक-दो दिनकी देर थी । मैंने निश्‍चय किया था कि 
अगर कांग्रेसके कार्याल्यमें मेरी सेवा स्वीकार की जाय तो मुझे सेवा करना 
और अनुभव लेना चाहिये । 

जिस दिन हम पहुँचे उसी दिन मैं नहा-धोकर कांग्रेसके कार्यालयमें गया । 
श्री भूपच््नाथ वसु और श्री घोषाल मन्त्री थे । में भूपेन्हवाबूके पास पहुँचा । 
उन्होने मुझे घोषालबाबूकी तरफ भेजा । मैं उनके पास गया । उन्होंने मुझे 
ध्यानसे देखा । जरा हंसे और पूछा । 

“मेरे पास तो कारकुनका काम है । आप करेंगे ?” 

मैंने जवाब दिया : “जरूर करूँगा ।” 


घोषालबाबूने मुझे कागजोंका एक ढेर निपटानेके लिए सौंप दिया । मैं 
तो इस विश्वाससे खुश-खुश हो गया । 

कांग्रेसमें ८ 


_ मैंने कागजोंके उस ढेरको तुरन्त तिपटा दिया । घोषालवावू खुश हुए । 
मरा इतिहास जाननेके वाद तो मुझे कारकुनका काम सौंपनेके कारण उन्हे. 
थोड़ी शर्म मालूम हुई । मैने उन्हें निश्चिन्त किया । हमारे बीच काफी अच्छा 
सम्बन्ध हो गया । कुछ दिनोंमें मुझे कांग्रेसके प्रवन्धका पता चल गया । बहुतसे 
नेताओका परिचय हुआ | मैं उनकी रीति-नीतिको देख सका । समयकी जो 
बरबादी होती थी, उसका दर्शन भी मैंने किया । अंग्रेजी भाषाका प्राबल्य भी 
देखा, जिससे उस समय भी मुः आ था। मैंने यह भी देखा कि जो 
काम एकसे हो सकता था, उसमें अधिक लोग लग जाते थे और कुछ 
महत्त्वके काम ऐसे रह जाते थे, जिन्हें कोई भी करता न था। 

मेरा मन इस सारी स्थितिकी टीका करता रहता था । किन्तु चित्त उदार 
था, इसलिए मैं यह मान लेता था कि जो हो रहा है, उसमें अधिक सुधार 
प न होगा । और फलतः मेरे मनमें किसीके प्रति अर्चि उत्पन्न न 

गी थी । 


६०. कांग्रेसमें 


कांग्रेसका अधिवेशन शुरू हुआ । मंडपका भव्य दृश्य स्वयंसेवकोंकी कतारं, 
मंचपर बुजुर्गोकी बैठक आदि देखकर में घबराया । 

सभापतिके भाषणके कुछ-कुछ भाग पढ़े गये । विषय-विचारिणी समितिके 
सदस्योंका चुनाव हुआ । गोखले उसमें मुझे ले गये थे । समितिमें एकके बाद एक 
प्रस्ताव पास होते गये । मैंने गोखरेको अपने प्रस्तावको याद दिलाई । वह 
उनके ध्यानमें था ही । दूसरा काम समाप्त होनेपर उन्होंने उस प्रस्तावको याद 
किया । उसे वे देख चुके थे, इसलिए मुझे पेश करनेकी इजाजत मिली । मैने 
काँपते स्वरमें उसे पढ़ सुनाया । गोखलेने उसका समर्थन किया । सब एकस्वरसे 
कह उठे - “सर्व-सम्मतिसे पास ।' और वाच्छाते कहा--“गांधो, आप पाँच 
मिनट बोलिये ।” 

इस दृश्यसे में खुश न हुआ । 

कांग्रेसमँ लिखा हुआ भाषण न पढ्नेका मेरा निश्चय था । लेकिन दक्षिण 
अफ्रीकामें भाषण करनेकी जो हिम्मत आई थी, उसे में यहाँ खो बैठा था । 

जब मेरे प्रस्तावका समय आया, तो सभापतिने मेरा नाम पुकारा । 


मैं खड़ा हुआ । सिरमें चक्कर आने लगे । जँसे-तैसे प्रस्ताव पढ़ा । मैंने 
दक्षिण अफ्रीकाके दुखोंकी कुछ बातें कहीं । इतनेमें सभापतिकी घण्टी बजी । 
मैंने अभी अपने पाँच मिनट पूरे नहीं किये थे । में जानता न था कि यह घण्टी 

तो मुझे चेतावनी देनेके लिए दो मिनट पहले ही बजाई गई थी । मुझे दुःख तो 
हुआ । पर घण्टी बज चुकी थी, इसलिए मैं बैठ ही गया । 

प्रस्ताचोंका विरोध करने जैसा था ही नहीं । सभी हाथ उठाते थे । सारे 
प्रस्ताव सर्व-सम्मतिसे स्वीकृत होते थे । मेरे प्रस्तावका भी यही हाल हुभा । 
इसलिए मुझे अपने प्रस्तावके पास होनेका कोई महत्त्व मालूम न हुआ, फिर भी 
कांग्नेसमें प्रस्ताव पास होनेकी बात ही मेरे आनन्दके लिए पर्याप्त थी । 


६१. गोखलेके साथ 


काँग्रेस समाप्त हुई, किन्तु मुझे तो दक्षिण अफ्रीकाके कामके सिलसिलेमें 
कलकत्तेमें रहकर चेम्बर ऑफ कॉमर्स आदि मण्डळोंसे मिलता था । इसलिए 
मैं कलकत्तेमें एक महीना रहा । मैंने इण्डिया-क्लबमें रहनेका प्रबन्ध किया । 
गोखले इस क्लबमें समय-समयपर विलियर्ड खेलने आते रहते थे । जैसे ही उन्हे 
पता चला कि मैं कलकत्ते ठहरनेवाला हूँ, उन्होंने मुझे अपने साथ रहनेके लिए 
आमन्त्रित किया । मैंने उनका आमन्त्रण साभार स्वीकार किया । लेकिन मुझे खुद 
ही वहाँ जाना ठीक न मालूम हुआ । एक-दो दिन राह देखी, इतनेमें गोखले 
खुद ही आकर मुझे अपने साथ ले गये । 

पहले दिनसे ही गोखलेने मुझे यह माननेका मोका न दिया कि मैं उनका 
मेहमान हूँ । उन्होंने मुझे अपने छोटे सगे भाईकी तरह रखा । मेरी सब आव- 
इयकताएँ समझ लीं और उनके अनुकूल सारी व्यवस्था कर दी । सौभाग्यसे 
मेरी आवश्यकताएँ कम थीं । सब कुछ स्वयं ही करने की आदत में डाल चुका 
था, इसलिए मुझे बहुत ही कम सेवा लेनी पड़ती थी । स्वावलस्वनकी मेरी इस 
आदतकी, उस समयकी मेरी पोशाक आदिकी सुधड़ताकी, मेरे उद्यमकी और 
मेरी नियमितताकी उनपर गहरी छाप पड़ी और वे इन सबकी इतनी स्तुति 
करने लगे कि में घबरा उठा । 


मुझे कभी ऐसा भास नहीं हुआ कि उनकी कोई बात मुझसे छिपी हुई 
है । जो भी कोई बड़े आदमी उनसे मिलने आते, उनके साथ बे मेरा परिचय 
करा देते । 


* गोखलेकी काम करनेकी पद्धतिसे मुझे जितना आनन्द हुआ उतना ही 
सीख़नेको भी मिला । वे अपना एक क्षण भी व्यर्थ न जाने देते थे। मैंने 
अनुभवसे देखा कि उनके सारे सम्बन्ध देशकार्यके निसित्तसे ही थे । सारी चर्चा 


भी. देशकार्यके खातिर ही होती थी । बातचीतमें मैने कहीं मलिनता दम्भ 
अथवा झूठके दर्शन न किये । 

गोखले घोडागाडी रखते थे । मेने उनसे इसकी शिकायत की । मैं उनकी 
मुश्किलोंको समझ नहों सका था । “आप सब जगह ट्राममें क्यों नहीं जा सकते ? 
क्या इससे नेतावर्गकी प्रतिष्ठा कम होती है ?” 

थोड़े दुःखी होकर उन्होंने मुझे जवाब दिया--“तो आप भी मुझे समझ 
न सके ? मुझे बड़ी धारासभासे जो मिलता है, उसे में अपने लिए खर्च नहीं 
करता । जब आपको भी मेरे समान ही बड़ी संख्यामें लोग पहचानने लगेंगे, 
तब आपके लिए भी ट्राममें घूमना असम्भव नहीं तो कठिन अवश्य हो जायगा । 
यह मान लेनेकी कोई वजह नहीं है कि नेता लोग जो कुछ करते हैं, सो 
मौज-शौकके लिए ही करते हैं। आपकी सादगी मुझे पसन्द है । में भरसक 
सादगीसे रहता हूँ, किन्तु आप निश्चय मानिये कि मेरे जैसोंके लिए कुछेक खर्च 
अनिवार्य है ।” 

इस प्रकार मेरी एक शिकायत तो बरावर रद हुई । लेकिन दूसरी जो 
शिकायत मुझे पेश करनी थी, उसका वे कोई सन्तोषजनक जवाब नहीं दे सके । 

मैंने कहा--“लेकिन आप तो ठीकसे घूमने भी नहीं जाते । फिर अगर 
आप बीमार रहते हैं, तो इसमें आश्चर्य क्या ? क्या देशकार्यमेंसे आप व्यायाम- 
के लिए भी फुरसत नहीं निकाल सकते ?” 

जवाब मिला--“'आप मुझे किस समय फुरसतमें पाते हैं, जब में घूमने 
जा सकूँ ?” 

मरे मनमें गोखलेके प्रति इतना आदर था कि में उन्हें प्रत्युत्तर नही देता 
था। उत्तके उक्त उत्तरसे मुझे संतोष न हुआ। किन्तु मैं चुप रहा । कैसा भी काम 
क्यों न झल, जिस तरह हम खानेके लिए समय निकालते हॅ, उसी तरह व्यायाम- 
के डे ' भी निकालना चाहिए । मेरी यह तम्र राय हैं कि ऐसा करनेसे देशकी 
सेव£भधिक ही होती है, कम नहीं । 

गोखलेकी छायामें रहनेसे बंगालमें मेरा काम सरळ हो गया। बंगालके 
अग्रगण्य परिवारोंका मुझे सहज ही परिचय मिला और बंगालके साथ मेरा 
निकटका सम्बन्ध बन गया । मैं ब्रह्मदेशमें भी कुछ दिनके लिए हो आया । 
बहाँसे लौटनेके बाद में गोखलेसे बिदा हुआ। उनका बिछोह मुझे खला, लेकिन 
बंगालका अथवा सच पूछो तो कलकत्तेका मेरा काम समाप्त हो चुका था । 

अपने घन्धेमें पड़नेसे पहले मेरा विचार तीसरे दर्जेमें हिन्दुस्तानकी एक 
संक्षिप्त यात्रा करने और तीसरे द्जेके यात्रियोंके परिचयमें आकर उनके दुःखोंको 
समझ छेनेका था । मेने अपना यह विचार गोखलेके सामने ards रखा । शुरूमें तो 
उन्होंने इसे हँसीमें टाळ दिया, किन्तु जब मैने अपनी आझाओंका वर्णन किया, तो 
उन्होंने खुशो-लुशी मेरी योजनाको मान लिया । प यी 

इस यात्राके लिए मुझे नया सामान खरीदना था । पीतळका एक डिब्बा 
गोखलेने ही दिया और उसमे मेरे लिए बेसनके लड्डू और पूरी रखवाई । 
पटसनका एक बैग खरीदा । छाया ( पोरबन्दरके पासका गाँव ) के ऊनका एक 
कोट बनाया था । बैगमें वह कोट, तौलिया, कुरता और धोती रखलीथी। 
ओढ़नेके लिए एक कम्बल था । इसके अलावा एक लोटा साथमें रखा था। 
इतना सामान लेकर में खाना हुआ । 

गोखले और डाँ० प्रफुल्लचन्द्र राय मुझे स्टेशनतक बिदा करने आये । मैंने 
दोनोसे न आनेकी बिनती की, किन्तु दोनोने आनेका अपना आग्रह कायम रखा । 
गोखलेने कहा-- अगर आप पहले दर्जमें जाते तो शायद में न चलता । लेकिन 
अब तो मुझे चलना ही हे ।” 


६२. बम्बईसें 


गोखलेकी बड़ी इच्छा थी कि में बम्बईमें स्थिर हो जाऊं, वहाँ बैरिस्टरका 
धन्धा करूँ और उनके साथ सार्वजनिक काममें हाथ बँटाऊँ । 


मेरी अपनी भी यही इच्छा थो । किन्तु धन्धा मिलनेके बारेमें मुझे आत्म- 
विशवास न था । पुराने, अनुभवोंकी याद न भूली थी । खुशामद करना जहर- 
जैसा लगता था । व 


इसलिए पहले तो मे राजकोटमें ही रहा । केवलराम भावजी दवेने 
मेरे हाथमें तीन केस दिये । उनमें दो अपीले थीं और एक असल केस था । 
असल केसमें कामयाबी हुई और दो अपीलोंके बारेमें तो मझे शुरूसे ही 
कोई अंदेशा न था । इसलिए कुछ ऐसा लगा कि बम्बई जानेपर भी“वहाँ 
, कोई मुहिकिल पेश न होगी। फिर भी में तो कुछ समयतक राजकोटमें 
ही रहनेकी pr रहा था । इतनेमें एक दिन केवलराम मेरे पास आये 
और बोरे-“'गांधी, हम आपको यहाँ नहीं रहने देंग । आपको तो बम्बई ही 
जाना होगा ।” 

“लेकिन वहाँ तो कोई मेरे 
चलायेंगे ?”' 


“हाँ, हाँ, में आपका खर्च चलाऊंगा । बड़े बैरिस्टरकी तरह हम लोग 
कभी-कभी आपको यहाँ छे आया करेंगे और लिखने-पढ़नेका जो कास होगा 
सो आपको वहाँ भेजते रहेंगे। बैरिस्टरोंको बड़ा या छोटा बनाना तो हस 
वकीलोंका काम है न ? अपनी माप तो आप जामनगर और वेरावलमें दे ही 


हालतक न पूछेगा । क्या मेरा खर्च आप 

के हैं, इसलिए में वेफिकर हुं । आप जिस सार्वजनिक कामके लिए पैदा हुए 
, उसे हम काठियावाड़में दफन नहीं होने देंगे । कहिये, कब जायेंगे ?” 
“नातालसे मेरे कुछ पैसे आने बाकी हैं, वे आ जायें तो जाऊं । 
पैसे दो-एक हफ्तोंमें आ गये और मैं बम्बई गया । पेइन, गिलवर्ट और 
सयानीके ऑफिसमें “चेम्बर्स! किरायेसे लिये और ऐसा लगा कि में स्थिर 
हो गया हूँ । 


३,5] 


६३. धर्म-संकट 


ऑफिसकी तरह ही मैंने गिरगाँवमें घर किरायेसे लिया, लेकिन ईश्वरने 
मुझे स्थिर न होने दिया । घर लियेको अभी बहुत दिन नहीं हुए थे कि इतनेमें 
मेरा दूसरा लड़का एक सख्त बीमारीकी चपेटमें आ गया 1 

मैंने डॉक्टरकी सलाह ली । डॉक्टरने कहा-- इसके लिए दवा कोई काम 
न करेगी । इसे तो अण्डे और मुर्गीका शोखा देनेकी जरूरत है 1 

मणिलालकी उमर दस वर्षकी थी । में उसे क्या पूछता ? उसका अभि- 
भावक तो में था । निर्णय मुझको करना था । डॉक्टर एक बहुत भले पारसी 
थे । “डाक्टर, हम सब तो अन्नाहारी हँ । मैं अपने लड़केको इन दोमेंसे एक 
भी वस्तु देना नहीं चाहता । आप दूसरा कोई उपाय न बतायेंगे ? ' मेने कहा । 

डॉक्टर बोले--“आपके लड़केकी जान खतरे में हे । दुध ओर पानी मिला- 
कर दिया जा सकता है, किन्तु उससे पूरा पोषण न मिल सकेगा । आप जानते 
हैं कि मैं तो बहुतेरे हिन्दू परिवारोंमें जाता हूँ । लेकिन दवाके नामपर में जो 
भी वस्तु उन्हें दूँ, वे ले लेते हूँ ।” बाद आ 

“आप सच कह रहे हैं। आपको यही कहना भी हये । मेरी 
जिम्मेदारी बहुत बड़ी है। लड़का बडा और सयाना होता तो में अवश्य 
हो उसकी इच्छा जाननेका प्रयत्न करता, और वह जो चाहता सो करने 
देता । किन्तु आज तो मुझे ही इस बालकके लिए सोचना है । मुझे लगता 
है कि मनुष्यके धर्मको कसौटी ऐसे ही समय होती है । खरा हो या खोटा हो, 
मैंने अपना यह धर्म माना है कि मनुष्यको मांसादि न खाने चाहिये । जीवनके 
साधनोंकी भी हद होती है । कुछ बातें ऐसी हैं. जो हम. रा लिए. भी नहीं 
करनी चाहिये । ऐसे समयमें मेरे धर्मकी मर्यादा मुझे अपने लिये और अपर्नोके 
लिए भी मांस इत्यादिका उपयोग करनेसे रोकती हुँ । इसलिए आप जिस 
खतरेकी बात कहते हैं वह खतरा मुझे उठाना ही होगा । 

डाक्टर भले थे । वे मेरी कठिनाईको समझ गये और उन्होंने मेरी माँगके 
मुताबिक मणिलालको देखनेके लिए आना कबूल किया । 

में कयूनेके उपचार जानता था । मैंने उसके प्रयोग भी किये थे । यह भी 
जानता था कि बीमारीमें उपवासका बड़ा स्थान है । मैंने मणिलालको क्यूनेके 
ढंगपर कटिस्नान कराना शुरू किया । 


बुखार उतरता न था। रातमें वह कुछ-का-कुछ वकता था। मैं 
घबराया । कहीं बालकको खो बैठा, तो दुनिया मुझे क्या कहेगी ? बड़े भाई 
क्या कहेंगे ? दूसरे डॉक्टरोंको क्यों न बुलाया जाय ? वंद्यको क्यों न बुलाया 
जाय ? माँ-बापको क्या अधिकार है कि वे अपनी ज्ञानहीन अक्ल बच्चों- 
पर चलाये ? 


इस तरहके विचार आते थे । साथ ही ये विचार भी आते : प्राणी, जो तू 
अपने लिये करता है, वही लड़के के लिए करेगा, तो परमेश्वर संतुष्ट रहेगा । 
तुझे जलके उपचारमें श्रद्धा हे, दवामें नहीं। डॉक्टर प्राणदान नहीं देता । 
उसके भी प्रयोग ही चलते हैं । जीवनकी डोरी तो एक ईश्वरके ही हाथमें है । 
ईस्वरका नाम लेकर, उसपर श्रद्धा रखकर, तू अपना मार्ग न छोड़ । इस 
प्रकार मनमें उधेड़-बुन चल रही थी । रात पड़ी। मैंने मणिलालको गीली 
निचोड़ी हुई चादरमें लपेटनेका निश्चय किया । मैं उठा । चादर ली । ठण्डे 
पानीमें डुबोई, निचोई । उसमें उसे सिरसे पैर तक लपेटा । ऊपरसे दो कम्बल 


ओढा दिये । सिरपर गीला तौलिया रखा । बुखार तवेकी तरह तप रहा था । 
पसीना आता ही न था । 


में बहुत थक चुका था। मणिलालको उसकी माके सुपुर्द करके मैं 
आघ घंटेके लिए थोड़ी हवा खाने, ताजा होने, शांति पानेके विचारसे चौपाटी- 
पर गया । रातके कोई दस बजे होंगे । लोगोंका आना-जाता कम हो चुका 
था। मुझे बहुत थोड़ा होश था । में विचार-सागरमें डुबकी लगा रहा था । 
हे ईश्वर, इस धर्म-संकटमें तू मेरी लाज रखना । मुंहसे 'राम-राम' का रटन 


तो जारी ही था । कुछ देर इधर-उधर टहलकर में धड़कती छाती लिये 
वापस लौटा । 


जब में घर पहुँचा तो मणिलालको पसीना आ रहा था । बुखार उतर 
रहा था । मेने ईशवरका आभार माना । 


सुबह मणिलालका बुखार हल्का मालूम हुआ । दूध और पानी तथा फल- 
पर वह चालीस दिन रहा । में निर्भय हो चुका था । बुखार हठीला था, किन्तु 


काबूमें आ चुका था । आज मेरे सब लड़कोंमें मणिलाल सबसे अधिक सुदृढ़ 
शरीरवाला हे । क 

इस बातका निराकरण कौन कर सकता हूँ कि यह रामको बख्शिश हे या 
des ? अल्पाहारकी हूँ या सार-संसाळकी ? मैंने यह समझा कि 
द मेरी लाज रख ली, और में आज भी यही मानता हूँ । 


६४. पुन: दक्षिण अफ्रोका 


मणिलाल स्वस्थ तो हुआ, किन्तु मैंने देखा कि गिरगाँववाला मकान रहने 
लायक नहीं था । उसमें नमी थी, पूरा उजेला नहीं था । अतएव रेवाशंकर 
वैद्यसे सलाह करके हम दोनोंने वम्बईके किसी उपनगरमें खुली जगहवाला 
बँगला लेनेका निश्चय किया । सान्ताक्रूजमें एक सुन्दर वेंगला मिल गया और 
हम उसमें रहने गये । ऐसा प्रतीत हुआ कि आरोग्यकी दृष्टिसे अब हम सुरक्षित 
हैं। मैंने चचंगेट जानेके लिए पहले देका पास निकलवाया । पहले दर्जेमे 
अक्सर मैं अकेला ही रहता, इससे मनमे कुछ अभिमानका भी अनुभव करता 
था । बहुत दफा बाँदरासे चर्चगेट जानेवाली खास गाड़ी पकड़नेके लिए में 
सान्ताक्रजसे बाँदरातक पैदल जाता था । 

आधिक दृष्टिसे मेरा धन्धा अपेक्षासे कुछ अधिक ठीक चलने लगा । दक्षिण 
अफ्रीकाके मुवक्किल मुझे कुछ-त-कुछ काम सौंपा करते थे । मुझे ऐसा लगा कि 
इससे मेरा खर्च आसातीके साथ निकलता रहेगा । हाईकोर्टका काम मुझे अभी- 
तक कुछ मिलता न था । हाईकोर्टमें दुसरे नये बैरिस्टरोंकी तरह में भी केस 
सूननेके लिए जाता था । बहाँ जो कुछ जाननेको मिलता था, उसकी अपेक्षा 
समुद्रकी फरफराती हुई हवामें झोके खानेका आनन्द अधिक मिलता था । मैंने 
देखा कि वहाँ इस तरह झोके खाता “केशन' माना जाता था । 

गोखलेकी आँख तो मुझपर लगी ही रहती थी । हफ्तेमें दो-तीन बार 
चेम्बरमें आकर वे मेरी कुशलता पूछ जाते थे और कभी-कभी अपने खास 
भित्रोको भी साथ लेते आते थे । अपनी कार्य-पद्धतिसे मुझे परिचित कराते 
जाते थे । किन्तु मेरे भविष्यके बारेमें यह कहता ठीक होगा कि ईश्वरने मेरा 
चाहा कभी कुछ बनने ही न दिया । 

ज्यों ही मैने स्वस्थ होनेका निश्चय किया और स्वस्थताका अनुभव किया, 
त्यों ही अचानक दक्षिण अफ्रीकासे तार आया-“चेम्बरलेन यहाँ आ रहे हैं, 
आपको आना चाहिये ।” मुझे अपना वचन, याद था ही । मैंने तार दिया-- 
“मेरा खर्च भेजिए । आनेको तैयार हैँ। उन्होंने तुरन्त पैसे भेजे और सें 
दफ्तर समेटकर रवाना हुआ । 

मैंने सोचा था कि मुझे एकाध साळ तो वहाँ सहज ही लग जायगा । 
बँगला चालू रखा और यह भी इष्ट समझा कि वाल-बच्चे उसीमे रहें । 

उन दिनों में मानता था कि जो नौजवान देशमें कमाते नहीं और साहसी 
हैं, उनके लिए परदेश निकल जाना अच्छा हे । इस विचारसे में चार-पाँचको 
अपने साथ ले गया, जिनमें एक मगनलाल गांधी भी थे । 

बाल-बच्चोंका विछोह, बसा-वसाया घर तोड़ना, निश्चित वस्तुमेंसे अतिः 
दिचत वस्तुमें प्रवेश--यह सब क्षणभरके लिए अखरा । किन्तु में तो अनिश्चित 
जीवनका आदी हो चुका था । इस संसारमें, जहाँ ईश्वरके या सत्यके सिवाय 
और कुछ भी निश्चित नहीं है, निश्चितताका विचार करना ही दोषमय प्रतीत 
होता है । 

हमारे आसपास यह जो कुछ दीखता है और होता है, सो सब अनिश्चित 
हे, क्षणिक हे; उसमें निश्चित रूपसे जो एक परम तत्त्व छिपा हुआ हे, उसकी 
तनिक-सी झाँकी हो, उसपर श्रद्धा बनी रहे, इसीमें जीवनकी सार्थकता हे । 
उस तत्त्वकी खोजमें ही परम पुरुषार्थ है 

यह नहीं कहा जा सकता कि में डरबन एक दिन भी पहले पहुँचा था । 
मेरे लिये वहाँ काम तैयार ही था । मि० चेम्बरलेतके पास डेप्युटेशनके जानेकी 
तारीख निश्चित हो चुकी थी । मुझे उनके समक्ष पढ्नेके लिए एक प्रार्थता-पत्र 
तैयार करना था और डेप्युटेशनके साथ जाना था । 

६८५. नातालसें 


मि० चेम्बरलेन दक्षिण अफ्रीकासे साढे तीन करोड़ पौंड लेने आये थे। वें 
अंग्रेजोंका और सम्भव हो तो वोअरोंका मन हरण करने आये थे । इस कारण 
हिन्दुस्तानी प्रतिनिधियोंको सूखा जवाब मिला । 

“आप जानते हैं कि जिम्मेदार उपनिवेशोंपर बड़ी सरकारका अंकुश नाम- 
मात्रका ही है । आपकी शिकायत सच्ची मालूम होती हे । मैं अपनी शक्तिभर 
यत्न करूँगा । लेकिन आपको, जिस तरह आपंसे वन पड़े उस तरह, यहाँके 
गोरोंको राजी रखकर रहना हे ।" 

प्रतिनिधि उत्तर सुनकर ठण्डे पड़ गये । मैंने आशा छोड़ दी । मुझे ऐसा 
लगा कि जव जागे तभी सबेरा' समझकर फिरसे ककहरा घोटना होगा । 
साथियोंको यह समझाया । 

मि० चेम्बरलेन ट्रान्सवालके लिए रवाना हुए । मुझे वहाँका केस तैयार 
करके उनके सामने पेश करना था । प्रिटोरिया किस तरह पहुँचा जाय ? 

लड़ाईके वाद ट्रान्सवाल वीरान-सा हो गया था। खाने-पीनेको अनाज 
न था; पहनने-ओढ़नेको कपड़े न थे । जैसे-जैसे माल इकट्ठा होता जाता था, 
वैसे-वैसे ही घरवार छोड़कर भागे हुए लोगोंको वापस आने दिया जाता था । 
इसके कारण हरएक ट्रान्सवाल-वासीको पास लेना पड़ता था । गोरोंको तो यह 
पास माँगे ही मिल जाता था, हिन्दुस्तानियोंके लिए मुश्किल थी । 

जिस समय में वहाँ पहुँचा, एशियावासियोंके लिए नया विभाग खुळ चुका 
था । वह धीमे-धीमे अपना जाळ फैला रहा था। हिन्दुस्तानी आदमी इस 
निभागके नाम अर्जी भेजता । फिर कई दिनों बाद उसे जवाब मिलता । ट्रान्स- 
वाळ जानेके इच्छुक बहुतेरे थे। अतएव उनके लिए दलाल खडे हो गये । इन 
दलालों और अफसरोंके बीच गरीब हिन्दुस्तानियोंके हजारों रुपये लुट गये । 
मुझसे कहा गया था कि बिना बसीलेके परवानेकी इजाजत मिलती ही नहीं, 
और कमी-कभी तो वसीलेके रहते भी फी आदमी १००-१०० पौंडतक खर्च 
होता है । इसमें मेरा पता कहाँ लगता ? 

मैं अपने पुराने मित्र डरबनके पुलिस सुपरिष्टेण्डेण्टके पास पहुँचा । उसने 
मेरे नामका परवाना जारी कर दिया । मैं प्रिटोरियाके लिए स्वाना हुआ । 

प्रिटोरिया पहुंचा । अर्जी तैयार की । यहाँ प्रतिनिधियोंके नाम पहलेसे पूछे 
गये । प्रिटोरियाके हिन्दुस्तानियोंको पता चळ गया था कि इसमें हेतु मुझे अलग 
रखनेका है । 


६६. द्वान्सवालमें 


नये विभागके अधिकारी समझ न सके कि मैं ट्रान्सवालमें दाखिल किस 
तरह हुआ । शान्तिरक्षाका कानून यह था कि जो बिना परवानेके दाखिल हो 
उसे गिरफ्तार किया जाय और कैदकी सजा दी जाय । इस धाराके अनुसार 
मुझे गिरफ्तार करनेकी चर्चाएँ चली । लेकिन मुझसे परवाना माँगनेकी किसीको 
हिम्मत न पड़ी । जब अधिकारियोंको मालूम हुआ कि में परवानेके साथ दाखिल 
हुआ हुँ, तब उन्हें निराशा हुई 

मुझे इस विभागके अधिकारीसे मिलतेका संदेश मिला । मेरे नाम कोई पत्र 
नहीं आया था । अग्रगण्य हिन्दुस्तानियोंको वहाँ निरन्तर जाना पड़ता था । इस 
अधिकारीने तेयव सेठसे मेरे वारेमें पूछा । सेठके जवाबसे साहब नाराज हुए 
और हुक्म किया--“गांधीको मेरे पास लाना । 

में तैयब सेठ वगैरहके साथ गया । हम सब खड़े रहे । साहबने मुझसे साफ 
कह्‌ दिया : 

“आप यहाँके निवासी नहीं माने जा सकते । आपको वापस जाना 
होगा । आप मि० चेम्बरलेनके पास भी नहीं जा सकते। यहाँके हिन्दुस्ता- 


नियोकी रक्षा करनेके लिए तो हमारा विभाग विशेष रूपसे खोला गया है । 
अच्छा, जाइये ।'' 


साहेबने मुझे जवाब देनेका समय ही नहीं दिया । दूसरे साथियोंको रोका । 
उन्हें धमकाया और सलाह दी कि वे मुझे ट्रान्सवालसे बिदा कर दें | 


साथी कसैला मुंह लेकर बाहर आये । इस प्रकार हमारे सामने अचानक 
ही-एक नई समस्या खड़ी हो गई । 


मुझे इस अपमानसे बहुत दुःख हुआ । लेकिन पहले में इस प्रकारके 
अपमान सहन कर चुका था, इसलिए में पक्का हो रहा था । फलतः मेने यह 
निश्‍चय किया कि अपमानकी परवाह न करके तटस्थ भावसे मुझे जो कर्तव्य 
सूझे, में करूं । 


उक्त अधिकारीकी सहीसे एक पत्र आया । उसमें लिखा था कि मि० 
'चेम्बरलेन डरबनमें मि० गांधीसे मिल चुके हैँ, इसलिए अब उनका नाम प्रतिः 
निधियोंमेंसे निकाल डालनेकी जरूरत हैः। 

ज्यो 


बढ़ती हुई त्यागवृत्ति 0 


साथियोंको यह पत्र असह्य माळूम हुआ । उन्होंने डेप्युटेशनके विचारको 
छोड़ देनेकी इच्छा प्रकट की । मैंने उन्हें कौमकी नाजुक हालत बताई । 
मुझे कौमकी मर्यादाका अनुभव था। इसलिए मैंने साथियोंको शांत किया 
और मेरे बदले ज्यॉर्ज गॉडफ्रेको, जो हिन्दुस्तानी बैरिस्टर थे, छे जानेकी 
सलाह दी । 

लेकिन इससे कौमका और मरा काम बढ़ा। मुझे ताना मारनेवाले लोग 
भी मिले : “आपके कहनेसे कौमने लड़ाईमें हाथ बँटाया, लेकिन उसका परिणाम 
तो यही निकला न?” 

मुझपर इसका कोई असर न हुआ । मैंने कहा--“बीती बातोंका विचार 
करनेंकी अपेक्षा यह सोचना अधिक अच्छा है कि अब हमारा कर्तव्य क्या है 
सच पूछिये तो जिस कामके लिए मुझे आपने बुलाया था, वह तो अब पूरा 
हुआ माना जा सकता हे । लेकिन मैं मानता हुँ कि आपकी ओरसे अनुमति 
मिल जानेपर भी मैं अब ट्रान्सवालसे न हटेंगा । अब मेरा काम नातालसे 
नहीं, बल्कि यहाँसे चलना चाहिये । मुझे एक वर्षके अन्दर वापस जानेका 
विचार छोड़ देना चाहिये और यहाँ वकालतकी सनद हासिल करती चाहिये । 
इस नये बिभागका सफलतापूर्वक सामना करनेकी हिम्मत मुझमें है । अगर 
इसका ऐसा सामना न किया गया, तो कौम लुट जायगी और शायद यहाँसे 
कौमके पैर उखड जायेंगे । 

इस तरह मैंने चर्चा चलाई। प्रिटोरिया और जोहानिसबर्गमें रहनेवाले 
हिन्दुस्तानी अगुओंके साथ सलाह करके आखिर जोहानिसबर्गमें ऑफिस रखनेका 
मैंने निश्चय किया । मुझे सनद मिली । ऑफिसके लिए मकान अच्छी जगहमें 
प्राप्त किया और वकालत शुरू की । 


६७. बढ़ती हुई त्यागवृत्ति 


आजतक कुछ-न-कुछ द्रव्य एकत्र करनेकी इच्छा रहती थी । परमार्थके 
साथ स्वार्थका मिश्रण था । 

जब बम्बईमें ऑफिस खोला, तब एक अमेरिकन बोमा-दलाल मिलने 
आया था । उसने मुझसे भावो कल्याणकी बातें कीं। उस समयतक मैने 
दक्षिण अफ्रीकामें और हित्दुस्तातमें बहुतसे दळालोंकी बात नहीं मानी थी। 
मेरा खयाल यह था कि बीमा करानेमें कुछन-कुछ भीरुता और ईश्वरके प्रि 
अविश्वास है । किन्तु इस बार में ललचाया । मेने दस हजार रुपथकी 


पॉलिसी करवाई । 

किन्तु दक्षिण अफ्रीकाकी मेरी बदली हुई परिस्थितिने मरे विचार 
बदल डाले । दक्षिण अफ्रीकाकी नई आपत्तिके समयमें मैंने जितने भी कदम 
उठाये, सब ईश्वरको साक्षी रखकर ही उठाये थे। मुझे बिलकुल ही 
अन्दाज न था कि दक्षिण अफ्रीकामें मेरा कितना समय बोतेगा । मझे लगता 
था कि में वापस हिन्दुस्तान नहीं जा पाउँगा । मुझे बाल-बच्चोंकी अपने 
साथ हो रखना चाहिये । अब उनका वियोग होना ही न चाहिये । उनके 
भरण-पोषणका प्रबन्ध भी दक्षिण अफ्रीकामे ही होना चाहिये । इस प्रकार 
विचार करनेके साथ ही मुझे अपनी वह पॉलिसी दुःखद प्रतीत हुई । 
बीमा-दलालके जालमें फॅसनेके लिए में लज्जित हुआ । तूने यह कैसे मान 
लिया कि भाई अगर पिताके समान है, तो वे छोटे भाईकी विधवाको 
भाररूप मानेंगे? यह भी क्‍यों सोचा कि तू ही पहले मरेगा? पालन 
करनेवाला तो ईश्वर ही है; नतू है और न भाई। वीमा कराकर तूने 
अपने बाळ-बच्चोंको भी पराधीन वनाया। वे स्वावलम्बी क्‍यों न बनें? 
असंख्य गरीबोंके बाल-बच्चोंका क्या होता है ? तू अपनेको उनके समान क्यों 
नहीं मानता ?' 

इस प्रकार विचार-प्रवाह चला । इसपर अमल मैंने एक-ब-एक नहीं 
किया था । मुझे याद पड़ता है कि एक किस्त तो मैंने दक्षिण अफ्रीकासे 
भी भेजी थी । 

किन्तु इस विचार-प्रवाहको वाहरका उत्तेजन प्राप्त हुआ। दक्षिण अफ्रीका- 
की अपनी पहली यावामे खिस्ती वातावरणके बीच पहुँचकर में धर्मके वारेमें 
जाग्रत रहा था । इस वार थियाँसोफीके वातावरणमें रहा । मि० रीच थियाँ- 
सोफिस्ट थे । उन्होंने मेरा सम्प्र जोहानिसबर्गकी सोसायटीसे करा दिया । मै 
उसका सदस्य तो नही बना, फिर भी मैं प्रायः प्रत्येक थियॉँसोफिस्टके गाढ़ 
सम्पर्कमें आया । उनके साथ रोज धर्मचर्चा होती । थियॉसोफीमें आतृभाव पैदा 
करना और उसे बढ़ाना मुख्य चीज हे । हम इस विषयकी खूब चर्चा करते थे । 
जहाँ मुझे सदस्योंके विश्वास और आचरणमें भेद नजर आता, वहाँ मैं टीका 
भी करता था । इस टीकाका प्रभाव मेरे अपने ऊपर काफी अच्छा हुआ। मैं 
आत्मनिरीक्षण करने लग गया । 

थियाँसोफिस्ट मित्र मुझे अपने मंडलमें खींचता अवश्य चाहते थे, किन्तु 
ऐसा करके वे हिन्दूके नाते मुझसे कुछ पानेकी इच्छा रखते थे । थियाँसोफीको 
पुस्तकोंमें हिन्दूधर्मकी छाया और छाप तो काफी है ही; इसलिए इन भाइयोंने 
माना कि में उनकी मदद कर सकूंगा। मैंने उन्हें समझाया कि संस्कृतका 
मेरा अभ्यास नहोंके बरावर हे । मैंने हिन्दुधमंके प्राचीन प्रन्य संस्कृतम पढ़े 
तहीं हैं। भाषान्तरके द्वारा भी मेरा वाचन कम ही हुआ हैँ। किन्तु वहाँ 
मेरी हालत “जहाँ झाड़ नहीं, वहाँ एरण्ड ही झाड जैसा बन गई । किसीके 
साथ मैंने विदेकानन्दका “राजयोग? पढ़ना शुरू किया, तो किसोके साथ 
मणिलाल नभूभाईका । एक मित्रके साथ 'पातंजल योगदर्शन' पढ़ना पड़ा । 
कइयोंके साथ गीताका अम्यास शुरू हुआ । 'जिज्ञासु-मंडल' के नामसे एक 
छोटा-सा मंडल भो स्थापित किया और नियमित अभ्यास शुरू हुआ । गीताके 
प्रति मेरा प्रेम और श्रद्धा तो थी ही ! अब मैंने उसमें गहरे पैठनेकी आवश्य- 
कता अनुभव की । मेरे पास एक-दो अनुवाद घे । उनको मददसे मैंने मूल 
संस्कृत समझ लेनेका प्रयत्न किया और प्रतिदिन एक अथवा दो इलोक कंठ 
करनेका निश्चय किया । 


सुबह दातुन और स्नानके समयका उपयोग मैंने श्‍लोक कंठ करनेमें किया । 
दातुनमे पन्द्रह मिनट और स्तानमें बीस मिनट लगते थे । दातुन मैं अंग्रेजी 
ढंगसे खड़े-खड़े करता था । सामनेकी दीवारपर गीताके श्लोक लिखकर लटका 
देता और उन्हें आवश्यकतानुसार देखकर रटा करता था । इस तरह रटे हुए 
इलोक बादमें स्लानसे निपटते समयतक पक्के हो जाते । इस बीच पिछले 


इलोकोंका नित्य एक पाठ हो जाता । इस प्रकार मुझे याद है कि मैंने तेरह 
झघ्यायतक गीता कठाग्र कर ली थी । 


मेरे लिए गीताकी पुस्तक आचारकी एक प्रौढ मार्ग-दर्शक पुस्तक 
बन गई । इस पुस्तकने मेरे घामिक कोशका काम किया । जिस प्रकार 
अपरिचित अंग्रेजी शब्दके हिज्जों अथवा उसके अर्थके लिए में अंग्रेजी 
शब्दकोश टटोलता था, उसी प्रकार आचार-विषयक कठिनाइयों और उसकी 
अटपटी पहेलियोंको मैं गीताजीकी मददसे सुलझाता था । उसके अपरिग्रह, 
समभाव भादि शब्दोंने मुझे बाँच लिया । समभाव कैसे बढ़ाना, केसे उसकी 
रक्षा करना ? अपमान करनेवाले अधिकारियों, रिश्वत लेनेवाले अधिका रियो, 
व्यर्थका विरोध करनेवाछे कलतकके साथियो तथा जिन्होंने जबरदस्त 
उपकार किया है ऐसे सज्जनोंके बीच कोई भेद न करनेंका अर्थ क्या है? 

अपरिग्रहका पालन किस प्रकार होता होगा ? देह अपने-आपमें कौन कम 
परिग्रह है? स्त्री-पुत्रादि परिग्रह नहीं तो और क्या है? पुस्तकोंके ढेरोंवाली 
आलपारियाँ क्या जला देनी चाहिये ? घर फूंककर तीर्थ करना चाहिये ? 
तुरन्त ही उत्तर मिला कि घर फूंके बिना तीर्थ होता ही नहीं । अंग्रेजी 
कानूनने मेरी मदद की । स्नेलके कानून-विषयक सिद्धान्तोंकी चर्चाका स्मरण 
हुआ । गीताजीके अभ्यासके परिणाम-स्वरूप मैने ट्र्स्टी' शब्दका अर्थ विशेष 
रूपसे समझा । कानूनके शास्त्रके प्रति आदर बढ़ा । उसमें भी मेने घर्मके 
दर्शन किये । गीताजीसे मैं यह समझा कि जिस तरह ट्रस्टीके पास करोड़ोंकी 
संपत्ति होते हुए भी उसकी एक भी पाईको वह अपना नहीं मानता, उसी 
तरह मुमुक्षुको व्यवहार करना चाहिये । मुझे यह दीयेकी तरह साफ दीखा कि 
अपरिग्रही बननेमें, समभावी होनेभे हेतुका, हृदयका परिवर्तत आवश्यक हुँ । 
रेबाशंकरभाईको मैंने इस आशयका पत्र लिख डाला कि बीमेकी पॉलिसी 
खतम कर दें । कुछ वापस मिले तो ले लें, न मिले तो समझें कि दिये हुए 
वैसे गये । बालकोंकी और स्त्रीकी रक्षा उनका और हमारा सिरज़नहार 
करेगा । पितृतुल्य भाईको लिखा--“अबत॒क तो मेरे पास जो बचा सो 
आपको अपित किया, अब मेरी आशा छोड़ दें । अब जो बचेगा सो यहीं कौमके 
लिए खर्च होगा ।” 


` मैं भाईको यह बात झट समझा न सका । पहले तो उन्होंने मुझे कडे 
शब्दोंमें अपने प्रति मेरे धर्मका बोध कराया--मुझे पितासे अधिक चतुर न 
बनना चाहिये । जिस तरह पिताने परिवारका पोषण किया, उसी तरह मुझे 
भी करना चाहिये, वरैरा । मैने उत्तरमें विनयपूर्वक लिखा कि में पिताका 
ही काम कर रहा हूँ । यदि परिवारके अर्थको थोड़ा व्यापक बना ले, तो मेरी 
बात समझमें आने-जेसी मालूम होगी । 


भाईने आशा छोड़ी । लगभग अबोला-जैसा ले लिया । मुझे इससे दुःख 
हुआ । लेकिन जिसे मैं धर्म समझता था, उसे छोड़नेमें कहीं अधिक दुःख होता 
भा। मैंने हलका दुःख सहन किया । फिर भी भाईके प्रति मेरी भक्ति निर्मळ 
और प्रचण्ड थी । भाईका दुःख उनके प्रेमसे पैदा हुआ था । उन्हें मेरे पैसेसे 
भी बढ़कर मेरे सदाचारकी खास जरूरत थी । 

अपने आखिरी दिनोंमें भाई पसीजे । मृत्युशय्यापर पडे-पडे उन्होंने अनुभव 
किया कि मेरा कदम ही सही और जमल था । उनका अत्यन्त करुणाजनक 
पत्र मिला । यदि पिता पुत्रसे माफी सकता हो; तो उन्होंने मुझसे साफी 
मँगो । मुझे लिखा कि में उत्तके लड़कोंकी परवरिश अपने ढंगसे करूं । मुझसे 
मिळनेके लिए वे अधीर हुए । मुझे तार किया । मैंने तारसे जवाब दिया-- 
“आइये ।”” लेकिन हमारा मिलाप बदा न था । 

मेरे जीवनमें ज॑से-जंसे त्याग ओर सादगी बढी और धर्म-जागृतिमें वृद्धि 
हुई, वैसे-वैले निरामिषाहारका ओर उसके प्रचारका शौक बढ़ता गया । प्रचार- 
का काम मैने एक प्रकारसे ही करना जाना है--आचारसे और आचारके साथ 
ही जिज्ञासुसे बातचीत करके । 

थियाँसोफिस्ट संडलकी एक महिला साहली थी । उसने बड़े पैमानेपर 
एक निरामिषाहारी गृह खोला । इस महिलाको कछाका शोक था । वह काफी 
खर्चीली थी ओर हिसावका उसे बहुत भान न था । शुरूमें उसका काम छोटे 


पैमानेपर चला । लेकिन उसने उसमें वृद्धि करने और बड़ी जगह प्राप्त करने- 


का निश्चय किया । इसके लिए मेरी मदद चाही । उस समय मुझे उसके 
हिसाव-किताबकी कोई जानकारी न थी। मेने मान लिया था कि उसका अनु- 
पान ठीक ही होगा । मेरे पास सुविधा थी । कई मुवक्किलोंकी रकमें मेरे पास 
रहती थीं । उनमेंसे एककी इजाजत लेकर उसकी रकममेंसे लगभग एक 
हजार पौण्ड मैंने दे दिये । कोई दो-तीन महीनोंमें ही मुझे मालूम हो गया 
कि ये पैसे वापस नहीं मिलेंगे । इतनी बड़ी रकम खोनेको शक्ति मुझमें नहीं 
थी । मेरे पास इतने पैसोंका दुसरा उपयोग था । पैसे वापस लोटे ही नहीं 1 
किन्तु विश्वासी बद्ीके पैसे क्योंकर डूबते ? उसने तो मुझीको जाना था। 
पेने बे पैसे भर दिये । 

अपने एक मुवक्किल सित्रसे मैंने पैसोंके इस लेन-देनकी चर्चा की । उन्होंने 
मुझे मीठा उलाहना देते हुए जाग्रत किया : 

“भाई ( दक्षिण अफ्रीकामें मैं 'महात्मा' न बना था, 'बापू' भी न वना 
था । मुवविकल मित्र सुझे “भाई कहकर ही बुलाते थे । ) यह आपका काम 
नहीं । हम तो आपके विश्वासपर चळतेवाले है । ये पैसे आपको वापस नहीं 
मिलेंगे । बढीको तो आप बचा लेंगे और अपनी गाँठके खोयँगे । किन्तु सुधारके 
ऐसे कामोंमें आप सब मुवक्किलोके पैसे देने लगेंगे, तो मुवक्किल मर मिटेंगे 
और आप भिखारी बनकर घर बैठेंगे । इससे आपके सार्वजनिक कामको धक्का 
पहुंचेगा । न 

इन मुवविकलकी चेतावनी मुझे सच्ची लगी । वद्रीके पैसे तो में 
मर . सका, लेकिन यदि उन्हीं दिनों मैंने दुसरे हजार पौण्ड खोये होते, तो 
उनकी भरपाई करनेकी मुझमें थोडी भी शक्ति न थी और मुझे कर्जमें 
ही डूबना पड़ता और कर्जका घंघा तो मैंने अपने सारे जीवनमे कभी 

किया ही नहीं । उसके प्रति मेरे मनमें हमेशा भारी अरुचि रही है । मैंने 
देखा कि सुधारके लिए भी अपनी शक्तिके बाहर जाना उचित नहीं । मैंने 
यह भी अनुभव किया कि इस प्रकारके लेन-देनमें पड़कर मैंने गीताके तटस्थ 
निष्काम कर्मवाले मुख्य पाठका अनादर किया हे । यह भूल मेरे लिए दीप- 
स्तम्भ बन गई । 


७०, सेरे विविध प्रयोग 


जैसे-जैसे मेरे जीबनमें सादगी बढ़ती गई, वैसे-वैसे रोगोंके लिए दवा 
लेनेकी अरुचि, जो शुरूसे ही थी, बढ़ती गई । जब मैं डरवनमें वकालत करता 
था, तब डॉ० प्राणजीवनदास महेता मुझे बुलाने आये थे । उन दिनों मुझे 
कमजोरी रहती थी और कभी-कभी सूजन भी आ जाती थी । उन्होंने इसका 
इलाज किया था और उससे मुझे आराम हुआ था। उसके बाद मुझे 
वापस देश लोटनेतक कोई उल्लेख करने लायक व्याधि हुई हो ऐसा याद 
नहीं पड़ता । 


किन्तु जोहानिसबर्गमें मुझे कब्ज रहता और बीच-बीचमें सिर भी दुखा 
करता । रेचनकी कोई न कोई दवा लेकर में स्वास्थ्य ठीक रखता था । 
भोजन तो हमेशा पथ्यकारक ही करता था । लेकिन उससे मैं बिलकुल 
व्याधिमुक्त नहीं हुआ । मनमें यह इच्छा बनी ही रहती थी कि रेचनसे भी 
छुट्टी मिले तो अच्छा हो । 

मैं तीन बार पेट भरकर खाता और दोपहरकी चाय भी पीता था । में 
कभी अल्पाहारो न रहा । निरामिषाहारमें भी विना मसालेके जितने स्वाद 
किये जा सकते थे उतने में करता था । छः-सात बजेसे पहले शायद ही उठता 
था । मेने “नो ब्रेकफास्ट एसोसियेशन” के विषयमें पढ़ा । उसपरसे मुझे लगा 
कि यदि में सबेरेका खाना छोड़ दूँ, तो सिरके दर्दसे अवश्य ही मुक्ति पा जाऊं । 
मैते सबेरेका भोजन छोड़ा । कुछ दिनतक यह कठिन तो मालूम हुआ, लेकिन 


सिरका दर्द सदाके लिए चला गया । उसपरसे मैंने यह नतीजा निकाला कि 
मेरी खुराक जरूरतसे ज्यादा थी । 


लेकिन इस फेरफारसे कब्जकी शिकायत दूर नहीं हुई । क्यूनेके कटिस्तानके 
उपचार किये । उनसे थोड़ा आराम हुआ । मेने मिट्टीके उपचारके बारेमें. पढ़ा 
और उसका उपचार शुरू किया । उसका मुझपर आश्चर्यजनक प्रभाव पड़ा । 
उससे कब्जकी मेरी-शिकायत बिलकुल मिट गई। इसके बाद मेने अपने ऊपर 
और अपने अनेक साथियोंपर मिट्टीके उपचार आजमाये हैं और मुझे याद नहीं 
पड़ता कि उनमें में कभी निष्फल हुआ हे ।. 

जर देशमें झानेके बाद में ऐसे उपचारोंके सम्बन्धे आत्म-विश्वास खो बैठा 
हूँ । प्रयोग करनेका और एक जगह स्थिर बैठनेका मुझे अवसर भी नहीं मिल 
पाया । फिर भी मिट्टी ओर पानीके उपचारोंके सम्बन्धमें मेरी श्रद्धा जैसी 
शुरूम थी, आज भी बहुत-कुछ देसी ही है। में तो मानता हूँ कि मनुष्योंको 


पल-पलपर वैद्य, हकीम और डॉक्टरके घर दोड़नेसे और शरीरमें अनेक 
प्रकारके पाको और रसायनोंको भरनेसे मनुष्य अपने जीवनको न केवल अल्पायु 
बनाता हे, बल्कि अपने मनके कावूको खो बैठता है । फलतः वह मनुष्यत्वको 
खोता है और शरीरका स्वामी रहनेके बदले शरीरका गुलाम बनता है । 

मिट्टीके प्रयोगोंके जैसा मेरा आहारका भी प्रयोग था । उसके सम्बन्धमें मैंने 
'आरोग्य-विषयक साधारण ज्ञान नामक पुस्तकमें विस्तारसे लिखा हैँ । उसमें 
.लिखे गये अपने विचारोंमें फेरफार, करनेकी आवश्यकता मैंने अनुभव नहीं की । 
फिर भी अपने आचारमें मैंने महत्त्वके फेरफार किये हैं । 

उक्त पुस्तक लिखनेमें-अन्य लेखनकी भाँति--केवल बर्म-भावना ही कारण 
थी और वही आज भी मेरे प्रत्येक कार्यमें विद्यमान हे । इसलिए उसमें दिये गये 
कुछ विचारोंपर में भाज अमळ नहीं कर सकता, इससे मुझे खेद होता है ओर 
शरम मालूम होती है । 

लेकिन मेरे भाग्यमें हिन्दुस्तातमें रहते हुए अपने प्रयोगको सम्पूर्णतातक 
पहुँचाना बदा न था । १ 

खाने-पीनेके साथ आत्माका कोई सम्बन्ध नहीं । वह न खाती है, न 
पोती हे । जो पेटमें जाता है वह नहीं, बल्कि जो वचन अन्दरसे निकलते 
हैं वे हानि-लाभ पहुँचाते हैं, आदि दलोलोंको में जानता हूँ । इनमें तथ्यांश 
है । लेकिन यहाँ तो दलीलमें उतरे बिना में अपना यह दृढ़ निश्चय ही 
प्रकट किये देता हूँ कि जो ईश्वरसे डरकर चलना चाहता हूँ, ऐसे साधक 
और मुमुक्षुके लिए अपने आहारका चुनाव--त्याग ओर स्वोकार--उतना ही 
आवश्यक है, जितना विचार ओर वाणीका चुनाव--त्याग और स्वीकार--- 
आवश्यक है । 


* आरोग्यको कुंजी के नाससे गांधीजीने यह पुस्तक १९४२ में दुबारा ल्खि 
डाली थी । इसका हिन्दी संस्करण नवजीवनसे प्रकाशित हो चुका हैं। इसलिए 


अब उसे देखना चाहिये । “+अकाशक 

एशियाई अधिकारियोका बडे-से-बड़ा केन्द्र जोहानिसबर्गमें था । इस 


केन्द्रमे हिन्दुस्तानी, चीनी आदिका रक्षण नहीं बल्कि भक्षण होता है, यह भक्षे 
साफ दीख रहा था! घेरे पास रोज शिकायतें आती--हकदार दाखिल 
नहीं हो सकते और बगेर हकदाले सौ-सी पौण्ड देकर चले आ रहे हैं । झगर 
आप इसका इलाज न करेंगे, तो ओर कोन करेगा?” मेरी अपनी भी यहीं 
भावना थी । यदि यह सड़ाँध दुर न हुई, तो मेरा द्रान्सवालमें बसना व्यर्थ ही 
कहा जायगा । 


मैं प्रमाण एकत्र करने लगा । जब मेरे पास प्रमाणोंका अच्छा-सा संग्रह हो 
गया, तो मैं पृलिस-कमिइनरके पास पहुँचा । उसने मेरी बात धीरजसे सुनो और 
प्रमाण प्रस्तुत करनेको कहा । स्वयं ही साक्षियोंकी जाँच की ! उसे विश्वास 
हो गया, किन्तु भेरी तरह वह भी जानता था कि दक्षिण अफ्रीकामें गोरे पंचोंसे 
गोरे गुनहगारको दण्डित कराना कठिन था । फिर भी वह कार्रवाई करनेके लिए 
तैयार हुआ । 


दो अघिकारियोंके बारेमें जरा भी शक न था, इसलिए उन दोके नाम 
वारण्ट जारी हुए, उनपर मुकदमा चला । सबूत भी अच्छे मिले । फिर भी दोतों 
छूट गये । 

में बहुत निराश हुआ । पुलिस कमिश्नरको भी दुःख हुआ | मुझे बकीरके 
घन्धेसे अरुचि उत्पन्न हो गई। पर यह देखकर कि बुद्धिका उपयोग दोषको छिपाने- 
सें किया जा रहा है, मुझे बुद्धि ही अप्रिय लगने लगी । 

दोनों अधिकारियोंका अपराध इतना प्रसिद्ध हो चुका था कि उनके बरी हो 
जानेपर भी सरकार उन्हें निबाह नहीं सकी । दोनों बरखास्त किये गये और 
एशियाई केन्द्र कुछ स्वच्छ बना। भब कौमको तसल्ली हुई और उसमें 
हिम्मत भी आई । 

र प्रतिष्ठा बढ़ी । मेरा घन्धा भी बढ़ा । कोमके जो सैकड़ों पौण्ड हर 

महीने रिस्वतमें ही खर्च होते थे, उनमेंसे बहुतसे बचे । जो अप्रामाणिक थे, घे तो 
अभी भी रिशवतखोरी जारी रखे हुए थे। किन्तु जो प्रामाणिक थे, वे अपनी 
प्रामाणिकताकी रक्षा कर सके थे। 

ये अधिकारी इतने अघम थे, फिर भी व्यक्तिगत ख्पसे मेरे दिलमें उनके 
विरुद्ध कुछ न था। मेरे इस स्वभावको वे जानते थे । ओर जब उनकी कंगाल . - 
ह मुझे उन्हें मदद पहुँचानेका अवसर सिला तब मैंने उनकी सदद भी 

इसका असर हुआ । गोरोंके जिस वर्गके सम्पर्कमें में आया, वे मेरे प्रति 
निर्भय बनने लगे; और यद्यपि मुझे उनके विभागके विरुद्ध अक्सर लड़ना 
पड़ता था, तीखे शब्दोंका उपयोग करना पड़ता था, फिर भी बे मेरे साथ मीठा 
सम्बन्ध रखते थे । उन दिनों मुझे इस वातका ठीक-ठीक ज्ञान नहीं था कि इस 
प्रकारका व्यवहार मेरे स्वभावका एक अंग ही है ! बादमें यह बात मेरी समझमें 
आई कि ऐसे व्यवहारमें सत्याग्रही जड़ निहित है और वह अहिसावा एक 
विशिष्ट अंग है । 

है ष्य और उसका काम, ये दो भिन्न चीजें हैँ । अच्छे कार्मोके प्रति आदर 
और बुरोंके प्रति तिरस्कार होना ही चाहिये । किन्तु अच्छे-बुरे काम करनेवालोंके 
प्रति हमेशा आदर अथवा दया होनी चाहिये । वैसे, समझनेमें यह चीज आसान 
है, फिर भी इसका अमल कम-से-कम होता है । यही कारण हैं कि इस दुनियामें 
जहर फैलता रहता है । 

सत्यके शोधके मूलमें इस प्रकारकी अहिंसा मौजूद है । में प्रतिक्षण 
यह अनुभव करता हूँ कि जवतक यह हाथमें त आवे तवतक सत्य मिलता ही 
नहीं । व्यत्रस्थाके विरुद्ध ्षगड़ा शोभा देता है, व्यवस्थापकके विरुद्ध झगडा 
करना अपने विरुद्ध झगड़ा करनेके समान है। क्योकि सब एक ही कृंचीसे 
चित्रित हैं, एक ही ब्रह्माकी सन्तान हैं । व्यबस्यापकमें तो अनन्त शक्तियाँ 
विद्यमान हैं । व्यवस्थापकका अनादर---तिरस्कार--करनेसे उन शक्तियोंका 
अनादर होता है और वैसा होनेसे व्यवस्थापकको और साथ ही दुनियाको 
नुकसान पहुंचता है । 


७२. एक पृण्य-स्मरण 


मेरे जीवनमें बार-बार ऐसी घटनाएं घटती ही रही हैं, जिनके द्वारा में 
अनेक घर्मावळम्वियों और अनेक जातियोंके गाढ़ परिचयमें आ सका है । इन 
सबके अनुभवपरसे यह कहा जा सकता है कि मैंने अपनों और बिरानां, देशी 
और विदेशो, गोरों और कालों, हिन्द्र और मुसलमान अथवा खिस्ती, पारसी 
या यहुदीके बीच कभी कोई भेद नहीं किया । 


मेरा हृदय ऐसे किसी भेदको पहचान ही न सका । इस चीजको में अपने 
लिए गण नहीं मानता, क्योंकि इस प्रकार अहिसा, ब्रह्मचर्य, अपरिग्रह आदि 
यसोंके विकासके लिए प्रयत्न करनेका और उस प्रयत्नके अभीतक चाळू रहनेका 
मुझे पूरा भान है, उस तरह इस प्रकारके अभेदको सिद्ध करनेके लिए मेने कोई 
खास प्रयत्न किया हो, ऐसा मुझे याद नहीं पड़ता । 

जब में डरबनमें वकालत करता था, तब अक्सर मेरे मुंशी या कारकुन 
मेरे साथ रहते थे । उनमें हिन्दु ओर ख्रिस्ती थे, अथवा प्रान्तकी दृष्टिसे 
कहू तो गुजराती और मद्रासी थे । मुझे याद नहीं पड़ता कि उनके बारेम मेरे 
मनमें कभी भेदभाव उत्पन्न हुआ हो । उन्हें में अपने परिवारका अंग ही मानता 
था और यदि इसमें पत्नीको ओरसे कोई विघ्न आता, तो में उससे 
लड़ता था । 

एक मुंशी खिस्ती थे। उनके माता-पिता पंचम जातिके थे । हमारे घरकी 
रचना पाश्चात्य ढंगकी थी। हर कमरेमें मोरीके बदले पेशाबके लिए खास बरतन 
रहता था । उसे उठानेका काम नौकरका नहीं, बल्कि हम पति-पत्नीका था । 
पंचम कुरूमें जनमे हुए ये मुंशी नये थे । उनका बरतन भी हमींको उठाना था । 
कस्तूरबाई दूसरे बरतन तो उठाती थी, छेकिन उसकी दृष्टिमे इन भाईका वरतन 
उठाना हदसे बाहरकी बात थी । हमारे बीच कलह शुरू हुआ । मेरा उठाना 


उसे बरदाइत न होता था और खुद उसके लिए बरतन उठाना भारी हो 
गया था । 


किन्तु में जितना प्रेमी उतना ही घातक पति था । में अपनेको उसका 


शिक्षक भी मानता था और इस कारण अपने अन्धप्रेमके वश होकर उसे खूब 
सताता था । 


यों उसके केवळ बरतन उठाकर ले जानेभरसे मुझे संतोष न हुआ । 
सन्तोष तो मुझे तभी होता जब वह उसे हँसते मुंह ले जाती । इसलिए मैंने 

वात ऊचं स्वरम कहीं । में चिल्ला उठा: “यह कलह मेरे घरमै नहीं 
चलेगा ।” 

यह वचन उसे तीरकी तरह चुभा । 

पत्नी घधक उठी--“तो अपना घर अपने पास रखिये, में यह चली ।?” 


में तो ईश्वरको भूल बैठा था । मेरे भीतर दयाका अंश भी न रह गया 
आ । मन उसका हाथ पकड़ा । सीढ़ीके सामने ही बाहर निकलनेका दरवाजा 


था । में इस गरीबिनी अबलाको पकड़कर दरवाजेतक खींच छे गया । दरवाजा 
आधा खोला । 


कस्तूरवाईकी आँखोसे गंगा-जमना बह रही थो; वह बोली : 


“आपको तो लाज नहीं है। मुझे हे तनिक तो शरमाइये।-मैं बाहर 
निकळकर जाऊंगी कहाँ ? यहाँ माँ-बाप नहीं हँ, जो उके घर चली जाऊं । 
में औरत हुँ, इसलिए मुझे आपके धूंसे खाने ही होंगे । अब जरा शरमाइये 


भोर दरवाजा बन्द करिये । कोई देख लेगा तो दोनोंमेंसे एककी भी शोभा 
न रहेगी ।” * 

मैने मुंह तो लाल रखा, लेकिन साथ ही शरमिन्दा भी हुआ । दर- 
वाजा बन्द कर लिया । यदि पत्नी मुझे नहीं छोड़ सकती थी, तो में भी 
उसे छोड़कर कहाँ जानेको था ? हमारे बीच झगडे तो बहुत हुए हैं, किन्तु 
परिणाम हमेशा मंगलकारी ही रहा है । पत्नीने अपनी अद्भुत सहन-शक्तिसे 
विजय पाई है । | 

यह घटना तो हमारे बीते युगकी हे। आज न में मोहान्ध पति हू, 
न शिक्षक । कस्तूरवाई चाहे तो आज मुझे धमका सकती है । आज ह्म 
कसोटीपर परखे हुए मित्र हैं, एक-दूसरेके प्रति निविकार बनकर रहते हैं । 
मेरी बीमारीमें बिता किसी बदलेकी इच्छा रखे मेरी सेवा-टहल करनेवाली 
वह सेविका हे । 

ऊपरकी घटना सन्‌ १८९८ में घटी थी । उस समय मैं ब्रह्मचर्यके 
पालनके बारेमें कुछ भी जानता न था । यह वह समय था जब मुझे इस 
बातका स्पष्ट भान न था कि पत्नी केवल सहधमिणी, सहचारिणी और 
सुख-दुःखकी साथिन है । मैं जानता हुँ कि उन दिनों मै यह मानकर चलता 
था कि वह विषय-भोगका भाजन हैं और पतिकी चाहे जैसी आज्ञाको पालनेके 
लिए पैदा हुई है । 

सन्‌ १९०० से मेरे विचारोंमें गंभीर परिवर्तन हुआ । १६०६ में उनकी 
परिणति हुई । जैसे-जैसे में निविकार बनता गया, वैसे-वैसे मेरी घर-गृहस्थी 
शांत, निर्मल और सुखी बनती गई है, ओर आज भी बनती जा रही हुँ 

इस पुण्य-स्मरणसे कोई यह न मान बैठे कि हम आदर्श दम्पती हुँ 1 
अथवा मेरी घर्मपत्नीमें कुछ भी दोष नहीं है। या कि अब तो हमारे आदर्श 
एक ही हैं । कस्तुरबाईका अपना कोई स्वतंत्र आदर्श है या नहीं, सो वह 
बेचारी खुद भी जानती न होगी । संभव है कि मेरे बहुतसे आचरण उसे 
आज भी अच्छे न लगते हों । इसके बारेमे हम कभी चर्चा नहीं करते; 
करनेमें कोई सार नहीं । किन्तु उसमें एक गुण बहुत बड़ी मात्रामे है । 
इच्छासे हो या अनिच्छासे, ज्ञानपूर्वक हो या अज्ञानपूर्वक, मेरे पीछे-पीछे 
चलनेमें उसने अपने जीवनकी सार्थकता मानी है, और स्वच्छ जीवन बितानेके 
अपने प्रयत्नमें मुझे कभी रोका नहीं है । इस कारण हमारी बुद्धिशक्तिमें 
बहुत अंतर होते हुए भी मुझे यह लगा है कि हमारा जीवन सन्तोषी, सुखीः 
और ऊध्वंगामी है । 


हा 

७३. अंग्रजोंसे परिश्चय-१ 


जब मैंने यह कथा लिखनी शुरू की थी, तब मेरे पास कोई योजना 
तैयार न थी । इन घध्यायोंको में अपने सामने कोई पुस्तक, डायरी या 
दूसरे कागज-पत्र रखकर नहीं लिख रहा हूँ । कहा जा सकता है कि लिखनेके 
दिन अन्तर्यामी मुझे जिस तरह कहता हैं उसी तरह मैं लिखता हूँ । जो क्रिया 
मेरे अन्तरमें चलती है, में निश्चयपूर्वक नहीं जानता कि उसे अन्तर्यामीकी 
क्रिया कहा जा सकता हे या नहीं । लेकिन कई वर्षोसे मैंने जिस प्रकार 
अपने बडे-से-बड़े माने गये और छोटे-से-छोटे गिने जानेवाळे कार्य किये हैं, 
उसकी छानवीन करते हुए मुझे यह कहना अनुचित प्रतीत नहीं होता कि 
वे अन्तर्यामीकी प्रेरणासे हुए हैं। 

झन्तर्यामीको मैंने देखा नहीं, जाना नहीं । संसारकी ईश्वर-विषयक 
श्रद्धाको मैंने अपनी श्रद्धा बना लिया हे । यह श्रद्धा किसी प्रकार मिटाई 
नहीं जा सकती, इसलिए उसे श्रद्धालूपसे पहचानना छोड़कर में अनुभवके 
रूपमे ही पहचातता हूँ । फिर भी, इस प्रकारसे अनुभवके रूपमें उसका 
परिचय देना भी सत्यपर एक प्रकारका प्रहार करना है । इसलिए कदाचित्‌ 
अधिक उचित तो यह कहना ही होगा कि शुद्ध रूपमे उसका परिचय 
करानेवाला शब्द मेरे पास नहीं है । 

मेरी यह मान्यता है कि उस अदृष्ट अन्तर्यामीके वशीभूत होकर में यह 
कथा लिख रहा हूँ । 

इतिहासके रूपमे आत्मकथा-मात्रकी अर्पृणता और उसकी कठिताइयोंके 
रारेमें पहले मैंने जो पढ़ा था, आज उसका अर्थ मैं अधिक समझता हूँ । 
तें यह जानता हूँ कि सत्यके प्रयोगोंकी आत्मकथामें जितना कुछ मुझे याद 
है उतना सब में नही ही दे रहा हूँ । कोन जानता है कि सत्यका दशन 
करानेके लिए. मुझे कितना देना चाहिये ? अथवा र्‍्याय-मंदिरमें एकांगी और 
अधूरे प्रमाणोंकी क्या कीमत कूती जायगी ? 

इस तरह सोचनेपर क्षणभरके लिए मनमें यही विचार आता है कि 
क्या इत अघ्यायोंका लेखन बन्द कर देना ही अधिक योग्य न होगा ? किन्तु 
आखिरमें में इस निश्चयपर पहुँचता हूँ कि जबतक शुरू किया हुआ काम 
स्पष्ट रूपे अनीतिमय प्रतीत न हो, तबतक उसे न छोड़नेके न्यायके अनुसार 
जबतक अन्तर्यामी न रोके तबतक इन अघ्यायोंका ' लेखन मुझे जारी 


रखना चाहिये । 

अंग्रजोंसे परिचय-२ १०७ 


यह कथा टौकाकारोको संतुष्ट करनेके लिए नहीं लिखी जा रही हु 
सत्यके प्रयोगोंमें यह भी एक प्रयोग ही है । साथ ही, यह दृष्टि भी इसके 
पीछे हे ही कि इससे साथियोंकों कुछ आश्‍वासन मिलेगा । इसका प्रारम्भ ही 
उनके संतोषवे लिए हूँ 

जिस प्रकार मैंने हिन्दुस्तानी कारकुनों और दूसरोंको अपने कुटुम्बियोंकी 
तरह रखा था, उसी प्रकार मैं अंग्रेजोंको भी रखने लगा । मेरा यह व्यवहार 
मेरे साथ रहनेवाले सब लोगोंके लिए अनुकूल न था । कुछ सम्बन्धोंके कडवे 
अनुभव भी प्राप्त हुए। किन्तु ऐसे अनुभव तो देशो-विदेशी दोनोंके सम्बन्धमें 
हुए । कडवे अनुभवोंके लिए मुझे पश्चात्ताप नहीं हुआ । कडवे अनुभवोंके रहते 
भी और यह जानते हुए भी कि मित्रोंको असुविधा होती है और सहन करना 
पड़ता है, मैंने अपनी आदत नहीं बदली और मित्रोंने उसे उदारतापूर्वक सहन 
किया है । मेरा अपना यह विश्वास है कि आस्तिक मनुष्योंमें, जो अपनेमें 
विद्यमान ईश्वरको सबमें देखा चाहते हैं, सबके साथ अलिप्त होकर रहनेकी 
शक्ति आनी चाहिये। ओर ऐसी शक्ति तभी विकसित की जा सकती है, जब 
जहाँ-जहाँ अनखोजे अवसर आवें वहाँखहाँ उनसे दुर त भागकर नये-नये 
सम्पर्क स्थापित किये जायें और वैसा करते हुए भी राग-्रेपसे दुर रहा जाय । 

इसलिए जब बोअर-ब्रिटिश-युद्ध शुरू हुआ, तब अपना घर भरा 
होते हुए भी मैंने जोहानिसवर्गसे आये हुए दो अंग्रेजोंको अपने यहाँ 
टिकाया ! दोनों थियॉसोफिस्ट थे । इन मित्रीके सहवासने भी धर्मपत्नीको 
इलाया ही था । मेरे कारण उसके हिस्से रोनेके अवसर तो अनेक आये 
हँ । यद्यपि मुझे याद हैं कि इन मित्रोको pe कठिनाइयाँ खड़ी' 
हुई थी, फिर भी में यह अवश्य कह सकता हे कि दोनों व्यक्ति घरके दुसरे 
छोगोंके साथ हिलमिरू गये थे । 


७४. अंग्रेजोंसे परिचय-२ 


एक बार जोहानिसबर्गमें मेरे पास चार हिन्दुस्तानी कारकुन हो गये थे । 
में लहीं कह सकता कि उन्हें कारकुन मानूँ या बेटे । किन्तु इससे मेरा काम 
न सधा । टाइपिंगके बिना तो काम चल ही नहीं सकता था । ठाइपिगका 
जो थोड़ा भी ज्ञान था, सो एक मुझे ही था । इन चार नौजवानोंमेंसे दोको 
मैंने टाइपिंग सिंखायी, किन्तु अंग्रेजीका ज्ञान कम होनेसे उनका टाइपिंग 
कभी अच्छा न हो सका । फिर इन्हीमेंसे मुझे हिसाबनवीस भी तैयार 
करते थे । वातालसे अपने इच्छानुसार में किसीको बुला न सकता था, क्योंकि 

१०८ संक्षिप्त आत्मकथा 


बर्गर परवानेके कोई हिन्दुस्तानी दाखिल हो ही त पाता था और अपनी 
सुविधाके लिए में अधिकारियोंसे मेह्रवानीकी भीख माँगनेको तैयार न था । 

में सोचमें पड़ा । काम इतना बढ़ गया था कि कितनी भी मेहनत 
क्यों न की जाय, मेरे लिए यह संभव न रहा कि में वकालत और सार्वजनिक 
सेवा दोनोंको ठोकसे कर सकूँ । 

कारकुनीके लिए अंग्रेज स्त्री-पुरुषोंके मिळनेपर भी मैं उन्हें न रखूँ ऐसी कोई 
बात न थी । एक टाइप-राइटिग एजेण्टके द्वारा मुझे मिस डिक नामकी 
एक स्कॉच कुमारिका मिल गई । यह महिला हालमें ही स्कॉटलेंडसे आयी थी । 
उसे तुरन्त कामपर लगना था। हिन्दुस्तानीके अधीन काम करनेमें उसे कोई 
आपत्ति न थी । वह्‌ तुरन्त कामपर आने लगी । 


उसने केवल मेरे कारकुनका ही नहीं, बल्कि में यह मानता हूँ कि 
सगी लड़की या बहनका पद तुरन्त आसानीसे ले लिया । मुझे शायद ही कभी 
उसके काममें कोई गलती निकालनी पड़ी हो । एक समय ऐसा था जब हजारों 
पोंडका व्यवहार उसके हाथमें था ओर वह हिसाव-किताब भी रखने लग 
गई थी । उसने सम्पूर्ण रूपसे मेरा विश्वास संपादन कर लिया था । लेकिन 
मेरे मन बड़ी बात यह थी कि में उसकी गुह्यतम भावनाओंको जानने जितना 
उसका विश्वास संपादन कर सका था । अपना साथी पसन्द करनेमें उसने 
मेरी सलाह ली । कन्यादान देनेका सोभाग्य मुझीको प्राप्त हुआ । विवाह हो 
जानेपर उसने मेरा काम छोड़ दिया । 


ऑफिसमें एक शाँटहेण्ड राइटरकी जरूरत बराबर रहती ही थी। एक 
महिला इसके लिए भी मिल गई । नाम था मिस इलेशिन। जब वह 
मेरे पास आई, उसकी उमर कोई सत्रह सालकी रही होगी । उसकी कुछ 
विचित्रताओंसे मि० कैलनबैक भोर में दोनों हार जाते । वह नौकरी करनेके 
इरादेसे नहीं आई थी । उसे तो अनुभव कमाने थे । उसके स्वभावमें कहीं 
रंग-द्वेष तो था ही नहीं । वह किसीका भी अपमान करनेसे डरती न थी 
और अपने मनमें जिसके बारेमें जो विचार आते, सो कहनेमें संकोच न रखती 
थी । अपने इस स्वभावके कारण वह कभी-कभी मुझे परेशानीमें डाल देती, 
लेकिन उसका सरल और शुद्ध स्वभाव सारी परेशानी दुर कर देता था । 

उसकी त्यागवृत्तिका पार न था। उसने एक लम्बे समयतक तो मुझसे 
सिर्फ छः पोंड लिये ओर दस पोंडसे अधिक लेनेसे तो उसने. अन्ततक साफ 
इनकार ही किया । जब में अधिक लेनेको कहता, तो वह मुझे धमकाती और 
कृहती- मैं वेतनके लिए नहीं रही हुँ । मुझे तो आपके साथ यह काम 
करना अच्छा लगता है। आपके आदर्श मुझे पसंद हे, इसलिए में टिकी हूँ ।” 

“इण्डियन ओपीनियन? १०९ 


जैसी उसकी त्यागवृत्ति तीव्र थी, वैसी ही उसकी हिम्मत भी थी । मुझे 
स्फटिक मणि-सी पवित्रता और क्षत्रियको भी चोंबियानेवाली वीरतासे युक्त 
जिन महिलाओंके सम्पर्कमें आनेका सौभाग्य प्राप्त हुआ है, उनमेसे एक मैं इस 
बालाको मानता हूँ । 

काम करनेमें उसने रात या दिनका कोई भेद कभी जाना नहीं । जब हम 
सव जेलमें थे, शायद ही कोई जिम्मेदार आदमी बाहर रहा था, तब वह 
अकेली समूची लड़ाईको संभाले हुए थी । स्थिति यह थी कि लाखोंका हिसाब 
उसके हाथमें, सारा पत्र-व्यवहार उसके हाथमें और इण्डियन ओपीनियन' भी 
उसके हाथमें । फिर भी वह थकना तो जानती ही न थी । 


७५, इण्डियन ओपीनियन! 


इसी अरसेमें श्री मदनजीतने “इण्डियन ओपीनियन” अखबार निकाळनेका 
विचार किया । मेरी सलाह ओर सहायता मांगी । छापाखाना तो वे चला ही 
रहे थे । अखवार निकालनेके उनके विचारसे मैं सहमत हुआ । सन्‌ १६०४ में 
इस अखबारका जन्म हुआ। मनसुखलाल माजर सम्पादक बने । किन्तु 
सम्पादनका असल बोझ मुझपर ही पड़ा । मेरे भाग्यमें प्रायः हमेशा दूरसे ही 
अखबारकी व्यवस्था सँभालनेका योग रहा है । 

यह अखबार साप्ताहिक था। मैंने यह न सोचा था कि इसमें मुझे कुछ 
पैसे डालने होंगे । लेकिन कुछ ही समयमें मैने देखा कि अगर में पैसे त हूँ, तो 
अखबार चल ही नहीं सकता । मै उसमें पैसे उंड़ेलता गया । मुझे ऐसे समयकी 
याद है, जब मुझको हर महीने ७५ पोंड भेजने पड़ते थे । 

किन्तु इतने वर्षोके बाद मुझे लगता है कि इस अखबारने कौमकी 
अच्छी सेवा की है । इससे धन कमानेका इरादा तो शुरूसे ही किसीका 
त्तथा। 

जबतक वह मेरे अधीन था, उसमें किये गये परिवर्तन मेरे जीवनमें 
हुए परिवर्तनोंके द्योतक थे । उसमें में प्रति सप्ताह अपनी आत्मा उंडेलता 
था और जिसे मै सत्याग्रहके रूपमै पहचानता था, उसे समझानेका प्रयत्न 
करता था । जेलके समयोंको छोड़कर दस वर्षोके, अर्थात्‌ सन्‌ १९१४ तकके, 
इण्डियन ओपीनियन” का शायद ही कोई अंक ऐसा होगा, जिसमें मैंने कुछ 
त लिखा हो । इसमें मैंने एक भी शब्द बिना विचारे, विना तीरे लिखा हो, 
या किसीको केवल खुश करनेके लिए लिखा हो, अथवा जान-वूझकर अति- 
शयोक्ति की हो, ऐसा मुझे याद नहीं आता । मेरे लिए यह अखबार 

संयमकी तालीम सिद्ध हुआ था । उसके निना सत्याग्रहकी लडाई चल नहीं 
सकती थी । 


इस अखबारके जरिये में मनुष्यके रंग-बिरंगे स्वभावको बहुत-कुछ जान 
पाया । सम्पादक और ग्राहकके बीच निकटका और स्वच्छ सम्बन्ध स्थापित 
करनेकी ही धारणा होनेसे मेरे पास हृदय उँडेलनेवाछे पत्रोंका ढेर लग जाता 
था । उन्हें पढ़ना, उनपर विचार करना, उनमेंसे विचारोंका सार लेकर 
उत्तर देता, यह सब मेरे लिए शिक्षाका उत्तम साधन बन गया था। में 
सम्पादकके दायित्वको भलीभाँति समझने लगा, और मुझे कौमके लोगोंपर 
जो प्रभुत्व प्राप्त हुआ, उसके कारण भविष्यमें होनेवाली छड़ाई हो सकी, वह 
सुशोभित हुई और उसे शक्ति मिली । 


इण्डियन ओपीनियन के पहले महीनेके कारवारसे ही में इस परिणाम- 
पर पहुँच गया कि समाचारपत्र सेवाभावसे ही चलाने चाहिये । समाचारपत्र 
एक जबरदस्त शक्ति हे । किन्तु जिस प्रकार निरंकुश पानीका प्रवाह गाँवके 
गाँव डुबो देता और फसलको नष्ट कर देता हैं, इसी प्रकार निरंकुश कलमका 
प्रवाह भी नाशकी सृष्टि करता है । यदि ऐसा अंकुश बाहरसे आता है, तो 
वह निरंकुशतासे भी अधिक विषेला सिद्ध होता है । अंकुश अन्दरका ही 
लाभदायक हो सकता हे । 


७६. 'कुली लोकेशन 


हिन्दुस्तानमे हम अपनी बड़ी-से-बड़ी समाज-सेवा करनेवाले ढेढ़-भंगी 
इत्यादिको गाँवसे बाहर अलग रखते हैं । गुजरातीमें उनकी बस्तीको 'ढेढ़वाड़ा' 
कहते हैं और उनका नाम लेनेमें हमें घृणा माल्म होती है । इसी प्रकार खिस्ती 
यूरोपमें एक जमाना ऐसा था, जब यहूदी लोग अस्पृश्य माने जाते थे और 
उनके लिए जो ढिढ्वाडा' बसाया जाता था, उसे 'घेटो' कहते थे । इसी तरह 
दक्षिण अफ्रीकामें हम हिन्दुस्तानी वहाँके ढेढ़ बने थे । 

दक्षिण अफ्रीकामें हम 'कुली' के नामसे 'मशहुर' हैं। यहाँ तो हम 'कुली' 
शब्दका अर्थ केवल मजदूर करते हें । लेकिन दक्षिण अफ्रीकामे इस शब्दका 
जो अर्थ होता था, उसे 'ढेढ', “पंचम” इत्यादि तिरस्कारवाचक शब्दों द्वारा 
ही सूचित किया जा सकता हे । वहाँ 'कुलियो' के रहनेके लिए जो अलग 
जगह रखी जाती है, वह “कुली लोकेशन' कहलाती हँ । जोहानिसवगंहें ऐसा 
एक लोकेशन था । वहाँ निन्यानबे वर्षके लिए जमीन पट्टेपर दी गई थी । 
उसमें हिन्दुस्तानियोकी आबादी अत्यन्त घनी थी । बस्ती बढ़ती थी, किन्तु 
लोकेशन नहीं बढ सकता था। ` ' 

सफाईकी रक्षा करनेवाले विभागकी अक्षम्य असावधानीसे और हिन्दुस्तानी 
वाशिन्दोंके अज्ञानके कारण निश्‍चय ही आरोग्यकी दृष्टिसे लोकेशनकी स्थिति 
खराब थी । उक्त विभागने उसे नष्ट करनेका निश्‍चय किया और वहाँको 
घारासभासे जमीनपर कब्जा करनेकी सत्ता प्राप्त को । 

वहाँ रहनेवाले लोग अपनी जमीनके मालिक थे, इसलिए उनको कुछ-त- 
कुछ नुकसानी तो देना जरूरी ही था। नुकसानीकी रकम निश्चित करनेके लिए 
खास अदालत कायम हुई थी । 

अधिकांश दावोंमें मकान-मालिकोने मुझे अपना वकील किया था । मुझे 
इस कामसे धन पैदा करनेकी इच्छा न थी। मैंने उनसे कह दिया था-- आष 
चाहे हारं, चाहे जीते; मुझे पट्टे पीछे दस पोंड दंगे तो काफी होगा ।” मैंने 
उन्हें बताया कि इसमेंसे भी आघोआध रकम गरीबोंके लिए अस्पताल बनाने 
या ऐसे ही किसी सार्वजनिक काममें खर्च करनेके लिए अलग रखनेका मेरा 
इरादा है । यह सुनकर सव बहुत खुश हुए । 

इल लोगोंने अपने खास दुःखोंको मिटानेके लिए स्वतंत्र हिन्दुस्तानी 
व्यापारी वर्गके मंडलसे भिन्न एक मंडलकी रचना की थी । उसमें कुछ बहुत 
शुद्ध हुदयके, उदार भावनावाले भौर चरित्रवान्‌ हिन्दुस्तानी भी थे । उनके 
द्वारा में उत्तर-दक्षिणके अनगिनत हिन्दुस्तानियोंके गाढ़ संपर्कमें आया भर केवळ 
उनका वकील ही नहीं, बल्कि भाई बनकर भी रहा । सेठ अन्दुल्छाने मुझे 
गांधी” नामसे पहचाननेसे इनकार किया 1 उन्होंने एक अतिशय प्रिय नाम 
खोज लिया । वे मुझे 'भाई' कहकर पुकारने छगे। दक्षिण अफ्रीकामें अन्ततक 
वेरा यही नाम रहा । लेकित जब ये गिरमिट-मुक्त ४ मुझे भाई” 
कहकर पुकारते तो मुझे उसमें विद्येष मिठास मालूम होती थो । 


७७. महामारी-१ 


इस लोकेशनकी मालिकीका पट्टा जब म्युनिसिपॅलिटीने ले लिया, तो वहाँ 
रहनेवाले हिन्दुस्तानियोंको तुरन्त ही हटाया नहीं गया । लेकिन दो परिवर्तन 
हुए । हिन्दुस्तानी लोग मालिक च रहकर म्युनिसिपल विभागके किरायेदार 
बने और गन्दगी बढी । ह; 

इसके कारण हिन्दुस्तातियोंके दिळोंमें बेचैनी ही थी । इतनेमें अचानक 
महामारी फूट निकली । यह महामारी प्राणघातक थो । यह फेफड़ोंकी बीमारी 
यी । गाँठवाली महामारीकी तुरनामें यह अधिक भयंकर मानी जाती थी ।. 
महामारीका आरंभ सोनेकी एक खानसे हुआ था । वहाँ अधिकतर हब्यी 

काम करते थे । कुछ हिन्दुस्तानी भी थे । उनमेंसे २३ आदमियोंको अचानक 
छत लगी और भयंकर महामारीके शिकार बनकर वे लोकेशनमें अपने घर 
रहने आये । 

उस समय भाई मदनजीत “इण्डियन ˆ ओपीनियन' के ग्राहक बनाने और 
चन्दा वसुल करने आये थे । ये वोमार उनके देखनेमें आये और उनका हृदय 
व्यथित हुआ । उन्होंने मुझे चिट्ठी भेजकर तुरन्त आनेको लिखा । 

मदनजीतने एक खाली मकानका ताला तिधड़क तोड डाला और उसे 
अपने कब्जेंमें लेकर उसमें इन बीमारोंको रखा । में अपनी साइकिलपर 
लोकेशन पहुँचा । वहाँसे टाउन-बलाकंको सब हाल भेजा । 

डॉ० विलियम गॉडफ़ेको खबर मिलते ही वे दौड़े आये और बीमारोंके 
डॉक्टर तथा नर्सका काम करने लगे । 


अनुभवके सहारे मेरा यह विश्‍वास: -बना है कि भावना शुद्ध हो, तो 
224: सामना करनेके लिए सेवक और साधन मिल ही जाते हैं । मेरे 
फिसमें चार हिन्दुस्तानी थे । उन्हें कारकुन कहो, साथी कहो या पुत्र कहो, 
मैंने उन्हें होमनेका निश्चय किया । न | 

शुश्ूषाकी वह रात भयानक थी । डॉक्टरकी हिम्मतने हमको निडर बना 
दिया । बोमारोकी अधिक सेवा-टहल हो सके, वैसी स्थिति न थी । चारों 
नोजवानोंकी तनतोड़ मेहनत और निडरता देखकर मेरे हर्षका पार न रहा) 
उस रात हमने किसी बीमारको न खोया । क 


७८. सहासारी-२ 


दूसरे दिन म्युनिसिपेलिटीने एक खाली गोदामका कब्जा मुझे दिया और 
बीमारांको वहाँ ले जानेकी सूचना की । हमने खुद ही उसे साफ किया और 
वहाँ तत्काल काम देनेवाला एक अस्पताल खड़ा कर दिया । 

हम नसंको क्वचित ही बीमारोंको छने देते थे । नर्स स्वयं छनेको तैयार 
थी लेकिन हमारी कोशिश यह थी कि उसे जोखिममें न डाले। . 

बीमारोंको समय-समयपर ब्रांडी देनेको सूचना थो । छतसे बचनेके लिए 
नर्स ह नो थोड़ी ब्रांडी छेनेको कहती ओर खुद भी लेती । हममेंसे कोई 
ब्रांडी लेनेवाळा न था । डॉक्टरकी इजाजतसे तीन बीमारोंपर, जो ब्रांडीके 
विना रहनेको तैयार थे और मिट्टीके प्रयोग करने देनेको राजी थे, मैने 
“मिट्टीका प्रयोग शुरू किया ओर उनके माथे और छातीमें जहाँ-जहाँ दर्द 

होता था वहाँ मिट्टी रखना शुरू किया । इन तीन वीमारोंमेंसे दो बचे । 
बाकीके सब बीमारोंका देहान्त हो गया । 


जोहानिसवगसे सात मील दूर संक्रामक रोगियोंका एक अस्पताल 
था । वहाँ तम्बू खड़े किये गये ओर जो लोग महामारीकी चपेटमें आये, 
उन्हें वहाँ ले जानेकी व्यवस्था को गई । हम इस कामसे मुक्त हुए। कुछ 
ही दिनोंमें उस भली नर्सको महामारी हुई और उसका देहान्त हो गया । यह 
तो कोई नहीं कह सकता कि वे बीमार क्योंकर बचे ओर हमारे बीमारीसे 
मुक्त रहनेका कारण क्या हुआ । किन्तु मिट्टीके उपचारपर मेरी श्रद्धा और 
दवाके रूपमें भी शराबके उपयोगके वारेमे मेरी अश्रद्धा बढ़ी । मैं जानता हूँ कि 
यह श्रद्धा और अथद्धा दोनों बेबुनियाद मानी जायेंगी । परंतु उस समय मुझ- 
पर जो छाप पड़ी और जो अभौतक बनी हुई है, उसे मैं मिटा नहीं सकता । 

इस महामारीके शुरू होते ही मैंने अखबारोंमें इसके बारेमें एक बड़ा 
पत्र लिखा था । उस पत्रकी बदोलत मुझे मि० हेनरी पोलाक मिले, और वह 
पत्र ही जोसेफ डोककी मुलाकातका एक कारण बना । 


मैं एक निरामिष भोजन-गृहमें खाने जाता था । वहाँ मेरा परिचय 
मि० आल्बर्ट वेस्टके साथ हुआ । हम हमेशा शामवो उस गृहमें एकत्र होते थे 
झौर खानेके बाद साथमें घूमने निकलते थे । 

एक लम्बे समयसे मेरा अपना नियम था कि जब आसपास महामारीको 
हवा हो, तब पेट जितना हलका रहे उतना ही अच्छा। इसलिए मेने शामका 
खाना बन्द कर दिया था और दोपहरको ऐसे समय पहुँचकर खा आता था, 
जब कि दूसरे कोई पहुँचे न होते थे । चूंकि में महामारीके बौमारोंकी 
सेवामें लगा था, इसलिए दूसरोंके सम्पर्कमें कम-से-कम आना चाहता था । 

मुझे भोजन-गृहमें न देखनेके कारण दुसरे या तीसरे ही दिन सबेरेके 
समय वैस्टने मेरे कमरेका दरवाजा खटखटाया । दरवाजा खोलते ही वे बोले : 

“आपको भोजन-गृहमें न देखकर में तो घबरा उठा था। इसलिए यह 
सोचकर. कि इस वक्त आप मिल ही जायेंगे, में यहाँ आया हुँ । मेरे कर सकने 
योग्य कोई मदद हो तो मुझसे कहिये। मैं बीमारोंकी सेवा-शुध्रूषाके लिए 
भी तैयार हूँ ।” 

मैंने कहा--“'आपको नसंके ख्पमें तो में कभी न छूँगा । अगर नये 
बीमार न निकले, तो हमारा काम एक-दो दिनमें ही पूरा हो जायगा । 
छेकिन एक काम अवश्य हे ।” 

“कौनसा ?” 

“बया आप डरबन पहुँचकर इण्डियन ओपीनियन' के प्रेसका प्रबन्ध 
अपने हाथमें लेंगे ?” उन्होंने अन्तिम उत्तर शामतक देनेको कहा । 

उसी दिन शासको थोड़ी बातचीत को । वेस्टको हर महीने १० पौँडका 
वेतन और छापाखानेमें कुछ मुनाफा हो तो उसका अमुक भाग देनेका 
निश्चय किया । दूसरे ही दिन रातकी मेलसे वेस्ट डरवनके लिए रवाना हुए 
और अपनी उगाहीका काम मुझे सौंपते गये । उस दितसे लेकर मेरे दक्षिण 
अफ्रीका छोड़नेके दिनतक वे मेरे सुख-दुःखके साथी रहे । 


७९, लोकेशनको होली 


लोकेशनकी स्थितिके बारेमें स्युनिसिपैलिटी भले ही लापरवाह हो, 
क्रिन्तु गोरे नागरिकोंके आरोग्यके विषयमें तो वह चौबीस घण्टे जाग्रत रहती 
थी । उनके आरोग्यकी रक्षाके लिए खर्च करनेमें उसने कोई कसर न 
रखी, और इस मोकेपर महामारीको आगे बढ़नेसे रोकनेके लिए तो 
उसने पानीकी तरह पैसे बहाये । उसके इस शुभ प्रयत्नमें मुझसे जितनी मदद 
बन पढी मैंने दी । में मानता हुँ कि यदि मैंने बैसी मदद न दी होती, तो 
म्युनिसिपेलिटीके लिए काम मुश्किल हो जाता; कदाचित्‌ वह बल्दूकके बलका 
उपयोग करती और अपना चाहा सिद्ध करती । वत 


लेकिन वैसा कुछ हो नहीं पाया । हिन्दुस्तानियोंके व्यवहारसे म्युनिसि- 
पैलिटीके अधिकारी खुश हुए । म्युनिसिपैलिटीकी माँगोंके अनुकूल बरताव 
करानेमें मैंने हिन्दुस्तानियोपर अपने प्रभावका पूरा-पूरा उपयोग किया । 


लोकेशनके आसपास पहरा बैठ गया । बिना इजाजत न कोई लोकेशनके 
बाहुर जा सकता य और न बिना इजाजत कोई अन्दर घुस सकता था । 
मुझे और मेरे साथियोंको स्वतत्रता-पूर्वक अन्दर जानेके परवाने दिये गये थे । 
म्युनिसिपैलिटीका इरादा यह था, कि लोकेशनसें रहनेवाले सब. लोगोंको तीन 
हफ्तेके लिए जोहातिसबर्गसे तेरह मोल दुर एक खुले मंदानमें तम्बू गाइकर 
बसाया जाय और लोकेशनको जला डाला जाय । र 

लोग बहुत घबराये । लेकिन चूँकि मै उनके साथ था, इसलिए उन्हें 
तसल्ली थी । इतमेंसे वहुतेरे गरीब अपने पैसे अपने घरोमें गाइकर रखते 
थे । बैंकका तो वे नाम भी न जानते थे । मैं उनका बैंक घना । ऐसे समय 
में कोई मेहनताना तो छे ही नहीं सकता था । जैसे-तैसे मैंने इस कामको 
पूरा किया । अपने बकके सॅनेजरसे मेरी अच्छी जान-पह्चान थी । मैंने उनसे 
कहा कि मुझे उनके पास बंकमें बहुतसी रकम जमा करनी होगी । मंनेजरचे 

मेरे लिए सब प्रकारकी सुविधा कर दी । तय हुआ कि जन्तु-नाशक पानीसे 
घोकर पैसे बकमें भेज दिये जायं । लोकेशनमे रहनेवालोंको एक स्पेशल 
ट्रेनमें किलिपस्प्रुट फार्मपर ले गये ! वहाँ उनके लिए सौधे-सामाचकी व्यवस्था 
म्युनिसिपेलिंटीने की । लोगोंको मानसिक दुःख हुआ । नयाऱ्नया-सा लयाँ । छेकित 
कोई खास तकलीफ नहीं उठानी पड़ी! मैं हर रोज एक बार बाहसिकल- 
पर वहाँ हो आता था। इस प्रकार तीन हफ्ते खुली हवामें रहनेसे लोगोंके 
स्वास्थ्यमें सुधार अवश्य हुआ और मानसिक दुःखको तो वे पहरे चौबीस 
प्रण्टोंके अन्दर ही भूल गये । अतएव बादमें वे आनन्दसे रहने लगे । 

जिस दिन लोकेशन खाली किया गया, उसके दुसरे दिन उसकी होली 
की गई । म्युनिसिपैलिटीने उसकी एक भी चोजको बचानेका लोभ न किया । 
इसका परिणाम यह हुआ कि महामारी आगे बढ़ ही न पायी और शहर 
तिर्भय बना । 


८०. एक पुस्तकका चमत्कारिक प्रभाव 


इस महामारीने गरीब हिन्दुस्तानियोपर मेरे प्रभुत्वको, मेरे बन्वेको भौर 
बेरी जिम्मेदारीको बढ़ा दिया । साथ ही यूरोपियनोके बीच मेरी बढ़ती हुई 
कुछ जान-पह्चान भी इतनी निकटको होती गई कि उसके कारण भी मेरी 
नैतिक जिम्मेदारी बढ़ने लगी । 

जिस तरह वेस्टसे मेरी जाव-पह्चान निरामिषाहारी भोजन-गृहमें हुई 
उसी तरह पोलाककी बात बनी । उनकी शुद्ध भाबनासे में उनकी ओर आकर्षित 
हुआ । पहली ही रातमें हम एक-दूसरेको पहचानने लगे और जीवच-विषयक 
अपने विचारोंमें हमें बहुत साम्य दिखाई पड़ा । 

“इण्डियन ओपीनियन” का खर्च बढ़ता जाता था । वेस्टका पहला ही 
बिवरण मुझे चौंकानेवाला था । इस कामम च व्यवस्था थी, न मुनाफा था । 


झै जानता था कि इस नई जानकारीके र कारण वेस्टकी दृष्टिमे मेरी 
गिनती उन छोगोंमें हुई होगी, जो जल्दी दूसरोंका विश्वास कर लेते हे । 
सत्यके पुजारीको बहुत सावधानी रखनी चाहिये । पूरे विश्वासके बिना किसीके 
मपर आवश्यकतासे अधिक प्रभाव डालना भी सत्यको लांछित करता हूँ । 
इस बातको जानते हुए भी जल्दीम विश्वास करके काम लेनेकी अपनी प्रकृतिको 
में ठीकसे सुधार नहीं सका । इसमें मैं हैसियतसे अधिक काम करनेके लोभका 
दोष देखता है । इस लोभके कारण मुझे जितना बेचैन होना पड़ा है, उसको 
अपेक्षा मेरे साथियोंको कहीं अधिक बेचैन होना पडा है । बेस्टका ऐसा पत्र 

आनेसे में नातालके लिए रवाना हुआ । पोलाक तो मेरी सब बातें जानने 
गे ही थे। वे मुझे छोड़ने स्टेशनतक आये और यह कहकर कि “यह पुस्तक 
रास्तेमें पढ़ने योग्य हे, इसे पढ़ जाइये, आपको पसन्द आयेगी ।” उन्होंने 
रस्किनकी 'अन्टु दिस लास्ट' मेरे हाथमे रख दी । 

इस पुस्तकको हाथमें लेनेके बाद में छोड़ ही न सका । इसने मुझे 
जकड़ लिया । ट्रेन शामको डरबन पहुँचती थी । पहुँचनेके बाद मुझे सारी 
रात नींद नहीं आई । मैंने पुस्तकमें सुचित विचारोंको अमलमें छानेका 
इरादा किया । 

मेरा पुस्तकीय ज्ञान बहुत ही कम हे । इस अनायास या बरबस पाले 
गये संयमसे मुझे कोई नुकसान नहीं हुआ । किन्तु जो थोड़ी पुस्तकें मैंने पढ़ी 
हैं, उन्हें में ठीकसे हजम कर सका हूँ । ऐसी पुस्तकोंमें जिसने मेरे जीवनमें 
तत्काल महत्त्वके रचनात्मक परिवर्तन कराये, वैसी तो यही एक पुस्तक कही 
जा सकती है । बादमें मैंने उसका तरजुमा किया और वह “सर्वोदय के 
तामसे छपा । 

मेरा विश्वास यह हे कि जो चीज मेरे अन्दर गहराईमें छिपी पड़ी थी, 
रस्किनके इस ग्रन्थरत्नमें मैंने उसका स्पष्ट प्रतिबिब देखा । इस कारण 
उसने मुझपर अपना साम्राज्य जमाया ओर मुझसे उसमें दिये गये विचारोंको 
'क्रियान्वित कराया । 

में “सर्वोदय' के सिद्धान्तोंको इस प्रकार समझा हूँ : 

१. सबको भलाईमें अपनी भलाई निहित है । 


२. वकील और नाई दोचोंके कामकी कीमत एकसी होनी चाहिये, 
क्योंकि आजीविकाका हक सबके लिए एक समान है । 

३. सादा मजदूरीका, किसानका जीवन ही सच्चा जीवन है । 

पहली चीजको में जानता था । दूसरीको मैं घुंधले रूपमें देखता था । 
तीसरीका मने विचार ही नहीं किया था । “सर्वोदय! ने मुझे दीयेकी तरह 
दिखा दिया कि पहलेमें दूसरे दोनो सिद्धान्त समाये हुए हैं। सबेरा हुआ और 
अं इसपर अमल करनेके प्रयत्नमें लगा । 

८१. फिनिक्सको स्थापना 


सुबह वेस्टके साथ बातचीत करके मैने सुझाया कि “इण्डियन ओपीनियन” 
को एक खेतपर ले जाना चाहिये । वहाँ सब अपने खानपानके लिए आवश्यक 
खर्च समान रूपसे ळे; सब अपनी खेती करें और बाकीके वक्तमें “इण्डियन 
ओपीनियन' का काम करें । वेस्टने इस सुझावको स्वीकार किया । 

प्रेसमें कोई दस आदमी काम करनेवाले थे । मेने उनसे बातचीत शुरू 
की । दो आदमी संस्थानें शामिल होनेको तैयार हुए । दुसरोंने कबूल किया कि 
में जहाँ प्रेस ले जाऊंगा वहाँ वे आवेगे । 

तुरन्त ही मैंने छरबनसे तेरह मील और फिनिक्ससे ढाई भील दुर 
एक जमीन एक हजार पोंडमें खरीदी । वहाँ कारखाना खड़ा किया और 
रहनेके घर बनाये । सगे-संवंघी आदि जो धन कमानेकी उमंगसे दक्षिण अफ्रीका 
आये थे, उनको मैंने अपने मतमें मिलाने और फिनिक्समें भरती करनेको 
कोशिश शुरू को । कुछ लोग समझे । उन सबमेंसे आज में मगनलाल गांधीका 
नाम अळगसे लेता हूँ । अपने धंधेको समेटकर जबसे वे मेरे साथ आये हैं तबसे 
बराबर टिके हुए हैँ और अपने बुद्धिबलसे, त्यागशक्तिसे तथा अनन्य भक्तिसे 
वे मेरे आन्तरिक प्रयोगोंके मूल साथियोमे आज प्रधान पदके अधिकारी हें 
तथा स्वयं-शिक्षित कारीगरके नाते मेरे विचारमें वे उनके बीच अद्वितीय स्थात 


रखते हैं । 
इस प्रकार सन्‌ १९०४ में फिनिक्सकी स्थापना हुई । 


८२. पोलाक 


खकी बात रही है कि फिनिक्स-जैसी संस्थाकी 
ल्यापना करनेके बाद मैं स्वयं उसमें बहुत ही कम रह सका । उसकी स्थापनाके 
समय मेरी कल्पना यह थी कि मैं भी वहीं जा बसूगा, अपनी आजीविका 
उसमेंसे प्राप्त करूँगा, धीमे-धीमे वकालत छोड़ दुंगा, फिनिक्समें रहते हुए 
जो सेवा बन पड़ेगी सो करूँगा और फिनिक्सकी सफलताको ही सेवा समझूंगा । 
किन्तु जैसा सोचा था वैसा अमल इन विचारोंका हो ही न पाया । मैने अक्सर 
अपने अनुभवसे यह देखा है कि हम चाहते कुछ हैं ओर होता कुछ और ही है । 
कछेकिन इसके साथ ही मैने यह अनुभव भी किया है कि जहाँ सत्यको ही साधना 
और उपासना होती है, वहाँ परिणाम चाहे हमारी घारणाके अनुसार न निकले, 
तो भी जो अनसोचा परिणाम निकलता हे वह बुरा नहीं होता ओर कभी- 
कभी अपेक्षासे अधिक अच्छा होता है । फिनिक्समे जो अनपेक्षित परिणामू 


मेरे लिए यह हमेशा दुः 


११७ 

निकळे और फिनिक्सने जो अनपेक्षित स्वरूप धारण किया वह बुरा नहीं था, 
इतनी बात तो मैं निश्चयपूर्वक कह सकता हूँ । 

संस्थाका काम अभी बिलकुल ब्यवस्थित न हो पाया था कि इतनेमें इस नव 
निमित परिवारको छोड़कर में जोहानिसवर्ग भागा ! मेरी ऐसी स्थिति नहीं थी 
कि मैं वहाके कामको लम्बे समयके लिए छोड़ सकता । 


य 


फिनिबससे छौटकर मैंने पोलाकको इस महत्त्वके परिवर्ततकी बात सुनाई । 
अपनी दी हुई पुस्तकका यह परिणाम देखकर उनके आनन्दका पार न रहा । 
बे भी फिनिक्स पहुँच गये । 

किन्तु में ही उनको लम्बे समयतक वहाँ रख न पाया ! सि» रीचने 
विलायत जाकर कानूनको पढ़ाई पूरी करनेका निश्चय किया । फलतः मैंने 
पोळाकको सुझाया कि वे ऑफिसमें रहें ओर वकीलका काम करें । मैंने सोचा 
यह था कि उनके वकील बन जानेके बाद आखिर हम दोनों फिनिक्स ही जा 
पहुँचेंगे । 

घे सारी कल्पनाएँ खोटी ठहरी । पोलाकको फिनिक्सका जीवन पसन्द 
था; किन्तु चूँकि मुझपर उनका विश्‍वास था, इसलिए मुझसे कोई दलील न 
करके वे मेरे कहनेपर जोहानिसबर्ग आ गये और मेरे ऑफिसमें वकाळती 
कारकुनकी तरह काम करने लगे । 


इस प्रकार फिनिक्सके भादर्शतक तुरन्त पहुँचनेके शुभ विचारसे में उसके 
विरोधी जीवनमें अधिकाधिक गहरा उतरता दिखाई पड़ा; और यदि ईश्वरी 
संकेत भिन्न न होता, तो सादे जीवनके नामपर फैलाये गये सोहजालसें में 
खुद ही फंस जाता । 


८३. सित्नोंके विवाह 


अब मेंने इस बातको आशा छोड़ दी थी कि जल्दी ही देश जाते अयवा 
वहाँ जाकर स्थिर होनेका अवसर मिलेगा । इसलिए मैंने पत्ती और घच्चोंकों 
बुलानेका निश्‍चय किया । 


पोलाकको अपने साथ ही रहनेके लिए आमंत्रित किया और 


~ 


हम सगे 
भाईकी तरह रहने रुगे । जिस महिलाके साथ पोलाकका विवाह हुआ, उसके 
सांथ उनकी मित्रता तो पिछले कई वर्षसि थो, किन्तु पोलाक थोडे घन- 
संग्रहकी बाट जोह रहे थे । मने दलील देते हुए कहा--“जिसके साथ हृदयको 


गाँठ बंध गई है, मात्र धनकी कमीके कारण उसका वियोग सहना अनुचित 

३ । जापके हिसाबसे तो कोई गरीब आदमी विवाह कर ही नहीं सकता । फिर, 
अब तो आप मेरे साथ रहते हैं, इसलिए घरखर्चका सवाल ही नहीं उठता । 
में तो यह इष्ट समझता हूँ कि आप जल्दी ही अपना बिवाह कर ळें 1” उन्होंने 
वेरी दलीलको तुरन्त ही मान लिया । भावी मिसेस पोलाक तो विलायतमें 
थीं । कुछ ही महीचोंमें वे विवाहके लिए जोहानिसबर्ग आ पहुँची । बड़े मजिस्ट्रेट 
के सामने उनके विवाहकी रजिस्ट्री हुई । 
इस समयतक ब्रह्मचर्य-विषयक मेरे विचार परिपक्व नहीं हुए थे । इसलिए 
मेरा धंधा कुंभारे मित्रोंका विवाह करा देनेका था । जब वेस्टके लिए पितू- 
याता% करनेका समय आया, तो मैंने उन्हें सलाह दी कि जहाँतक बन पड़े वे 
अपना व्याह करके हो लोटे । और उन्होंने उसपर अमल भी किया । 
जिस तरह मैंने इन गोरे मित्रोंके ब्याह करवाये, उसी तरह हिन्दुस्तानी 
मित्रोंको प्रोत्साहित किया कि वे अपने परिवारोंको बुला लें । इसके कारण 


फिनिक्स एक छोटासा गाँव बन गया । 


4, £ 


अ 


८४. घर और शिक्षा 


डरबनमें हमने जो घर बसाया था, उसमें परिवर्तन तो किये ही थे । खर्च 
अधिक रखा था। फिर भी झुकाव सादगाकी तरफ था । किन्तु जोहानिसबर्गमें 
"सर्वोदय के विचारोंने अधिक परिवर्तन कराये । 

ब्वैरिस्टरके घरमै जितनी सादगी रखी जा सकती थो उतनी तो रखनी 
शुरू कर्‌ ही दी । सच्ची सादगी तो मनकी बढ़ी । हरएक काम अपने हाथों 
करनेका शौक बढ़ा और बालकोंको भी उसकी तालीम देना शुरू किया । 

वाजारकी रोटी खरीदनेके बदले हाथसे रोटी बनाना शुरू किया । सात 
बोंड खर्च करके हाथसे चलानेकी एक चक्की य 1 इस चक्कीको चलानेमें 
पोलाक, मैं और बालक मुख्य भाग लेते थे। $ लिए यह कसरत बहुब 
अच्छी सिद्ध हुई । 

घर साफ रखनेके लिए एक नौकर था । बहू कुटुम्बी-जनको तरह रहता 
था और उसके काममें बालक पूरा हाथ बटाते थे। 

मैं यह तो नहीं कहुँगा कि. _ बालकोंके अक्षरज्ञानके प्रति मैं लापरवाह 
रू, लेकिन यह ठोक हे कि गत उसका त्याग करनेमें संकोच न किया । 
उन्हें अक्षरज्ञान करानेकी इच्छा बहुत थी, मैं प्रयत्न भी करता था, किन्तु 


# माता-पितासे मिळतेके लिए वतनको यात्रा । 

इस काममें हमेशा कोई-न-कोई विध्न आ जाता था । उनके लिए घरपर 
दूसरी शिक्षाकी सुविधा महीं की थी । यदि मैं उन्हें अक्षरज्ञान करानेके 
लिए एक घण्टा भी नियमित रूपसे बचा सका होता, तो मैं मानता कि उन्हें 
आदर्श शिक्षा प्राप्त हुई है । मैंने ऐसा आग्रह न रखा, इसका दुःख मुझे 


और उन्हें दोनोंको रह गया है । इस त्रुटिके लिए मुझे पश्चाताप नहीं; 
अथवा है भी तो इतना हो कि में आदर्श पिता न बन सका । किन्तु मेरी राय 
यह है कि उनके अक्षरज्ञानका होम भी मैंने, अज्ञानसे ही क्यों न हो, सद्भाव- 
पूर्वक मानी गई सेवाके लिए किया हे । में यह कह सकता हैँ कि उनके चरित्र- 
निर्माणके लिए जितना कुछ आवश्यक रूपसे करना चाहिये था, सो करनेमें मैंने 
कहीं भी त्रुटि नहीं रखी । 


८५. जूल “विद्रोह! 


घर बसाकर बैठनेके वाद स्थिर होकर बैठना मेरे नसीबमें रहा ही 
नहीं । जोहानिसबर्गमें मैं कुछ स्थिर-सा होने लगा था कि इतनेमें. एक . 
अनसोची घटना घटी । अखबारोंमें यह खबर पढ्नेको मिली कि नातालमें 
जूल विद्रोह हुआ है । मुझे जूल लोगोसे दुष्मनी न थी । विद्रोह के 
औचित्यके विषयमे भी मुझे शंका थी। किन्तु उन दिनों मै अंग्रेजी 
सल्तनतको संसारका कल्याण करनेवाली सल्तनत मानता था । मेरी वफा- 
दारी हादिक थी । मैंने पढ़ा कि स्वयंसेवकोंकी सेना इस विद्रोहको दबानेके 
लिए खाना हो चुकी है । 

में अपनेको नातालवासी मानता था। इस कारण मैंने गवर्नरको पत्र 
लिखा कि अगर जरूरत हो तो घायलोंकी सेवा करनेवाले हिन्दुस्तानियोंकी 
एक टुकडी लेकर में सेवाके लिए जानेको तैयार हें । तुरन्त ही गवर्नरका 
स्वीकृतिः “सूचक जवाब मिला । उक्त पत्र लिखमेसे पहले मेने अपना प्रबंध 
तो कर ही लिया था । तय यह किया था कि यदि मेरी माँग मंजूर हो 
जाय, तो जोहानिसबर्गके घरको उठा देंगे, मि० पोलाक अलग घर लेकर 
रहेंगे ओर कस्तूरबाई फिनिक्स जाकर रहेगी । इस योजनाको कस्तूरबाईकी 
पूर्ण सम्मति प्राप्त हुई । 

डरबन पहुँचनेपर मैंने चौबीस आदमियोंकी टुकड़ी तैयार की । इस 
टुकड़ीने छः हफ्तेतक सतत सेवा की । द 

कन्द्रपर पहुँचनेके बाद जब हमारे हिस्से मुख्यतः जूल घायलोंकी 
शुश्रूषा करनेका ही काम आया तो मैं बहुत खुश हुआ । वहाँके डॉक्टर 

अधिकारीने हमारा स्वागत किया । उसने कहा--“कोई गोरे इन घायलोंकी 
सेवा करनेके लिए तैयार नहीं होते ।” बीमार हमें देखकर खुश हो गये । गोरे 
सिपाही हमें जखम साफ करनेसे रोकनेका प्रयत्न करते; हमारे न माननेपर वे 
खीझते भोर जूलुओंके वारेमें जैसे गन्दे शब्दोंका उपयोग करते, उनसे तो कालके 
कीड़े झड़ जाते । 

धीरे-धीरे गोरे सिपाहियोंके साथ भी मेरा परिचय हो गया और उन्होंने 
मुझे रोकना बन्द कर दिया । उनमेंसे कोई पेशेदार सिपाही न थे; बल्कि सब 
स्वयंसेवक थे । 

जिन बोमारोंकी सेक-शुश्र्षाका काम उन्हें सोंपा गया था, उन्हें कोई 

लड़ाईमें घायल हुए न मानता था । उनमेंसे एक हिस्सा उन कैदियोंका था, 

जो शकमें पकड़े गये थे । जनरलने उन्हें कोडे लगानेकी सजा दी थी । इन 
कोड़ोंसे जो घाव पैदा हुए थे, वे सार-संभालके अभावमें पक गये थे । दूसरा 
भाग उन लोगोंका था, जो जूलुओंके मित्र माने जाते थे । इन मित्रोंको सिपा- 
हियोंने भूलसे घायल किया था, यद्यपि इन्होंने मित्रता-सूचक चिल्ले पहन 
रखे थे । 


८६. हृदय-संथन 


'जूलू-विद्रोह/ में मुझे बहुतसे अनुभव आये ओर बहुत सोचनेको भी 
मिला । बोअर-युद्धके समय मुझे लड़ाईकी भयंकरता इतनी प्रतीत नहीं हुई 
यो, जितनी यहाँ प्रतीत हुई । यहाँ लड़ाई नहीं थी, किन्तु मनुष्यका शिकार 
था । मुझे इसमें रहना बहुत कठिन मालूम हुआ । लेकिन मैं सब कुछ कडवे 
घूँटकी तरह पी गया, और मेरे हिस्से जो काम आया है सो तो केवळ जूलू 
लोगोंकी सेवाका आया है, इस विचारके सहारे मेने अपनी अन्तरात्माको 
शांत किया । 

यहाँ बस्ती बहुत कम थी । पहाड़ी और खाइयोंमें भले, सादे ओर 
जंगली माने जानेवाले जूळू लोगोंके घास-फूसके झोपड़ोंको छोड़कर और कुछ 
न था । इस कारण दृश्य भव्य मालूम होता था । जब इस निर्जन प्रदेशमें 
हम किसी घायलको लेकर अथवा यों ही मीलों पैदल जाते थे, तब में सोचमें 
डूब जाता था। 

यहाँ ब्रहमचर्यके बारेमें मेरे विचार परिपक्व हुए । मैंने अपने साथियोंसे 
भो इसकी थोड़ी चर्या की । मुझे अभी इस बातका साक्षात्कार तो नहीं 
हुआ था कि ईश्वर-दर्शनके लिए ब्रह्मचर्य अनिवार्य वस्तु है, किन्तु में यह 
स्पष्ट देख सका था कि सेवाके लिए यह आवश्यक हे । मुझे लगा कि. 

१२२ संक्षिप्त आत्मकथा 


इस प्रकारकी सेवा तो मेरे लिए अधिकाधिक झाती रहेगी और यदि मे 
भोग-विलासमें, संतानोत्पत्तिमें और संततिके पालन-पोषणमें लगा रहूँगा, तो , 
मुझसे संपूर्ण सेवा महीं हो सकेगी । में दो घोड़ोंपर सवारी नहीं कर सकता । 
पदि पत्नी सगर्भा होती, तो में निश्चिन्त भावसे इस सेवामें प्रवृत्त हो ही न 
सकता था। ब्रह्मचर्यका पालन किये विना परिवारकी वृद्धि करते रहता 
समाजके अभ्युदयके लिए किये जानेवाले प्रयत्नका विरोध करनेवाली वस्तु बत 
जाती है । विवाहित होते हुए भी ब्रह्मचर्यका पालन किया जाय, तो परिवार- 
की सेवा समाज-सेवाकी विरोधी न बने । में इस प्रकारके विचार-चक्रमें फेस 
गया और ब्रह्मचर्यका ब्रत लेनेके लिए कुछ अधीर भी बन गया । इन विचारोंसे 
मुझे एक प्रकारका आनन्द हुआ और मेरा उत्साह बढ़ा । कल्पनाने सेवाके. 
क्षेत्रको बहुत विशाल बना दिया । 


फिनिक्स पहुँचकर मैंने यह व्रत ले लिया कि अवसे आगे जीवनभर 
ब्रह्मच्यका पालन करूंगा । उस समय में इस ब्रतके महत्त्व और इसकी 
कठिनाइयोंको पूरी तरह समझ न सका था । इसकी कठिताईयोंका अनुभव तो 
में आजतक करता रहता हुँ । इसके महत्त्वको मैं दिव-दिन अधिकाधिक 
समझता जाता हूँ । 

' ब्रह्मचर्यका आरंभ शारीरिक अंकुशसे होता है । किन्तु शुद्ध ब्रह्मचर्यमें 
तो विचारकी मलिनता भी न रहती चाहिये । संपूर्ण ब्रहाचारीको स्वप्तमें 
भी विकारी विचार नहीं आते और जहाँतक विकारी सपने आते हैं, वहाँ- 
तक यह मानना चाहिये कि ब्रह्मचर्य बहुत अपूर्ण है । i 

मुझे कायिक श्रह्मचर्यके पालनमें भी महान्‌ कष्ट सहना पड़ा है । आज 
यह कहा जा सकता है कि में उसके विषयमें निर्भय बना हैँ । छेकिन मुझे 
अपने विचारोंपर जो जय प्रास करनी चाहिये, सो घुझे मिल नहीं सकी 
है । मुझे नहीं लगता कि मेरे प्रयत्नमें न्यूनता रहती हे । लेकिन में अभी- 
ननक यह नहीं समझ सका हे कि हम जिन विचारोंको नहीं चाहते, बे हमः 
पर कहाँसे ओर किस प्रकार हमला करते हैं । मुझे इसमें सन्देह नही 
कि सनुष्यके पास विचारोंको भी रोकनेकी चाबो हे । लेकिन अभी तो झै 
इस निर्णयपर पहुंचा हैँ कि यह चाबी भो हरएकको अपने लिए खद 
खोज लेनी है । 2 

इस प्रकार जिस ब्रह्मचर्यका पालन मैं इच्छा अथवा अनिच्छासे 


सन्‌ १९०० से करता आया हूँ, उसका न्रतपूर्वक आरंभ सन्‌ १९०६ के 
मध्यसे हुआ । 

८७, आहारके अधिक प्रयोग 


मल-वचन-कायासे ब्रहाचर्यका पालन कँसे हो, यह एक फिकर थी, और 
सत्याग्रहके यृद्धके लिए अधिक-से-अधिक समय किस तरह बच सके और अधिक 
शुद्धि किस प्रकार हो, यह दूस 1 दो फिकरोंने मुझें आहारफमें 
अधिक संयम और अधिक फेरफार करनेके लिए प्रेरित किया । साथ हो, 
पहले जो फेरफार मैं मुख्यतः आरोग्यको १ छिसे करता था, वे अब धार्मिक 
दृष्टिस होने लगे । 

इसमें उपवास और अल्पाहारने अधिक स्थान लिया । जिस मनुष्ये 
विषय-वासना रहती है, उसमें जीभके स्वाद भी अच्छी मात्रामें होले हैं 
मेरी भी यहो स्थिति थो । जननेन्द्रिय और स्वादेन्द्रियर काबू पानेकी 
कोशिशमें मुझे अनेक कठिनाइयोंका सामना करना पड़ा है, और आज भी 
मैं यह दावा नहीं कर सकता कि मैंने दोनोंपर जय प्राप्त की है । मैते 
अपने-आपको अत्याहारी माता है । मैंने एकादशीका फलाहार ओर उपवास 
शुरू किया । जन्माष्टमी आदि दूसरी तिथियाँ भी पालना शुरू किया । किन्तु 
-धयमकी दुष्टिसे में फलाहार और अन्नाहारके बीच बहुत भेद न देख सका.) 
इसलिए तिथियोके दिव निराहार उपवास बथवा एकाशनको में अधिक 
महत्त्व देने लगा । साथ ही, भ्रायड्चित्तादिका कोई निमित्त मिलता, तो उस 
निमित्तसे भी मैं एक बारका उपवास कर डालता था । 

इसमें मैंने यह भी देखा कि उपवासादि जिस हृदतक संयमके साधन हैं, 
उसी हृदतक वे भोगके साधन भी बन सकते हैं । इस कारण में आहारकी 
वस्तुमं और उसके परिमाणमें फेरफार करने लगा । किन्तु रस तो पीछा पकड़े 
हो हुए थे । जिस चीजको में छोड़ता और उसके बदले जिसे लेता, उसमेंसे 
एक नया ही और अधिक रस पैदा हो जाता ! अनुभवने सिखाया कि मनुष्यको 
स्वादके लिए नहीं, बल्कि शरीरके निर्वाहके लिए ही खाना चाहिये । जब 
प्रत्येक इन्द्रिय केवल शरीरके और शरीरके द्वारां आत्माके दर्शनके लिए ही 
“काम करती है, तब उसके रस शून्यवत्‌ होते हैं और तभी कहा जा सकता 
है कि वह स्वाभाविक रूपसे बरतती है । 


की सन 

८८. घरसें सत्याग्रह 


मुझे जेलका पहला अनुभव सन्‌ १९०८ में हुमा । उस समय मैंने देखा कि 
जेलमें कैदियोसे जो कुछ नियम पलवाये जाते हैँ, संयमी अथवा ब्रह्मचारीको 
उनका पालन स्वेच्छापूर्वक करना चाहिये । जैसे, कैदियोंको सूर्यास्तसे पहले 
पाँच बजे खा लेना होता है । उन्हें चाय-कॉफी नहीं दी जाती । नमक खाना हो 
तो अळगसे लेना होता है । स्वादके लिए तो कुछ खाया ही नहीं जा सकता । 

अतएव जेलसे छूटनेके बाद मैंने तुरन्त फेरफार किये । भरसक चाय 
पीला बन्द किया और शामको जल्दी खानेकी आदत डाली, जो आज स्वाभाविक 
हो गई है । 

किन्तु एक ऐसा प्रसंग बन पड़ा, जिसके कारण मैंने नमकका भी त्याग 
किया, जो लगभग दस वर्षतक तो अखण्ड रूपमें कायम रहा । मैंने पढ़ा था 
कि मनुष्यके लिए नमक खाना जरूरो नहीं है । और, यह तो मुझे सूझा ही था 
कि नमक न खानेसे ब्रह्मचारीको लाभ होता है । मैंने यह भी पढ़ा और 
अनुभव किया था कि कमजोर शरीरवालेको दाळ न खानी चाहिये । किन्तु, में 
उन्हें तुरन्त छोड़ न सका था । दोनों चीजें मुझे प्रिय थीं । 


शस्त्रक्रियासे कस्तूरवाईका जो रक्तस्राव बन्द हुआ था, वह फिर शुरू हो 
गया । किसी प्रकार बन्द हो न होता था । अकेले पानीके उपचार व्यर्थ सिद्ध 
हुए । दुसरी दवा करतेका आग्रह न था । मैंने उससे नमक और दाल छोड्नेकी 
बिनती की । बहुत मनानेपर भी वह मानी नहीं । आखिर उसने कहा-- 
“दाल और नमक छोड़नेके लिए तो कोई आपसे कहे, तो आप भी न छोड़ेंगे ।”” 
मुझे दुःख हुआ ओर हर्ष भी हुआ | मुझे अपना प्रेम उड़ेलनेका अवसर मिला । 
उसके हर्षवश मैंने तुरन्त ही कहा--''मुझे बीमारी हो और वैद्य इस चीजको 
या दूसरी किसी चीजको छोड्नेके लिए कहे, तो मैं अवश्य छोड़ दूँ । 
लेकिन जा, मैंने तो एक सालके लिए दाल और नमक दोनों छोड़े | तू 
छोड़े या न छोड़े, सो अलग बात हे ।” 


पत्नीको बहुत पश्चात्ताप हुआ । नह कह उठी--“मुझे माफ कीजिये । 
आपका 805 हुए भी मैं कहते कह गई । अब में तो दाल और 
नमक नहीं खाऊंगी । लेकिन आप अपनी बात लौटा लें । यह तो मेरे लिए 
बहुत बड़ी सजा हो जायगी ।” 

मैंने कहा-- अगर तू दाल-नमक छोड़ेगी तो अच्छा ही होगा । लेकिन 
में ली हुई प्रतिज्ञा लोटा नहीं सकता । मनुष्य किसी भी निमित्तसे पंयम 
क्यों न पाले, उसमें लाभ ही है ।” 


१२४ 

मै इसे सत्याग्रहका नाम देना चाहता हूँ ओर इसको अपने जीवनकी 
मोठी स्मृतियोंमेसे एक मानता हूँ । 

इसके बाद कस्तूरवाईकी तबीयत खूब संभली । 

स्वयं मुझपर तो इन दोनोंके त्यागका अच्छा ही असर हुआ । त्यागके बाद 
नमक अथवा दालकी इच्छातक न रही । इच्धियोंकी शक्तिका मैं अधिक अनुभव 
करने लगा औरसंयमको बढानेकी तरफ मन दौड़ने लगा । वैद्यक दृष्टिसे दोनों 
चोजोंके त्यागके विषयमें दो मत हो सकते हैं, किन्तु मुझे इसमें कोई शंका ही 
नहीं कि संयमकी दृष्टिसे तो इन दोनों चीजोंके त्यागमं लाम ही है। भोगी 
और संयमीके आहार भिन्न होने चाहिये, उनके मार्ग भिन्न होने चाहिये । 
ब्रह्माचर्यका पालन करनेकी इच्छा रखनेवाले लोग भोगीका जीवन विताकरु 
रह्मचर्यको कठिन और कभी-कभी लगभग असंभव बना डालते हैं । 


८९, संयसक्की ओर 


अब दिन-प्रतिदिन ब्रह्मचयंकी दृष्टिसे आहारमें परिवर्तन होते गये । 
इनमें पहला परिवर्तन दूध छोड्नेका हुआ । मुझे पहले-पहल रायचन्दभाईसे 
मालूम हुआ था कि दुध इन्द्रिय-विकार पैदा करनेवाली वस्तु है । अन्नाहार- 
विषयक अंग्रेजी पुस्तकोके वाचनसे इस विचारमें वृद्धि हुई । लेकिन जबतक 
ब्रहाचर्यका व्रत नहीं लिया था, तबतक दूध छोड़नेका मैं कोई खास इरादा 
नहीं कर सका था । यह चीज तो मैं बहुत पहलेसे समझने लगा था कि 
शरीरके निर्वाहके लिए दुध आवश्यक नहीं है । लेकिन वह झट छूटनेवाली 
चीज न थी । मैं यह अधिकाधिक समझने लगा था कि इन्द्रियदमनके 
लिए दूध छोड़ना चाहिये । इन्हीं दिनों मेरे पास कलकत्तेसे कुछ साहित्य 
आया, जिसमें गाय-भेसपर ग्वालों द्वारा किये जानेवाले घातक अत्याचारोंकी 
चर्चा थी । इस साहित्यका मुझपर चमत्कारिक प्रभाव पड़ा । मैंने इस 
संबंधमें मि० केलनबैकसे चर्चा की । उन्होंने दूध छोड्नेको सलाह दी । 
मेने उसका स्वागत किया । हम दोनोंने उसी क्षण टॉल्स्टॉय फार्मपर 
दुधका त्याग किया । यह घटना सन्‌ १९१२ में हुई । 


इतने त्यागसे शांति न हुई । दूध छोड्नेके कुछ ही समय बाद केवल 
फलाहारके प्रयोगका निश्चय किया । फलाहारमें भी जो सस्तसे सस्ता फल 
मिळे, उसीसे अपना गुजर चलानेका विचार था । गरीव-से-गरीब आदमी 
जैसा जीवन बिताता है, हम दोनोंको वैसा जीवन बितानेकी उमंग थी $ 
हमने फलाहारकी सुविधाका भी खूब अनुभव किया । 

१२६ संक्षिप्त आत्मकथा 


यद्यपि मैंने ब्रह्मचर्यके साथ आहार और उपवासका निकट सम्वन्ध 
सूचित किया है, तो भी यह निश्चित है कि उसका मुख्य आधार मच- 
पर्‌ हे । मैला मत उपवाससे शुद्ध नहीं होता । आहारका उसपर प्रभाव 
नहीं पड़ता । मनका मैल तो विचारसे, ईश्वरके ध्यानसे और आखिर 
ईश्वरी प्रसादसे हो छूटता है । 


जिन दिलों मैंने द्ध और अनाज छोड़कर फलाहारका प्रयोग शुरू किया, 
उन्हीं दिनों संयमके हेतुसे उपवास भी शुरू किये । सि० कैलनबैंक इसमें भी 
मेरे साथ हो गये । ब्रह्मचर्यके व्रतको सहारा पहुँचानेके लिए मैंने एकादशीके 
दिल उपवास रखनेका निश्चय किया । फलाहारी उपवास तो अब मैं हमेशा 
ही रखने लगा था । इसलिए मैंने पानीकी छूट रखकर पूरे उपवास शुरू किये ! 

मेरा अनुभव यह है कि उपवासादिसे मुझपर तो आरोग्य और 
विषय-संयमकी दृष्टिसि बहुत अच्छा प्रभाव पड़ा । फिर भी मैं यह जानता हैं 
कि ऐसा कोई अनिवार्य नियम नहीं हे कि उपवास आदिसे सवपर ऐसा 
प्रभाव पड़ेगा ही । इन्द्रिय-दमनके हेतुसे किये गये उपवाससे ही विषयोको 
संयत करनेका परिणाम निकल सकता हे । मतलब यह कि उपवासके दिलोंमें 
बिषयको संयत करने और स्वादको जीतनेकी सतत भावना रहनेपर ही उसका 
शुभ परिणाम निकल सकता है । संयमीके मार्गमें उपवासादि एक साधनके 
हूपमें आवश्यक हैँ, किन्तु ये ही सब कुछ नहीं हैं । और, यदि शरीरके 
उपवासके साथ उनका उपवास न हो, तो उसकी परिणति दस्भमें 
हो सकती हूँ और वह हानिकारक सिद्ध हो सकता है । 


९०, शिक्षक 


टॉल्स्टॉय-आश्षममें बालकों और बालिकाओके लिए शिक्षाका कुछ-त-कुछ 
प्रबन्ध आवश्यक था । खास इसी कामके लिए शिक्षक रखना असम्भव था और 
मुझे अनावश्यक प्रतीत हुआ। शिक्षाकी प्रचलित पद्धति मुझे पसन्द न धी । 
सच्ची पद्धति क्या हो सकती हे, इसका अनुभव मैं ले नहों पाया था । इतना 
समझता था कि आदर्श स्थितिमें सच्ची शिक्षा तो माँ-बापकी निगरासीमें ही 
हो सकती है । सोचा यह था कि चूँकि टॉल्स्टॉय-आश्रम एक परिवार है और 
में उसमें पिताकी जगह हूँ, इसलिए इल नवयुवकोके निर्माणकी जिम्मेदारी 
मुझे यथाशक्ति उठानी चाहिये । ४ ; 

इस कल्पनामें बहुतसे दोष तो थे ही । नवयुवक मेरे पास जन्मसे . 
नहीं थे । सब अलग-अलग वातावरणमें पळे थे। सब एक घर्मके भी न थे। 

शिक्षक १२७ 


किन्तु मैंने हृदयकी शिक्षाको अर्थात्‌ चरित्रके बिकासको हमेशा पहला 
एव दिया हैँ और यह सोचकर कि उसका परिचय तो किसी भो 
उमरमें और कितने भी प्रकारके वातावरणोंमें पळे हुए बालकों और बालि- 
पोको न्यूनाधिक प्रमाणमें कराया जा सकता है; इन बालकों और 
बालिकाओके साथ में रात और दिन पिताकी तरह रहता था ! मैंने चरित्रको 
उनकी शिक्षाका पाया घाना था। यदि पाया पक्का हो तो अवसर मिळनेपर 
दुसरी बातें बालक मदद लेकर या अपनी ताकतसे खुद जान ओर 
समझ सकते हूँ । 
फिर भी में यह तो समझता था कि थोड़ा-बहुत अक्षरञ्चान तो कराना 
ही चाहिये, इसलिए कक्षाएँ शुरू कीं । 


शारीरिक शिक्षाक आवश्यकता में समझता था । यह शिक्षा उन्हे 
पहज ही मिल रही थी । 

आश्रमम नौकर तो थे ही नहीं । पाखाता-सफाईसे लेकर रसोई बनामे- 
तकके सारे काम आश्रमवासियोंको ही करने होते थे । फलोके पेड़ बहुत 
थे। नई बोनी करनी ही थी । छोटे-वड़े सबको, जो रसोईके काममें लगे 
न होते थे, रोज अमुक समयतक वबगीचेमें काम करना ही पड़ता या! 
इसमें बडा हिस्सा बालकोंका या । इस काममें उनके शरीर भलीर्भाति 
कसे जाते थे । इसमें उन्हें आनन्द आता था और फलतः दुसरी कसरतकी 
पा खेळ-कूदकी उन्हें कोई जरूरत न रहती थी । 

शारीरिक शिक्षाके सिलसिलेमें ही शारीरिक घंघेकी शिक्षाका भी उल्लेख 
कर दूँ । इरादा यह था कि सबको कोई-न-कोई उपयोगी धंधा सिखाया 
जाय । मि० कैलनबैक चप्पल बनाना सीख आये । उनसे मेंने सीखा ओर 
जो बालक इस घंघेको सीखनेके लिए तैयार हुए उन्हें मेने यह सिखाया । 
झाश्रममें बढ़ईका काम जाननेवाला एक साथी था, इसलिए यह काम भी 
कुछ हदतक सिखाया जाता था । रसोईका काम तो लगभग सभी बालक 
सोख गये 

टॉल्स्टॉय-आश्रममें शरूसे ही यह रिवाज डाला गया था कि जिस कामको 
हम शिक्षक न करे, उसे बालकोसे न कराया जाय। और, बालक जिस 
काममें ल्गे हों, उसमें उनके साथ उसी कामको करनेवाला एक शिक्षक 

मेशा रहे । इस तरह बालकोंने जो काम सीखा, उमंगके साथ सीखा । 

९१, अक्षरज्ञान 


क्षक्षरज्ञान कराना मुझे कठिन मालम हुआ । मेरे पास उसके लिए 
आवश्यक सामग्री न थी । खुद मझे जितना में चाहता था उतना समय नहीं 
1, मझमें उतनी योग्यता न थी । शारीरिक काम करते-करते मं थक जाता 
या और जिस समय थोडा आराम करनेकी जरूरत होती, उसी समय पढाईके 
वर्ग लेने होते थे । 
अक्षरज्ञानके लिए अधिक-से-अधिक तीन घण्टे रखे गये थे । हरएक 
चालकको उसकी मातृभाषा द्वारा ही शिक्षा देनेका आग्रह था । सबका अंग्रजी 
भी सिखाई ही जाती थी । इसके अलावा गुजरातके हिन्दू बालकोको थोड़ा 
संस्कृतका और सब बालकोंको हिन्दीका परिचय कराया जाता था । इतिहास 
भूगोल ओर अंकगणित सबको सिखाया जाता था । यही पाठयक्रम था । 


आश्रमके ये सब बालक मुख्यतः निरक्षर थे ओर किसी पाठशालामे पढ 
हुए न थे । मैंने सिखाते-सिखाते देखा कि मुझे उन्हें सिखाना तो कम ही 
ज्यादा काम तो उनका आलस छुड़ाने, उनमें स्वयं पढ़नेकी रुचि जगाने और 
उनकी पढ़ाईपर निगरानी रखनेका ही 


मुझे पाठय-पुस्तककी आवश्यकता कभी प्रतीत नहीं हुई । मेरा खयाल 
यह हैं कि शिक्षक ही विद्यार्थीकी पाठ्य-पुस्तक है । जिन्होंने अपने मुंहसे मुझे 
सिखाया था, उनकी सिखाई हुई वातोंका स्मरण आज भी बना हुआ 
बालक आंखसे जितना ग्रहण करते हैं, उसकी अपेक्षा कानसे सुनी हुई वातको 
चे थोड़े परिश्रमसे ओर बहुत अधिक सात्रामें ग्रहण कर सकते हैं । 


९२. आत्मिक शिक्षा 


विद्याथियोंके शरीर भौर मनको शिक्षित करनेक्री अपेक्षा उतकी आत्माको 
शिक्षित करसेमें मुझे बहुत परिश्रम करना पड़ा। में मानता था कि उत्हे 
अपने-अपने धमंग्रन्थोंका साधारण ज्ञान होना चाहिये, इसलिए मैंने यथा- 
शक्ति इस बातकी व्यवस्था की थी कि उन्हें वैसा ज्ञान मिल सके । 
किन्तु इसे मैं बुद्धिको शिक्षाका अंग मानता हूँ । आत्माकी शिक्षा एक 
भिन्न ही विभाग है। आत्माका विकास करनेका अर्थ हैँ चरित्रका निर्माण 
करना, ईश्वरका ज्ञान पाना, आत्मज्ञान प्राप्त करता । इस ज्ञानको प्राप्त 
करनेमें बालकोंको बहुत अधिक मददकी जरूरत होती है, और इसके बिना 
दूसरा ज्ञान व्यर्थ हे; हानिकारक भी हो सकता है, ऐसा मेरा विश्वास था । 

आत्मिक शिक्षा १२९ 


मेंने सुना है कि लोगोंमें यह वहम फैला हुआ हे कि आत्मज्ञान चोथे आश्रम- 
में प्राप्त होता हे । लेकिन जो लोग इस अमूल्य वस्तुको चौथे आश्रमतक मुलतवी 
रखते हैं, वे आत्मज्ञान प्राप्त नहीं करते, बल्कि बुढापा और दूसरी तरफ 
दयाजनक बचपन पाकर पृथ्वीपर भाररूप बनकर जीते हैं; और इस प्रकारका 
अनुभव व्यापक पाया जाता है । 

आत्मिक शिक्षा किस प्रकार दी जाय ? मैं बालकोंसे भजन गवाता, 
उन्हें नीतिकी पुस्तकें पढ़कर सुनाता; किन्तु इससे भी मुझे संतोष न होता । मैंने 
देखा कि यह ज्ञान पुस्तकों द्वारा तो दिया ही नहीं जा सकता । शरीरकी शिक्षा 
जिस प्रकार शारीरिक कसरत द्वारा दी जाती हे और बुद्धिकी शिक्षा बौद्धिक 
कसरत द्वारा, उसी प्रकार आत्माकी शिक्षा आत्मिक कसरत द्वारा दी जा सकती 
है । आत्माकी कसरत शिक्षकके आचरण द्वारा ही प्राप्त की जा सकती है । 
इसलिए युवक हाजिर हों चाहे न हों, शिक्षकको सदा सावधान रहना चाहिए । 
में झूठ बोल और अपने शिष्योंको सच्चा बनानेका प्रयत्न करूँ, तो वह व्यर्थ ही 
होगा । डरपोक शिक्षक शिष्योंको वीरता नहीं सिखा सकता । व्यभिचारी 
शिक्षक शिष्योंको संयम कैसे सिखा सकता हे ? मने देखा कि मुझे अपने पास 
रहनेवाले युवकों और युवतियोंके सम्मुख उदाहरण बनकर रहता चाहिये । 
इस प्रकार मेरे शिष्य मेरे शिक्षक बने । कहा जा सकता हूँ कि टॉल्स्टॉय- 
आश्रमका मेरा अधिकतर संयम इन युवकों और युवतियोंकी बदौलत था । 


आश्रममें एक युवक बहुत ऊधम मचाता, झूठ बोळता और किसीसे दवता 
नहीं था । एक दिन उसने बहुत ही ऊधम मचाया। में घबरा उठा। में 
विद्याथियोंको कभी सजा न देता था । इस बार मुझे बहुत क्रोध हो आया । में 
उसके पास पहुंचा । समझानेपर वह किसी प्रकार समझता ही न था । उसने 
मुझे धोखा देनेका भी प्रयत्न किया । मैंने अपने पास पड़ा हुआ रूल उठाकर 
उसकी बाँहपर दे सारा । मारते समय में काँप रहा था । विद्यार्थी रो पड़ा। 
उसने मुझसे माफी माँगी । मेरे रूलमें उसे मेरे दुःखका दर्शन हो गया। इस 
घटनाके बाद उसने फिर कभी मेरा सामना न किया । लेकिन उस दिन उसे 
रूल मारनेका पछतावा मेरे दिलमें आजतक बना हुआ है । उसे मारकर मैंने अपनी 
आत्माका नहीं, बल्कि अपनी पशुताका दर्शन कराया था । 

मैं बालकोंको मार-पीटकर पढानेका हमेशा विरोधी रहा हूँ । रूलकी घटनाने 
मुझे इस बातके लिए अधिक सोचनेको विवश किया कि विद्यार्थीकै प्रति शिक्षक- 
का क्या धर्म है ? उसके बाद युवकों द्वारा ऐसे ही दोष हुए, लेकिन मैंने फिर 
कभी दण्डनीतिका उपयोग नहीं किया । इस प्रकार आत्मिक ज्ञान देनेके प्रयत्न- 
में में स्वयं आत्माके गुणको अधिक समझने लगा । 

९३. भले-बुरेका मिश्रण : 


आश्रममें कुछ लड़के बहुत ही ऊधमी और दुष्ट स्वभावके थे । कुछ आवारा 
थे । उन्हीके साथ मेरे तीन लड़के थे । इसी तरह पले हुए दूसरे भी बालक थे । 
लेकित मि० कैलनबैकका ध्यान तो इस ओर ही था कि वे आवारा युवक और 
मेरे लड़के एक जगह किस तरह रह सकते हैं ? एक दिन वे बोल उठे-- आपका 
यह तरीका मुझे जरा भी जँचता नहीं है । 

मैंने कहा-- मैं अपने लड़कों और इन आवारा लड़कोंके बीच भेद कैसे 
कर सकता हुँ ? इस समय तो में दोनोंके लिए समान रूपसे जिम्मेदार हूँ । ये 
नौजवान मेरे बुलाये यहाँ आये हँ । इसलिए इन्हें यहीं रखना चाहिये । दुसरे, 
क्या मैं आजसे अपने लड़कोंको यह भेदभाव सिखाऊं कि वे दूसरे कुछ लड़कोंके 
मुकाबले ऊँचे हैं? उनके दिमागमें इस प्रकारके विचारको ढूँसना ही उन्हें 
29 ~ ~ > > स्थितिमें ~~ > ~ 
गंररास्ते ले जाने-जैसा है । आजकी रिः रहनेसे वे गढे जायेंगे और अपने- 
आप सारासारकी परीक्षा करने लगेंगे |” 

यह नहीं कहा जा सकता कि इस प्रयोगका परिणाम बुरा निकला । में नहीं 
मानता कि उससे मेरे लड़कोंको कोई नुकसान हुआ। उलटे मैं यह देख सका 
` कि उन्हें लाभ हुआ है । अगर माता-पिताकी देखरेख ठीक हो, तो उनके भले 
और बुरे बच्चोंके साथ रहने और पढ़नेसे भलोंकी कोई हानि नहीं होती । 


९४. प्रायश्चित्तलूप उपवास 


कुछ जेलवासियोंके रिहा होनेपर टॉल्स्टॉय-आश्रममें थोड़े ही लोग रह गये । 
इनमें अधिकतर फिनिक्सवासी थे । इसलिए में आश्रमको फिनिक्स ले गया । 
फितिक्समें मेरी कडी परीक्षा हुई। आश्रमवासियोंको फिनिक्स छोड्कर मैं 
जोहानिसवर्ग गया । वहाँ कुछ ही दिन रहा था कि मेरे पास दो व्यक्तियोंके 
भयंकर पतनके समाचार पहुँचे । सत्याग्रहकी महान्‌ लड़ाईमें कहीं भी तिष्फलता- 
सी दिखाई पड़ती, तो मुझे उससे कोई आघात न पहुँचता । किन्तु इस घटनाने 
मुझपर वज्नप्रहार-सा किया । मैं तिलमिळा उठा । मैंने उसी दिन फिनिक्सकी 
गाडी पकड़ी । मि० कॅळनबैकने मेरे साथ -चलनेका आग्रह किया । पतनके 
समाचार मुझे उन्हींके द्वारा मिले थे । 

रास्तेमें मेने अपने धर्मको समझ लिया । मैंने अनुभव किया कि भपती 
निगरानीमें रहनेवालोके पतनके लिए अभिभावक अथवा शिक्षक . न्यूनाधिक 

गोखलेसे मिल्ने 2 १३१ 
अंशमें जिम्मेदार तो हैं ही । इस घटनामें मेरी जिम्मेदारी मुझे स्पष्ट प्रतीत 
हुई । मुझको मेरी पत्नीन सावधान तो कर ही दिया था। किन्तु स्वभावसे 
विश्वासी होनेके कारण मैंने पत्नीकी चेतावनीपर ध्यान नहीं दिया था । साथ 
ही, मुझे यह भी लगा कि जब में इस पतनके लिए प्रायश्चित्त करूँगा तभी ये 
पतित मेरे दुःखको समझ सकेंगे और उससे उन्हें अपने दोषका भान होगा और 
उसका कुछ-न-कुछ अन्दाज वैठेगा । अतएव मैंने सात दिनके उपवास और साढ़े 
चार महीनोंके एकाशनका व्रत ल्या । कैलनबैकने भी मेरे साथ ही ऐसा ब्रत 
रखनेका आग्रह किया । में उनके निर्मल प्रेमको रोक न सका। इस निश्चयके 
बाद में तुरन्त ही शांत हो गया । दोषितोंके प्रति क्रोध न रहा और उनके लिए 
मनमें मात्र दया ही रह गई । 

मेरे उपवाससे सवको कष्ट तो हुआ, लेकिन उसके कारण वातावरण शुद्ध 
बना । सबको पाप करनेकी भयंकरताका बोध हुआ ओर विद्याथियों एवं विद्या- 
थिनियोंके और मेरे बीचका सम्बन्ध अधिक मजबूत और सरल बन गया । 


इसके कुछ समय बाद ही मुझे चौदह उपवास करनेका अवसर 
मिला था । मेरी यह धारणा है कि उसका परिणाम अपेक्षासे अधिक अच्छा 
निकला था । 

इन घटनाओंसे मैं यह सिद्ध करना नहीं चाहता कि शिर्ष्योके प्रत्येक 
दोषके लिए शिक्षकोंको हमेशा उपवास आदि करने चाहिये । लेकिन में मानता 
हुँ कि कुछ परिस्थितियोंमें इस प्रकारके प्रायस्चित्तूप उपवासकी गुंजाइश अवश्य 
हूँ । किन्तु उसके लिए विवेक और अधिकार अपेक्षित हैं । 


९५, गोखलेसे मिलने 


जव सन्‌ १९१४ में सत्याग्रहकी लड़ाई समास हुई, तब गोखलेके इच्छा- 
नुसार मुझे इंग्लेण्ड होते हुए हिन्दुस्तान पहुँचना था । इसलिए जुलाई महीनेमें 
कस्तूरबाई, केलनवैक और मैं---तीनों विळायतके लिए रवाना हुए । सत्याग्रहकी 
लड़ाईके दिलोंमें मैंने तीसरे दर्जेमें सफर करना शुरू किया था । इसलिए समुद्री 
मार्गके लिए भी तीसरे दजेंका टिकट कटाया । 


मि० कैलनबैकको दूरबीनोंका अच्छा शोक था। दो-एक कीमती दूरबीतें 
उनके पास थीं । इस संबंधमें हमारे वीच रोज चर्चा होती थी। मैं उन्हें यह 
समझानेका प्रयत्न करता कि यह हमारे आदर्शके और हम जिस सादगीतक 


पहेचना हैँ र नहीं है 
हुँचना चाहते हैं उसके अनुकूल नहीं हैं । 

१३२ ` संक्षिप्त आत्मकथा 


एक दिन इसको लेकर हमारे बीच जोरकी उन गई । मैंने कहा- हमारे 
बीच इस प्रकारके झगड़े हों, इससे अच्छा तो यह है कि हम इस दूरबीनको ही 
समुद्रमें फेंक दें और इसकी कोई चर्चा न करें ।'” 


मि० कैलनबैकने तुरन्त ही जवाब दिया--“इस मनहूस चीजको जरूर 
फेंक दो ।” 


मैंने कहा-- मैं फेकता हूँ ।” 


उन्होंने उतनी ही तत्परतासे उत्तर दिया-- मैं सचमुच ही कहता हूँ कि 
जरूर फेंक दो ।” 

मेने दूरबीन फेंक दी । वह कोई सात पौंडको थी । लेकिन उसकी कीमत 
जितनी दामोंमें थी, उससे ज्यादा उसपरके मि० कैलनबैकके मोहमें थी । फिर 
भी उन्होंने इस संवंधमें कभी दुःखका अनुभव नहीं किया । उनके और मेरे बीच 
ऐसे कई अनुभव होते रहते थे । 

हम दोनोंके आपसी संबंधसे हमें रोज नया सीखनेको मिलता था, 
क्योंकि दोनों सत्यका ही अनुकरण करके चलनेका प्रयत्न करते थे । सत्यका 
अनुकरण करनेसे क्रोध, स्वार्थ, द्वेष इत्यादि सहज ही शांत होते थे; शांत 
न होते तो सत्य मिलता न था। रागऱ-द्रेषादिसे भरापूरा मनुष्य सरल चाहे 
हो ले, वाचिक सत्यका पालन चाहे कर ले, किन्तु उसे शुद्ध सत्य मिल ही 


नहीं सकता । शुद्ध सत्यके शोधका अर्थ हैं राग-देषादि ठ्रंद्दसे सर्वथा मुक्ति 
प्राप्त करना । 


जब हमने यात्रा शुरू की थी, तब मुझे उपवास समास किये बहुत 
समय न वीता था। मुझमें पूरी शक्ति नहीं आई थी । स्टीमरमें रोज डेक- 
पर चलनेको कसरत करके ठीक-ठीक खाने और खाये हुएको हजम करनेका 
में प्रयत्न करता था । लेकिन इसके साथ ही मेरे पैरोकी पिंडलियोंमें 
ज्यादा दर्द रहने लगा । विलायत पहुँचनेके बाद मेरा दर्द बढ़ा । विलायतमें 
डॉ० जीवराज महेतासे पहचान हुई थी । उन्हें उपवास और दर्दका इतिहास 
सुनानेपर उन्होंने कहा--- अगर आप कुछ दिनोंके लिए पूरा आराम न करेंगे, 
तो पैरोंके सदाके लिए बेकार हो जानेका डर है ।” इसी समय मुझे पता चला 
कि लम्बे उपवास करनेवालेको खोई हुई ताकतः झट प्राप्त करने या बहु खानेका 
लोभ कभी न करना चाहिये । उपवास करनेकी अपेक्षा उपवास छोड़नेमें अधिक 
सावधान रहना पड़ता है और शायद उसमें संयम भी अधिक होता है । 


इंग्ल॑ण्डकी खाड़ीमें पहुँचते ही हमें लड़ाई छिड़ जानेके समाचार मिले । हम 
छठी अगस्तको विलायत पहुंचे । 

९६. लड़ाईमें हिस्सा 


विलायत पहुँचनेपर पता चला कि गोखले तो पेरिसमें अटक गये हैं और 
कहना मुश्किल था कि वे कबतक पहुँचेंगे। उनसे मिले बिना मुझे देश जाना न 
था। इस बीच क्या किया जाय ? लड़ाईके बारेमें मेरा धर्म क्या है ? -जेलके 
मेरे साथी और सत्याग्रही सोहरावजी अडाजणिया विलायतमें ही बरिस्टरीका 
अभ्यास करते थे। उनसे और उनकी मारफत डॉ० जीवराज महेता इत्यादि 
जो लोग विलायतमें पढ़ रहे थे उनसे मैंने विचार-विमर्श किया । विलायतमें 
रहनेवाळे हिन्दुस्तानियोंकी एक सभा बुलाई और उनके सम्मुख मेने अपने 
विचार रखे । मुझे लगा कि विलायतवासी हिन्दुस्तानियोंको लड़ाईमें अपना 
हिस्सा अदा करना चाहिये । सभामें इसके विरुद्ध काफी दलील दी गई । मुझे 
हमारी स्थिति निरी गुलामीकी स्थिति नहीं लगती थी । में तो यह सोचता था 
कि यदि हम भंग्रेजोके द्वारा और उनकी मददसे अपनी स्थिति सुधारना चाहते 
हैं, तो हमें उनके संकटके समयमें उनकी मदद करके स्थिति सुधारनी चाहिये । 
उनकी शासन-पद्धति दोषपूर्ण होते हुए भी मुझे उस समय उतनी असह्य नहीं 
मालूम होती थी, जितनी भाज मालम होती है । किन्तु जिस प्रकार आज 
अंग्रेंजोंकी शासन-पद्धतिपरसे मेरा विश्वास उठ गया हैं और इस कारण मैं 
आज अंग्रेजी राज्यकी मदद नहीं करता, उसी प्रकार जिनका विश्वास उस 
शासन-पद्धतिपरसे ही नहों, बल्कि अंग्रेज अधिकारियोपरसे भी उठ चुका था, 
वे क्योंकर मदद करनेको तैयार होते ? ३ 

उन्होंने देखा कि यही अवसर है, जब जनताको माँगको दुढ़तापूर्वक प्रकट 
करना चाहिये और शासत-पद्धतिमें सुधार करा लेनेका आग्रह रखना चाहिये । 
मेंने अंग्रेजोंकी इस आपत्तिके समयमें अपनी माँगें पेश करना ठीक न समझा 
और लड़ाईके समयमें अधिकारोंकी माँगको मुलतवी रखनेके संयममें सभ्यता और 
दुरदृष्टिका दर्शन किया। इसलिए में अपनी सलाहपर दा ओर लोगोसे 
मने कहा कि जिन्हें भरतीमें अपने नाम लिखाने हों बे लिखावें । काफी संख्यामें 
नाम लिखे गये । 

इस विषयमें मैंने लॉर्ड क्रो एक पत्र लिखा और हिन्दुस्तानियोकी माँगको 
स्वीकार करनेके लिए घायल सैनिकोंकी सेवा करनेकी तालीम लेता आवश्यक 
माना जाय तो वैसी तालीम छेनेकी इच्छा और तैयारी प्रकट की । लॉड क्रने 
हिन्दुस्तानियोकी प्रार्थना स्वीकार कर ली । घायलोंकी सार-संभाल करनेंकी 
प्रारंभिक शिक्षाका आरंभ किया । छः हफ्तोंका छोटा-सा कोर्स था । हम. करीब 
भस्सी आदमी इस खास कक्षामें सम्मिलित हुए थे। परीक्षा लेनेपर एक ही 
भादमो नापास हुआ । जो पास हुए उनके लिए अब सरकारकी ओरसे कवायद 
आदि सिखातेका प्रबन्ध हुआ । 

९७. धमकी पहेली 


ज्यों ही यह खबर. दक्षिण अफ्रीका पहुँची कि युद्धमें काम करनेके लिए 
हमने अपने नाम सरकारके पास भेजे हैं, त्यो ही मेरे नाम बहाँसे दो तार आये । 
उनमें एक पोलाकका था। उसमें पूछा गया था-- क्या आपका यह कार्य 
अहिसाके आपके सिद्धान्तके विरुद्ध नहीं है ? 

ऐसे तारकी मुझे कुछ आशा तो थी ही, क्योंकि हिन्द स्वराज्य' में मैंने 
इस विषयकी चर्चा की थी और दक्षिण अफ्रीकामें मित्रोंके सांथ तो इसकी चर्चा 
निरन्तर होती ही रहती थी । 

जिस विचार-धाराके वश होकर में बोअर-पुद्धमे सम्मिलित हुआ था, उसीका 
उपयोग इस बार भी मैंने किया था । मैं इस बातको अच्छी तरह समझता था 
कि युद्धमें सम्मिलित होनेका अहिसाके साथ कोई मेल नहीं बैठ सकता । किन्तु 
कर्तव्यका बोध हमेशा दीयेकी तरह स्पष्ट नहीं होता । सत्यके पुजारीको अक्सर 
ठोकर खानी पड़ती है । 

अहिंसा व्यापक वस्तु है । हम हिसाकी होलीके बीच घिरे हुए पामर प्राणी 
हैं । यह बाक्य गलत नहीं है कि जीव जीवपर जीता है । मनुष्य एक क्षणके 
लिए भी बाह्य हिसाके बिना जी नहीं सकता । खाते-पीते, उठते-बेठते, सभी 
क्रियाओंमें इच्छा-अनिच्छासे कुछ-न-कुछ हिंसा तो वह करता ही रहता हे । यदि 
वह इस हिसासे छूटनेके लिए घोर प्रयत्न करता हूँ, उसकी भावनामें मात्र 
अनुकम्पा होती है, वह सूक्ष्म-से-सूक्ष्म जंतुका भी नाश नहीं चाहता और यथा- 
शक्ति उसे बचानेका प्रयत्न करता है, तो वह अहिसाका पुजारी हे । उसकी 
प्रवृत्तिमें निरन्तर संयमकी वृद्धि होगी, उसमें निरन्तर करुणा बढ़ती रहेगी । 
किन्तु देहधारी बाह्य हिसासे सर्वथा मुक्त नहीं हो सकता । 

फिर, अहिसाकी तहमै अद्वंत-भावना निहित हे । और यदि प्राणीमात्रमें अभेद 
हो, तो एकके पापका प्रभाव दूसरेपर पड़ता हे; इस कारण मनुष्य हिसासे 
बिलकुल अस्पृष्ट नहीं रह सकता । समाजमें रहनेवाला मनुष्य समाजकी हिसामें, 
अनिच्छासे ही क्यों न हो, भागीदार बनता हे । जब दो राष्ट्रोके बीच युद्ध छिड़े, 
तब अहिसामें विश्वास रखनेवाले व्यक्तिका धर्म है कि वह उस युद्धको रोके । जो 
इस धर्मका पालन न कर सके, जिसमें विरोध करनेकी शक्ति न हो, जिसे विरोध 
करनेका अधिकार प्राप्त न हो, वह युद्धकार्यमें सम्मिलित हो; और सम्मिलित 

हुए भी उसमेंसे अपनेको, अपने देशको और साथ ही संसारको उबारनेकी 
हार्दिक कोशिश करे । ु अ र 

मुझे अंग्रेजी राज्यके द्वारा अपने राष्ट्रकी स्थिति सुधारती थी । अगर 
आखिरमें मुझे उस राज्यके साथ व्यवहार बनाये रखता हो, उस राज्यके 

शण्डेके नीचे रहना हो, तो या तो मुझे प्रकट रूपसे युद्धका विरोध करके उसका 
उस समयतक सत्याग्रहके शास्त्रके अनुसार बहिष्कार करना चाहिये, जबतक 
उस राज्यकी युद्धनीतिमें परिवर्तन न हो, अथवा उसके जो कानून भंग करने 
योग्य हों उनका सविनय भंग करके जेलकी राह पकड़नी चाहिये, अथवा मुझे 
उसके युद्ध कार्यमें सम्मिलित होकर उसका मुकाबला करनेकी शक्ति और अधिकार 
प्राप्त करने चाहिये । मुझमें यह शक्ति न थी । इसलिए मैंने माता कि मेरे पास 
युद्धमें सम्मिलित होनेका ही मार्ग बचा था । 

मैंने बंदूकधारीमें और उसकी मदद करनेवालेमें अहिसाकी दृष्टिसे कोई भेद 
नहीं माना । फौजमें मात्र घायलोंकी ही सार-संभाल करनेके काममें लगा हुआ 
व्यक्ति भी युद्धके दोषोंसे मुक्त नहों हो सकता । 

पोलाकका तार मिलते ही मैंने कुछ मित्रोंसे उसकी चर्चा की । ऊपर दिये 
गये अपने विचारोंका औचित्य मैं उस समय भी सब मित्रोंके सामने सिद्ध नहीं 
कर सका था। प्रश्‍त सूक्ष्म है। उसमें मतभेदके लिए अवकाश हे । सत्यका 
आग्रही मात्र रूढिसे चिपटकर ही कोई काम न करे; वह अपने विचारोंपर 
हठपूर्वक डटा न रहे; हमेशा यह मानकर चले कि उनमें दोष हो सकता है, और 
जब दोषका ज्ञान हो तब भारी-से-भारी खतरोंको उठाकर भी उसे स्वीकार करे 
और प्रायश्चित्त भी करे । ट 


९८. छोटासा सत्याग्रह 


इस प्रकार धर्म समझकर मैं युद्धमें सम्मिलित तो हुआ, लेकिन मेरे नसीबमें 
न सिर्फ उसमें सीधे हाथ बेंटाता नहीं आया, बल्कि ऐसे नाजुक समयमे सत्याग्रह 
करनेकी भी नौबत आ गई । 

जब हमारे नाम मंजूर हो गये और दर्ज कर लिये गये, तो हमें पूरी कवायद 
सिखानेके लिए एक अधिकारी नियुक्त किये गये । हम सबका खयाल यह था 
कि ये अधिकारी युद्धकी तालीम देनें-भरके लिए हमारे मुखिया थे। बाकी सब 
मामलोमें दलका मुखिया मैं था । मैं अपने साथियोकि प्रति जिम्मेदार था और 
साथी मेरे प्रति; अर्थात्‌ हमारा खयाल यह था कि अधिकारीको सारा काम मेरे 
द्वारा लेना चाहिये । सोहराबजी बहुत सयाने थे । उन्होंने मुझे सावधान 
किया-- भाई, ध्यान रखिये । ऐसा प्रतीत होता है कि ये सज्जन यहाँ अपनी 
जहाँगीरी चलाता चाहते हैं । हमें उनके हुक्मकी जरूरत नहीं । मैं तो देखता 
हे कि ये नौजवान भी मानों हमपर हुक्म चलाने आये हे । में भी सोहराबजीकी 
कही बातको देख चुका था । 

इसी अरसेमें मेरी पसलियोमें सख्त सूजन आ गई और उसके सिलसिलेमें 
मुझे आखिर खटियाकी शरण लेनी पडी । 


अधिकारीने अपना अधिकार चलाना शुरू किया । उन्होंने स्पष्ट कह दिया 
कि वे सब मामलोंमें हमारे मुखिया हैं। सोहराबजी मेरे पास आये । उनकी 
बातें सुनकर में अधिकारीके पास गया और अपने पास आई हुई सब शिकायतें 
उन्हें सुनाई । मेरी बात उनके गले न उतरी और फौजी नियमोंके विरुद्ध 
मालूम हुई । 

हमने सभा की । सत्याग्रहके गंभीर परिणाम कह सुनाये । लगभग सभीने 
सत्याग्रहको शपथ ली । हमारी सभाने यह प्रस्ताव पास किया कि यदि मौजूदा 
अधिकारी न हटाये जायें और दलको नये अधिकारो पसन्द न करने दिये जायं, 
तो हमारा दल कवायदमें और कँम्पमें जाना बन्द करेगा । 


मैने यह हकीकत अधिकारीको लिख भेजी । भारत-मंत्रीको भी लिखा । 
इसके बाद तो हमारा परस्पर बहुत पत्र-व्यवहार हुआ । 


अधिकारीने धमकीसे और हिकमतसे हममें फूट पैदा की । शपथबद्ध होते 
हुए भी कुछ लोग कलके या बलके बशमें हो गये । इतनेमें नेटली अस्पतालमें 
अनपेक्षित संख्यामें घायल सिपाही आ पहुँचे और उनकी सारःसँभालके लिए 
हमारी समूची टुकड़ीकी आवश्यकता पड़ी । जिन्हें अधिकारी खींच सके, वे 
तो नेटली पहुँच गये। किन्तु दूसरे न गये। यह इंडिया-ऑफिसको अच्छा 
न लगा । में बिछोनेपर पड़ा था, किन्तु दलके लोगोसे मिलता रहता था। 
में मि० रॉबद सके सम्पर्कमे अच्छी तरह आ चुका था। वे मुझसे मिलने आये 
ओर बचे हुए लोगोंको भी भेजनेका आग्रह किया । उनका सुझाव यह था 
कि ये लोग एक अलग दलकी शकलमें जायें । नेटली अस्पतालमे तो दलको 
बहाँके मुखियाके अधीन रहना पड़ेगा, जिससे दलवालोंकी मानहानि न होगी । 
सरकारको उनके जानसे. संतोष होगा ओर बड़ी संख्यामें आये हुए घायलोंकी 
सेवा-शुश्रषा होगी । मेरे साथियोंको ओर मुझे यह सुझाव पसन्द पड़ा 
और बचे हुए विद्यार्थी भी नेटली गये अकेला मै ही लाचारीसे दाँत पीसता 
बिछोनेमें पड़ा रहा । 

जिन दिनों मेरी पसलियोंमें सूजन आई थी, उस समय गोखले विलायत 
आ पहुँचे थे केलनवैक और में हमेशा उनसे मिलने जाते थे । 

मेरी बीमारी चर्चाका विषय बन गई । आहारके मेरे प्रयोग तो चल ही रहे 
थे । डॉ० जीवराज महेता मेरी सार-संभाल करते थे । उन्होंने दूध और अन्न 
खानेका बहुत आग्रह किया । शिकायत गोखलेतक पहुँची । फलाहारकी मेरी 
दलीळके बारेम उन्हें बहुत आदर न था; उनका आग्रह यह था कि आरोग्यकी 
रक्षामें लिए डॉक्टर जो कहें सो लेना चाहिये । 

उनके इस आग्रहको ठुकराना मेरे लिए बहुत ही कठिन था । मैंने विचारके 
लिए चौबीस घण्टेका समय माँगा । कैलनवबैकसे चर्चा की । लेकिन मुझे स्वयं 
ही अन्तर्तादका पता लगाना था । 

प्रशत यह था कि कहाँतक गोखलेके प्रेमके वश होनेमें घर्म था, अथवा यह 
कि शरीर-रक्षाके लिए ऐसे प्रयोगोंको किस हदतक छोड़ना ठीक था । इसलिए 
मैंने निश्चय किया कि इन प्रयोगोंमेंसे जो प्रयोग केवल धर्मकी दृष्टिसे चल 
रहा था, उसपर कायम रहकर दूसरे सब मामलोंमें डॉक्टरके वश होना 
चाहिये । दूधके त्यागमें धर्म-भावनाका स्थान मुख्य था । इसलिए दूधके त्याग- 
पर डटे रहनेका निश्‍चय करके में सबेरे उठा । 

शामको गोखलेसे मिलने गया । उन्होंने तुरन्त ही प्रश्न पूछा भौर मैंने 
धीरेसे जवाब दिया--“में सब कुछ करूंगा, किन्तु आप एक चीजका आग्रह न 
कीजिये । मैं हो और दुधके पदार्थ अथवा मांसाहार नहीं छूंगा । इन्हें न लेनेसे 
देहपात होता हो, तो वैसा होने देनेमें मुझे धर्म मालूम होता है ।” जब देखा 
कि यह मेरा अंतिम निर्णय है, तो उन्होंने आग्रह करना छोड़ दिया और डॉक्टर- 
को मेरी वत्तिके अनुसार सुचना दी । 

में यह देखकर घबराया कि पसलीका दर्द मिट नहीं रहा है । 

सन्‌ १८९० में मैं डॉ एलिन्सनसे मिला था, जो आहारके परिवर्ततके 
सहारे बीमारियोंका इलाज करते थे। मैंने उन्हें बुलवाया । वे आये। उन्होंने 
मेरा आहार निश्चित कर दिया और कुछ दूसरे सुझाव भी दिये। मेने उत्त- 
पर अमल किया । इससे तबीयतमें थोड़ा सुधार हुआ । डॉक्टर दूसरी बार 
आये और आहारकी चीजोंमें उन्होंने फेरफार किया । इस बारका फेरफार मेरे 
लिए अधिक अनुकूल सिद्ध हुमा । “ 

किन्तु दर्द बिलकुल मिटा नहीं था । सावधानीकी जरूरत थी ही । डॉक्टर 
महेता समय-समयपर मुझे देख तो जाते ही थे । हमेशा ही उनसे यह सुननेको 
मिलता था कि मिरा इलाज करायें तो अभी दुरुस्त कर दूँ ।' 

कभी-कभी लेडी रॉबर्ट स मुझे देखने आती थों। और, एक दिन 
मि० रॉबर्ट्स आ पहुँचे । उन्होंने मुझसे देश जानेका आग्रह किया : 

“इस हालतमें आप नेटली कभी नहीं जा सकेंगे । कड़ाकेकी सर्दी तो अभी 
आगे पड़ेगी । अब आप देश जाइये और वहाँ अपना स्वास्थ्य सुधारिये । अगर 
तबतक लड़ाई चलती रही, तो मदद करनेके बहुतेरे अवसर आपको मिलेंगे ही । 
अन्यथा आपने यहाँ जो किया हे, उसे में कम नहीं समझता ।” 

मैंने उनकी इस सलाहको मात लिया और देश जानेकी तैयारी की । 


१००. रवानगी 


चूँकि मि० कैलनबैक जर्मन थे, इसलिए उन्हें हिन्दुस्तान जानेकी इजाजत 
न मिली । उनके वियोगका दुःख मुझे तो हुआ ही, लेकिन में यह देख सका कि 
मेरी अपेक्षा उन्हें अधिक दुःख हुआ । 

हमने तीसरे दर्जका टिकट कटानेका प्रयत्न किया । किन्तु पी० एण्ड ओ० 
के स्टौमरोमें तीसरे दजँके टिकट नहीं मिलते थे, इसलिए दूसरे देके लेने पडे । 

डॉक्टर महेताने मेरे शरीरको मीडज प्लास्टरकी पट्टीसे बाँध दिया था और 
सलाह दी थी कि में इस पट्टीको बँधा रहने दूँ । दो दिनतक तो मैंने उसे सहन 
किया, लेकिन फिर सहन न कर सका । फलतः पट्टी उतार डाली और नहाने- 
धोनेके लिए छुट्टी पाई । खानेमें मुख्यतः सूखे और हरे मेवेको ही स्थान दिया । 
मेरी तबीयत दिन-प्रतिदिन सुधरती गई ओर स्वेजकी खाड़ीमें पहुँचते-पहुँचते 
तो बहुत अच्छी हो गई। मैंने माना कि यह शुभ परिवर्तन मात्र शुद्ध और 
समशीतोष्ण हवाके कारण ही हुआ हैं । 

कुछ ही दिलोंमें हम बम्बई पहुंचे । जिस देशमें में सन्‌ १९०५ में वापस 
लोटनेकी आशा रखता था, उसमें में १० साल बाद वापस लोट सका, यह 
सोचकर मुझे बहुत आनन्द हुआ । बम्बईमें गोखलेने स्वागत-समारोह आदिकी 
व्यवस्था कर ही रखी थो । उनका स्वास्थ्य नाजुक था, फिर भी वे बम्बई आ 
पहुँचे थे। में इस उमंगके साथ बम्बई पहुंचा था कि उनसे मिलकर और 
अपनेको उनके जीवनमें समाकर में अपना भार उतार डालूंगा । किन्तु विधाताने 
कुछ दूसरी ही रचना कर रखी थी । 

१०१. सेरी वकालत 


मेरी वकाळतके समयके और वकीलके नाते मेरे. अपने इतने संस्मरण मेरे 
पास हैं कि उन्हें लिखने वठ, तो उन्हींकी एक पुस्तक तैयार हो जाय । किन्तु 
उनमेंसे कुछ, जो सत्यसे संबंध रखनेवाले हैं, यहाँ देना शायद अनुचित न 
माना जायया । 

वकालतके घंधेमें मैंने कभी असत्यका प्रयोग नहीं किया । वकालतका 
अधिकतर समय तो केवळ सेवाके लिए ही सममित था तथा उसके लिए 
मैं जेव-खर्चके अलावा कुछ भी न लेता था; कभी-कभी जेब-खर्च भी छोड़ 
देता था। 

विद्यार्थी-अवस्थामें भी मैं सुना करता था कि वकाळतका धंघा झूठ बोले 
बिना चल ही नहीं सकता । झूठ बोलकर में न तो कोई पद लेना चाहता था 
और न पैसा कमातां चाहता था । इसलिए मुझपर इन बातोंका कोई प्रभाव 
नहीं पड़ा । त 

दक्षिण अफ्रीकामें कई बार इसकी कसौटी हो चुकी थी । में जानता था कि 
प्रतिपक्षके साक्षियोंको सिखाया-पढ़ाया गया है और अगर में मुवक्किलके 
माक्षीको तनिक झूठ बोळनेके लिए प्रोत्साहित करू, तो मुवक्किलके केसमें 
कामयाबी मिल सकती है । किन्तु मैंने हमेशा इस लालचको छोड़ा है । मेरे दिलमें 
भी हमेशा यही खयाल बना रहता था कि अगर मुवविकिलका केस सच्चा हो 
तो उसमें कामयाबी मिले और झूठा हो तो हार हो । मुझे याद नहीं पड़ता कि 
फीस लेते समय मैंने कभी हार-जीतके आधारपर फीसकी दरें तय की हों। 
मुवक्किल हारे चाहे जीते, मैं तो हमेशा मेहनताना ही मांगता था और जीतने- 
पर भी उसीकी आशा रखता था । मुवक्किलको Ei कल कह देता था— 
“मामला झूठा हो तो मेरे पास मत आना ।” आखिर मेरी साल तो यही कायम 
हुई थी कि झूठे केस मेरे पास कभी आते ही नही । 

वकालत करते समय मैंने एक ऐसी आदत भी डाली थी कि में अपना अज्ञान 
न मुवक्किलसे छिपाता था, न वकीलसे । जहाँ-जहाँ मुझे कुछ सूझ न पड़ता, 
वहाँ-वहाँ मुवक्किलको दूसरे वकीलके पास जानेको कहता; अथवा कोई मुझे 
वकील करता तो मैं उससे कहता कि किसी अधिक अनुभवी वकीलकी सलाह 
लेकर मैं उसका काम करूंगा । इस शुद्धताके कारण में मुवक्किलोंका अखूट प्रेम 
और विश्वास सम्पादन “कर सका था । * 

१४० संक्षिप्त आव्मकथा 


इस विश्वास और प्रेमका पूरा-पूरा लाभ मुझे अपने सार्वजनिक 
काममें मिला । 


दक्षिण अफ्रीकामे वकालत करनेका हेतु केवल लोकसेवा था । इस सेवाके 
लिए भी मुझे लोगोंका विश्वास संपादन करनेकी आवश्यकता थी । उदार दिलके 
हिन्दुस्तानियोने पैसे लेकर की गई वकालतको भी सेवा माना और जब मैंने 
उन्हे उनके हकोंके लिए जेलके दुःख सहनेकी सलाह दी, तब उनमेंसे बहुतोने 
उस सलाहको ज्ञानपूर्वक स्वीकार करनेकी अपेक्षा मेरे प्रति रही अपनी श्रद्धा 
ओर प्रेमके वश ही स्वीकार किया था। सैकड़ों लोग मुवविकल न रहकर मेरे 
मित्र बन गये, सार्वजनिक सेवामें मेरे सच्चे साथी बने और मेरे कठोर 
जीवनको उन्होंने रसमय बना दिया । 

९ : देशमें स्थायी निवास 


१०२. पहला अनुभव 


मेरे स्वदेश आनेके पहले जो लोग फिनिक्ससे वापस लौटनेवाले थे, वे 
यहाँ आ पहुँचे थे। मैंने उन्हें लिखा था कि वे एण्ड जसे मिल लें और जैसा 
वे कहें वेसा करें । 

शुरूमे उन्हें कांगड़ी गुरुकुलमें ठहराया गया । वहाँ स्व० श्रद्धानन्दजीने उन्हें 
अपने बाळकोंकी तरह रखा । इसके वाद उन्हें शान्तिनिकेतनमें रखा गया । 
वहाँ कविवरने और उनके समाजने उन्हें उतने ही प्रेमसे नहलाया । 

बम्बईके बन्दरगाहपर उतरते ही मुझे पता चला कि उस समय 
यह परिवार शांतिनिकेतनमें था । इसलिए गोखलेसे मिळरेके बाद में वहाँ 
जानेको अधीर हो गया था। 


बम्बईमें सम्मान स्वीकार करते समय ही मुझे एक छोटा-सा सत्याग्रह 
करना पड़ा था । मेरे निमित्तसे मि० पिटीटके यहाँ एक सभा रखी गई थी । 
उसमें में गुजरातीमें जवाब देनेकी हिम्मत न कर सका । उस महलमें और 
आँखोंको चौंधियानेवाले उस ठाठबाटके बीच गिरमिटियोंकी सोहबतमें रहनेवाला 
मैं अपने-आपको देहाती-जैसा लगा । आजकी पोशाकके मुकाबले उस 
समय पहना हुआ अंगरखा, साफा आदि अपेक्षाकृत सम्य पोशाक कही 
जा सकती है, फिर भी में उस अलंकृत समाजमें अलग ही छिटका पड़ता 
था । लेकिन वहाँ तो जैसे-तैसे मैने अपना काम निबाहा ओर फीरोजझाह 
महेताकी बगलमें आसरा लिया । 

गजरातियोंकी सभा तो थी ही । इस सभाके बारेमें मेंने पहलेसे कुछ बातें 
जान ली थीं । मि० जिन्ना भी गुजराती थे, इसलिए सभामें वे भी हाजिर थे। 
उन्होंने अपना छोटा और: मीठा भाषण अंग्रेजीमे किया । दुसरे भाषण भी 
अधिकतर अंग्रेजीमें ही हुए । जब मेरे बोलनेका समय आया, तो मैंने उत्तर 
गजरातीमें दिया और गजराती तथा हिन्दुस्तानीके प्रति अपने पक्षपातको कुछ 
शब्दोंमे व्यक्त करके मैंने गुजरातियोंकी सभामें अंग्रेजीके उपयोगके विरुद्ध अपना 
नम्र विरोध प्रकट किया । मुझे यह देखकर खुशी हुई कि मैने गुजरातीमें उत्तर 
देनेकी जो हिम्मत की उसका किसीने अनर्थ नहीं किया और सबने मेरे उस 
विरोधको सहन कर लिया । 

इस प्रकार बम्बईमें दो-एक दिन रहकर और प्रारम्भिक अनुभव 
लेकर में गोखलेकी आज्ञासे पूना गया । | 

१०३. पुनासे 


पूनामें गोखलेने ओर सर्वेन्ट्स ऑफ इण्डिया सोसायटीके सदस्योने मुझे 
अपने प्रेमसे नहला दिया । गोखलेकी तीव्र इच्छा थी कि में भी सोसायटीमें 
सम्मिलित हो जाऊं । में स्वयं तो चाहता ही था । किन्तु सदस्योंको ऐसा प्रतीत 
हुआ कि सोसायटीके आदर्श और काम करनेकी उसकी रीति मुझसे भिन्न है। 
इसलिए मेरे सदस्य बनने अथवा न बननेके बारेमें उनके मनमें शंका थी । 


मैंने अपने विचार गोखलेको बता दिये थे । मैं सोसायटीका सदस्य 
बन्‌, या न वन, तो भी मुझे एक आश्रम खोलकर उसमें फिनिक्सके 
साथियोंको रखना ओर खुद वहाँ बैठना था । इस विश्वासके कारण कि 
गुजराती होनेसे मेरे पास गुजरातके द्वारा सेवा करनेकी- पूँजी अधिक होनी 
चाहिये, में गुजरातमें ही कहीं स्थिर - होना चाहता था । गोखलेको यह 
विचार पसन्द पड़ा था, इसलिए उन्होंने कहा : - 

“आप अवश्य ऐसा कीजिये । सदस्योके साथकी बातचीतका जो भी 
परिणाम हो, यह तय है कि आपको आश्रमके लिए पैसा मुझीसे लेना है । 
उसे मैं अपता ही आश्रम समझूँगा ।” 

मेरा हृदय प्रफुल्लित हुआ । यह सोचकर मैं बहुत खुश हुआ कि मुझे 
पैसे उगाहनेके धंधेसे मुक्ति मिळ गई; अब मुझे अपनी जवावदारीपर 
नहीं चलता पड़ेगा, बल्कि हरएक परेशानीके समय मेरी रहनुमाईके लिए 
कोई होगा । इस विश्वासके कारण मुझे ऐसा लगा, मानो मेरे सिरका बड़ा 
बोझ उतर गया हो । ४ 


१०४. क्या वह धभकी थी ? 


बम्बईसे मुझे अपने बड़े भाईको विधवाः और. दुसरे _ कुटुम्म्ियोंसे 
मिलनेके लिए राजकोट और पोरवन्दर जाना था, इसलिए. में उधर गया । 

बम्बईसे काठियावाइ तीसरे दर्जमे ही जाना-था । इस यात्रामें मझे 
साफा और अंगरखा उपाधिरूप प्रतीत हुए । इसलिए मैंने केवल कुर्ता, 
घोती और आठ-दस आनेकी कांश्मीरी टोपी ही पहनी । इस तरहकी पोशाक 
पहननेवाला आदमी गरीब ही माना जाता था। उन दिनों वीरमगाम अथवा 
बढवाणमें प्लेगके कारण तीसरे दजेके मुसाफिरोंकी जाँच होती थो ।: मुझे थोड़ा 
बुखार था। जाँच करनेवाले: अधिकारीने मुझे हुक्म किया कि में राजकोटमें 
डाँक्टरसे मिळूं और मेरा नाम लिख लिया । : 

वढवाण स्टेशनपर मुझे वहाँके प्रसिद्ध लोक-सेवक दर्जी मोतीलाल मिले 
थे । उन्होंने मुझसे वीरमगामकी चुंगी-संबंधी जाँच-पड़ताल और उस निमित्तसे 
होनेवाली कठिनाइयोंकी चर्चा की । मैंने संक्षेपमे ही जवाब दिया : 

“आप जेल जानेको तैयार हैं ?” 

मोतीलालने बहुत दुढ्तापूर्वक जवाब दिया : 

“हम जरूर जेल जायेंगे, लेकिन आपको हमारी रहनुमाई करनी होगी ।” 

मोतीलालपर मेर! आँख टिक गई । बादमें में उनके संपर्कमे काफी आया 
था । जब सत्याग्रह-आश्रम स्थापित हुआ, तो वे बिता चूके हर महीने वहाँ 
कुछ दित आकर रह जाते थे । बालकोंको सीना सिखाते थे और आश्रमका 
सिलाई-काम भी कर जाते थे । वोरमगामकी बात मुझे रोज सुनाते रहते थे । 
ये मोतीलाल भरी जवानीमें बीमारोके शिकार बन गये । 

राजकोट पहुँचनेपर मैं दूसरे दिन सवेरे उस हुकमके मुताबिक 
अस्पतालमें हाजिर हुआ । वहाँ तो में अपरिचित नहीं था । डॉक्टर शरमायं और 
जाँच करनेवाले उक्त अधिकारीपर ताराज होते लगे। मुझे उस नाराजीका 
कोई कारण नजर न आया । अधिकारीने अपने धर्मका पालन किया था । 
काठियावाडमें मैं जहाँ-जहाँ भी घूमा वहाँ-वहाँ वीरमगामकी चुंगी-संबंधी जाँचके 
सिळसिलेमें होनेवाली परेशानियोंकी शिकायतें मैंने सुनीं। मुझे इस संबंघमें 
जो भी सामग्री मिली उसे मैं पढ़ गया । मैने बम्बई-सरकारसे पत्र-ब्यवहार 
शुरू किया । सेक्रेटरीसे मिला । लार्ड विलिंग्डभसे भी मिला । उन्होने 
सहानुभूति प्रकट की, किन्तु दिल्लीकी हिलाईकी शिकायत की । ह 

मैंने केन्द्रीय सरकारकै साथ पत्रव्यवहार शुरू किया । जब मुझे लॉड 
चेम्सफर्डसे मिलनेका मौका मिला, उस समय यानी करीब दो सालके पत्र- 
व्यवहारके बाद मामलेकी सुनवाई हुई । कुछ ही दिनोमें मैंने अखबारमें 
चुंगी रह होनेकी नोटिस पढ़ी । 

मैंने इस जीतको सत्याग्रहकी बुनियाद माना । बम्बई-सरकारके सेक्रे- 
टरीने बगसरामें किये गये मेरे भाषणमें सत्याग्रहुका जो उल्लेख हुआ था, 


* उसके बारेमें मुझसे पूछा : 


“क्या आप इसे धमकी नहीं मानते ? और क्या शक्तिशाली सरकार 
ऐसी धमकीकी परवाह करेगी ?" 
मैंने जवाब दिया : ५ ५ 
“यह धमकी नहीं है। यह छोकशिक्षा है। मेरे जैसे व्यक्तिका धर्म 
है कि वह लोगोंको अपने दुःख दूर करनेके सब वास्तविक उपाय समझाये ।- 
जो जनता स्वतंत्रता चाहती है, उसके पास अपनी रक्षाका अन्तिम उपाय होना 

चाहिये । साधारणतः ऐसे उपाय हिंसक होते हे । लेकिन सत्याग्रह शुद्ध अहिसक 
शस्त्र हे । में उसके उपयोग और उसकी मर्यादाको समझाना अपना धर्म मानता 
हें । अंग्रेज सरकार शक्तिशाली है, इस विषयमें मुझे कोई शंका नही । किन्तु 
सत्याग्रह सर्वोपरि शस्त्र है, इस विषयमें भी मुझे कोई शंका नहीं ।" 


समझदार सेक्रेटरीने अपना सिर हिलाया और बोला--“हम देखेंगे ।” 


१०५. शांतिनिकेतन 


राजकोटसे में शांतिनिकेतन गया । वहाँ शांतिनिकेतनके अध्यापकों और 
विद्यार्थियोंने मुझे अपने प्रेमसे नहलाया । स्वागतकी विधिमें सादगी, कला और 
प्रेमका सुन्दर मिश्रण था । 
यहाँ मेरी मंडलीको अलगसे ठहराया गया था । मगनलाल गांधी उस 
संडलीको संभाल रहे थे और फिनिक्स आश्रमके सब नियमोंका पालन 
सूक्ष्मतासे करते-कराते थे । उन्होंने अपने प्रेम, ज्ञान और उद्योगकी बदौलत 
शांतिनिकेतनमें अपनी सुगंध फैलाई थी । 
अपने स्वभावके अनुसार मैं विद्याथियो और शिक्षकोंमें घुलमिल गया और 
स्वपरिश्रमके विषयमें चर्चा करने लगा | मैंने वहाँके शिक्षकोंके सामने अपनी 
यह बात रखी कि वैतनिक रसोइयोंके बदले शिक्षक और विद्यार्थी अपनी रसोई 
स्वयं बना ले तो अच्छा हो । कुछ लोगोंको यह प्रयोग बहुत अच्छा लगा । 
नई चीज, फिर वह कैसी भी क्यों न हो, बालकोंको तो अच्छी लगती ही हैँ। 
इस न्यायसे यह चीज भी उन्हें अच्छी लगी और प्रयोग शुरू हुआ। जब 
कविश्रीके सामने यह चीज रखी गई, तो उन्होंने अपनी यह सम्मति दी कि यदि 
शिक्षक अनुकूल हों, तो स्वयं उन्हें तो यह प्रयोग अवश्य पसन्द होगा । उन्होंने 
विद्याथियोसे कहा--''इसमें स्वराज्यकी चावी मोजूद हे ।'” 
लेकिन मेहनतके इस कामको सवा सौ विद्यार्थी और शिक्षक भी एकदम 
नहीं अपना सकते थे । अतएव रोज चर्चा होती थी । कुछ लोग थक जाते थे । 
आखिर कुछ कारणोंसे यह प्रयोग बन्द हो गया। मेरा विश्वास यह 
है कि इस जगद्विख्यात संस्थाने थोड़े समयके लिए भी इस प्रयोगको 
अपत्ताकर कुछ खोया नहीं। में शांतिनिकेतनमें कुछ समय रह्नेका इरादा 
रखता था । किन्तु विधाता मुझे जबरदस्ती घसीटकर ले गया । मैं मङ्किलसे 
एक हफ्ता वहाँ रहा होऊंगा कि इतनेमें पूनासे गोखलेके अवसानका तार 
मिला । शांतिनिकेतन शोकमें डूब गया । सब मेरे पास समवेदनाके लिए आये । 
` मंदिरमें विशेष सभा की गई। में उसी दिन पूनाके लिए रवाना हुआ । पत्नी 
ओर मगनलालकों मेने अपने साथ लिया । बाकी सब शांतिनिकेतनमें रहे । 

बर्देवानतक एण्डू ज मेरे साथ आये थे । उन्होंने मुझसे पृछा--“क्या आपको 
ऐसा मालूम होता है कि हिन्दुस्तानमें सत्याग्रह करनेका अवसर आयेगा ? 
और अगर ऐसा मालूम होता हो तो कब आयेगा, इसकी कोई कल्पना 
आपको हे ?” 
मैंने जवाब दिया--''इसका जवाब देना मुश्किल है । अभी एक वर्ष तो 
मुझे कुछ करना हो नहीं हे । गोखलेने मुझसे प्रतिज्ञा करवाई है कि मुझे एक 
वर्षतक भ्रमण करना है और किसी सार्वजनिक प्रइतपर अपना विचार न 
तो बनाना है, न प्रकट करना हे । मैं इस प्रतिज्ञाको अक्षरशः पालनेवाला 
हुं। बादमें भी मुझे किसी प्रश्‍नपर कुछ कहनेकी जरूरत होगी तभी मैं कहुँगा । 
इसलिए में नहीं समझता कि पाँच वर्षतक सत्याग्रह करनेका कोई 
अवसर आयेगा ।” 

१०६, मेरा प्रयत्न 

पूना पहुँचनेपर उत्तर-क्रिया आदि संपन्न करके हम सब इस प्रश्‍्तकी चर्चामें 
लग गये कि अब सोसायटी किस तरह निभे और मुझे उसमें सम्मिलित होना 
चाहिये या नहीं । गोखळेके जीते जी मेरे लिए सोसायटीमें दाखिल होनेका 
प्रयत्न करमा जरूरी न था। मुझे केवळ गोखलेकी आज्ञा और इच्छाके वश 
होना था । मुझको यह स्थिति पसन्द थी । भारतवर्षके तुफानी समुदरमें पड़ते 
समय मुझे एक कणंधारको जरूरत थी और गोखले-जैसे कर्णधारकी छायामें में 
सुरक्षित था । 

किन्तु अब मुझे लगने लगा कि सोसायटीमें दाखिल होनेके लिए मुझे सतत 
प्रयत्न करना होगा । मैने अनुभव किया कि गोखळेकी आत्मा मुझसे यही 
चाहेंगी । मैंने बिना संकोचके ओर दृढतापूर्वक इसका प्रयत्न शुरू किया । किन्तु 
मैने देखा कि सदस्योंमें मतभेद था । 

हमारी सारी चर्चा मीठी थी और केवळ सिद्धान्तका अनुसरण करनेवाली 
थी। लम्बी चर्चाके बाद हम एक-दूसरेसे अलग हुए । सदस्योंने दूसरी सभातक 
निर्णयको मुलतवी रखा । 

घर लौटते हुए मैं विचारके चक्रमें फंसा । क्या मेरे लिए बहुमतके 
सहारे दाखिल होना इष्ट होगा ? क्या वह गोखलेके प्रति मेरी वफादारी मानी 
जायगी ? अगर मेरे विरुद्ध मत प्रकट हो, तो क्या उस दशामें में सोसायटीकी 
स्थितिको नाजक बनानेका निमित्त न बनूंगा ? मैंने स्पष्ट देखा कि जबतक 
सोसायटीके सदस्यों मुझे दाखिल करनेके वारेमे मतभेद रहे तबतक स्वयं 
मुझे दाखिल होनेका आग्रह छोड़ देता चाहिये ओर इस प्रकार विरोधी 

पक्षको नाजुक स्थितिमें पडनेसे वचा लेना चाहिये । इसीमें सोसायटी और गोखले- 
के प्रति मेरी वफादारी है । ज्यो ही अन्तरात्मामें इस निर्णयका उदय हुआ, त्यों 
ही मैंने श्री शास्त्रीको पत्र लिखा कि वे मेरे प्रवेशके विषयमें सभा बुलायें ही 
नहीं । और सोसायटीमें दाखिल होनेकी अपनी अर्जीको वापस लेकर मैं सोसायटी" 
का सच्चा सदस्य बना । 


अनुभवसे मैं देखता हुँ कि मेरा प्रथाके अनुसार सोसायटीका सदस्य न बनना 
ही उचित था और जिन सदस्योंने मेरे प्रवेशके बारेमें विरोध किया था उनका 
विरोध वास्तविक था । लौकिक दृष्टिसे चाहे मैं सदस्य न बना होऊ, फिर भी 
आध्यात्मिक दृष्टिसे तो में सदस्य रहा ही हूँ । लोकिक संबंधकी अपेक्षा आध्या- 
त्मिक संबंध अधिक कीमती हे । आध्यात्मिकतासे विहीन लोकिक संबंध प्राण- 
विहीन देहके समान है । 


१०७. कुस्भसेला 


मुझे डॉक्टर प्राणजीवनदास महेतासे मिलनेके लिए रंगून जाना था । वहाँ 
जाते हुए श्री भूपेन्द्रनाथ बसुका निमंत्रण पाकर मैं कलकत्तेम उनके घर ठहरा । 
यहाँ बंगाली शिष्टाचारकी पराकाष्ठा हो गई थी । उन दिनों में फलाहार ही 
करता था । कलकत्तेमें जितने प्रकारका सूखा और हरा मेवा मिला, उतना सब 
इकट्ठा किया गया था । मेरे साथियोंके लिए अनेक प्रकारके पक्वान्न बनाये गये 
थे। मैं इस प्रेम और विवेकको तो समझा, लेकिन एक-दो मेहमानोंके लिए 
समूचे परिवारका सारे दिन व्यस्त रहना मुझे असह्य प्रतीत हुआ । इस मुसीबतसे 
बचनेका मेरे पास इलाज न था। 

रंगूलमें भी मेरे फलाहारकी उपाधि अपेक्षाकृत अधिक तो थी ही । मैंने 
पदार्थोपर तो अंकुश रख लिया था, लेकिन उनकी कोई मर्यादा निश्चित नहीं की 
थी । इस कारण तरह-तरहका जो मेवा आता, उसका में विरोध न करता था । 
चाना प्रकारकी वस्तुएँ आँख ओर जीभके लिए रुचिकर होती थीं। खानेका कोई 


निश्चित समय नहीं रहता था । में खुद जल्दी खाना पसन्द करता था। फिर भी 
रातके आठ-नो तो सहज ही बज जाते थे । 


सन्‌ १९१५ में हरिद्वारमें कुंभका मेला था । उसमें जानेकी मेरी कोई इच्छा 
न थी । लेकिन मुझे महात्मा मुंशीरामजीके दर्शनोंके लिए तो जाना ही था । 
कुंभके अवसरपर गोखलेके भारत-सेवक-समाजने एक बडा दल भेजा था । तय 
हुआ था कि उसको मददके लिए में अपना दल भी ले जाऊं । शांतिनिकेतनवाली 
टकडीको लेकर मगनलाल गांधी मुझसे पहले हरिद्वार पहुँच गये थे। रंगूतसे 
लौटकर में भी उनसे जा मिला । 

हमने शांतिनिकेतनमें ही देख लिया था कि भंगीका काम करना हमारा एक 
खास धंधा बन जायगा । पाखानोंके लिए डॉ० देवने खट्टे खुदवाये थे । इन खड़ों- 
में जमा होनेवाले पाखानेको समय-समयपर ढॅकने और दूसरी तरह उन्हें साफ 
रखनेका काम फिनिकसकी टुकड़ीके जिम्मे कर देनेकी मेरी माँगको डॉ० देवने 
खुशी-खुशी मंजूर कर लिया । इस सेवाकी माँग तो मैंने की, लेकिन इसे करनेका 
बोझ मगनलाल गांधीने उठाया । 

मेरा धंधा तो अधिकतर डेरेके अन्दर बैठकर 'दर्शन' देने और आने- 
वाले अनेक यात्रियोंके साथ धर्मकी और ऐसी ही दूसरी चर्चा करनेका 
बन गया । मैं 'दर्शन' देते-देते अकुला उठा । मुझे उससे एक मिनटकी भी फुर- 
सत न मिळती थी । अपने तम्बूके किसी हिस्सेमे में एक क्षणके लिए भी अकेला 
बैठ नहीं सकता था । दक्षिण अफ्रीकामें जो थोड़ी-वहुत सेवा मुझसे बन पड़ी 
थी, उसका इतना गहरा प्रभाव सारे भरतखण्डपर पड़ा, यह में हरिद्वारमें 
अनुभव कर सका । १ 

में तो चक्कीके पाटोंके बीच पिसने लगा । जहाँ मैं प्रकट न होता वहाँ 
तीसरे दर्जेके मुसाफिरके रूपमें कष्ट उठाता और जहाँ ठहरता वहाँ दर्हनाथियोंके 
प्रमसे अकुला उठता । मेरे लिए यह कहना प्रायः कठिन हो गया है कि इन दो- 
मेंसे कौनसी स्थिति अधिक दयाजनक होगी । 

उन दिनों मुझमें घूमने-फिरनेकी शक्ति काफी थी । इसलिए मै काफी घूम- 
फिर सका था । इस भ्रमणमें मैंने लोगोंकी धर्म-भावनाकी अपेक्षा उनके पागलपन, 
उनकी चंचलता, उनके पाखण्ड और उनकी अव्यवस्थाके ही अधिक दर्शन किये । 
साधुओंका तो जमघट ही इकट्ठा हुआ था । ऐसा प्रतीत हआ मानो वे सिर्फ 
माल्पूए और खीर खानेके लिए ही जन्मे हों । यहाँ मैने पाँच पैरोंवाली गाय 
देखी । इससे मुझे आश्चर्य हुआ, किन्तु अनुभवी लोगोने मेरे अज्ञानको तुरन्त 
दुर कर दिया । 

कुंभका दिन आया । मेरे लिए वह धन्य घडो थी । मैं यात्राकी भावनासे 
हरिद्वार नहीं गया था । तीर्थक्षेत्रमें पवित्रताके शोधके लिए भटकनेका मोह मुझे 
कभी न रहा । किन्तु सत्रह लाख लोग पाखण्डी नहीं हो सकते । इनमें असंख्य 
लोग पुण्य कमानेके लिए, शुद्धि प्राप्त करनेके लिए आये थे, इस बारेमें मुझे कोई 
शंका न थी । यह कहना असंभव नहों तो कठिन अवश्य है कि इस प्रकारकी 
श्रद्धा आत्माको किस हृदतक ऊपर उठाती होगी । 

में बिछौनेपर पडा-पडा विचार-सागरमें डूब गया । चारों ओर फैले 
हुए पाखण्डके बीच अनेक पवित्र आत्माएँ भी हैं । वे ईश्वरके दरबारमें दण्डनीय 
नहीं मानी जायेंगी । यदि ऐसे अवसरपर हरिद्वारमें आना ही पाप हो, तो मुझे 
प्रकट रूपसे उसका विरोध करके कुम्भके दिन तो हरिद्वारका त्याग ही करना 

चाहिये । यदि आनेमें और कुंभके दिन रहनेमें पाप न हो, तो मुझे कोई न कोई 
कठोर ब्रत लेकर प्रचलित पापका प्रायश्चित्त करना चाहिये, आत्मशुद्धि करती 
चाहिये । मेरा जीवन ब्रतों द्वारा बना है । इसलिए मैंने कोई कठिन व्रत लेनेका 
निश्‍चय किया । मुझे उस अनावश्यक परिश्रमकी याद आई, जो कलकत्ते और 
रंगूनमें मेरे कारण यजमानोंको उठाना पड़ा था । इसलिए मैंने आहारकी वस्तुओं- 
की मर्यादा बांधने और अेंधेरेसे पहले भोजन कर लेनेका ब्रत लेना निश्चित किया । 
चौबीस घण्टोंमें पाँच चीजोंसे अधिक कुछ न खानेका और रात्रि-भोजनके 
त्यागका व्रत तो मैंने ले ही लिया । इन ब्रतोंपे एक भी गळी न रखनेका 
मैंने निश्‍चय किया । इन दो ब्रतोंने मेरी काफी परीक्षा की है। किन्तु जिस 
प्रकार परीक्षा की है, उसी प्रकार ये मेरे लिए ढालरूप भी सिद्ध हुए हूँ । इनके 
कारण मेरा जीवन वढा है और इनकी वजहसे में अनेक बार वीमारियोंसे बच 
निकला हूँ । 


१०८. लक्ष्सण झूला 


जव मैं पहाइ-से प्रतीत होनेवाले महात्मा मुन्शीरामजीके दर्शन करनेके हेतुसे 
उत्तका गुरुकुल देखने गया, तो वहाँ मैंने बहुत शांति अनुभव की । महात्माने 
मुझपर प्रेमकी वर्षा की । गुरुकुलमें औद्योगिक शिक्षा दाखिल करनेकी आवश्य- 
कताके बारेमें मेने रामदेवजी और दूसरे शिक्षकोंके साथ काफी चर्चा की। 
जल्दी ही गुरुकुले बिदा होते समय मने दुःखका अनुभव किया । 


मैंने लक्ष्मण झूलेकी बहुत तारीफ सुन रखी थी । वहाँ मैं पैदल जाना चाहता 
था । एक मंजिल हुषीकेशकी और वहाँसे दूसरी लक्ष्मण झूलेकी थी । 

हृषीकेशमें Mr संन्यासी मुझसे मिलने आये थे । उनमेंसे एकको मेरे 
जीवनम बहुत दिलचस्पी पैदा हुई । मेरे सिरपर शिखा और गलळेमें जनेऊ न 
देखकर उन्हें दु.ख हुआ ओर उन्होंने मुझसे पूछा : 

“आप 4040 होते हुए भी जनेऊ और शिखा नही रखते है, इससे हमारे 
समान लोगोंको दुःख होता है । ये दो हिन्दूधर्मकी बाह्य संज्ञाएँ हैं ओर प्रत्येक 
हिन्दूको इन्हें धारण करता चाहिये ।” 

मैंने कहा--“में जनेऊ तो धारण नहीं करूंगा । जिसे न पहनते हुए 
भी असंख्य हिन्दू हिन्दू मानें जाते हैं, उसे पहननेकी में अपने लिए कोई 
जरूरत नहीं मानता । फिर, जनेऊ धारण करत्तेका अर्थ हे दूसरा जन्म 
लेता; अर्थात्‌ स्वयं संकल्पपूर्वक शुद्ध बनना, ऊध्वंगामी बनना । आजकल 

हिन्दू समाज और हिन्दुस्तान होता गिरी हुई हालतमें हैं । ये दोनों जिस 

गिरी हुई हालतमें हैं, उसमें जनेऊ धारण करनेका हमें अधिकार ही क्या 
हैं ? हिन्दू समाजको जनेऊका अधिकार तभी हो सकता हे, जब वह अस्पू- 
इयताका मैल घो डाळे, ऊँच-नीचकी बात भूल जाय, दूसरे जड़ जमाये हुए 
दोपोंको दूर करे और चारों ओर फैले हुए अधर्म तथा पाखण्डको मिटावे ! 
इसलिए जनेऊ धारण करनेको आपको बात मेरे गले नहों उतरती । किंतु 
शिखाके सम्बन्धमें आपकी वात मुझे अवश्य सोचनी होगी । में शिखा तो 
रखता था । उसे मैंने शरम और डरके मारे ही कटा डाला है । मुझे 
लगता है कि शिखा धारण करनी चाहिये । मैं इस सम्बन्धमे अपने साथियोसे 
चर्चा कर लूंगा 1? 

जनेऊके विषयमें दी गई मेरी दलील स्वामीजीको अच्छी न लगी । 

जब बाह्य संज्ञा केवल आडंबर-ल्प हो जाती है अथवा अपने धर्मको 
दूसरे धर्मसे अलग बतानेके काम आती है, तब वह त्याज्य हो जाती है। 
में नहीं समझता कि आजकल जनेऊ हिन्दुधर्मको ऊपर उठानेका साधन है । 
इसलिए उसके विषयमें में तटस्थ हूँ । 

शिखाका त्याग स्वयं मेरे लिए लज्जाजनक था, इसलिए साथियोंसे चर्चा 
करके मैंने उसे धारण करनेका निश्चय किया । 

हृषीकेश और लक्ष्मण झूळेके प्राकृतिक दृश्य मुझे बहुत भल लगे । 
प्राकृतिक कलाको पहचाननेकी पूर्वजोंकी शक्तिके विषयमें और कलाको धामिक 
स्वरूप देनेकी उनकी दीर्घदृष्टिके विषयमें मेने मन हो मन अत्यन्त आदरका 
अनुभव किया । 

किन्तु मनुष्यकी कृतिसे चित्तको शांति न मिली । हरिद्वारकी तरह ही 
हुषीकेशमें भो लोग रास्तोंको ओर गंगाके सुन्दर किनारोंको गन्दा कर देते 
थे । गंगाके पवित्र पानीको खराब करनेमें भी उन्हे किसी प्रकारका संकोच 
न होता था । 0 

लक्ष्मण झूला जाते हुए मैंने लोहेका झूलता पुरु देखा । वह पुल प्राकृतिक 
वातावरणको कलुषित करता था और बहुत अप्रिय प्रतीत होता था । यात्रियोके 
इस रास्तेकी चाबी सरकारके हाथोमें सौंपी गई थी । मेरी उस समयकी वफा- 
दारीको भी यह असह्य मालूम हुआ । 

सन्‌ १९१५ के मई महीनेकी २५ तारीखके दिन सत्याग्रह आश्रमकी 
स्थापना हुई । जब में अहमदाबादसे गुजरा, तो अनेक मित्रोंने अहमदाबाद 
पसन्द करनेको कहा और आश्रमका खर्च खुद ही उठा लेनेका जिम्मा लिया । 
उन्होंने मकान खोज देता भी कबूल किया । 

अहमदाबादप्रर मेरी नजर टिकी थी । गुजराती होनेके कारण में मानता 
था कि गुजराती भाषाके द्वारा मैं देशकी अधिक-से-अधिक सेवा कर सकूंगा । 
यह भी धारणा थी कि अहमदाबाद पहले हाथकी वुनाईका केन्द्र था, इसलिए 
चरखेका काम यहीं अधिक अच्छी तरहसे हो सकेगा । साथ ही, यह आशा भी 
थी कि अहमदाबाद गुजरातका मुख्य नगर होनेके कारण यहाँके धनी लोग 
धनकी अधिक मदद कर सकेंगे । 

अहमदाबादके मित्रोंके साथ जो चर्चाएँ हुई; उनमें अस्पृष्योंका प्रश्‍न भी 
चर्चाका विषय बना था । मैंने स्पष्ट शब्दोंमें कहा था कि यदि कोई योग्य अन्त्यज 
भाई आश्रममें दाखिल होना चाहेगा, तो में उसे जरूर दाखिल कल्ंगा । 

मकानोंकी तलाश करते हुए यह तय किया-कि श्री जीवणलाल बैरिस्टरका 
कोचरबवाला मकान किरायेसे लिया जाय । जिन लोगोंने मुझे अहमदाबादमें 
बसानेकी आगे बढ़कर कोशिश की थी, उनमें श्री जीवणलाल प्रमुख थे । 

तुरंत ही प्रश्‍न उठा कि आश्रमका नाम क्या रखा जाय । मैने मित्रोंसे 
सलाह की । हमें तो सत्यकी पूजा, सत्यका शोध करना था, उसीका आग्रह 
रखना था । और, दक्षिण अफ्रीकामें मेने जिस पद्धतिका उपयोग किया था, 
भारतवर्षको उसका परिचय कराना था और यह देखना था कि उसकी 
शक्ति कहाँतक व्यापक हो सकती हे । इसलिए मैंने और साथियोंने 'सत्याग्रह- 
आश्रम' नाम पसन्द किया । इस नामसे सेवाका और सेवाकी पद्धतिका भाव सहज 
ही प्रकट होता था । 

आश्रमके संचालनके लिए नियमावली तैयार की और उसपर 
सम्मतियाँ मांगी । सर गुरुदास बेतर्जीको नियमावली अच्छी लगी, किन्तु 
उन्होंने सुझाया कि ब्रतोंमे नम्नताके व्रतको स्थान देना चाहिये । यद्यपि 
मैं जगह-जगह नम्रताके अभावक अनुभव करता था, फिर भी आशंका यह थी 
कि नम्रताको ब्रतोंमें स्थान देनेसे नम्रता नम्रता न रह जायगी । नम्रताका 
सम्पूण अर्थ तो शून्यता हे। इस शून्यतातक पहुंचनेके लिए दुसरे ब्रत 
आवश्यक हो सकते हैं । स्वयं शून्यता तो मोक्षकी स्थिति है । मुमुक्ष अथवा 
सेवकके प्रत्येक कार्यमे नम्रता--निरभिमानता न हो, तो वह मुमुक्षु नही, सेवक 
नहीं; वह स्वार्थी हे, अहंकारी है । 

११०. कसोटीपर चढे 


आश्रमको कायम हुए अभी कुछ ही महीने हुए थे कि इतनेमें जैसी कसौटीकी 
मुझे आशा न थी, वैसी कसौटी हमारी हो गई । भाई अमृतलाल ठक्करका पत्र 
मिला-- एक गरीब और प्रामाणिक अन्त्यज परिवार है । वह आपके आश्रममें 
आकर रहना चाहता हँ । उसे भरती करेंगे ?” 

मैं चौंका । साथियोंको पत्र पढ़नेके लिए दिया। उन्होंने उसका स्वागत 
किया । भाई अमृतलाळ ठक्करको लिखा गया कि यदि वह परिवार आश्रमके 
नियमोंक। पालन करनेको तैयार हो, तो उसे भरती करनेकी हमारी तैयारी है । 

दूदाभाई, उनकी पत्नी दानीबहन और दूध पीती व घुटनों चलती 
बच्ची लक्ष्मी तीनों आये । 

सहायक मित्र-मंडलीमें खलबली सच गई । पैसेकी मदद बन्द हुई। 
बहिष्कारकी बातें मेरे कानोंतक आने लगीं । मैंने साथियोंसे चर्चा करके 
तय कर रखा था कि यदि हमारा बहिष्कार किया जाय और हमें कहीसे 
कोई मदद न मिले, तो भी अब हम अहमदाबाद नहीं छोड़ेंगे । अन्त्यजोंकी 
वस्तीमें जाकर उनके साथ रहेंगे और जो भी कुछ मिलेगा उससे अथवा 
मजदूरी करके अपना निर्वाह करेंगे ।' 

आखिर मगनलालने मुझे नोटिस दी--“अगले महीने आश्रमका खर्च 
चलानेके लिए हमारे पास पैसे नहीं हैं ।” 

मैंने धीरजसे जवाब दिया--“तो हम अन्त्यजोंकी बस्तीमें रहने जायेंगे ।” 

मुझपर ऐसा संकट यह पहली ही बार नहीं आया था । हर बार 
अंतिम घड़ीमें प्रभुने मदद भेजी ही हैं । 3 > 

इसके बाद तुरन्त ही एक दिन सबेरे एक सेठ मोटरमें आये और 
आश्रमके बाहर आ खड़े हुए । में मोटरके पास गया । सेठने मुझसे पूछा-- 
“मै आश्रमको कुछ मदद देना चाहता हँ । a फ्रि र | 

मैंने जवाब दिया--“अगर आप कुछ देंगे, तो में जरूर लूँगा। मुझे 
कबूल करना चाहिये कि इस समय में संकटमें भी हूँ 1 & 

दुसरे दिन नियत समय मोटरका भोंपू बोला । सेठ अंदर न आये । 
में उनसे मिलने गया । वे मेरे हाथमें रु १३,००० के नोट रखकर बिदा 
हो गये । मुझे लगभग एक वर्षका खर्च मिल गया । कं हरे ऐ 

इस अन्त्यज परिवारको आश्रममें रखकर आश्रमने बहुतेरे पाठ सीखे 
हैं । और प्रारम्भिक कालमें ही इस बातके गम बिलकुल स्पष्ट हो जानेसे कि 
आश्रममें अस्पृश्यताके लिए स्थान हे ही नहीं, आश्रमकी मर्यादा निश्चित 
हो गई और इस दिशामें उसका काम बहुत सरल हो गया । 

१११. गिरप्तिठको प्रथां 


नातालके गिरमिटियोंपर लगा तीन पौंडका वाषिक कर सन्‌ ६ 2 ४ में 
उठा दिया गया था, किन्तु गिरमिठकी प्रथा अभीतक बन्द न हु थी । 
भारत-भूषण मालवीयजीने धारासभामें इस प्रश्‍नको उठाया था और लॉड 
हाडिङ्गने उनके प्रस्तावको स्वीकार करके घोषित किया था कि समय आने- 


पर” इस प्रथाको नष्ट करनेका वचन मुझे सम्राट्की ओरसे मिला हँ । 
लेकिन मुझे तो स्पष्ट लगा कि इस प्रथाको तत्काल बन्द करनंका 
निर्णय हो जाना चाहिये । मैंने इस प्रश्‍नके सिलसिलेमे हिन्दुस्तानका दौरा 
शुरू किया । 

दौरेकी शुरुआत बस्बईसे की । बम्बईकी सभाके प्रस्तावमे गिरमिटकी 
प्रथा बंद करनेकी बिनती करनी थी । सवाल था कि कब बन्द को जाय । 
तीन सुझाव थे--जितनी जल्दी हो सके उतनी जल्दी', “३१वीं 
जुलाई' और 'तुरंत' । “३१वीं जुलाई? का सुझाव मेरा था । मैं तो 
एक निश्चित तारीख चाहता था, जिससे उस अवधिमे कुछ न हो तो आगे 
क्या करना है अथवा क्या किया जा सकता है इसकी सूझ पड़े । चर्चाके 
बाद प्रस्तावमे उक्त तारीख रखी गई । आमसभामें उक्त प्रस्ताव रखा गया 
और सर्वत्र ३१वीं जुलाई घोषित हुई । 

मै कराची, कलकत्ता आदि स्थानोंमें भी हो आया था । सभी जगहोंमें 
अच्छी सभाएँ हुईं और सब कहीं लोगोंमें खूब उत्साह था । जब मैंने आरम्भ 
किया था तब मुझे यह आशा न थी कि ऐसी सभाएँ होंगी और छोग 
इतनी संख्यामें हाजिर रहेंगे । 


३१वीं जुलाईसे पहले गिरमिटकी प्रथाके बन्द होनेका प्रस्ताव प्रका- 
शित हुआ । सन्‌ १८९४ में इस प्रथाकी निन्दा करनेवाली पहली अर्जी मैंने 
तैयार की थी और आशा रखी थी कि किसी-त-किसी दिन यह आधी 
गुलामी' रह होगी हो । सन्‌ १८९४ से शुरू हुए इस प्रयत्नमें बहुतोंकी 
सहायता थी । किन्तु यह कहे बिना नहीं रहा जाता कि इसके पीछे शुद्ध 
सत्याग्रह था । ; 

११२. नौलका दाग 


जिस तरह चम्पारनमें आमके वन हँ, उसी तरह सन्‌ १९१७ में वहाँ 
नीलके खेत थे । चम्पारनके किसान अपनी ही जमीनके ३/२ भागमें नीलकौ 
खेती उसके असल मालिकोंके लिए करनेको कानूनसे बंधे हुए थे । इसे 
वहाँ तीन कठिया' कहा जाता था । 


राजकुमार शुक्ल नामक चम्पारनके एक किसान थे । उनपर दुःख 
पड़ा था । यह दुःख उन्हे अखरता था । लेकिन अपनी मुसीबतकी वजहसे 
उनमें नीलके इस दागको सबके लिए घो डालनेकी एक लगत पैदा हो 
गईथी।. 

जव मैं लखनऊ-कांग्रेसमें गया, तो वहाँ इस किसानने मेरा पीछा 
पकड़ा । लखनऊसे मैं कानपुर गया । वहाँ भी राजकुमार शुक्ल हाजिर 
मिले । जब मैं आश्रम पहुँचा तो राजकुमार शुक्ल मेरे पीछे-पीछे वहाँ भी 
मौजूद थे । अब तो दिन मुकर्रर कीजियें। मैंने कहा--“देखिये, मुझे 
अमुक तारीखको कलकत्ता पहुँचना है। वहाँ आइये और मुझे ले जाइये ।” 
कलकत्तेमें मेरे भूपेन्द्रबाबूके घर पहुँचनेसे पहले ही उन्होंने उनके घर अपना 
डेरा डाल दिया था । इस अनपढ़, अनगढ्‌ किन्तु निश्चयी किसानने मुझे 
जीत लिया । 


सन्‌ १९१७ के आरस्भमें हम दोनों कलकत्तेसे रवाना हुए । दोनोंकी 
एक-सी जोडी थी । दोनों किसात-जैसे ही मालूम होते थे । राजकुमार शुक्ल 
जिस गाड़ीपर ले गये, उस गाड़ीमें हम दोतों सवार हुए। सबेरे पटना 
उतरे । वे मुझे राजेन्द्रबाबूके घर ले गये। राजेन्द्रबाबू पुरी या कहीं और 
गये थे । : 

बिहारमें तो छुआछूतका बहुत कड़ा रिवाज था । मेरी बालटीके 
पानीके छोटे नौकरको भ्रष्ट करते थे। राजकुमारने मुझे अन्दरके पाखानेका 
उपयोग करनेको कहा । नौकरने बाहरके पाखानेकी ओर इशारा किया । 
मेरे लिए इसमें परेशान या गुस्सा होनेका कोई कारण न था । इस 
प्रकारके अनुभव कर-करके में बहुत पक्का हो चुका था । इन मनोरंजक 
अनुभवोंके कारण राजकुमार शुक्लके प्रति जिस तरह मेरा आदर बढ़ा, 
उसी तरह उनके विषयमे मेरा ज्ञान भी बढ़ा । पटनेसे लगाम मैंने अपने 
हाथमे ली । 

११३. बिहारकी सरलता 


किसी समय मौलाना मजरुलहक और में दोनों लन्दनमे पढ़ते थे । 
उसके बाद हम सन्‌ १९१५ की बम्बई-कांग्रेसमें मिले थे । उन्होंने पुरानी 
पहचान बताकर मुझे पटना जानेपर अपने घर मनेका आमंत्रण दिया 
था । इस आमंत्रणके सहारे मैंने उन्हें चिट्ठी भेजी । वे तुरन्त अपनी मोटर 
लाये और मुझे अपने घर ले चळनेका आग्रह किया । मेने उनका आभार 
माना और उनसे कहा कि जिस जगह मुझे जाना हे, वहाँके लिए बे मुझको 
पहली ट्रेनसे रवाना कर दें। उसी दिन शामको मुजफफरपुरके लिए ट्रेन 
जाती थी । उन्होंने मुझे उसमें रवाना किया । उन दिनों आचार्य कृपालानी 
मुजफफरपुरमें रहते थे । मैंने उन्हें तार किया । वे अध्यापक मलकानीके घर 
रहते थे । मुझे उन्हींके यहाँ ले गये । 

सबेरे वकीलोंका एक छोटा-सा दल मुझसे मिलने आया। उनमेंसे 
रामनवमीप्रसादने अपने आग्रहके कारण मेरा ध्यान आकर्षित किया । 

“आप जो काम करने आये हैँ, वह इस जगहसे नहीं होगा । गथावाबू 
यहाँके प्रसिद्ध वकील हें । उनकी ओरसे में आग्रह करता हूं कि आप उनके 
घर ठहरें। हम सब सरकारसे डरते तो हैं हो, लेकिन हमसे जितनी बनेगी 
हम आपकी मदद करेंगे । राजकुमार शुक्लको बहुत-सी बातें बिलकुल सच 
हैं । मेने बाबू ब्रजकिशोरप्रसाद और राजेन््रप्रसादको तार किये हें । वे दोनों 
फौरन ही आ जायेंगे और आपको पूरी जानकारी व मदद दे सकेंगे ।” 

में गयाबाबूके घर गया । उन्होंने और उनके परिवारवालोंने मुझे 
प्रेमसे नहला दिया । 


ब्रजकिशोरबाबू और राजेच््रवाबू आये । ब्रजकिशोरवाबूके प्रति वकील- 
मंडलका आदरभाव देखकर मुझे सानन्द आश्‍चर्य हुआ । इस मंडलीके और 
मेरे बीच जीवन-भरकी गाँठ बंध गई । 

ब्रजकिशोरबाबूने मुझे सारी हकीकतोंकी जानकारी दी । मैंने कहा-- 
“अब हमें मुकदमे चलानेका खयाल छोड़ देना चाहिये । जहाँ सब कोई इतने 
भयभीत रहते हैं वहाँ कचहरियोंकी मारफत कोई इलाज थोड़े ही हो सकता 
है । लोगोंके लिए सच्ची औषध तो उनके डरको भगाना है । जबतक यह 
“तीन कठिया' प्रथा रह न हो, हम सुखसे बैठ नहीं सकते। में तो दो दिनमें 
जितना देखा जा सके उतना देखने आया था । लेकिन अब देख रहा हूँ कि 
यह काम तो दो वर्ष भी छे सकता है। यदि इसमें इतना समय भी लगे, 
तो मैं देनेको तैयार हूँ। मुझे यह तो सूझ रहा है कि इस कामके लिए 
क्या करना चाहिए । लेकिन इसमें आपकी मदद जरूरी है ।”” 

पात 


अहिसा देवीका साक्षास्कार ? १५५ 


ब्रजकिशोरबाबूने शांत भावसे उत्तर दिया--“हमसे जो बनेगी सो 
मदद देंगे, लेकिन हमें समझाइये कि आप किस प्रकारकी मदद चाहते हैं 1” 

इस बातचीतमे हमने सारी रात बिताई। मैंने कहा--“मुझे आपकी 
वकालतकी शक्तिकी कम जरूरत पड़ेगी । आपके समान लोगोंसे तो में लेखक 
और दुभाषियेका काम लेना चाहेंगा । इसमें जेल भी जाना पड़ सकता है । 
अगर आप इस जोखिमको उठाना न चाहें, तो भले न उठायें । लेकिन 
वकालत छोड़कर लेखक बनने और अपने धंबेको अनिश्चित अवधिके लिए 
वन्द रखनेकी माँग करके में आप लोगोसे कुछ कम नहीं माँग रहा हूँ। 
सारा काम सेवाभावसे और बिना पैसेके होना चाहिये । * 

ब्रजकिशोरबाञू समझे, किन्तु उन्होंने मुझसे और अपने साथियोसे जिरह 
की । अन्तमें उन्होंने अपना यह निश्‍चस प्रकट किया-- हिम इतने लोग 
आप जो काम हमें सौँपँगे सो कर देनेके लिए तैयार रहेंगे। हममेंसे 
जितनोंको आप जिस समय चाहेंगे उतने आपके पास रहेंगे । जेल जानेकी 
बात नयी है । उसके लिए हम शक्ति-संचयकी कोशिश करेंगे ।” 


११४. अहिंसा देवीका साक्षात्कार ? 


मुझे तो किसानोंकी हालतकी जाँच करनी थी, किन्तु उनके संपर्कमें 
आनेसे पहले मुझे यह आवश्यक मालूम हुआ कि मैं नीलके मालिकोंकी बात 
सुन लू और कमिश्नरसे मिल छू । मैंने दोनोंको चिट्टी लिखी । 

मालिकोंके मंत्रीके साथ जो मुळाकात हुई, उसमें उसने साफ कह दिया 
कि आपकी गित्तती परदेशीमें होती है। आपको हमारे और किंसानोंके बीच 
कोई दखल न देना चाहिये । मैं कमिशनर साहबसे मिला । उन्होंने तो धमकाना 
ही शुरू किया और मुझे सलाह दी कि मैं आगे बढ़े बिना तिरहुत छोड़ हूँ। 

मैंने सारी बातें साथियोसे कहीं और कहा, संभव है सरकार मुझे जाँच 
करनेसे रोके और जेल जानेका समय मेरी अपेक्षासे भी पहले आ जावे । अगर 
गिरफ्तार ही होना है तो मुझे मोतीहारीमें और संभव हो तो बेतियामें गिरफ्तार 
होना चाहिये और इसके लिए वहाँ जल्दी-से-जल्दी पहुँच जाना चाहिये । 

इस विचारसे मैं उसी दित साथियोंको लेकर मोतीहारीके लिए रवाना 
हुआ । जिस दित हम वहाँ पहुँचे उसी दिन सुना कि मोतीहारीसे कोई 
पाँच मील दुर रहनेवाले एक किसानपर अत्याचार किया गया हे । मैंने 
निश्चय किया कि धरणीधरम्रसाद वकीलको साथ लेकर में दूसरे दिन सबेरे 
उसे देखने जाऊंगा ।  सबेरे हाथीपर सवार होकर हुम चल पड़े। आघे 

रास्ते पहुँचे होंगे कि पुलिस सुपरिण्टेण्डेण्का आदमी वहाँ आ पहुँचा और 
मुझसे बोला-- सुपरिण्टेण्डेण्ट साहदने आपको सलाम भेजा है।” मैं समझ 
गया। उस जासूसके साथ उसकी भाड़ेकी गाड़ीमें मैं सवार हुआ । उसने मझे 
चम्पारन छोड़ देनेकी नोटिस दी । वह मुझे घर ले गया। मैंने उसे जवाब 
ख दिया कि में चम्पारन छोड़ना नहीं चाहता हैँ, मुझे तो आगे बढ़ना 
है और जाँच करनी है । निर्वासनकी आज्ञाका अनादर करनेके लिए मुझे 
दूसरे ही दिन कोर्टमें हाजिर रहनेका समन मिला । 

मैने सारी रात जागकर मुझे जो पत्र लिखने थे सो लिखे, और 
ब्रजकिशोरवाबूको सव प्रकारकी आवश्यक सूचनाएँ दीं । 

समतकी वात एक क्षणमें चारों ओर फैल गई। लोग कहते थे कि 
उस दिन मोतीहारीमें जैसा दृश्य देखा गया, वैसा पहले कभी देखा न गया 
था । गोरखबाबूका घर और दफ्तर लोगोंकी भीड़से भर उठा। लोग क्षण- 
भरको दण्डका भय भुलाकर अपने नये मिन्नके प्रेमकी सत्ताके अधीन हो गये । 

यहाँ याद रखना चाहिये कि 'चम्पारनमें मुझे कोई पहचावता न था। 
वहाँका किसान-वर्ग बिलकुल अनपढ़ था । चम्पारनमें कहीं कांग्रेसका नाम न था । 
वहाँ लोगोंमें किसीने आजतक कोई राजनीतिक काम किया ही न था। लोग 
चम्पारतके बाहरकी दुनियाको जानते न थे । इतनेपर भी उनका थर मेरा 
मिलन पुराने मित्रों-जैसा लगा । अतएव यह कहनेमें अतिशयोक्ति नहीं, बल्कि 
अक्षरशः संचाई है कि इसके कारण मैंने वहाँ ईश्वरका, भहिसाका और 
सत्यका साक्षात्कार किया । जब में इस साक्षात्कारके अपने अधिकारकी जाँच 
करता हूँ, तो मुझे लोगोंके प्रति अपने प्रेमके सिवाय और कुछ नहीं मिलता । 
'इस प्रेमका अर्थ है, प्रेम अथवा अहिसाके संबंधमें मेरी अविचल श्रद्धा । 


११५. मुकदमा वापस लिया गया 


मुकदमा चला । सरकारी वकील, मजिस्ट्रेट आदि घबराये हुए थे। 
उन्हें सूझ नहीं पड़ रहा था कि किया क्या जाय । सरकारी वकील सुनवाई 
मुळतवी रखनेकी रहा था । मैंनें बीचमें दखछ दिया और प्रार्थना 
को कि मुळतवी रखनेकी कोई जरूरत नहीं है, क्योंकि मुझे चम्पारन 
छोड्नेकी नोटिसका अनादर करनेका गुनाह कबूल करना हे । यह कहकर में 
उस बहुत ही छोठे बयानको पढ़ गया, जो मेंने तैयार किया था । 
अब केसकी सुनवाई मुलतवी रखनेकी जरूरत न थी। किन्तु चूँकि 
मजिस्ट्रेट और वकोलने इस परिणामकी आशा न की 'थी, अतएव सजाके 

लिए अदाळतने केस मुळतवी रखा । जब सजाके लिए कोर्टमें जानेका समय 
हुआ, तो उससे कुछ पहले मेरे नाम मजिस्ट्रेटका हुक्म आया कि गवर्नर साहेवके 
हुक्मसे मुकदमा वापस ले छिया गया है । साथ ही कलेक्टरका पत्र मिला कि 
मुझे जो जाँच करनी हो मैं करूं और उसमें अधिकारियोंकी ओरसे जो मदद 
आवश्यक हो सो माँग । 

सारे हिन्दुस्तानको सत्याग्रहका अथवा कानूनके सविनय-भंगका पहला 
स्थानीय पदार्थपाठ प्राप्त हुआ ! अखवारोंमें इसकी खूब चर्चा हुई और यों 
चम्पारनका तथा मेरी जाँचका अनपेक्षित रीतिसे विज्ञापन हुआ । 


यद्यपि अपनी जाँचके लिए मुझे सरकारकी ओरसे निष्पक्षताकी जरूरत थी, 
फिर भी अखबारोंकी चर्चा और उनके संवाददाताओंकी जरूरत न थी; यही 
नहीं, बल्कि उनकी अतिशय टीका और जाँचकी लम्वी-चौडी रिपोटॉसे हानि 
होनेका भय था । इसलिए मैंने खास-खास अखबारोंके सम्पादकोंसे प्राथना की 
शी कि वे रिपोर्टरोंको भेजनेका खर्च न उठावे; जितना छपानेकी जरूरत होगी 
उतना मैं भेजता रहुँगा और उन्हें खबर देता रहुँगा । 

मैंने इस लड़ाईको कभी राजनीतिक रूप धारण न करने दिया । राजनीतिक 
काम करनेके लिए भी जहाँ राजनीतिकी गुंजाइश न हो वहाँ उसे राजनीतिक 
स्वरूप देनेसे पांडेको दोनों दीनसे जाना पड़ता है और इस प्रकार विषयका 
स्थानान्तर न करनेसे दोनों सुधरते हैँ । चम्पारनकी लड़ाई यह सिद्ध कर रही 
थी कि शुद्ध लोकसेवामें प्रत्यक्ष नहीं, तो भी परोक्ष रीतिसे राजनीति मौजूद 


ही रहती है । 
११६ काव-पद्धति 


अगर गोरखबाबूके धर रहकर यह जाँच चलानी होती, तो गोरखबाबूको 
अपना घर खाली करना पड़ता । मोतीहारीमें अभी लोग इतने निर्भय नहीं हुए 
थे कि कोई मांगते ही मुझे अपना मकान किरायेपर दे देता । किन्तु चतुर 
ब्रजकिशोरवाबूने एक लम्बी-चौडी जमीनवाला मकान किरायेपर लिया और हम 
उसमें रहने गये । 

हम बिलकुल बिना पैसेके अपना काम चला सर्के ऐसी स्थिति नहीं थी । 
जरूरत पड़नेपर ब्रजकिशोरवाबू अपनी जेबसे खर्च कर लेते और कुछ सित्रोसे भी 
वसूल करते । यह दृढ निश्चय था कि चस्पारतकी जनतासे एक कोडी भो न ली 
जाय । ली जाती तो उसके गलत अर्थ लगाये जाते। यह भी निश्चय था कि 

इस जाँचके लिए हिन्दुस्तानमें सार्वजनिक चंदा न किया जाय । वैसा करनेपर 
यह जाँच राष्ट्रीय और राजनीतिक रूप धारण कर लेती । बस्बईसे मित्रोंने 
₹० १५,००० की मददका तार भेजा । निश्चय यह हुआ कि ब्रजकिशोरबाबुका 
दल बिहारके खुशहाल लोगोंसे जितनी मदद ले सके ले और कम पडनेवाली 
रकम में डॉक्टर प्राणजीवनदास महेतासे प्राप्त कर लूँ । डॉक्टर महेताने लिखा 
कि जो चाहिये सो मंगा लें। अतएव द्रव्यके संवंधमें हम निश्चिन्त हो गये । 

शुरूके दिनोंमें हमारी रहन-सहन विचित्र थी । वकील-मंडलमें हरएकका 
अपना रसोइया था और हरएकके लिए अलग रसोई बनती थो । ये सब 
महाशय रहते तो अपने खर्चसे ही थे, किन्तु मेरे लिए उनकी यह रहन-सहन 
उपाधिरूप थी । वे मेरे शब्दबाणोको प्रेमपूर्वक सहते थे । आखिर यह तय 
हुआ कि नौकरोंकी छुट्टी दी जाय, सब एकसाथ खायें; भोजनके नियमोंका 
पालन करें और एक हो रसोईघरमें सबके लिए केवल निरामिष भोजन 
ही बनाया जाय । इससे खर्चमें बहुत बचत हुई, काम करनेकी शक्ति बढ़ी 
और समय बचा । 

किसानोके दल-के-दल अपनी कहानी लिखाने आने लगे । कहानी लिखने- 
वालोंको कुछ नियमोंका पालन करना होता था । यद्यपि इसके कारण समय 
थोडा अधिक खर्च होता था, फिर भी बयान बहुत सच्चे और साबित हो 
सकनेवाले मिलते थे। , 

इन बयानोंके लेते समय खुफिया पुलिसका कोन-त-कोई अधिकारी 
हाजिर रहता था । उसके सुनते और देखते हुए ही सारे बयान लिये जाते 
थे । इसका एक लाभ यह हुआ कि लोगोमे निर्भयता पैदा हुई और इस 
डरसे कि झूठ बोल्नेपर कहीं अधिकारी उन्हें फाँद न ले, उनको सावधानीसे 
बोलना पड़ता था । 

में निलहे गोरोंकों खिजाना न चाहता था; बल्कि मुझे तो उन्हें विनय द्वारा 
जीतनेका प्रयत्न करना था। इसलिए जिसके विरुद्ध विशेष शिकायतें आतीं, 
उसे में पत्र लिखता और उससे मिलनेका प्रयत्न भी करता था। उनमेसे 
कुछ मेरा तिरस्कार करते, कुछ उदासीन रहदे और कुछ विनय प्रकट करते थे । 

जैसे-जैसे में अनुभव प्राप्त करता गया, वैसे-वैसे मुझे लगा कि अगर 
चम्पारनमें ठीकसे काम करना हो, तो गाँवोंमें शिक्षाका प्रवेश होना चाहिये । 
लोगोंका अज्ञान दयाजनक था। गाँवोंमें बच्चे मारे-मारे फिरते थे अथवा 
माँ-बाप उनसे नीलके खेतोंमें दिनभर मजदूरी कराते थे, ताकि उन्हें दिनके दो 
या तीन पैसे मिल सकें । 

साथियोंसे चर्चा करके मैंने प्रथम छः गाँवोंमें बच्चोंके लिए पाठशालाएँ 
खोलनेका निश्‍चय किया । शर्त यह थी कि उस-उस गाँवके अगुवा मकान और 
शिक्षकके भोजनका खर्च खुद जुटायें और बाकी दूसरे खचकी व्यवस्था 
हम करें। 

सबसे बड़ा सवाल यह था कि शिक्षक कहाँसे लाये जायें ? मने एक आम 
अपील द्वारा इस कामके लिए स्वयंसेवकोंकी माँग की । बाहर शिक्षकों और 
शिक्षिकाओंका एक दल बना । 

लेकिन मुझे सिर्फ शिक्षाकी व्यवस्था करके ही रुकना न था। गाँवोंमें 
गन्दगीका पार न था । बड़ोंको स्वच्छताकी शिक्षा देना आवश्यक था । चम्पारनके 
लोग रोगोंसे पीड़ा पाते देखे गये थे । 

इस कामके लिए डॉक्टरकी सहायता आवश्यक थी और मुझे यह सहायता 
मिल गई । 

सबके बीच तय यह हुआ था कि कोई निलहें गोरोंके खिलाफ दावा दायर 
त करे, राजनीतिको न छए। कोई अपने क्षेत्रके बाहर एक कदम भी आगे न 
बढ़े । चम्पारनके इन साथियोंका नियम-पालन अद्भुत था । 

पाठशाला, सफाई और दबाके कामसे लोगोंमें स्वयंसेवकोंके प्रति विश्वास 
और आदर बढ़ा और उनपर अच्छा असर पड़ा । 

लेकिन मुझे खेदके साथ कहना चाहिये कि इस कामको स्थायी रूपसे 
करनेकी मेरी इच्छा पूरी न हो सकी । फिर भी छः महीनोंतक जो काम वहाँ 
हुआ, उसने अपनी जड़ें इतनी जमा लीं कि किंसी-त-किसी स्वरूपमें आजतक 
वहाँ उसका असर बना हुआ है । 

११८. उजला पहल 


एक ओर समाज-सेवाका काम हो रहा था और दूसरी ओर लोगोंके 
दुःखोंकी कहानियाँ लिखनेका काम उत्तरोत्तर बढ़ते पैमानेपर हो रहा था। 
निलहे गोरोंका क्रोध बढ्ने लगा। मेरी जाँचको बन्द करानेकी उनकी कोशिशों 
बढ़ती गईं । 

एक दिन मुझे बिहार-सरकारका पत्र मिला । उसका भावार्थ यों था-- 
आपकी जाँचको शुरू हुए काफी अरसा हो चुका हे, अतः अब आपको अपनी 
जाँच बन्द करके बिहार छोड़ देना चाहिये ।' पत्र विनयपूर्वक लिखा गया था, 
पर उसका अर्थ स्पष्ट था। मैंने लिखा कि जाँचका काम तो अभी देरतक 
चलेगा और समाप्त होनेपर भी जबतक लोगोंके दुःख दूर न हों, मेरा इरादा 
बिहार छोड़कर जानेका नहीं हूँ । 


गवर्नर सर एडवर्ड गेटने मुझे बुलाया और कहा कि वे स्वयं एक जाँच- 
समिति नियुक्त करना चाहते हैं; उन्होंने मुझे उसका सदस्य बननेके लिए 
निमंत्रित किया । समितिके दूसरे नाम देखनेके बाद मैंने साथियोंसे सलाह की 
और इस शर्तपर सदस्य बनना कबूल किया कि मुझे अपने साथियोंसे सलाह- 
मशविरा करनेकी आजादी रहनी चाहिये; और सरकारको यह समझ लेना 
चाहिये कि सदस्य बन जानेसे में किसानोंकी हिमायत करना छोड़ न दूँगा, तथा 
जाँच हो चुकनेपर मुझे संतोष न हुआ तो किसानोंका मार्गदर्शन करनेकी अपनी 
स्वतंत्रताको मैं हाथसे जाने न दूँगा । 

सर एडवर्ड गेटने इन शर्तांको मुनासिब मानकर इन्हें मंजूर किया । 
जाँच-समितिने किसानोंकी सारी शिकायतोंको सही ठहराया भौर निलहे 
गोरोंने जो रकम अनुचित रीतिसे वसूल की थी उसका कुछ अंश लौटाने तथा 
“तीन कठिया' के कानूनको रद्द करनेकी सिफारिश की । 

इस रिपोर्टके सांगोपांग तैयार होने और अन्तमें कातूनके पास होनेम सर 
एडवर्ड गेटका बहुत बड़ा हाथ था । उन्होंने समितिकी सिफारिशोंपर पूरा-पूरा 
अमल किया । 

इस प्रकार सौ सालसे चले आनेवाले तीन कठिया' कानूनके रह 
होते ही उसके साथ निलहे गोरोंके राज्यका अस्त हुआ, जनताका जो समु- 
दाय बराबर दबा ही “रहता था उसे अपनी शक्तिका कुछ भान हुआ और 
लोगोंका यह वहम दूर हुआ कि नीलका दाग धोये धुल ही नहीं सकता । 

११९. झजदूरोंके सम्पकंमें 


चम्पारनमें अभी मैं समितिके कामको समेट ही रहा था कि इतनेमें 
खेड़ासे मोहनलाल पंड्या और शंकरलाल परीखका पत्र आया कि खेड़ा 
जिलेमें फसल नष्ट हो गई है और लगान माफ करानेकी जरूरत है। 
उन्होंने आग्रहपूर्वक लिखा था कि में वहाँ पहुच ओर लोगोंकी रहनुमाई 
करू । मौकेपर पहुँचकर जाँच किये बिना कोई सलाह देनेकी मेरी इच्छा 
न थी, न मुझमें वैसी शक्ति या हिम्मत ही थी । 

दुसरी ओरसे श्री अनसूयाबाईका पत्र उनके मजदूर-संघके बारेमें 
आया था । मजदूरोंकी तनख्वाह कम थीं। तनख्वाह बढ़ानेकी उनकी माँग 
बहुत पुरानी थी । इस मामलेमें उनकी रहनुमाई करनेका उत्साह मुझमें 
था, लेकिन मुझमें यह क्षमता न थी कि इस अपेक्षाकृत छोटे प्रतीत होने- 
वाले कामको भी मैं दूर बैठा कर सकूँ । इसलिए मौका मिलते ही में तुरन्त 
अहमदाबाद पहुँचा । 

अहमदाबादमें खेड़ा जिलेके कामके बारेमें सलाह-मश्विरा हो ही रहा था, 
उस बीच मैंने मजदूरोंका काम अपने हाथमें ले लिया । 

मेरी हालत बहुत नाजुक थी । मजदूरोंका मामला मुझे मजबूत मालूम 
हुआ । मिल-मालिकोंके साथ मेरा संबंध मीठा था। उनके बिरुद्ध लड़नेका 
काम विकट था । उनसे चर्चाएं करके मैने प्रार्थना की कि वे मजदूरोंकी माँगके 
संबंधमें पंच नियुक्त करें । किन्तु मालिकोंने अपने और मजदूरोंके बीच पंचके 
हस्तक्षेपके औचित्यको स्वीकार न किया । 

मैंने मजदूरोंकों हड़ताल करनेकी सलाह दी । 

रोज नदी किनारे एक पेड़की छायातले हडतालियोंकी सभा होने लगी । 
उसमें वे रोज सैकंड़ोंकी संख्यामें हाजिर रहते थे । में उन्हें रोज प्रतिज्ञाका 
स्मरण कराता था तथा शांति बनाये रखने और स्वाभिमानको रक्षा करनेकी 
आवश्यकता समझाता था । 

१२०. आश्रसको झाँकी 


मजदूरोंकी चर्चाको आगे चलानेसे पहले यहाँ आश्रमकी झाँकी कर लेना 
आवश्यक हे । 

आश्रमकी जगह कोचरव गाँवमें थी । वहाँ प्छेग शुरू हुआ । प्लेगको मैंने 
कोचरव छोड़नेकी नोटिस माना । श्री पूँजाभाई हीराचन्दने आश्रमके लिए 
आवश्यक जमीनकी खोज तुरन्त ही कर लेनेका बीड़ा उठाया । उन्होंने आज जहाँ 
आश्रम हे उस जमीनका पता लगा लिया । इसमे मेरे लिए खास प्रलोभन यह 
रहा कि यह जमीन जेलके पास हे । 


कोई आठ दिनके अन्दर ही जमीनका सौदा तय किया । जमीनपर न कोई 
मकान था, न कोई पेड़ था । नदीका किनारा और एकान्त, जमीनके हकमें ये 
दो बडी सिफारिशें थीं । हमने तम्बुओंमें रहनेका निश्चय किया और सोचा कि 
धीरे-धीरे स्थायी मकान बनाना शुरू कर देंगे । 

स्थायी मकान बननेसे पहलेकी कठिनाइ्योंका पार न था। बारिशका 
मोसम सामने था। इस निर्जन जमीनमें साँप वगैरा तो थे ही । रिवाज यह 
था कि सर्पादिको मारा न जाय । लेकिन उनके भयसे मुक्त तो हममेंसे कोई 
भी न था, आज भी नहीं है । 

फिनिक्स, टॉल्स्टॉय फार्म और साबरमती, तीनों जगहोंमें हिंसक 
जीवोंको न मारनेके नियमका यथाशक्ति पालन किया गया है । तीनों जगहोंमें 
निर्जन जमीनें बसात्ती पड़ी थीं । तीनों स्थानोंमें सर्पादिका उपद्रव काफी 
था । तिसपर भी आजतक एक भी जान खोनी न पड़ी, इसमें मेरे समान 
श्रद्धालुको तो ईश्वरके हाथका, उसकी कृपाका ही दर्शन होता है । कोई यह 
निरर्थक शंका त उठावे कि ईश्वर कभी पक्षपात नहीं करता, मनुष्यके दैनिक 
कामोंमें दखल देनेके लिए वह निकम्मा नहीं बैठा है आदि । मैं इस चीजको, 
इस अनुभवको दुसरी भाषामें रखना नहीं जानता । ईश्वरकी कृतिको लौकिक 
भाषामें प्रकट करते हुए भी में जानता हूँ कि उसका 'कार्य' अवर्णनीय है । 
कितु यदि पामर मनुष्य वर्णन करने बैठे, तो उसके पास तो अपनी तोतली बोली 
ही हो सकती हे । साधारणतः सर्पादिको न मारनेपर भी आश्रमवासियोंके 
पचीस वर्षतक बचे रहनेको संयोग माननेके बदले ईश्वरको कृपा मानना अगर 
बहम हो, तो ऐसा वहम भी संग्रहणीय है । 

१२१. उपवास 


मजदूरोंने शुरूके दो हफ्तोंतक खूब हिम्मत दिखाई; शांति भी खूब रखी; 
प्रतिदिनकी सभाओंमें वे बड़ी संख्यामे हाजिर भी रहे । प्रतिज्ञाका स्मरण तो में 
उन्हें रोज कराता ही था । वे रोज पूकार-पुकारकर कहते थे--''हम मर मिटेंगे, 
लेकिन अपनी टेक कभी न छोड़ेंगे ।” 

लेकिन आखिर वे कमजोर पड़ने लगे ओर मुझे डर मालूम हुआ कि 
कहीं वै किसीके साथ जबरदस्ती न कर बैठें। में यह सोचने लगा कि ऐसे 
समयमें मेरा धर्म क्या हो सकता है । जिस प्रतिज्ञाके करनेमें मेरी प्रेरणा 
थी, जिसका में प्रतिदिन साक्षी बनता था, वह प्रतिज्ञा क्योंकर टूटे? 
इस विचारको आप चाहे मेरा अभिमान कहिये, चाहे मजदूरोंके प्रति 
और सत्यक्रे प्रति मेरा प्रेम कहिये । 


सबेरेका समय था । में सभामें बैठा था। मुझे कुछ पता न था कि 
मुझको कया करना है। किन्तु सभामें ही मेरे भुंहसे निकल गया--“यदि 
मजदूर फिरसे तैयार न हों और फैसला होनेतक हडतालको चला न सकें, 
तो में तवतक उपवास कङँगा ।'” 
। जो मजदूर सभामें हाजिर थे, वे सब हक्‍के-वक्‍्के रह गये। वे एकसाथ 
| कह उठे--“आप नहीं, हम उपवास करेंगे । लेकिन आपको उपवास नहीं करने 
चाहिये । हमें माफ कीजिये, हम अपनी प्रतिज्ञा पालेंगे ।'” 

मैंने कहा--“आपको उपवास करनेकी जरूरत नहीं । आपके लिए 
। तो यही बस हे कि आप अपती प्रतिज्ञाका पालन करें । हमारे पास पैसा 
नहीं है । हम मजदूरोंको भीखका अन्न खिलाकर हड़ताल चलाना नहीं चाहते । 
आप कुछ मजदूरी कीजिये और उससे अपनी रोजकी रोटीके लायक पैसा 
कमा लीजिये; ऐसा आप करेंगे तो फिर हड़ताल कितने ही दिन क्‍यों न 
चले, आप निश्चिन्त रह सकेंगे। मेरा उपवास तो अब फॅसलेसे पहले न 
टूटेगा ।” 

इस उपवासमें एक दोष था। मालिकोंके साथ मेरा संबंध मीठा 
था । इसलिए उनपर उपवासका प्रभाव पड़े बिना रह ही न सकता था। 
मैं जानता था कि सत्याग्रहीके नाते मैं उनके विरुद्ध उपवास कर ही नहीं 
छ सकता । उनपर कोई प्रभाव पड़े, तो वह मजदूरोंकी हडतालका ही पड़ना 
चाहिये । मेरा प्रायश्चित्त उनके दोषोंके लिए न था; मजदूरोंके  दोषोंके ' 
निमित्तसे था। मैं मजदूरोंका प्रतिनिधि था, इसलिए उनके दोषसे मे दोषित 

होता था । मालिकोंसे में केवल प्रार्थना ही कर सकता था, उनके विरुद्ध 
उपवास करता उनपर ज्यादती करनेके समान था। फिर भी में जानता 
था कि मेरे उपवासका प्रभाव उनपर पड़े बिना रहेगा ही नहीं । प्रभाव 
पड़ा भी । किन्तु मैं अपने उपवासको रोक न सकता था । मैंने स्पष्ट देखा कि 
ऐसा दोषमय उपवास करना मेरा धर्म है । 


मैंने मालिकोंको समझाया--''मेरे उपवासके कारण आपको अपना मार्ग 
छोड़नेकी तनिक भी जरूरत नहीं ।'' उन्होंने मुझे कड्वे-मीठे ताने भी दिये । 
उन्हें वेसा करनेका अधिकार था । 

मालिक केवळ दयावश होकर समझोता करनेका मार्ग ढूँढ़ने लगे । 
श्री आनंदशंकर ध्रुव भी बीचमै पड़े। आखिर वे पंच बनाये गये और 
हड्ताल टूटी । मुझे केवल तीन उपवास करने पड़े । मालिकोंने मजदूरोंमें 


मिठाई बॉटी । इक्कीस दिनमें समझौता हुआ । 


१२२. खेड़ा-सत्याग्रह 


मजदूरोंकी हड़ताल समाप्त होते ही मुझे खेड़ा जिलेके सत्याग्रहका 
काम हाथमे लेना पडा । उन दिनों मैं गुजरात-सभाका सभापति था । सभाने 


कमिइनर और गवर्नरको प्रार्थतापत्र भेजे, तार किये, अपमान सहे। सभा 
«उनकी धमकियाँ पी गई । 


लोगोंकी माँग इतनी साफ और इतनी साधारण थी कि उसके लिए 
लड़ाई लड़नेंकी जरूरत ही न होनी चाहिये थी । कानूनी नियम यह था कि 
अगर फसल चार आना या उससे कम भावे, तो उस सालका, लगान 
माफ किया जाना चाहिये । लेकित सरकार क्यों मानने लगी ? लोगोंकी 
ओरसे पंच बैठानेकी माँग की गई । सरकारको वह असह्य मालूम हुई । 
जितना अनुनय-विनय हो सकता था, सो सब कर चुकनेके बाद मैंने साथियोंसे 
परामर्श करके सत्याग्रह करनेकी सलाह दी । 


पाटीदारोके लिए इस प्रकारकी लड़ाई नई थी । गाँव-गाँव घूमकर 
इसका रहस्य समझाना पड़ता था। सरकारी अधिकारी जनताके मालिक 
नहीं बल्कि नौकर हैं, जनताके पैसेसे उन्हें तनख्वाह मिलती है, 4 सब 
'समझाकर उनका भय दूर करनेका काम मुख्य था। निर्भय होनेपर भी 
विनयको रक्षाका उपाय बताना और उसे गले उतारना लगभग असभव-सा 
प्रतीत होता था । यदि सत्याग्रही अविनयो बनता है, तो वह दूधमें जहर 
मिलानेके, सपन 1 विनय सत्याग्रहका कठिन-से-कठित्त अंश है। यहाँ विनयका 


है it Academy, Jammu. Digitized by 53 Foun A 


खेड़ा-सत्याग्रह - १६५ 


अर्थ सम्मानपूर्वक वचन कहना ही नहीं हे । विनयका अर्थ हे कि विरोधीके प्रति 
भी मनमें आदर, सरल भाव, उसके हितकी इच्छा और तदनुरूप व्यवहार । 

शुरूके दिनोंमें छोगोंमें खूब हिम्मत पाई गई। आरंभमें सरकारी 
कार्रवाई भी कुछ ढीली ही थी । लेकिन जैसे-जैसे लोगोंक दृढ़ता बढ़ती 
मालूम हुई, वैसे-वैेसे सरकारको भी अधिक उग्र कार्रवाई करनेकी इच्छा 
हुई। लोगोंमें घबराहट फैली । कुछने लगान जमा कर दिया । दूसरे मन 
हो मन यह चाहने लगे कि सरकारी अधिकारी उनका सामान जब्त करके 
लगान वसूल कर ले तो भर पाये । कुछ मर-मिटनेवाले भी निकले । 

भयभीत लोगोंको प्रोत्साहित करनेके लिए मोहनलाल पंड्याके नेतृत्वमें 
मैंने एक ऐसे खेतमें खड़ी प्याजकी तैयार फसलको उतार लेनेकी सलाह 
दी, जो अनुचित रीतिसे जब्त किया गया था। मेरी दृष्टिमे इससे कानूनका 
भंग न होता था । लेकिन अगर कानून ट्टता होता, तो भी मैने यह सुझाया 
कि मामूली-से लगानके लिए समूची तैयार फसलको जब्त करना कानूनन्‌ 
ठीक होनेपर भी नीति-विरुद्ध हे और स्पष्ट लूट है। अतएव इस प्रकार 
की गई जब्तीका अनादर करना घमं है । 

मोहनलाल पंड्या और उनके साथियोंके गिरफ्तार होनेपर छोगोंका 
उत्साह बढ़ा । 

इस लड़ाईका अन्त विचित्र रीतिसे हुआ। साफ था कि लोग थक 
चुके थे। मेरा झुकाव इस ओर था कि सत्याग्रहीके अनुरूप प्रतीत होनेवाला 
इसकी समाप्तिका कोई शोभाजनक उपाय मिल जाय, तो उसका सहारा 
लेना ठीक होगा'। ऐसा एक उपाय अनसोचा सामने आ गया। नड़ियाद 
तालुकेके तहसीलदारने संदेशा भेजा कि अगर अच्छी हालतवाले पाटीदार 
लगान भर दें, तो गरीबोंका लगान मुलतवी रहेगा । सारे जिलेकी जिम्मेदारी. 
तो कलेक्टर ही उठा सकता था, इसलिए मैंने कलेक्टरसे पूछा । उनका 
जवाब मिला कि तहसीलदारने जो कहा है, उसके अनुसार तो हुक्म जारी 
हो ही चुका है । प्रतिज्ञामें यही वस्तु थी, इसलिए इस हुक्मसे संतोष माना । 

फिर भी इस प्रकारकी समासिसे हम कोई प्रसन्न न हो सके। 
सत्याग्रहकी लड़ाईके पीछे जो मिठास होती हे, वह इसमें नहीं थी। 
कलेक्टर मानता था कि उसने नया कुछ किया ही नहीं ॥ गरीब लोगोको, 
छो डनेकी बात कही जाती थी, किन्तु वे शायद ही छूट पाये। जनता यह 
कहनेका अधिकार आजमा न सकी कि गरीबमें A गिनती की जाय 1. 
मुझे दुःख था कि जनतामें इस प्रकारकी शक्ति ही न थी। अतएव 
लड़ाईकी समासिका उत्सव तो मनाया गया, परन्तु इस दृष्टिस वह मुझे 
निस्तेज ही लगा । 

सत्याग्रहका शुद्ध अन्त तभी माना जाता हूँ, जब जनतामें आरंभकी 
अपेक्षा अन्तमें अधिक तेज और शक्ति पाई जाती हे । में इसका दशन 
न कर सका । 


फिर भी खेड़ाकी लड़ाईसे गुजरातके किसान-समाजकी जागृतिका और 
उसकी राजनीतिक शिक्षाका श्रीगणेश हुआ । 


१२३. एऐक्थको उत्कंठा 


जिन दिनों खेंड़ाका मामला चल रहा था, उन दिनों यूरोपका महायुद्ध 
भी जारी ही था । वाइसरॉयने उसके सिळसिलेमें नेताओंको दिल्ली बुलाया 
था । मुझसे आग्रह किया गया था कि मैं उसमें हाजिर होऊ । 


मैंने निमंत्रण स्वीकार किया और मैं दिल्ली गया । किन्तु इस सभामें 
सम्मिलित होते समय मेरे मनमै एक संकोच था। मुख्य कारण यह था 
कि इस सभामें अलीभाइयोंको, लोकमान्यका और दूसरे नेताओंको निमंत्रित 
नहीं किया गया था । उस समय दोनों अलीभाई जेलमें थे । 

इस बातको तो मैं दक्षिण अफ्रीकामें ही समझ चुका था कि हिन्दू 
मुसलमानके बीच सच्चा मित्रभाव नहीं है। में वहाँ ऐसे एक भी उपायको 
हाथसे जाने न देता था, जिससे दोनोंके वीचकी खटाई दूर हो । झूठी 
खुशामद करके अथवा सत्त्व खोकर उनको या किसी औरको रिझाना मेरे 
स्वभावमें न था । लेकिन वहींसे मेरे दिलमें यह वात जम गई थी कि मेरी 
अहिसाकी कसौटी और उसका विशाल प्रयोग इस एकताके सिलसिलेसें ही 
होगा । आज भी मेरी यह राय कायम है । ईश्वर प्रतिक्षण मुझे कसौटी- 
पर कस रहा है। 

इस प्रकारके विचार लेकर में बस्बईके बंदरगाहपर उतरा था, 


इसलिए वहाँ मुझे इन दोनों भाइयोसे मिलना अच्छा लगा । हमारा स्नेह 
बढ्ता गया । 


अलीभाइयोको छुड़ानेके लिए मैंने सरकारके साथ पत्र-व्यवहार शुरू 
किया । उसके निमित्तसे मैन उन भाइयोंकी खिलाफत-संबंधी हल्चलका 
अध्ययन किया । मैंने अनुभव किया कि अगर मैं मुसलमानोंका सच्चा मित्र 
बनना चाहता हूं, तो मुझे अलीभाइयोंको छुड़ानेमें और खिलाफतके प्रश्‍लको 
न्यायपूर्वक सुलझातेमें पूरी मदद करती चाहिये । मेरे लिए खिलाफतका 
सवाल सरल था । मुझे उसके स्वतंत्र गुण-दोष देखनेकी जरूरत न थी। 
मुझे यह लगा कि अगर उसके संबंघमे सुसलमानोंकी माँग नीति-विरुद्ध न हो, 

तो मुझे मदद करती चाहिये । मुझको खिलाफत-सम्बन्धी माँग नीति-विरुद् 
नहीं प्रतीत हुई, बल्कि ब्रिटेनके प्रधानमन्त्री लॉयड जॉर्जने इसी मागको कबूल 
किया था । इसलिए मुझे तो सिफ उनसे उनका वचन पलवानेका ही प्रयत्न 
करना था । 

मैंने खिलाफतके मामलेमें मुसलमानोका साथ दिया, इसलिए इस सम्बन्धमे 
मित्रो और आलोचकोने मेरी काफी आलोचनाएँ की हैं। उन सबपर विचार 
करनेके बाद भी जो राय मैंने बनाई और जो मदद दी तथा दिलाई, उसके वारेसें 
मुझे कोई पश्चात्ताप नहीं हे । 


१२४. रंगरूटोंको भरतो 


मैं सभामें हाजिर हुआ! वाइसरॉयकी तीब्र इच्छा थी कि में सिपाहियोंकी 
मददवारे प्रस्तावका समथन करूं | मैंने हिन्दी-हिन्दुस्तानीमें बोळनेकी इजाजत 
चाही । बाइसरॉयने इजाजत दी, किन्तु साथ ही अंग्रेजीमे भी बोलनेको कहा । 
मैंने वहाँ जो कहा सो इतना ही था--“मुझे अपनी जिम्मेदारीका पूरा 
खयाल है, और उस जिम्मेदारीको समझते हुए भी में इस प्रस्तावका समर्थन 
करता हूँ ।” 

हिन्दुस्तानीमें बोलनेके लिए मुझे बहुतोंने Ro । वे कहते थे कि 
इधरके जमानेमें वाइसरॉयकी सभामें हिन्दुस्ताचीमें बोलनेका यह पहला ही उदा- 
हरण है । धन्यवादकी और पहले उदाहरणकी बात सुनकर मुझे दुःख हुआ। में 
झरमाया । अपनी ही देशमें, देशसे सम्बन्ध रखनेबाले कामकी सभामें, देशकी 
भाषाका बहिष्कार अथवा उसकी अवगणना कितने दुःखकी बात थी ! 


मज्ञे रंगरूटोंकी भरती करनी थी । इसकी याचना में खेड़ामें न करूं तो और 
कहाँ करूँ? साथियोंमेसे कुछके गले बात तुरन्त उतरी नहीं । A गरे उतरी 
उन्होंने कार्यकी सफलताके बारेमे शंका प्रकट की । जिन लोगोंमेसे भरती करनी 
थी उन लोगोंमें सरकारके प्रति किसी प्रकारकी मुहब्बत न थी । सरकारके अफ- 
सरोंका उन्हें जो कड़वा अनुभव हुआ था, वह अभी ताजा ही था। 

फिर भी सब इस पक्षमें थे कि काम शुरू कर दिया जाय । शुरू करते ही 
मेरी आँख खुली । मेरा आशावाद भी कुछ शिथिल पड़ा। 

धीरे-धीरे हमारे सतत कार्यका प्रभाव लोगोंपर पड़ने लगा था । नाम भी 
काफी संख्यामें दर्ज होते लगे थे और हम यह मानने रगे थे कि अगर पहली टुकड़ी 

डे यगा 

निकल पूड, तो. सरके लिए Sr SIR 


krit Academy, Jammmu. Digitized by 53 Foundation USA 


१२५. मौतके बिछौनेपर 


रंगरूटोंकी भरती करते-करते मेरा शरीर काफी क्षीण हो गया । उन दिनों 
मेरे आहारमें मुख्यतः सिकी हुई और कूटी हुई मूंगफली, उसके साथ थोड़ा गुड़, 
केले वगैरा फल और दो-तीन नीबूका पानी, इतनी चीजें रहा करती थीं। मैं यह 
जानता था कि अधिक मात्रामें खानेसे मूंगफली नुकसान करती हे । फिर भी वह 
अधिक खाई गई । उसके कारण पेटमें सहज एंठन रहने लगी । मुझे यह ऐंठन 
बहुत घ्यान देने योग्य प्रतीत न हुई। रात आश्रम पहुँचा । उन दिनों में दवा 
वगैरा क्वचित्‌ ही लेता था । विश्वास यह था कि एक बारका खाना छोड़ देनेसे 
दर्द मिट जायगा । दूसरे दिन सबेरे कुछ भी न खाया था, इसलिए यह दर्द लग- 
भग बन्द हो चुका था । 

उस दिन कोई त्यौहार था । मैने कस्तूरबाईसे कह दिया था कि में दोपहर” 
को भी नहीं खाऊंगा । लेकिन उसने मुझे ललचाया और में लाळचमें फंस गया । 
मेरे लिए तेलमें भुने हुए गेहुँकी लपसी बनाई थी और खासकर मेरे ही लिए 
पूरे मूंग भी रख छोड़े थे। में स्वादके वश होकर ढीला पड़ा । फिर भी इच्छा 
तो यहे रखी थी कि कस्तूरबाईको खुश करनेके लिए थोड़ा कुछ खा छूँगा, स्वाद 
भी छे लूंगा और शरीरको रक्षा भी कर लूंगा । लेकिन जब खाने बैठा तो थोड़ा 
खानेके बदले पेट भरकर खा गया । इस प्रकार स्वाद तो पूरा किया, पर साथ 
ही मैने यमराजको न्योता भी भेज दिया । खानेके बाद एक घण्टा भी न बीता 
कि जोरकी ऐंठन शुरू हो गई । 

रात नड़ियाद तो वापस जाना ही था । 


हम नड़ियाद पहुँचे । वहाँसे अनाथाश्रमतक जाना था, जो आध मीलसे 
कुछ कम ही दूर था। लेकिन उस दिन यह दूरी दस मीलके बराबर मालूम 
हुई । मैं बड़ी मुश्किलसे घर पहुँचा । लेकिन पेटका दर्द बढ्ता ही जाता था । 
१५-१४ मिनटसे पाखानेकी हाजत. मालूम होती थी । आखिर में हारा । मैने 
अपनी असह्य वेदना प्रकट की ओर बिछोना पकड़ा । चिन्तातुर होकर साथियोने 
मुझे चारों ओरसे दोन क । उन्होंने मुझे अपने प्रमसे नहुलाया । मेरे हठका 
पारनथा। को बुळानेसे मेने इतकार कर दिया । दवा तो लेनी ही न 
थी; सोचा, A हुए पापको सजा भोगूगा । खाना मैं बन्द कर ही चुका था और 
शुरूके दिनोंमें तो मेंने फलका रस भी न लिया । 


आजतक जिस शरीरको मैं पत्थरके समान मानता था, “वह अब गीली 
मिट्टी-ज॑सा बन गया । शक्ति क्षीण हो गई । अतिशय परिश्रमके कारण बुखार 
आ गया और बेहोशी भी आई । मित्र अधिक घबराये । 

सेठ अंबालाल और उनकी धर्मपत्नी दोनों नड़ियाद आये । साथियोंसे चर्चा 
करनेके बाद वे अत्यंत सावधानीके साथ मुझे मिरजापुरवाले अपने बंगलेपर ले 
गये । इतनी बात तो में अवश्य कह सकता हूँ कि अपनी बीमारीमें मुझे जो 
निर्मल और निष्काम सेवा प्राप्त हुई, उससे अधिक सेवा कोई पा नहीं सकता । 
मुझे हल्का बुखार रहने लगा । मनमेँ एक विचार यह भी आया कि शायद मैं 
बिछौनेसे उठ न सकूंगा । सेठके बॅगछेमें प्रेमसे घिरा होनेपर भी में अशांत हो 
उठा और मैंने उत्ते प्रार्थना की कि वे मुझे आश्रम ले चल । 
मैं अभी आश्रममें पीड़ा भोग ही रहा था कि इतनेमें वल्लभभाईने समाचार 
लाया कि जर्मनी पूरी तरह हार चुका हे और कमिश्वरने कहलूवाया हूँ कि रंगरूट 
| भरती करनेकी कोई आवश्यकता नहीं है । यह सुनकर में भरतीकी चिन्तासे 
॥ मुक्त हुआ और इससे मुझे शान्ति मिली । 
उन दिनों मैं जलका उपचार करता था और उससे शरीर टिका हुआ था । 
पीड़ा शांत हुई थी, किन्तु शरीर किसी भी उपायसे पृष्ट नहीं हो रहा था । 
दो-तीन मित्रोंने सलाह दी कि दूध लेनेमें आपत्ति हो, तो मांसका शोरवा लेना 
चाहिये । एकने अण्डे लेनेकी सिफारिश की । लेकिन मैं इनमेंसे किसी भी 
सलाहको स्वीकार न कर सका । जिस धर्मका आचरण मैंने अपने पुत्रोंके लिए 
किया, स्त्रीके लिए किया, स्तेहियोंके लिए किया, उस धर्मका त्याग में अपने 
लिए कंसे करता ? 
इस प्रकार मुझे अपनी इस बहुत लम्बी और जीवनकी सबसे पहली बड़ी 
बीमारीमें धर्मका निरीक्षण करने और उसको कसौटीपर चढ़ातेका अलम्य लाभ 
मिला । एक रातको तो मैंने बचनेकी बिलकुल आशा छोड़ दी थी । मुझे ऐसा 
भास हुआ कि अब मृत्यु समीप ही है । डॉ० कानूगाने नाडी देखी भोर 
कहा--“मैं खुद तो मरनेका कोई चिल्ल देख नहीं रहा हूँ। नाडी साफ 
£ है । केवल कमजोरीके कारण आपके मनमें घबराहट है।” लेकिन मेरा मन 
त माना । रात किसी तरह बीती, किन्तु उस रात म शायद ही सो सका 
होऊंगा । 
सबेरा हुआ । मौत त आई । फिर भी उस समय में जीनेकी आशा न बाँध 
, सका और यह समझकर कि मृत्यु समीप है, जितनी देर बन सका उतनी. देरतक 
साथियोंसे गीतापाठ सुननेमें लगा रहा । कामकाज करनेकी कोई शक्ति रही नहीं 
थी । थोड़ी बात करनेसे दिमाग थक जाता था । कारण जीनेमें कोई रस न 
रहा । जीनेके लिए जीना मुझे कभी पसन्द ही नहों पड़ा । 
भे मोतकी राह देखता बैठा था, इतनेमें डॉ० तळवलकर एक विचित्र 
प्राणीको लेकर आये । वे मेरे समान 'चक्रम' हैं, सो तो में उन्हें देखते ही समझ 

खक्षिछ आव्मकथा 


सका था । वे बरफके उपचारके बड़े हिमायती हैं । मेरी बीमारीकी वात सुनकर 
जिस दिन वे मुझपर बरफके अपने उपचारको आजमानेके लिए आये, तबसे 
हम उन्हे आइस डॉक्टर” के उपनामसे पहचानते हैं । उनकी खोजें योग्य हों 
चाहे अयोग्य, मैंने उन्हें अपने शरीरपर प्रयोग करले दिये। मुझे बाह्य उपचारों- कक i 
से स्वच्छ होना अच्छा लगता था, सो भी वरफके यानी पानीके । अतएव उन्होंने ! „ : 
मेरे सारे शरीरपर बरफ धिसना शुरू किया । इस इलाजसे जितने परिणामकी 4 
आशा वे लगाये हुए थे, उतना परिणाम तो मेरे सम्बन्धमें नहीं निकला । फिर 
भी में जो रोज मौतकी बाट देखा करता था, उसके बदले अव कुछ जीनेकी 
आशा रखने लगा । कुछ उत्साह पैदा हुआ । मनके उत्साहके साथ मने शरीरमें 

भी उत्साहका अनुभव किया । 


2... ०. हते. 


१२६. रोलेट एकट और मेर! धर्म-संकट 


मित्रोंकी सलाह पाकर मैं माथेरान गया । पेचिशके कारण गुदाद्वार इतना 
नाजुक हो गया था कि साधारण स्पर्श भी सहा न जाता था और उसमें दरारें 
पड़ गई थीं, जिससे मलत्यागके समय बहुत वेदना होती थी । एक हफ्तेमें माथे- 
रानसे में वापस लौटा । मेरी तबीयतकी हिफाजतका जिम्मा शंकरकाल बैंकरने 
अपने हाथमें लिया था । उन्होंने डॉ० दलालसे सलाह लेनेका आग्रह किया । 
डॉक्टर दलाल आये । वे बोले : 


. “जबतक आप दूध न लेंगे, में आपके शरीरको फिरसे हृष्टपुष्ट न बना सकूंगा । 
आपको लोहे और 'आसेनिक' की पिचकारी लेनी चाहिये ।”” 

मैंने जवाब दिया--“'पिचकारी लगाइये, लेकिन दूध मैं च लूगा ।” 

“दुधके सम्बन्धमे आपकी प्रतिज्ञा क्या है ?” 

“यह जानकर कि गाय-मैंसपर फूँकेकी क्रिया की जाती है, मुझे दुधसे नफ- 
रत हो गई है । और यह तो मैं सदासे मानता रहा हूँ कि दुध मनुष्यका आहार 
नहीं हे । इसलिए मैंने दूध छोड़ दिया है ।” 

यह्‌ सुनकर कस्तूरबाई, जो खटियाके खड़ी थी, बोल उठी--“ तब 
बकरीका दूध तो छे सकते हैं ।” त ली 


डॉक्टर बीचमें . ही बोले--“आप बकरीका दूध लें, तो मेरा काम 
बन जाय ।” 
मैं गिरा । सत्याग्रहकी लड़ाईके मोहने घेरे अन्दर जीनेका लोभ पैदा 


कर दिया; मैने प्रतिज्ञाके अक्षरार्थका पालन करके संतोष माना और उसकी 

आत्माका हनन किया । सत्यके पुजारीने सत्याग्रहकी लड़ाईके लिए जोनेकी इच्छा 
रखकर अपने सत्यको लांछित किया । 

मेरे इस कार्यका डं% अभोतक साफ नहीं हुआ है । अहिसाकी दृष्टिसे आज 
बकरीका दूध मुझे नहीं अखरता । वह अखरता है सत्यकी दृष्टिसे । मुक्ते ऐसा 
भास होता है. कि में अहिसाको जितना पहचान सका हैं, सत्यको उससे अधिक 
पहचानता हँ । मेरा अनुभव यह हैं कि अगर मैं सत्यको छोड़ दूँ, तो अहिसा- 
की भारी गुत्यियाँ में कभी सुलभा हो नहीं सकता । मुझे हर दिन यह बात 
खटकती रहती है कि मैंते व्रतकी आत्माका--भावार्थका हनन किया है । यह 
जानते हुए भी सँ यह ल जात सका कि अपने ब्रतके प्रति मेरा क्या धर्म हे, 
अथवा यह कहिये कि मुझमें उसे पालनेकी हिम्मत नहीं हैं । दोनों बातें एक ही 
हैं; क्योंकि शंकाके मूलमें श्रद्धाका अभाव रहता है! 

वकरीका दूध शुरू करनेके कुछ दिन बाद डॉ० दलालने गुदाद्वारकी दरारों- 
का आपरेशन किया और वह बहुत सफल हुआ । 

बिछौना छोड़कर उठनेकी कुछ आशा बंध रही थी और मैं अखबार वेरा 
पढ़ने लगा ही था कि इतमेमें रौलेट कप्तेटीकी रिपोर्ट मेरे हाथमें आई । उसकी 
सिफारिश पढ़कर मैं चौंका । भाई उमर सोबानी और शंकरलाल वेंकरने चाहा 
कि कोई निश्चित कदम उठाना चाहिये । एकाध महीनेमे में अहमदाबाद गया । 
मैंने बह्लभभाईसे बातचीत की । 

इस बातचीतके परिणामस्वरूप यह निश्चय हुआ कि ऐसे कुछ लोगोंकी 
एक छोटी समा बुलाई जाय, जो मेरे संपर्कमें काफी आ चुके हैं । 

सभा हई । उसमें मुश्किलसे कोई बीस लोगोंको बुलाया गया था । 
प्रतिज्ञापत्र तयार हुआ और जितने लोग हाजिर थे उन सबने उसपर हस्ताक्षर 
किये । मैने अखबारोमें लिखना शुरू किया और शंकरलाल बैंकरने जोरका 
आन्दोलन चलाया । 

सत्याग्रह-सभाकी स्थापता हुई । मैंने देखा कि शिक्षित समाजके और मेरे 
बीच बहुत मेल नहीं बैठ सकता । सभामें गुजराती भाषाके उपयोगके मेरे आ ग्रह- 
ने और मेरे कुछ दूसरे तरीकोंते उन्हें परेशानीमें डाळ दिया । फिर भी बहुतोंने 
मेरे तरीकेको निबाहनेकी उदारता दिखाई । लेकिन मैने शुरूमें ही देख लिया 
कि यह सभा लम्बे समयतक नहीं टिक सकेगी । इसके सिवाय, सत्य और 
अहिंसापर मैं जो जोर देता था, वह कुछ लोगोंको अप्रिय मालूम हुआ । फिर 
भी शुख्के दिनोंमें यह नया काम घडल्लेके साथ आगे बढ़ा । १ 

१२७. बह अद्‌भुत दृश्य ! 
रौलेट बिल प्रकाशित हुमा । मैंने वाइसरॉयसे मिलकर उन्हें बहुत 
मनाया, खानगी पत्र लिखे, सार्वजनिक पत्र भो लिखे । मैंने उनमें स्पष्ट जता 
दिया कि सत्याग्रहको छोड़कर मेरे पास दूसरा कोई मार्ग नहीं है । लेकिन सब 
व्यर्थ हुआ । 


मेरा शरोर कमजोर था, फिर भी मैंने लम्बी यात्राका खतरा उठाया। ” , र 


मैंने महसूस किया कि मद्राससे आये हुए निमस्त्रणको अवश्य स्वीकार करना 5? 
चाहिये । मद्रास जानेपर पता चला कि उसके मूलमें राजगोपालाचायं थे। 
राजगोपालाचार्यके साथ यह मेरा पहला परिचय कहा जा सकता हू । 

बिल कानूनकी शकलमें गजटमें छपा । इस खबरके बादकी रातको मैं 
विचार करते-करते सो गया । अर्ध॑निद्राकी दशा रही होगी । सपनेमें मुझे विचार 
सुझा । मैंने सबेरे ही सबेरे राजगोपालाचार्यको बुलाया और कहा : 

“मुझे रात स्वप्तावस्थामें यह विचार सुभा कि इस कानूनके जवाबमें हम 
सारे देशको हडताल करनेकी सूचना दें। घर्मकार्यको शुद्धिपूर्वक करता ठीक 
मालूम होता हे । अतएव उस दिन सब उपवास करें और काम-घन्धा बन्द रखें। 


राजगोपालाचार्यको यह सूचना बहुत अच्छी लगी । दूसरे मित्रोंने भी उसका 
स्वागत किया । मैंने एक छोटो-सी विज्ञप्ति तैयार कर ली । पहले १९१९ के 
मार्चकी ३०वीं तारीख रखी गई थी । बादमें छठी अप्रैल रखी गई । चूँकि काम 
तुरन्त करना जरूरी समझा गया था, अतएव तैयारीके लिए लम्बी मुद्दत देनेका 
समय हो न था। 

लेकिन न जाने कैसे सारी व्यवस्था हो गई । समूचे हिन्दुस्तानमें--शहरोंमें 
ओर गाँवोंमें हडताल हुई । वह दृश्य भव्य था । 


१२८. वह सप्ताह ! - १ 


दिल्लोमें ३० मार्चके दिन हो हड़ताल मनाई गई धी । जैसी हड़ताल उस 
दिन रही वसी पहले कभी रही ही न थी । हिन्दू और मुसलमान दोनों एकदिल 
होने लगे थे । श्रद्धातन्दजीको जुमा मसजिदमें बुलाया गया था । सत्ताधारी यह 
सब सहन न कर सके । दिल्लीमँ दमन-नीति शुरू हुई । श्रद्धानन्दजीने मुझे 
दिल्ली बुलाया । 5 ः 

जो हाल दिल्लीका था वही हाल लाहोर और अमुतसरका भी रहा। 
डॉ० सत्यपाल ओर किचछूके तार थे कि मुझे वहाँ तुरन्त पहुँचना चाहिये । 


१७२ 

वह सप्ताह ! - १ १७३ 


६ अप्रैलके दिन बम्बईमें सबेरे-सबेरे हजारों लोग चौपाटीपर स्नान करने 
। गये और वहाँसे ठाकुरद्वार जानेके लिए जुलूस रवाना हुआ। इस जुलूसमेंसे 
मुसलमान भाई हमें एक मसजिदवें ले गये । वहाँ श्रो सरोजिनीदेवीका ओर 
मेरा भाषण कराया । 

बम्बईम सम्पूर्ण हड़ताल रही । 

यहाँ कानूनके सविनय-भंगकी तैयारी कर रखी थी । सरकारने मेरी हिन्द 
स्वराज्य' भौर “सर्वोदय” नामक जिन पुस्तकोंका प्रकाशन रोक दिया था, उन्हें 
छुपाना-वेचना सबसे आसान सविनय-भंग माछूम हुआ। इसलिए ये पुस्तके 
छपाई गई और शामको उपवास छूटनेके बाद भोर चौपाटीकी जंगी सभाके 
विसर्जित होनेपर इन्हें बेचनेका प्रबन्ध किया गया । 

शामको बहुतसे स्वयंसेवक ये पुस्तके वेचनेके लिए निकल पड़े । एक 

मोटरमें मैं निकला । अपनी जेबमें जो था सो सब देकर किताबें खरीदनेवाले 
। नहुतेरे निकल आये । लोगोंको समझा दिया गया था कि खरीदनेवालेको मी 
| जेल जानेका खतरा उठाना पड़ सकता है ! लेकिन कुछ समयके लिए लोगोंने 
| जेलका भय छोड़ दिया था । 
६ ७ तारीखको पता चला कि जिन किताबोंके बेचनेपर सरकारने रोक 
लगायी थी, सरकारकी दृष्टिसे वे बेची नहीं गई हैं। सरकारकी ओरसे यह कहा 
गया था कि नई आवृत्ति छपाने-वेचने और खरीदनेमें कोई गुनाह नहीं है । यह 
खबर सुनकर लोग निराश हुए । 

उस दिन सबेरै लोगोंको चौपाटीपर स्वदेशी-ब्रत और हिन्दु-मुस्िम-एकता- 
का व्रत लेनेके लिए इकट्ठा होना था । पर बहुत थोड़े लोग इकट्ठा हुए थे। में 
उसी समयसे यह अनुभव करता रहा हूँ कि धूम-धड़क्केके काम ओर धीमे 
रचनात्मक कामके बीच क्या भेद है और लोगोंम पहले कामके प्रति पक्षपात 
और दूसरेके प्रति अरुचि क्यों है । 

७ अप्रैलकी रातको मैं दिल्ली-अमुतसर जानेके लिए रवाना हुआ । ८ अप्रेल 
को मथुरा पहुँचनेपर कुछ ऐसी भनक कानतक आई कि शायद मुझे गिरफ्तार 
करेंगे। पवल स्टेशन आनेसे पहले पुलिस अधिकारीने मेरे हाथम हुक्म रखा 
कि मुझे पंजाबकी सरहदमें दाखिल तहीं होना चाहिये। हुक्म देनेके बाद पुल्सिने 
मुझे उतर जानेको कहा । मैने उतरनेसे इनकार किया । 

मुझे पलवल स्टेशनपर उतार लिया गया और पुलिसके हवाले किया गया । 
मुझे दिल्लीसे आनेवाली किसी ट्रेनके तीसरे दर्जेके डिब्बेमें बैठाया गया ओर 
साथमें पुलिसका दल भी बैठा । मथुरा पहुँचनेपर मुझे पुलिसको बारकमें ले 

गये । सुबह चार बजे मुझे जगाया गया और वम्बईको कोई मालगाड़ी जा रही 
थी उसमे बैठाया गया । दोपहरको मुझे सवाई माधोपुरपर उतारा गया। वहां 


f 


मुझे बम्बईकी डाकगाड़ीमें पहले दर्जेसें सवार कराया गया । अभीतक में मामूली खु? 
कैदी था । अब 'जेण्टलमैन कंदी' माना जाने लगा । Fi 


य 


सूरत पहुँचनेपर किसी दुसरे अधिकारीने मुझे अपने कब्जेमें लिया । उसने ५५ : 


~ 


मुझसे रास्तेमें कहा-- आप रिहा कर दिये गये हैं । लेकिन आपके लिए मै? 
ट्रेतको मरीन लाइन्स स्देशनके पास रुकवाऊंगा; आप वहाँ उतरेंगे तो ज्यादा ; 
अच्छा होगा ।” 

मैं मरीन लाइन्सपर उतरा । वहाँ किसी परिचितकी घोड़ागाड़ी 
दिखाई पड़ी । वे मुझे रेवाशंकर झबेरीके घर छोड़ आये । उन्होनि मुझे खबर 
दी-- लोग गुस्सा हो उठे हैं और पागल बच गये हैं । पायधूतीके पास उपद्रव- 
का डर है ।” 

उमर सोबानी और अनसूयाबहन दोनों भोटरमें आये ओर मुझे पायधूनी 
ले गये । लोगोंने मुझे देखा और हर्पसे उन्मत्त हो उठे । अब जुलूस 
तेयार हुआ । 

जुलूसको क्रॉफर्ड मार्केटकी ओर जावेसे रोकमेके लिए धुड़सवारोंकी एक 
टुकड़ी सामनेसे आ पहुँची । लोगोने पुलिसकी पातको चीरकर आगे बढ्नेके 
लिए जोर लगाया । वहाँ ऐसी स्थिति न यी कि मेरी आवाज सुनाई षड़े। 
घुड्सवारोंकी टुकडीके अफसरने भीड़को तितर-बितर करनेका हुंबम दिया और 
अपने भालोंको घुमाते हुए इस टुकड़ीते एकदम घोड़े दौड़ाते शुरू कर दिये । 
लोगोंकी भीड़में दरार पड़ी । भगदड़ मच गई । कोई कुचळ गये, कोई घायल 
हुए । सारा दृश्य भयंकर प्रतीत हुआ । घुड्सवार और जनता दोनों पागल- 
जैसे लगे । 

लोग बिखर गये । हमारी मोटर आगे बढो और मैं पुलिसके व्यवहारके 
सम्बन्धमें कमिदनरसे शिकायत करनेके लिए उतर गया । 

१२९. बहु सप्ताह ! ~ २ 


गे | मैने कमिशनरसे उस दृश्यका वर्णन किया, जिसे मैं अभी-अभी देखकर 
हि या । उन्होंने संक्षेपे जवाब दिया-- मैं नहीं चाहता था कि जुलूस 

वहाँ जानेपर उपद्रव हुए बिना न रहता ।” 
किन मेरा खयाल यह हे क्रि घुड़सवारोंकी टुकड़ी भेजनेकी 


(जान सकते । आपकी शिक्षाका लोगोंपर क्या असर हुमा 

अपेक्षा हम पुलिसवालोंकों अधिक रहता हे । में आपसे 
के कब्जेम्ते भो नहों रहेंगे। वे कानूनको तोड़नेकी बात 
४ लेकिन शांतिकी बात उनकी शक्तिसे परेकी है । आपके 
~ चा. लोग उन्हें समझेंगे नहीं ।” 

ST ८. ठ RR उ 
_ 1 जवान दिया. किन्तु आपके और मेरे बीच जो भेद है, सो इसी 
1.) वातमें हे । मैं कहता हूँ कि लोग स्वभावसे लड़ाकू नहीं, बल्कि शांतिप्रिय हैं ।” 
| 3 श्‌ ९ २८१ "हू, 

हम दलोलमें उतरे । आखिर साहवने कहा-- अच्छी वात है । अगर 

आपको विश्वास हो जाय कि लोग आपकी शिक्षाको समझे नहीं हैं तो आप 

RR ह्‌ 
क्या करेंगे ?”” 


। मैंने जवाब दिया--“यदि मुझे इसकी प्रतीति हो जाय, तो मैं इस लड़ाई- 


को भुछतवी कर दूंगा ।” 


“अगर आप धॅर्यसे काम लेंगे, तो आपको अधिक पता चलेगा । आप 
जानते हैं, अहमदाबादमें क्या हो रहा है ? अमृतस रमें क्या हुआ है ? इस सारे 
उपद्रबको जिम्मेदारी आपके सिर हे ।” 

मैंने कहा--“मुझे जहाँ अपनी जिम्मेदारी महसूस होगी, वहाँ मे उसे 
अपने ऊपर लिये बिना रहुँगा नहीं । यदि अहमदाबादमें लोग न्य करते 
हैं, तो मुझे आश्चर्य और दुःख होगा । अमृतसरके बारेमें मैं कुछ नहीं जानता । 
वहाँ तो में कभी गया ही नहीं । यदि पंजाबकी सरकारने मुझे वहाँ जानेसे रोका 
न होता, तो मैं शांतिरक्षाभे बहुत मदद कर सकता था ।'” 

ईस तरह हमारी बातचीत होती रही। मैं यह कहकर बिदा _हुआ कि 
चौपाटीपर सभा करने और लोगोंको शान्ति रखनेके लिए समझानेका मेरा 
इरादा है । चौपाटीपर सभा हुई । ट 

में अहमदाबाद गया । बहा तो मार्शल लॉ शुरू हो चुका था। ल 
भय फेला हुआ था । लोगोंने जैसा किया वेसा पाया और उसका ब्याज भी 


! 
| 
| 


पड 


उन्हे मिला । 


शा 

१७६ संक्षिए भात्मकथा 


मुझे कमिइनरके पास ले जानेके लिए एक आदमी स्य हानि 
में उनके पास गया । वे बहुत गुस्सेमे थे । मैने उन्हें शान्तिसे जवाब १ 
यह भो सुझाथा कि मार्शल लाँकी आवश्यकता नहीं है ५ 
स्थापित करनेके लिए जो उपाय करने चाहिये, सो ढा 2.21 
बताई । मैंने आमसभा बुलानेकी माँग को । उन्हे यही कही. 
सभा को । लोगोंको उनके दोष दिखानेका प्रयत्न कियामें लिया । उसने 152. 
मेंने तीन दिनके उपवास किये और लोगोंको सलाह दी > आपके लिए मैं . 


वास करें । जिन्होंने खून वगेरामें हिस्सा छिया हो, उतरेंगे तो ज्यादा . 


गुनाह कबूल कर ले । ४ 4 
जिस प्रकार मैंने लोगोंको सुझाया कि वे अपना गुनाहरी _ घोडागाडी +, 
प्रकार सरकारको भो गुनाह माफ करमेको सलाह दो । दंगेंगित कहर |. 


न वी ८ ५: 4; 
भी मेरी यह बात न सुती । न लोगोंने अउने दोष स्वीकार किये, न सरकोरने ' 
किसीको माफ किया । 

मेने निश्चय कर लिया कि जबतक लोग शान्तिका पाठ न सीखें, तबतक 
सत्याग्रह मुलतवी रखा जाय। 


कुछ मित्र नाराज हुए। उनका खयाल यह था कि अगर में सब कहीं 
शान्तिको आशा रखूँ और सत्याग्रहकी यही शर्त रहे, तो बड़े पैमानेपर सत्याग्रह 
चल ही नहीं सकेगा । मैंने अपना मतभेद प्रकट किया । जिन लोगोंमें काम 
किया है, जितके द्वारा सत्याग्रह करनेकी आशा रखी जाती है, वे यदि शांतिका 
पालन न करें, तो सत्याग्रह चल ही नहीं सकता । मेरी दलोल यह थी कि 
सत्याग्रही नेताओंको इस प्रकारका मर्यादित शान्ति बनाये रखनेकी शक्ति प्राप्त 
करनी चाहिये । अपने इन विचारोंकों में आज भी बदल नहीं सका हूँ । 


१३०. पहाड़-सी भूल' 


अहमदाबादकी सभाके बाद में तुरन्त ही नड़ियाद गया । 'पहाड़-सी भूल 
नामक शब्दप्रयोग मैंने पहली बार नड़ियादमें किया । में जिस सभामें भाषण 
कर रहा था, सा झे अचानक यह खयाल भाया कि खेड़ा जिलेके लोगाको 
“और ऐसे दुसरे छोगोंको कानूनका सविनय-भंग करनेके लिए निमन्त्रित करनेमें 
मैंने जल्दबाजीकी भूल की थी ओर वह भूल मुझे पहाड-सी प्रतीत हुई । 

इस प्रकार अपनी भूल कबूल करनेके लिए मेरी काफी हेंसी उड़ाई 
गई, फिर भो अपनी इस स्वीकृतिके लिए मुझे कभी पश्‍चात्ताप नहीं हुआ । 

'पहाडू-सी सूळ” १७७ 


हेम इसरोंके गज बराबर दोषोंको रजवत्‌ मानकर देखते हैं और अपने 
१ प्रतीत होनेवाले दोषोंको पहाड जैसा देखना सीखठे हैं, तभी हमें अपने 
हहे दोषोंका ठीक-ठीक अंदाज हो पाता है । सत्याग्रही बननेकी इच्छा 
हि साधारण नियमका पालन बहुत अधिक सूक्ष्मताके 


कि पहाइ-सी लगनेवाली वह भूल क्या थी । कानूनका 
के द्वारा किया जा सकता है, जिन्होंने विनयपूर्वक और 
"को हो। अधिकतर तो हम कानूनका पालन इसलिए 
(पर जो सजा होती है उससे हम डरते हैं। यह बात 
bs चः उपसे घटित होती है, जिसमें नीति-अनीतिका प्रश्‍न नहीं 
गूळ नाहे न हो, फिर भी जो लोग भले माने जाते हैं, वे एकाएक 
1 क चोरी नहीं करते । लेकित जब बाइसिकलपर बत्तो जलानेके नियमका 
| “पालन करनेकी कोई सलाह-भर देता है, तो भले आदमी भो उसका पालन 
* करनेके लिए तुरन्त तैयार नहीं होते; किन्तु जब उसे कानूनमें स्थान मिलता है, 
तो दण्डकी असुविधासे बचनेके लिए ही वे बाइसिकलपर बत्ती जलाते हैं । इस 
प्रकारका नियम-पालत स्वेच्छासे किया हुआ नहीं कहा जा सकता । 

लेकिन सत्याग्रही समाजक्रे जिन कानूनोंकी कद्र करेगा, उनकी वह 
सोच-समझकर, स्वेच्छासे और कद्र करता धर्म है ऐसा मानकर कद्र करेगा । 
जिसने इस प्रकार समाजके नियमोंका विचार-पूर्वक पालन किया है, उसोको 
समाजके नियमोंमें नीति-अनोतिका भेद करनेको शक्ति प्राप्त होती है और 
उसीको सीमित परिस्थितियोंमें अमुक नियमोंको तोड़नेका अधिकार प्राप्त होता 
है। लोगोंके इस तरहका अधिकार प्राप्त करनेसे पहले मैंने उन्हें सविनयभंगके 
लिए निमंत्रित किया, अपनी यह भूल मुझे पहाड़-सी लगी । 

यह तो सहज ही समझमें आ सकता है कि इस प्रकारकी आदर्श स्थिति- 
तक हजारों या लाखों लोग नहीं पहुँच सकते । किन्तु यदि बात ऐसी है तो 
कान नकी सविनय अवज्ञा करानेसे पहले शुद्ध स्वयंसेवकोका एक ऐसा दल खडा 
होना चाहिये, जो लोगोंको ये सारी बातें समझाये ओर प्रतिक्षण उनका मार्ग- 
दर्शन करे; और ऐसे दलको सविनय अवज्ञाका तथा उप्तकी मर्यादाका पूरा-पूरा 


ज्ञान होना चाहिये । 


इन विचारोंसे भरा हुआ मैं बस्बई पहुँचा और सत्याग्रह-सभाके जरिये 
मैंने सत्याग्रही स्वयंसेवकोंका दल खड़ा किया । लोगोंको सविनय अवज्ञाका 
मर्म समझानेके लिए जिस तालीमकी जरूरत थी, वह इस दलके जरिये देनी 
शुरू की और इस चीजको समझानेवाली पत्रिकाएँ निकाली । 

१७८ संक्षिप्त आत्मक्कथा 


यह काम शुरू तो हुआ, छेकित मैंने देखा कि में ब बहुत 6 
पैदा न कर सका । स्वयंसेवकोंकी भीड़ इकट्टी न हुई। जिन्होंने 1 
दर्ज कराये थे, वे भी दृढ़ बमनेके बदले खिसकने लगे । में र 
सविनय-भंगकी गाड़ी जितना सोचा था उससे धीमी चछ व 


बहा ` , 
मूली जळ 
की + 
उजेमें लिया । उसने” / ¦ 
यु ७ न अ के लिए ¢ 
१३१. 'नवजीवन' और 'यंग झर तोज्यादा, | 
सरकारी दमन-नोति पूरे जोरके साथ चल रद्द 
प्रभावका साक्षात्कार हुआ । वहाँ फौजी कानून यानी मन«नुक्की घोड़ागाड़ी 
मुझपर दवाव पड़ने लगा कि में जसे भी बने, उच्टोंने,  पहु,लवर 
वाइसरॉयको पत्र लिखे, तार भेजे, लेकिन पंजाब जानेकी इजाजत न |... 
बिना इजाजतके जानेपर मँ अन्दर नहीं जा सकता था; सविनय अवज्ञा 
करनेका संतोष-मात्र मिल सकता था । मैंने अनुभव किया कि निषेधाज्ञाका 
अनादर करके प्रवेश करूँगा, तो वह विनयपूर्ण अनादर न माना जायमा । मेरे 
द्वारा की गई कातूनकी अवज्ञा जलतेमें घी डालने जैसी सिद्ध होगी । पंजाबमें 
प्रवेश करनेकी सळाहको मैंने सहसा माना नहीं । मेरे लिए यह निर्णय एक 
कड़वा घूंट था । 


इतनेमें लोगोंको सोता छोड़कर सरकार मि० हाँनिमैनको चुरा ले गई । 
फलतः 'क्रॉनिकल' के व्यवस्थापकोंने उसे चलानेका बोझ मुझपर डाला । 
लेकिन मुझे यह जिम्मेदारी लम्बे. समयतक्र उठानी न पड़ौ। सरकारकी 
मेहरवानीसे वह बन्द हो गया । 


जो लोग 'क्रॉनिकल' की व्यवस्थाके कर्ताधर्ता थे, उन्हींके हाथमें “यंग 
इण्डिया' को व्यवस्था भी थी । उन्होंने मुझे सुझाया कि में 'यंग इण्डिया” की 
जिम्मेदारी अपने सिर ले । सत्याग्रहका रहस्य समझानेका उत्साह मुझमें था 
ही । इसलिए मैंने मित्रोंका यह सुझाव मान लिया । 


लेकिन अंग्रेजोके द्वारा जनताको सत्याग्रहको तालीम किस प्रकार दी जा 
सकती थी ? मेरे कार्यका मुख्य क्षेत्र गुजरातमें था । उक्त मित्रोंने 'नवजीवन” 
मेरे हवाले किया ओर उसे मासिऊके बदले साप्ताहिक बनाया । 


इन पत्रोंके जरिये मेंने जनताको यथाशक्ति सत्याग्रहकी तालीम देना शुख 
किया । इनमें विज्ञापन न लेनेका मेरा आग्रह शुरूसे ही था। में मानता हूँ 


कि इससे कोई हानि नहों हुई और इस प्रथाके कारण पत्रोके विचार: स्वातंत्र्यकी 
रक्षा करनेमें बहुत मदद मिरी । 


न} 
दं 

पंजाबसें १७९ 


| द्वारा मैं अपनी शांति प्रास कर सका । क्योंकि यद्यपि में 
तुरंत ही शुरू न कर पाया, फिर भो में अपने विचार 
कर सका । 


१३२. पंजाबमें 


ट्र अधीर हो रहा था । लेकिन मेरा जाना आगे- 
/इसरॉय लिखाते रहते थे कि अभी जरा देर है।' 
'वृ अमुक तारीखको जा सकते हैं । बहुत करके 


चा। स्टेशनपर लोगोंका समदाय इस कदर इकट्ठा हुआ 
किल.) वु योगके बाद कोई प्रियजन आ रहा हो और सगे-सम्बन्धी 
॥ ५ उससे मिलने आये हों । लोग हर्षोन्मत्त हो गये थे । 
| बहुतेरे पंजाबी नेता जेलमें थे, अतएव मुख्य नेताओका स्थान पंडित माल- 
वीयजी, पंडित मोतीलालजी और स्वामी श्रद्धानन्दजीने लिया था । इन नेताओने 
) और दूसरे स्थानीय नेताओंने मुझे फौरन हो अपना लिया । कहीं भी में 
॥ किसीको अपरिचित-सा नहीं लगा । 
| हम सबने सर्व-सम्मतिसे निइचय किया कि हण्टर-कमेटीके सामने गवाही 
। न दी जाय । और, यह तय किया कि लोगोंकी ओरसे अर्थात्‌ कांग्रेसकी ओरसे 
) एक कमेटी बननी चाहिये । पंडित मालवीयजोने यह कमेटी नियुक्त की। 
| कमेटीकी व्यवस्थाका बोझ सहज ही मुझपर आ पड़ा था, और चूंकि अधिक- 
से-अधिक गाँवोंकी जाँचका काम मेरे हिस्से आया था, इसलिए मुझे पंजाब और 
| पंजाबके गाँव देखनेका अलम्य लाभ मिला । 
लोगोंपर ढाये गये जुल्मोंकी जाँच करते समय में जसे-जेसे गहरा 
} पठने लगा, व॑से-व॑से सरकारी अराजकताकी, अधिकारियोंकी नादिरशाही 
| और निरंकुशताकी अपनी कल्पनासे परेकी बातें सुनकर मुझे आश्चर्य हुआ 
और मैंने दुःखका अनुभव किया । जिस पंजाबसे सरकारको अधिक-से-अधिक 
| सिपाही मिलते हैं, उस पंजाबमें लोग इतना ज्यादा जुल्म कंसे सहन कर 
| सके, यह बात मुझे उस समय भी आश्चयंजनक मालूम हुई थी और आज भो 
मालूम होती हे । 
| इस कमेटीकी रिपोर्ट तैयार करनेका काम भो मुझे सौंपा गया था । इस 
रिपोर्टके बारेमें मे इतना कह सकता हे कि उसमें जान-बूझकर एक भी जगह 
। अतिशयोक्ति नहीं हुई है । जहाँतक में जानता हुँ, उसकी एक भी बात आज- 
॥ तक भूठ साबित नहीं हुई । 
। 
| 


CC-0. JK Sanskrit Academy, Jammmu. Digitized by 53 Foundation USA 


१३३. खिलाफतके बदले ५ ? 


कांग्रेसकी ओरसे पंजाबकी डायरशाहीकी जाँच हो रही 
दिनों मेरे हाथमें एक सार्वजनिक निमंत्रण पड़ा। यह 
हिन्दू-मुसलमानोंकी एक मिली-जुलो सभामें हाजिर रुह 
खिलाफतके सिलसिलेमें पंदा हुई हालतपर विचार ४ ; 
तय करना था कि सुलहके उत्सवमें सम्मिलित हु य 
सभा नवम्बर महीनेमें थी । | र हुनी 

में सभामें हाजिर रहा । सभाके सामने खिलाफू कप आपके छिए मे” 
रक्षाका प्रश्‍न भी था। मेरी दलील यह थी कि! उतरेंगे ता ज्यादा ; 
अपने गुण-दोषकी दृष्टिसे विचार करता चाहिये । रट 
सरकारकी ओरसे अन्याय होता हो, तो हिन्दुओको &तकी घोड़ागाड़ी 
चाहिये; और इस प्रश्‍नके साथ गोरक्षाके प्रश्नको जोड्होत्े "पेजवर 


पड़ोसी ओर एक ही भूमिके निवासी होनेके नाते तथा हिन्दुको भावि: : 
आदर करनेकी दृष्टिसे मुसलमानोंका स्वतंत्र भावसे गोवध बन्द करना उनके , 


-जेमें लिया । उसने ” / 


A) 


कू.) 


लिए शोभाकी बात है, वह उनका फर्ज हैं; और यह एक स्वतंत्र प्रश्‍न है | 


अगर यह फर्ज हे और मुसलमान इसे अपना फर्ज समझें तो हिन्दू खिला- 
फतके काममें मदद दें या न दें, तो भी मुसलमानोंको गोवध बन्द करना 
चाहिये। मेने अपनी तरफसे यह दलील पेश की कि इस तरह दोनों प्रश्नोंका 
विचार स्वतंत्र रीतिसे किया जाना चाहिये, और इसलिए इस सभामें तो 
सिर्फ खिलाफतके प्रश्तकी चर्चा करना ही मुनासिब है। गोरक्षाके प्रहतपर 
सभामें चर्चा न हुई । लेकिन मोलाना अब्दुल बारी साहबने कहा-- हिन्दू 
खिलाफतके मामलेमें मदद दें चाहे न दें, लेकिन चूँकि हम एक ही मुल्कके 
रहनेवाले हैं, इसलिए मुसलमानोको हिन्दुओंके जज्बातकी खातिर गोकुशी बन्द 
करनी चाहिये ।” कुछ समयके लिए तो ऐसा हो मालूम हुआ कि मुसलमान 
सचमुच गोवध बन्द कर देंगे । 


कई प्रस्तावोंमें एक प्रस्ताव यह भी था कि हिन्दू-मुसलमान सबको 
स्वदेशी-प्रतका पालन करना चाहिये और इसके लिए विदेशी कपडेका 
बहिष्कार करना चाहिये । मौलाना हसरत मोहानोको यह प्रस्ताव जच नहों 
रहा था । उन्होंने सुझाया कि यथासंभव हरएक ब्रिटिश मालका बहिष्कार 
करना चाहिये । मेंने हर तरहके ब्रिटिश मालके बहिष्कारकी अशक्ष्यता और 
अनोचित्यके बारेमें अपनी दलीलें पेश कीं। मैंने अपनी अहिसा-पृत्तिका भी 
प्रतिपादन किया । में मोलानाका भाषण सुन रहा था। मुझे खयाल आया 
कि विदेशी ३ बहिष्कारके अलावा भी दूसरी कोई नई चीज सुझानी 
चाहिये । में सोचा करता था कि मोलाना खुद कई मासलोंमें जिस सर- 


१८० 
CC-0. JK Sanskrit Academy, Jammmu. Digitized by 53 Foundation USA 


असूतसर-कांग्रेस १८१ 


दे रहे हैं, उस सरकारके विरोधकी बात करना उनके लिए 
रसे विरोध करना न था, इसलिए मुझे लगा कि साथ न देनेमें 
£ । ओर फलतः मेंने 'नॉन-कोर्ऑपरेशन” शब्दका इस सभामें 
क्रिया । इसके समर्थनमें मेने अपनी दलीलें दीं। उस 
ही नथा कि इस शब्दमें किन-किन बातोंका समावेश 
$ में तफसीलमें न जा सका । मैंने कहा-- अगर कहीं 
भाइयोंके खिलाफ गईं, तो वे सरकारकी सहायता 
बेखिलाफतका फैसला हमारे खिलाफ हो, तो मदद न 


27 ५ ..... शब्द उस सभामें ही दबा रह गया । जब अमृतसरमें 
§ कुः ब हुआ ओर वहाँ मैंने सहयोगके प्रस्तावका समर्थन किया, तब 


. “मनं यही आशा रखी थो कि हिन्दू-मुसलमानोंके लिए असहयोग करनेका अवसर 
* नहीं आवेगा । 


१३४. अमुतसर-कांग्रेस 


अबतक कांग्रेसमें मेरा काम इतना ही रहता था कि हिन्दीमें अपना छोटा- 
सा भाषण करूं, हिन्दीकी वकालत करू और उपनिवेशोंपें रहनेवाले हिन्दुस्ता- 
नियोंका मामला पेश करूं । मुझे खयाल नहीं था कि अमृतसरमें मुझे इससे 
अधिक कुछ करना पड़ेगा । लेकिन जसा कि मेरे सम्बन्धमें पहले भी हो चुका 
है, जिम्मेदारी मुझपर अचानक भा पड़ी । 
तये सुधारों-संबंघी सम्नाटूका आदेश प्रकट हो चुका था । वह मुझे पूर्ण 
संतोष देनेवाला नहीं था; अन्य किसीको तो वह बिलकुल ही पसन्द न पड़ा । 
छेकिन उस समय मैंने यह माना था कि उक्त आदेशमें सूचित सुधार त्रुटिपूर्ण 
4 होते हुए भी स्वीकार किये जा सकते हे । किन्तु लोकमान्य, चित्तरंजन दास 
आदि अनुभवी योद्धा सिर हिला रहे थे । 
मैंने देखा कि सुधारवाछे प्रस्तावको चर्चामें भाग लेना मेरा घमं है। मैने 
अनुभव किया कि सुधार स्वीकार करनेका प्रस्ताव मंजूर किया जाना चाहिये । 
चित्तरंजन दासका दृढ मत यह था कि सुधारोंको बिलकुल असंतोषकारक और 
अधूरा मानकर उनकी अवगणना करनी चाहिये । 


परखे हुए सर्वमान्य लोकनायकोंके साथ अपना मतभेद मुझे स्वयं असह्य 
मालूम हुआ । दूसरी ओर मेरा अन्तर्नाद स्पष्ट था । मेने कांग्रेसकी बेठकमेंसे 
भागनेका प्रयत्न किया । पं० मोतीलाल नेहरू और मालवीयजीको मैंने सुझाया 

कि वे मुझे गरहाजिर रहने दें। लेकिन मेरा यह सुझाव दोनों बु, 
उतरा । जब बात लाला हरकिसनलालके कानतक पहुँची, तो& ह नि 
“यह हरगिज न होगा ।” उन्होंने मत गिननेकी संतोष 
देनेका जिम्मा लिया । र | 

आखिर में हारा । मैंने अपना प्रस्ताव तैयार किक लिय । उसने” / / 
मालवीयजी उसका समर्थन करनेवाले थे । भाषण हुए व आपके लिए व्या 
सभा किसी प्रकारके मतभेदको सह नहीं सकती थो अर्ध उतरेंगे तो ज्यादा ; 
उसे दुःख हो रहाथा। ) 

जिस समय भाषण हो रहे थे, उस समय भी *७'-तकी घोड़ागाड़ी 
प्रयत्न जारी थे। आखिर समझोता हुआ । तालियो "> नोड. पहे,बर 
गूंज उठा ओर लोगोंके चेहरोंपर जो गम्भीरता थी उसके परब तस: 
चमक उठी । क 

समतेने मेरी जिम्मेदारी बढ़ा दी । 


१३५. छांग्रेससें प्रवेश 


मुझे कांग्रेसमें भाग छेना पड़ा, इसे में कांग्रेसमें अपना प्रवेश नहीं 
मानता । अमृतसरके अनुभवने यह सिद्ध किया कि मेरी एक शक्ति 
कांग्रेसके लिए उपयोगी है । पंजाब-समितिके कामसे लोकमान्य, मालवीयजी, 
मोतीलालजी, देशबन्धु आदि खुश हुए थे । इसलिए उन्होंने मुझे अपनी बैठकों 
हे चर्चाओंमें बुलाया । विषय-विचारिणो-समितिका सच्चा काम ऐसी बंठकोंमें 
ताथा। 


अगले साल करने योग्य कामोंमेंसे दो कामोंमें मुझे दिलचस्पी थी, क्योंकि 
उनमें में कुछ दखल रखता था । १ 


एक था जलियांवाला बागके हत्याकांडका स्मारक । उसके लिए करीब 
पाँच लाख रुपयेकी रकम इकट्ठी करनी थी । उसके रक्षकों ( ट्रस्टियों ) में मेरा 
नाम थ। । रक्षकका पद स्वीकार करते ही में समझ गया था कि इस स्मारकके 
लिए घग-संग्रह करनेका मुख्य बोझ मुझपर पड़ेगा । बम्बईके उदार नागरिकोंने 
इस स्मारकके लिए दिल खोलकर घन दिया । 

मेरी दूसरी शक्ति मुंशीका काम करनेकी थी । कहाँ क्या और कितने 
कम शब्दोमें अविनय-रहित भाषामें लिखना चाहिये सो मैं जानता था । नेतागण 
मेरी इस शक्तिको समझ गये थे । सबको यह अनुभव होने लगा था कि उन 
दिनों कांग्रेसका जो विधान था, उससे अब काम नहीं चळ सकता । विधात 

भार मैंने अपने सिर लिया । म॑ने लोकमान्यसे और देशबंधुसे 
दो नाम माँगे । लोकमान्यते श्री केळकरका और देशबंधुने 

फा नाम दिया। यह विधान-समिति एक दिन भो साथ 
भी हमने अपना काम एकरायसे पूरा किया । हमने 
शम चला ल्या । मुझे इस विधानके बारेमें थोड़ा 
ता हूँ कि इस दायित्वको स्वीकार करके मैंने कांग्रेस में 


| १३६. खादोका जन्म 


। हि प. पड़ता कि सन्‌ १९०५ तक मैंने चरखा या करघा कहीं 
“देखा हो । फिर भी हिन्द स्वराज्य' में मैंने यह माना था कि चरखेके जरिये 
(@ ` हिन्दुस्तातकी गरोबी मिट सकती है । जब सन्‌ १६१५ में दक्षिण अफ्रीकासे 
1 देश वापस आया, तब भी मैंने चरखेके दर्शन नहीं किये थे । आश्रमके खुलने- 
। पर उसमें करघा शुरू किया । करधा शुरू करनेमें भी मुझे बडी मुश्किलका 
| सागना करना पड़ा । हम सब कलम चलानेवाले या व्यापार करना जाननेवाले 
। वहाँ इकट्ठा हुए थे, हममें कोई कारोगर न था। लेकिन मगनलाल गांघीके 
। हाथमें तो कारीगरी थी हो । इसलिए उन्होने बुननेकी कलाको पूरी तरह समझ 
| 


छिया ओर एकके बाद एक आश्रममें नये-नये बुननेवाले तैयार हुए । 
हमें तो अब भपने कपड़े खुद ही तैयार करके पहनने थे । इसलिए आश्रम- 
बासियोंने मिलके कपड़े पहनना बन्द किया और निश्चय किया कि वे हाथ- 
करघेपर देशी मिळके सूतसे बुना हुआ कपड़ा ही पहनंगे । जुलाहोंके पाससे 
देशी मिलके सूतका हाथ-बुना कपड़ा आसानीसे मिलता न था । बड़ी 
कोशिशके बाद कुछ जुलाहे मिले, जिन्होंने देशी सुतका कपड़ा बुन देनेको 
मेहरबानी की । 
अब हम अपने हाथसे कातनेके लिए अधीर हो उठे । हमने समझ लिया कि 
जबतक हाथसे कातेंगे नहीं तबतक हमारो पराघीनता बनी रहेगी । मिलोंके 
एजेंट बनकर हम देशसेवा करते हैं, ऐसा हमें प्रतीत न हुआ । 
लेकिन न तो कहीं चरखा था और न कोई चरखेका चलानेवाला । 
सन्‌ १६१७ में भड़ोंच शिक्षा-परिषद्में महान्‌ साहसी विधवा बहन गंगाबाई 
अचानक मेरे हाथ लग गई । मैंने अपना दुःख उनके सामने रखा । ओर जिस 
तरह दमयन्ती नलके पोछे भटकी थी, उस तरह चरखेंकी खोजमें भटकनेको' 
प्रतिज्ञा करके उन्होंने मेरा बोझ हल्का किया । 

गुजरातमें काफी भटकनेके बाद गायकवाड़के बीजापुर गाँव 
चरखा मिला । मेरे हर्षका पार न रहा । भाई उमर सोबा 


उन्होने अपनो मिलसे पूनियाँ भेजते रहनेका जिम्मा लिया i 
बहुनके पास भेजीं और सूत इतनी तेजीसे तेया 5 कही 11 
थक गया । जिम ल्या । उसने / £ 
मुझे मिलकी पूनियोसे सूत कतवाना बहुत दोषर्पू र 92: #. ` 
गंगाबहनको लिक्षा कि वे पूती बनानेवालेकी खोज करें hl हिरा ती $ | 
लिया और पिजारेको खोज निकाला । बच्चोंको पूनी ! ` 4 
बहनने काम एकदम बढ़ा दिया । बुननेवालोंको वस तकी घोडागाडी ... . 
बुनवाना शुरू किया । बोजापुरकी खादी मशहूर हो गई । न होड़" i 24) 
न - > रि ~~~ be CH I, 

अब आश्चममें चरखेक्रो दाखिल होनेमें देर न लगी । न्य) 


में शुद्ध खादीमय बननेके लिए अघोर हो उठा । मेरी धोती देशी मिलके : 


कपड़ेकी थो । मैंने गंगाबहनको चेतावनी दी कि अगर वे एक महीनेके अन्दर 

४५ इंच अर्जकी खादोकी धोती तैयार करके न देंगी, तो मुझे मोटी खादीका 

पंचा पहनकर अपना काम चलाना पड़ेगा । उन्होंने एक महीनेके अन्दर मेरे 

लि पचास इंच अर्जका धोतो-जोड़ा तैयार करा दिया और मेरा दारिद्र 
गया । 


१२३८. एक संवाद 


जिस समय “स्वदेशी” के नामसे परिचित यह आन्दोलन चलने लगा, 
उस समय मिल-मालिकोंकी ओरसे मेरे पास काफी टीकाएँ आने लगीं । भाई 
उमर सोबानीनें एक मिल-मालिकके पास ले जानेकी बात कही । मैंने उसका 
स्वागत किया । हम उनके पास गये । उन्होंने बंग-भंगके समय स्वदेशी आग्दो- 
लनके चलनेसे स्वदेशो कपडेकी कीमत बढ़नेको बात की और कहा---“ हिन्दु- 
स्तानको जितने मालकी जरूरत है, उतना माल हम उत्पन्न नहीं करते हैं । 
इसलिए स्वदेशका प्रश्‍न मुख्यतः उत्पत्तिका प्रश्न है। जब हम आवश्यक 
मात्राम कपड़ा पदा कर सकेंगे और कपड़ेकी जातिमें सुधार कर सकेंगे, तब 
बिदेशी कपड़ा अपने-आप आना बन्द हो जायगा। इसखिए आपको मेरी 
सलाह तो यह है कि आप अपने स्वदेशी आन्दोलनको जिस तरह चला रहे 
हैं उस तरह न चलाये और नई मिलें खोलनेकी ओर ध्यान दें। अपने 

गि मालको बेचनेका आन्दोलन चलानेकी जरूरत नहीं है, बल्कि 


| घ्युल्नुतवात कह सुनाई ओर कहा : 
. , “में आपके विचारसे सहमत होता हूं | मुझे मिलोंकी दलाली नहीं करनी 
` चाहिये । मुझको तो उत्पत्ति करनेमे और जो कपडा उत्पन्न हो उसे बेचनेमें 
है लग जाता चाहिये । मैं इस प्रकारके स्वदेशीमें विश्वास करता हु; क्योंकि इसके 
द्वारा हिन्दुस्तानकी भूखों मरनेवाली और आधे समय बेकार रहनेवाली औरतों- 
को काम दिया जा सकता है। मैं नहीं जानता कि चरखेकी यह प्रवृत्ति कितनी 
सफल होगी । अभी तो उसका आरम्भ-काल हो है । लेकिन मुझे उसमें पूरा 
विश्वास है । कुछ भी हो, लेकिन उसमें नुकसान तो हरगिज नहीं है । इस 
प्रवृत्तिसे हिन्दुस्तानमें पैदा होनेवाले कपडेसें जितनी वृद्धि होगी उतना लाभ 
हो है । इसलिए इस प्रयत्नमें वह दोष तो है ही नहीं, जिसका अभी आपने 
जिक्र किया है ।'' 

“अगर आप इस तरह इस प्रवृत्तिको चलाना चाहते हैं, तो मुझे कुछ 
कहना नहीं है । यह एक अलग प्रश्न हैं कि इस युगमें चरखा चलेगा या नहीं । 
मैं तो आपकी सफलता ही चाहता हूं ।” 


१३९, असहयोगका प्रवाह 


खिलाफतके मामलेमें अलीभाइयोंका जबरदस्त आन्दोलन चल रहा था। 
मौलाना अब्दुल बारी वर्गरा उलेमाओके साथ इस विषयकी खूब चर्चा हुईं। 
' इस बारेमें खूब चर्चा ओर विवेचन हुआ कि मुसलमान शान्तिको, अहिसाको, 
£ कहाँतक पाल सकते हैं । आखिर यह तय हुआ कि अमुक हृदतक युक्तिके 
रूपमे उसका पालन करनेमें कोई एतराज नहीं हो सकता । और अगर किसीने 
एक बार अहिसाकी प्रतिज्ञा की है, तो वह उसे पालनेके लिए बंधा हुआ है । 
आखिर खिलाफत-परिषद्में असहयोगका प्रस्ताव पेश हुआ ओर बडी चचकि बाद 

मंजूर हुआ । १ 

काँग्रेसकी महासमितिने इस प्रइनपर विचार करनेके ' 
एक विशेष अधिवेशन सन्‌ १६२० के सितम्बर महोनेमे मृ 
निश्चय किया । 


Zi 
मेरे प्रस्तावमें खिलाफत ओर पंजावके अन्यायको आ ह i 
बात कही गई थी । श्री विजयराधवाचार्यको इसमे को |$ ल्या) उसने / : 


हुई । उन्होंने कहा--“'अगर असहयोग ही करना है, 
लिए ही क्यों किया जाय ? स्वराज्यका अभाव बड़ें-से-३6 
उसके लिए असहयोग किया जा सकता है।” मोती: 
माँगका प्रस्ताव शामिल कराना चाहते थे। मैंने तुरन्त} 7 
लिया और प्रस्तावमें स्वराज्यकी माँग भी सम्मिलित कर हः हट. 
और कुछ तीखी चर्चाओंके बाद असहयोगका प्रस्ताव पास हुआ । | 
कांग्रेसके विशेष अधिवेशनमें स्वीकृत असहयोगके प्रस्तावको नागपुरमें होने- : 
वाले कांग्रेसके वाषिक अधिवेशनमें कायम रखना था । वहाँ भी भसहयोगका `. 
प्रस्ताव पास हो गया । १ 


इसी बैठकमे कांग्रेसके विधानका प्रस्ताव भी पास करना था । विधानमें 
विषय-विचारिणी-समितिने एक ही महत्त्वका परिवर्तन किया था । मैने प्रति- 
निधियोंकी संख्या पन्द्रह सौकी मानी थी । विषय-विचारिणी-समितिने इसे बदल- 
कर छ; हजार कर दिया । में मानता था कि यह कदम बिना सोचे-विचारे 
उठाया गया है । में इस कल्पनाको बिलकुल गलत मानता हूँ कि बहुतसे प्रति- 
निधियोंसे काम अधिक अच्छा होता हे अथवा प्रजातन्त्रकी अधिक रक्षा होती 
है । प्रजातन्त्रकी रक्षाके लिए जनतामें स्वतन्त्रताकी, स्वाभिमानकी ओर एकताकी 
भावना होनी चाहिये ओर अच्छे तथा सच्चे प्रतिनिधियोंको ही चुननेका 
आग्रह रखना चाहिये । 


इसी सभामें हिन्दू-मुस्लिम-एकताके बारेम, अन्त्यजोंके बारेमें और खादीके 
बारेमें भी प्रस्ताव पास हुए। उस समयसे कांग्रेसके सदस्योंने अस्पृश्यताको 
भिटानेका भार अपने ऊपर लिया है भोर खादीके द्वारा कांग्नेसने अपना सम्बन्ध 
हिन्दुस्तानके नर-कंकालोंके साथ जोड़ा है। कांग्रेसने खिलाफतके सवालके सिल- 
सिछेमें असहयोगका निश्चय करके हिन्ू-मुस्लिम-एकताको सिद्ध करनेके लिए 
एक महान्‌ प्रयास किया था । 


छन आपके लिए मैं? : 
$ उतरेंगे ती ज्यादा ; 

ध्यायोंको समाप्त करनेका समय आ पहुंचा है । 

हुए मुझे दुःख होता है । मेरे निकट अपने इन प्रयोगों- 

नहीं जानता कि मैं उनका यथार्थ वर्णत कर सका 

करनेमें मैंने कोई कसर नहीं रखी है । सत्यको मैंने 

हस मार्गसे देखा है, उसे प्रकट करनेका मेंने सतत प्रयत्न 

"७ लिए उसका वर्णन करके चित्तमें शान्तिका अनुभव 
आशा यह रखी है कि इससे पाठकोंके मनमें सत्य भर 


हला उत्पन्न होगी । 
(1 प्नुस्कृः केसी परमेश्वरका कभी अनुभव तहों किया । यदि इन 
न [| ६ ॥ # पृष्ठसे यह प्रतीति न हुई हो कि सत्यमय बननेके लिए अहिसा 
| -हा एकमात्र मार्ग हँ, तो में इस प्रयत्नको व्यर्थ समझता हुँ । प्रयत्न चाहे व्यर्थ 
हो, किन्तु वचन व्यर्थ नहीं है । मेरी अहिंसा सच्ची होनेपर भी कच्ची है, 
। अपूर्ण है । अतएव हजारों सूर्योको एकत्र करनेसे भी जिस सत्यरूपी सूर्यके 
| तेजकी पूरी माप नहों निकल सकती, सत्यकी मेरी झाँकी ऐसे सूर्यकी एक 
| किरण-मात्रके दर्शनके समान ही हैं। उसका सम्पूण दशन सम्पूण अहिसाके 
बिना असम्भव है । 
ऐसे ब्यापक सत्य-चारायणके प्रत्यक्ष दर्शनके लिए जीवमात्रके प्रति आत्मवत्‌ 
प्रेमकी परम आवश्यकता है मौर जो मनुष्य ऐसा करना चाहता है, वह 
| जोवनके किसी भी क्षेत्रसे बाहर नहीं रह सकता । यही कारण है कि सत्यकी 
| मेरी पूजा मुझे राजनीतिमें खींच ले गई है । मुझे यह कहते हुए संकोच 
नहीं होता ओर न में ऐसा कहनेमें कोई अविनय देखता हूँ कि जो मनुष्य 
यह कहता है कि. धर्मका राजनीतिसे कोई सम्बन्ध नहीं है, वह धमको 
21 नहीं जानता । 
बिना आत्मणुद्धिके जोवमात्रके साथ ऐक्य सघ ही नहीं सकता । आत्म- 
शद्धिके बिता अहिसा-धर्मका पालन सवथा असस्मव है । अशुद्धात्मा परमात्माके 
दर्शन करनेमें असमर्थ है । अतएव जोवन-मार्गके सभी क्षेत्रों शुद्धिको आवः 
श्यकता है और यह शुद्धि साध्य है, क्योंकि व्यक्ति और समष्टिके बीच ऐसा 
निकटका सम्बन्ध है कि एकको शुद्धि अनेकोंकी शुद्धिके बराबर हो जाती 
हे । और व्यक्तिगत प्रयत्न करतेको शक्ति तो सत्य-नारायणने सबको जन्मसे 


ही दी है। 


>. 

लेकिन मैं तो प्रतिक्षण यह अनुभव करता हूँ कि शुद्धिका 

है । शुद्ध बननेका अर्थ है मनसे, वचनसे और कायासे निविका 

देषादिस रहित होना । इस निविकारतातक पहुँचनेके खि 
122 


हिन्दुस्तान आनेके बाद भी मैं अपने अन्दर छिपे हुए कि उतरेंगे तो ज्यादा ; 
हारमिन्दा हुआ हूँ, किन्तु हारा नहीं हूँ । सत्यके प्रयोग ई 
है, माज भी लूट रहा हूँ । लेकिन में जानता हूँ कि अश पनः. 

ड रि जे > न तकी घोडागाडी 
करना है। इसके लिए मुझे शून्यवत्‌ बनना है । जबतव., $>. पे. व 
को सबसे नीचे नहीं रखता, तबतक उसे मुक्ति नहीं मिळतो । न. PS 
की पराकाष्ठा है ओर यह अनुभव-सिद्ध बात है कि इस नम्रताक वना भु " 
कभी मिलती नहीं । ऐसी नम्रताके लिए प्रार्थना करते हुए और उसके लिए 5 
संसारको सहायताकी याचना करते हुए इस समय तो में इन अध्यायोंको समाप्त `: 


करता हूँ । 

हं सोसायटीका सदस्य न होनेका 
निर्णय १४६;-का 'सभ्य' बननेका 
प्रयास १९-२०; -का होटलका 
अनुभव ४४; -की आँख खुली 
५९-६१; -की कसोटी ३७, 
७०-७२, १५१; -की तीन 
प्रतिज्ञाएँ १६; -की निराशा ३४; 
-की पितृभक्ति ७, १२; -की 
बीमारी १३७-३८; -की साताका 
परिचय ३; -की राजनिष्ठा ६४; 
-की वकालतके संस्मरण १३९ 
के जीवनमें फेरफार २१-२२ 
-के पिताका परिचय ३; -क्े 
शुरूके वैवाहिक जीवनकी झाँकी 
५-६; -के हूदयमें अंकित एक 
छप्पय १४; -को पहला आधात 
३५; -को शरमीछेपनसे हुआ 


हारके प्रयोग पे 
सत्याग्रह १ 


इकरार ११ 


तकी घोड़ागा 
* न्हे ` पहे, ख़बर 
हाणा 7: 


९; -द्वारा मिट्टीका उपचार १००;४ १४ 


+ 
डत“. 


-द्वारा सत्यका विवेचन ८२ 
-नाई बने ७९; -नातालमें बसे 
५३-५४; -ने दो पक्षोंमें समझौता 
कराया ४९; -ने घुलाई-कला 
सीखी ७९; -ने ब्रह्माचर्यका व्रत 
लिया ७७; -पर 'मन्टु दिस 
लास्ट” पुस्तकका प्रभाव ११५-१६; 
-पर गोरोंके दो आरोप ६९; 
-पर श्ववण-पितृभक्ति और 
हरिश्चन्द्र नाटकोंका असर ४-५ 
-वीड़ीके व्यसनमें १०; -बैरि- 
स्टर बने २९; -मूत्युरय्यापर 
१६८-७०; -शांतिनिकेतनमें १४४; 
-हाईस्कूलमें ६-७ 

गीताजी २७, ९७, १००; -गांघीजी- 
की मार्गदर्शक पुस्तक ९७; -तत्त्व- 
ज्ञानका सर्वोत्तम ग्रन्थ २७ 

गोखले,प्रो० ६५, ८५, ९१, १३१-३३, 
१३७-३८, १४२, १४४, १४६ 

गोरखवाबू १५६-५७ 

घोषालबाबु ८४ 

